
POLITIČKA POVJEST 

PREDGOVOR 


———— 


By sadašnje političke stranke u Hrvatskoj do- | 
kazuju, da im temelj, izvor i koren počiva u 
hrvatskoj poviesti, pa onda deduciraju, da hi- 
storija hrvatskoga naroda opravdava i dalnji 
život, obstanak i razvitak tih stranaka. To tvrdi 
za sebe i »stranka prava«, i »nezavisna stranka«, 
i »vladajuća stranka narodna« zajedno sa >»srp- 
skom strankom«. Radi tog mišljenja i jesu saborski 
govori, adrese, brošure i obični novinski članci 
sviju naših političkih vodja i političara u obće, 
kao i programi sviju naših političkih stranaka na- 
trpani historijskim gradivom »! 

Pa premda mnenje svake pojedine stranke, 
da ima izvor u političkoj poviesti hrvatskog na- 
roda, nije netemeljito, čudnovato je ipak, da jedna 
stranka nieče drugoj historijsku bazu, da svaka 
tvrdi samo za sebe, da je ona jedina izliev i po- 
šljedica historijskog razvitka, te da prema tome 
samo ona imade pravo na dalnji život i obstanak. 


# 


Čudnovato je nadalje, da, premda sve stranke 
crpaju iz istog izvora, t.j. iz naše jadne hrvatske 
poviesti, — ipak svaka stranka iznaša na povr- 
šinu nešto drugog, novog, nevidjenog i nečuvenog, 
ili da utvrdi svoje temelje, ili da obori podlogu 
druge koje stranke. 

Narod pako, koji sve to čita, sluša i gleda, 
ne zna, kome će da vjeruje, a nema prave pod- 
loge, da sam sudi i prosudjuje. 

Kako to? Odakle taj metež u našoj hrvat- 
skoj političkoj poviesti? Tko je tome kriv, i tko 
imade pravo ? 

To su pitanja, na koja bi trebalo odgovoriti: 
jasno, nepristrano, bez strasti i bez predsuda. 


Odgovoriti se pako mogu ta pitanja samo 
vjernim i savjestnim izučavanjem  historijsko-poli- 
tičkih prilika, u kojima se je hrvatski narod na- 
lazio, od početka svoga obstanka 1 života do 
danas. Samo poslie cielog niza historijskih dogo- 
djaja mogle bi se razumjeti političke prilike i ne- 
prilike, u koje je naš narod sada zapao; samo 
bi se tada moglo razabrati 1 vidjeti, u kakim se 
vodama sada pliva, 1 koji vjetrovi ravnaju sada 
našim političkim strujama. 

Težak je to pokušaj; težak i mučan poradi 
toga, što naša hrvatska politička prošlost nije još 
dovoljno ni iztražena ni osvietljena, izuzev one 

partije, što ih je neumrli iztraživalac Rački sjajno 
obradio, što napokon nije ni čudo, ako se uzme 
u obzir, da se na historiji hrvatskoga naroda radi 
jedva dvadeset:do trideset godina, i da se je u 
početku našega razvitka, uzimao veliki obzir na 
narodnje čuvstvo, i na razpirivanja narodnjeg pa- 
triotizma. 


Možda taj razpireni patriotizam sada škodi i 
ne dopušta, da se istina kaže? — No ne zna se, 
čemu je i to dobro?! 

Sigurno je to, da svjetina, vodjena kadkada 
možda i dobro mislećim ljudima, imade već sta- 
novite sklonosti i izvjestna mnenja, koja će se 
težko uzdrmati i promeniti. 


No nije tako samo u nas Hrvata. I veliki 
narodi boluju na:istoj bolesti. 


U velikim se narodima dapače veliki ljudi bore 
protiv uvrieženih sklonosti svjetine: H. Tae, 
znameniti filozof i povjestničar, bio je n. pr. pri- 
siljen doviknuti francuzkom narodu, da »deset 
milijuna neznalica ne tvore još jednoga mudraca«, 
1 da on »ne može nikako razumjeti, kako u politici 
može da bude za čovjeka odlučna puka sklo- 
nost«.' 


Nu političari moraju ipak računati i sa »pu- 
kom sklonošću« i sa »neznalicama«, što sve može 
više puta biti vrlo odlučno u političkim borbama. 

* 


Fo 


Poviest u obće, a tako i politička poviest 
ne smije dakako pitati za »puku sklonost«, već 
samo za istinu, neumoljivu istinu, bila ona kako 
mu drago neugodna i gorka. 


U nas je doduše težko doći do istine, buđuć da 
naši politički vodje, i naše hrvatske stranke, oso- 
bito posljednjih deset godina, umjesto da bistre, — 
hvataju ribe po mutnoj vodi, t. j. da _podkriepe 
svoje programe historijom, počimlju uviek tamo, 
gdje im se svidja i gdje im je najsgodnije: jedni 
od pragmatičke sankcije, drugi od Kolomanovog 
ugovora, treći od Cetinskog sabora, četvrti od 
zavjernice i... šta ti ja znam, odakle, pa onda 
zadju naravno na stranputice. 


Da bude slika što podpunija, treba početi 
s izučavanjem političke poviesti hrvatskog naroda 
od naše selitbe na jug, a nešto i od prije. To je 
sve doduše vrlo daleko, a selitba vrlo nejasna; 
nu možda će i ta nejasnost mnogo što šta raz- 
jasniti ! 

Ne smije se dakako kod tog pokušaja za- 
laziti u tančine i pojedinosti, već samo krupnim 
i obćenitim crtama ocrtati našu prošlost. Probit 
kod obćenitog crtanja leži u tome, da se teže 
može pogriešiti, ii kao što veli duhoviti Francuz 
Ernest Lavisse: »...ako su pojedinosti često 
puta dvojbene, veliki dogodjaji to nisu skoro ni- 
kada.« — 

»Mi ne znamo sigurno za nutarnji povod uz- 
bune Lutherove, kao što imade tamnina u po- 
viesti bitke kod Waterlooa, — ali je sigurno, da 
se je Luther uzbunio, kao što je sigurno, da je 
Napoleon izgubio bitku kod Waterlooa. Ta pako 
dva fakta imadjahu vrlo jasne i vrlo znamenite 
pošljedice.« 

»Odlučni dogodjaji, oni na ime, koji se mogu 
nazivati obćenitom poviešću, vrlo su riedki; nje 
možemo lagano razaznati, upoznati i — vidjeti 
njihove pošljedice.« 

»Obćenite su crte poradi toga u poviesti 
mnogo izvjestnije i stalnije od posebnih. Težje 
ćeš se prevariti glede ciele jedne države, nego li 
glede jednog lica.« 

A ovdje u ovom pokušaju ne namjerava se 
upuštati niti u pojedinosti, niti u tančine, već se 
želi samo što krupnijim crtama, kao što prije 
spomenusmo, osvietliti hrvatska politička prošlost, 
da se može razumjeti naša politička sadašnjost. 
Ako se ipak zadje u pojedinosti, činiti će se to 
poradi toga, da se može sigurnije izvući obćenita 
crta. — 

Kod tog će se posla rabiti najznamenitija 
djela velikih stranih pisaca, koja će biti najsa- 
vjestnije rabljena, da se ne bude moglo spočitnuti 
izmišljanje i svojevoljno tumačenje poviestnih do- 
godjaja. 

Prije nego što se predje na selitbu, treba 
promotriti i razumjeti prilike Evrope, koje su 
vladale prije seobe i koje su na nas iza seobe 
neizmjerno uplivale. 

Počnimo dakle sa karakteristikom najstarije 
grčke i rimske poviesti. 


Političke prilike Evrope do novog vieka 


Po Grčke i poviest Rima tvore prvu historijsku 
periodu, koja se svršava četiri stotine godina poslie 
Isusa, u vrieme, kada se novi narodi, Germani i Slaveni, 
pojavljuju na pozornici svieta, da zamrse historiju, koja 
do tada bijaše vrlo jednostavna. 

Grčka. Bilo je prirodno, da historija Evrope počne 
na jugoiztoku, u neposrednoj blizini prvih civilizacija. 

Grčka se je okoristila izkustvima, koja su stekli na- 
rodi, stanujući u nizinama Eufrata i Tigra, te na obalama 
Nila; nu grčka se je civilizacija razlikovala od svojih pred- 
šastnica jednom krepošću, koja se može nazvati evropskom 
kreposti, a to je: slobodno natjecanje. 

Bijaše takodjer prirodno, da je Grčka odmah našla 
karakter evropske civilizacije. 

Ta zemlja, koja prima _ more u otvore svojih obala, 
i koja pruža šiljke svojih bregova daleko, na pučinu morsku, 
taj poluotok, osut otočjem, a ispresiecan dolinama, nad kojima 
dominiraju visočine, nekako izgledje kao naš evropski kon- 
tinent u malenom otisku. 

Grčka je, jednom rieči, smanjeni odsjev Evrope! 
Njezina poviest nagovješta poviest Evrope. 


Grčka je podieljena u srodne narodiće, koji se do- 
nekle razlikuju jedni od drugih. Njezini su gradovi male 
suverene države, koje u svojim medjusobnim odnošajima 
rabe sve moguće političke kombinacije. Dva tri grada 
imađu neku hegemoniju, koja ne bijaše nikada ni obsežna 
ni trajna. Grci su znali u svojim gradovima osnovati vladu 
i družtvo. Odlikovali su se u svim vrstima ljudskog rada: 
u poeziji, filozofiji, znanosti, umjetnosti, obrtu i trgovini ; 
tako su stekli silu, koju poslie raznesoše izvan svojih gra- 
nica. Utemeljiše na obalama sredozemnog mora gradove, — 
kćeri svojih gradova; nu kao što se nije Grčka nikada 
grupirala u jednu državu, tako nije ni svoje kolonije uje- 
dinila u jedno carstvo. Kada je Grčka izcrpila svoju djelu- 
juću sposobnost i kad je pala pod vlast Makedonskog 
vojničkog naroda, grčke su državice bile utemeljivane i 
nadalje, nu najznamenitije bijahu u Aziji i u Egiptu. — 
Napokon su pale pod vlast Rima. Nu to ih nije ubilo. 

Grci će imati još dugačak život u Evropi, gdje će 
helenizam vršiti pod različitim formama vrlo silan 
upliv. Oni će promieniti život i ideje republikanskog Rima. 
Poslie osnutka Carigrada, Grci će dakle stvoriti religi- 
oznu i političku civilizaciju: — helenizam 
(vizantinizam). Taj će vizantinizam razbiti pod konac 
carstva rimsko jedinstvo. On će u srednjem vieku biti u . 
oporbi proti idejama i sistemima, pokušanim na zapadu, te 
će razbiti crkveno jedinstvo kršćanskoga svieta. 

Rim. Italski poluotok ne naliči helenskom polu- 
otoku ; on je više ukočen; otočje nije osuto oko njega, i 
on ne imade otvorenih vrata spram iztoka kao Grčka. 

Nu Italija zato leži u srdcu sredozemnoga mora, a 
Sicilija ju produžuje skoro do Afrike. 

Italija je kopnena zemlja. Njezino urodjeno pu- 
čanstvo na obalama posjećivali su strani brodari, nu poljo- 

djelski ih je grad ujedinio i skučio pod svoje zakone. Rim 
je prve vjekove upotriebio, da uveća svoj teritorij isto, 
kao što seljak uvećava i zaokružuje svoj posjed. Kao svi 
osvajači, nastavio je i Rim svoja osvajanja, jer je počeo 
da osvaja. 

Prvi njegovi ratovi izazvali su druge ratove; prvi 
uspjesi učinili su dalnje uspjehe i nuždnima i lakima. On 
je napokon stekao uvjerenje, da imade missiju podložiti 
sve narode svieta. Osvajanje postalo je Rimu zanatom. 

On je neizmjerno proširio polje poviesti, u koje je 
unišla: Španija, Galija, Britanija, zemlje ležeće medju Al- 
pama i Dunavom i jedan dio Germanije. 

Za eksploatovanje osvojenih zemalja izumio je Rim 
provinciju. 

Rim je uništio stare narode i stopio stare historijske 
ili naravne diobe u jedinstvo ,orbis romanusa“, Helenske 
su državice, svaka na svoj račun, posijale na morima svoje 
kolonije, i tako se je Grčka razpršila; Rim je pako kon- 
centrisao sviet; fibeat orbis urbs, kazao je Varron. 

Upliv Rima bio je intenzivan i dubok; on je preo- 
brazio narode: mjesto anarhije uveo je red i poredak, po- 
bjedjene naučio je svoj jezik i nametnuo im svoje običaje 
i svoju religiju. 

Rim je uništio u korenu posebne genije različitih 
naroda, koji kao da su postali nesposobni za narodni život. 
Kad je javni život carstva rimskoga poslie prestao, Italija, 
Galija, Španija, ne znadu da postanu narodima; velika 
historijska eksistencija početi će za te zemlje istom iza 
dolazka Varvara. 

Dva carstva. Nu ta ogromna vlast, ta velika 
rimska država, premda je bila silno organizovana, imala 
je u svojim njedrima takovih oporba i opreka, koje nije 
mogla da izgladi. 


# 

Glavna opreka postojala je izmedju iztoka i za- 
pada. 

Veliko rimsko carstvo bilo je doduše jedna jedin- 
stvena država, ali u toj jedinstvenoj državi vladahu ipak 
dva jezika i dvie kulture: latinska i grčka. — ,Rimljani 
su“ — veli Gibbon — ,poznavali doduše upliv jezika 
tako dobro, da su sa svom ozbiljnosti radili na tom, da 
sa napredovanjem svoga oružja, prošire takodjer i porabu 
svog latinskog jezika.“ 

»stari italski dialekti: sabinski, etrurijski i venetski, 
dodjoše brzo u zaborav ; što se pako tiče pokrajina, iztok 
se nije nipošto pokazao tako spremnim slušati svoje po- 
bjedonosne učitelje kao zapad. Ta očevidna razlika 
dielila je oba glavna diela rimskog carstva vrlo oštro. —- 
Zapadni su krajevi dobili jaram i civilizaciju iz istih ruku. 
Čim se Varvari sprijateljiše s pomišlju, da imadu biti 
pokorni, postadoše i njihovi duhovi pristupni nauci i 
uljudbi. Jezik Virgila i Cicerona zavladao je napokon u 
Africi, Španiji, Galiji, Britaniji i u Panoniji tako obćenito, 
da su se samo u brdinama i medju seljacima zadržali 
slabi tragovi punskog i keltičkog jezika. Odgoj i nauka 
uciepiše urodjenicima osvojenih zapadnih zemalja rimsko 
mišljenje, a Italija davaše svojim latinskim stanovnicima 
u provincijama i modu i zakone.“ 

»Naprotiv, prilike Grka razlikovahu se bitno od 
prilika, u kojima su živjeli Varvari.“ 

»Grci su bili odavna već civilizovani i pokvareni, 
te su imali suviše mnogo ukusa, a da se odreknu svoga 
jezika, i suviše mnogo ponosa, a da poprime tudje uredbe. 
Puni predsuda svojih pradjedova, čije su kreposti izgubili, 
prezirali su oni neugladjenost svojih osvojitelja.“ 

»Ako se ne varam, ne ima, počam od Dioniza do 
Libanija ni jednog grčkog kritičara, koji bi samo spo- 

menuo bio ime Virgila ili Horaca. Čini se, kao da Grci 
ne znadu, da Rimljani imađu kaka dobrog pisca.“ 

»Upliv grčkog jezika i mišljenja, nije nipošto bio 
ograničen na granice grčkih zemalja.“ 

»Gospodstvo grčkog jezika razširilo se je koloniza- 
cijom i osvajanjem od Adrije do Eufrata i Nila. Azija bi- 
jaše osuta grčkim gradovima, a dugotrajna vladavina Make- 
donskih kraljeva proizvela je preokret u korist grčke 
civilizacije i u Siriji i u Egiptu.“ 

»Vladari i poglavice u Aziji i Africi spojili su u 
svojim sjajnim dvorovima, Atensku eleganciju i iztočni 
razkoš, a taj su primjer oponašali viši razredi njihovih 
podanika. To bijaše velika dioba rimskoga carstva u grčki 
i latinski jezik.“ | 

Opreke, koje su dakle od uviek vladale medju 
iztokom i zapadom, dovele su konačno do podieljenja 
carstva rimskoga na iztočno-rimsko carstvo i na zapadno- 
rimsko carstvo. 


Zapadnu polovinu carstva _ Rim je osvojio, civili- 
zovao i asimilovao, — iztočna pako polovica sačuvala 
je svoju helensku civilizaciju. 


U zapadnu Evropu Rim je unio svoj duh i svoj 
jezik. Na iztoku je ostala grčka civilizacija i grčki jezik; 
rimsko obilježje pako bilo je samo prividno. — Onoga 
dana, kada je Konstantin utemeljio drugi Rim na Bosporu, 
začelo je živjeti novo jedno carstvo, koje Vizantinci služ- 
beno nazivlju carstvom rimskim, nu ono je za historiju 
carstvo grčko. 


Podieljenje carstva rimskog na iztočnoizapadno 
bijaše upravo neizbježivo; to podieljenje bilo je do: 
vršeno, kada g. 395. začeše vladati dva sina Teodosijeva, 
jedan u Ravenni, a drugi u Carigradu. 

Od tog doba postoje dvie države, svaka sa svojom 
zadaćom i svojim posebnim neprijateljima, mnogobrojnim 
i snažnim neprijateljima, koji hoće da nadju mjesta na po- 
Zornici svieta. 

Tako po prilici piše Ernest Lavisse u svojem 
obćem pregledu evropske političke poviesti. 

Treba, da se pobliže upoznamo sa ta dva carstva, 
da vidimo, kako je koje uplivalo i djelovalo na useljene 
Varvare. 


Iztočno rimsko carstvo 


Zapadno-rimsko carstvo, — iza kako germanski 
narodi navališe i upadoše u carstvo, — brzo se je razpalo 
u germanska kraljestva. To je sigurno! Za što se je to 
odmah dogodilo t. j. što je razlog tako naglom razsulu 
zapadno-rimskog carstva i slaboj njegovoj rezistentnosti, — 
o tom ćemo kasnije govoriti. 

Iztočno-rimsko carstvo pako preživjelo je provale 
raznih varvarskih naroda: uvalu Gotha, zatim Huna i 
Vandala, — Slavena i Anta, — Perzijanaca, Avara i Arapa, 
— provale Bugara, Rusa, Madjara, — najezdu Kumana, 
Pečeneza i napokon u četrnaestom vieku invaziju Osman- 
lija. Ono je preturilo mnoge i velike nevolje, te je živjelo, 
ili pravije životarilo, skoro hiljadu godina dulje od za- 
padno-rimskog carstva, t. j. do svršetka srednjega vieka. 

Kako i za što se je iztočno-rimsko carstvo tako dugo 
održalo? Što mu je obezbiedilo život? 

Ima historičara, koji vele, da je puki slučaj, što je 
ostalo na životu. Ima ih i takvih, koji dokazuju, da je 
vizantinsko carstvo spasio sretni geografski položaj! — 
O pukom slučaju ne treba mnogo rieči potrošiti: — ako 
puki slučaj i igra neku ulogu, ipak on u lancu velikih 
svjetskih dogodjaja sasma izčezava. — Geografski pako 

položaj, ima doduše neizmjernu znamenitost. Pa ipak niti 
velike rieke, niti ogromni lanci briegova nisu ni jedne države 
spasili od propasti. Vidimo baš u vizantinskoj poviesti, da 
ni Dunav, niti balkanko gorje, nisu mogli da zaustave var- 
varske najezde. Iztočno bi carstvo brzo prestalo živjeti, da 
nije imalo druge snage i druge zaštite, izim svojih na- 
ravnih granica. 

Glavni razlog obstanka i dugotrajnog života iztočno- 
rimskog carstva jeste helenizam (grčka civilizacija i 
vjera grčko-iztočna). 

To je bila silna “kopča, koja je spajala sve razno- 
rodne pukove na iztoku, i koja ih je skučila pod vod- 
stvo Vizantije. 

Vladari grčki nisu na ime tjesnogrudno shvaćali hele- 
nizam, nisu se ograničili na jedine Grke, već su nastojali, 
da si asimiluju sve varvarske narode, koji se utisnuše i 
koji zapremiše zemlje iztočnoga carstva. 

Svojim tradicionalnim auktoritetom, i svojom vrlo 
visokom civilizacijom znala je Vizantija dominovati nad 
narodima različitog poriekla. 

Kad godj je mogla, uviek je ona znala zavući sve 
te narode u svoju struju. 

Ako je Grčka pasmina i slabila, grčka je civilizacija 
živjela. Carevi su neumorno radili na tome, da helenizuju 
sve varvarske narode, koji su poplavili carstvo. 

Rambaud dobro kaže, da je vizantinsko carstvo 
bilo: ,umjetan proizvod, koji je vladao nad dvadeset raz- 
ličitih naroda.“ 

Ako vizantinski carevi i nisu bili uviek veliki politi- 
čari i veliki vojskovodje, ipak su oni jasno vidjeli, gdje 
leži interes carstva. | 

Za postignuće svojih političkih svrha rabili su oni 
sasma grčka sredstva: — lukavost i prevaru, 

»Izmjenice je Vizantija znala ukrotiti Varvare oružjem 
i diplomacijom, religijom i civilizacijom“ — piše Rambaud. 

»Proti vanjskim neprijateljima carstvo je grčko radje 
upotrebljavalo novac, nego li mač; grčke su intrige često 
puta zaratile Varvare sa Varvarima; carstvo je tjeralo 
skoro uvjek politiku ciepanja svojih neprijatelja. Sredstva, 
koja je ono rabilo, bijahu čestoput perfidna i okrutna, ali 
se mora i na to pomišljati, da je carstvo imalo posia sa 
najokrutnijim i najperfidnijim Varvarima.“ 

»Onaj, koji bi s takim protivnicima radio pošteno, 
bio bi za svoje poštenje ljuto nablaćen.“ 

»Ni jedan narod nije izbjegao uplivu Vizantije.“ 

A taj upliv bijaše takav, da je skoro uništio narode 
upale u carstvo, ili kako Rambaud veli: nNagla pro- 
past zapadno-rimskog carstva sačuvala je od propasti razli- 
čite pasmine na zapadu; dugačko životarenje vizantinskog 
carstva skoro je uništilo pasmine iztočne Evrope. 

Državne uredbe iztočno-rimskog carstva. 
Iza podieljenja carstva na iztočno i zapadno nestalo je u 
iztočnom carstvu starog civilnog dieljenja carstva na pro- 
vincije, a stupilo je u krepost novo dieljenje carstva na 
theme (9€u2). Upravitelj i zapovjednik theme zvao se je 
strateg. 

Kakav značaj imade to dieljenje carstva na theme? 

Ta dioba imade sasma vojnički značaj, što pokazuje 
i samo značenjerieči: thema i strateg. Rieč thema (9.2) 
dolazi od grčke rieči thesis (9€91:), te se uporabljuje ujedno 
i na pokrajinu i na odieljenje vojske, koje čuva dotičnu 
pokrajinu, kao što francuska rieč ,division militaire* znači 
ujedno: i odjel vojske, i vojničku vladu. 

Prvobitno nije bilo cielo iztočno carstvo podieljeno 
na theme. Obćenito bijaše gradjanska uprava odieljena od 
vojničke, a samo tamo, gdje stanovnici pokrajine bijahu 


< 


15 


suviše nepokorni i nemirni, bila je gradjanska uprava po- 
vjerena vojničkom zapovjedniku (strategu). 

Od vajkada je dakle bilo u iztočno-rimskom carstvu 
pokrajina pod vojničkom upravom ; bilo ih je u drugom 
i u četvrtom vieku, ali samo nekoliko. 

Najezde pako raznih varvarskih narođa prisiliše cara, 
da je skoro cielo carstvo podielio na theme. 

Evo, kako car Konstantin opravdava umnažanje voj- 
ničkih uprava: ,U Trakiji nije nikada bilo stratega, ali 
odkad je narod Bugara, neprijatelj Boga, pregazio Dunav, 
bio je car prisiljen, da zaustavi napadaje Skita i Bugara, 
pretvoriti tu pokrajinu u themu i postaviti u njoj stratega.“ 

Strategi za dobe Justinijanove i Konstantinove nisu 
ništa drugo nego li Comites rei militaris za dobe 
Teodosijeve, samo sa većom vlasti, jer su imali ne samo 
vojničku, već takodjer i gradjansku vlast i upravu. 

Nad strategom ne bijaše u državi drugog većeg zapo- 
vjednika do jedinog cara; on je dakle zavisan samo o caru. 

Pod strategom bijaše u themi više podčinjenih zapo- 
vjednika ; spomenuti ćemo od njih samo zapovjednika 
»Clisurae“, pošto nas on može dosta interesovati. 

Clisura* bijaše tvrdjava, podignuta na granici 
carstva, koja je imala odbijati navaljujuće varvare i stražiti, 
te paziti na njihove uvale. 

Zapovjednik takove ,clisurae“ bijaše podčinjen stra- 
tegu. Strategi pako, kao što smo prije rekli, bili su izo- 
lovani i nezavisni u svojoj themi, kao satrapi u negdašnjim 
azijskim carstvima. 

Ali kraj sveg vojničkog uredjenja, u kojem je mač 
igrao toliku ulogu, nije baš morao taj sistem uprave va- 
ljano funkcionovati. 


* Odatle ime nušem Klisu nad Spljetom. 


16 


Toliki heterogeni, ne disciplinovani i divlji elementi 
onemogućili su jednoličnost vladavine i centralizaciju. Pa 
i ta organizacija carstva u theme, izobličena i gruba slika 
i prilika rimske organizacije na provincije, bijaše još su- 
više perfektna i redovita za nove stanovnike Vizantije. 

Političke prilike u pokrajinama. Od sedmog 
do desetog vieka grčko carstvo ni u čem ne odgovara 
slici, koju si mi na zapadu prikazujemo o carstvu u obće. 

U vizantinskom carstvu ne ima niti dvie pokrajine, 
u kojima bi vladar svoj auktoritet vršio na isti način. U 
načinu uprave, u zakonima, u poreznom sistemu, u pra- 
vima i dužnostima stanovnika nije bilo niti jednoličnosti, 
niti jedinstva. Vizantinska je monarkija imala mnogo slič- 
nosti sa perzijskom monarkijom, u kojoj je, kako Herodot 
priča, sa svakom narodnošću središnja vlada drugačije 
postupala. Sličnost vizantinske monarkije imade u moderni- 
zovanom obliku i današnja Austro-Ugarska monarkija, u 
kojoj Madjari imadu drugačija prava i dužnosti, Hrvati 
drugačija, stanovnici Bosne drugačija, a ostali narodi opet 
drugačija, tako, da svaka grupa imade posebne zakone, 
preinda je Austro-ugarska monarkija jedinstvena država, koja 
imaće sam» jednu jeditu vojničku i trgovačku politiku 
“pram inozemstva. (Madjari uspješno tek sada rade na tom, 
da svoj, dosta povoljni, položaj preobraze u posebnu dr- 
žavnu tvorbu t. j. da istom postanu državom.) 

Grčko je carstvo dakle imalo zemalja, gdje su za- 
poviedi vladareve bile strogo izvršavane, i takovih krajeva, 
gdje vladareve zapoviedi postaju molbama, na koje se 
molbe pučanstvo obazire samo onda, ako u tome vidi i 
svoj vlastiti interes; bijaše u vizantinskom carstvu pre- 
diela, gdje je porez bio točno uplaćivan i svi javni tereti 
podmirivani, a bilo ih je i takovih, gdje se od pučanstva 
nije moglo ništa zahtievati izim vojničke službe, dapače 

je bilo zemalja, kojima je obratno sam car plaćao neku 
vrst danka, da ga ti tobožnji podanici puste u miru ili 
da mu izkazuju neke usluge. 

Bilo je u carstvu pokrajina, koje je carstvo mirno i 
od davne davnine posjedovalo, a bilo je i takovih, za koje 
su se borili Grci i Varvari, te koje su bile sad u rukama 
Arapa, Bugara i Franaka, sad opet u rukama Vizantije ; 
— to bijahu više bojna polja nego li pokrajine. 

Pokorne i odane pokrajine, koje su plaćale porez i 
kojih nisu otimali neprijatelji, ležale su poglavito u Aziji 
ostale pako bijahu u Evropi. 

Za Vizantiju su dakle evropske theme imale podre- 
djenu vriednost. 

Vizantinsko carstvo u Evropi, sastavljeno od pokra- 
jina koje nepokornih, koje pokornih strancima, postoji 
ipak legalno. Ono broji medju svoje pokrajine izgub- 
ljene zemlje i ostavlja na svome mjestu u svakoj pokra- 
ini, gdje mu je preostao samo pedalj zemlje, i stratega i 
administraciju. 

Ono prema potrebi i plaća svoje podanike, samo da 
ostanu podložni. 

Iztočno je carstvo u Evropi umjetni proizvod politike 
i diplomacije, remek djelo okretnosti i tvrdokornosti vi- 
zantinske, koje se preobrazuje u protektorat svagdje, gdje 
ne može da zavlada, — koje upliviše na Varvare, što no 
su zapgsjeli njihove zemlje propagandom, kad ne može da 
na nje djeluje oružjem i zakonima. Ta ideja carstva vizan- 
tinskoga, koja će postati napokon faktičnom 
istinom iza pokrštenja, civilizovanja i poko- 
renja Varvara, proti kojima se tvrdokorno bori, pruža 
nam vrlo mnogo interesa i vrlo je znamenita za nas Hrvate. 

Evropski stratege bez pokrajina bijahu nosioci vizan- 


tinsko-helenske civilizacije. | 

Podloženje slavenskih plemena. Slavenska su 
plemena zadavala vrlo mnogo jada i nevolja stratezima 
evropskih thema. Prva dva vieka iza njihova dolazka na 
balkanski poluotok bijahu Slaveni vrlo nesnosni Varvari. 
Oni ne će da plaćaju poreza i da primaju investiture svojih 
knezova od cara vizantinskoga, jer su još pociepani u ple- 
mena, i ne znadu, što znači središnja vlada; oni ne 
samo da se u odieljenim grupama bave robljenjem i gu- 
sarstvom, već dapače pružaju ruku pomoćnicu svim ne- 
prijateljima carstva, osobito Bugarima i Arapima; svi su 
im neprijatelji carstva dobro došli! 

Odnošaj Slavena spram Bugara bijaše za carstvo naj- 
pogibeljniji. — Od onog časa, kada je utemeljeno carstvo 
slaveno-bugarsko na Dunavu, postalo je ono pokretačem 
sviju slavenskih pobuna. Svaki veliki rat na Dunavu ili 
Balkanu bacio je iskru ustanka na kojoj bilo tački bal- 
kanskog poluostrova. Slavenska bugarska država vršila je 
dakle veliki upliv na sve Slavene poluotoka, a osobito od 
onda, kada su se Bugari već poslavenili. Carevi Bugarske 
mogli su svome carstvu lagano pripojiti sve slavenske 
prediele, koji su bili pod vlašću vizantinskom. 

Tako je ciela gornja Makedonija i cieli okoliš jezera 
ohridskog bio pripojen teritoriju bugarskom bez buke, a 
možda i bez odpora. 

Pogibelj za vizantinsko carstvo bijaše sada velika ; 
carevi vizantinski osjetiše silnu potrebu, da ukrote te 
došljake. 

Kraj sve silovitosti varvarskih najezda carstvo je grčko 
znalo u svim otetim themama sačuvati izvrstnih pozicija. 
U svakoj themi imalo je dobrih tvrdjava (clisura), koje su 
poglavito ležale na moru i koje su brodovljem mogli la- 
gano obskrbiti živežom; sa tih su tvrdjava promatrali 
ethnografske promjene, koje se dogadjaju na njihovu teritoriju. 

= Iz Soluna držali su na uzdi makedonske Slavene, za- 
priečivali gusarstvo i stvaranje njihove mornarice, čuvali 
su ulaz u ravnice Makedonije, stražili nad ušćem Vardara 
i takosuostali gospodari trgovine ciele okoline ; u trgovačkom 
obziru držali su u svojim pandžama ne samo pojedina ne- 
zavisna slavenska plemena, već i dobar dio kraljestva bu- 
garskog; thema ili tvrdjava (clisura) Strimon (Struma) i 
tvrdjave na Marici gospodovale su ostalim velikim rie- 
kama Trakije i Makedonije, koje se izlievaju u Egejsko more. 
Tvrdjave otoka Eubeje gospodovahu Heladom ; Pa- 
tras i Korint Peloponezom; Nikopolje i Drač Epirom i 
jednim dielom Ilirije (Albanije). 

U vojničkom pogledu nije carstvo izgubilo ni jedne od 
svojih pokrajina; ono je sačuvalo ključ tih pokrajina, pa je 
moglo čekati na dobu, kada će se stišati prvi bies najezđe, i 
kada će iza nekoliko generacija, — baveć se miroljubivim 
poslovima, kao što je obdjelavanje zemalja, divlji useljenici 
pasti u njihovo naručje. 

Slaveni su to dobro osjećali; oni su vidjeli, da su 
im te tvrđjave za vieke vjekova zakrčile put do mora, da 
ne će moći stvoriti svoje mornarice, pa da prema tomu 
ne će imati ni trgovine ni vojničke snage; znali su, da kroz 
ta vječito otvorena vrata mogu vizantinske vojske upasti 
medju nje iznenada i zaskočiti u masama u njihova raz- 
štrkana selišta; razdraživao ih je osjećaj, da ih Vizantija 
sa tih tvrdjava, što se koče na njihovom vlastitom teri- 
toriju, straži, uhodi i da odaje u Carigradu njihova naj- 
manja naoruživanja; nikakva neopreznost, ni jedna unu- 
trašnja borba, nikoja domaća neprilika nije izbjegla pažljivim 
očirha njihovih neprijatelja. 

Ali je još znamenitije, da su trgovinom i dnevnim 
saobraćajem osjećali Slaveni, kako ih iz tih tudjinskih sre- 
dišta obuzima neki sudbonosni upliv, ćutili su, aii se 

umekšava njihova sila i njihovo varvarstvo, kako slabe u 
svojoj mržnji spram kršćanstva i helenizma, kako padaju 
u ponor civilizacije i — robsiva. | 

Nije za sada od potrebe spominjati i opisivati ovdje 
potanko sve mnogobrojne ratove, bojeve i sva čarkanja sa 
slavenskim plemenima na Balkanu, već je dovoljno, da se 
iztakne, kako su Slaveni uslied razcjepkanosti napokon 
podlegli u borbi, u kojoj su Vizantinci išli za tim: da 
Slaveni imadu primati uviek za poglavicu onoga, koga im 
strateg dađe; da služe u vojničkoj službi Vizantincima, 
ili da plaćaju grčkom caru porez. — Ako Vizantinci i nisu 
sve to uviek i u svim krajevima posvema izvojevali, ipak 
su slabili i slabili Slavene, iz kojih poradi toga nije ni- 
kada moglo biti ništa velika ni valjana. > 

Ako su doduše stanovnici gora i brda bili manje 
više slobodni prama onoj pjesničkoj: 

»Or6 gniezdo vrh timora vije, 
Jer slobode u ravnici nije«; — 

a ono bijahu stanovnici na ravnicah pokorni. Vizantija, kao 
i slavenska razcjepkanost, kriva je, da Slaveni ne utemeljiše 
nikada slobodne, velike, jedinstvene države, koja bi mogla 
zadobiti more, trgovinu i nekakvu — prevlast. 

Vjerska propaganda. Najjače sredstvo za uje- 
dinjenje nejednakih elemenata, iz kojih se sastojaše car- 
stvo, bila je kršćanska .propaganda. Vizantinsko carstvo 
našlo je u religiji jedinstvo, kojeg nije više imalo ni u 
jeziku niti u pasmini. Ortodoksna (iztočna) vjera 
nadomještala mu je narodnost. | 

Najveću slavu sticali su vizantinski carevi, vjerskom 
propagandom. U cirkusu dovikuje caru narod, da je apostol, 
sličan nekadašnjim apostolima. ,Na tebi je, da podjarmiš 
narode oružjem i religijom.“ *. 


* Cerem., I. 73. Str. 368. 

Izvan granica države bila je religiozna propaganda 
uvjet supremacije, — u granicama pako bijaše ona uvjet 
jedinstva, a skoro i obstanka. 

Podloženje crkve državi ili bolje spoj ovih dviju 
vlasti bio je nuždan radi prilika, u koje je carstvo došlo. 


Carstvo na ime nije moglo razoružati Varvara dru- 
gačije, nego li vjerskom propagandom. Da je crkva bila 
nezavisna od države, a država izolovana od crkve, ne bi ni 
država ni crkva imala nuždnih sredstava; jednoj bi manj- 
kala materijalna sredstva, a drugoj religiozni prestiž, po- 
. treban za propagandu. 

Slavenski se bogovi takodjer pokloniše grčkom kr- 
šćanskom bogu, kao i bogovi ostalih Varvara ; tako nastadđe 
jedinstvo u vjeri. 

Vjera grčko-iztočna bijaše dakle silna poluga, 
koja je pomogla skučiti Slavene balkanskog 
poluostrova u jaram i u zavisnost vizantin- 
skog carstva. 


Kako se vidi iz dosadašnjeg razlaganja, ne iztiče se 
ovdje doba odciepljenja crkve katoličke od crkve grčko- 
iztočne, ne iztiče se šizma Fotijeva i Cerularijeva. 


U poviesti svojih odnošaja sa iztokom hoće katolička 
crkva da iztiče i da razlikuje dvie periode t. j. prvu 
periodu prije Fotijeve šizme, a drugu poslie. — Ne upu- 
štajuć se ni u čem u teoložka razglabanja, treba iztaknuti 
to, da za političku poviest ove dobe ta razlika nije od 
velike znamenitosti, jer i prije Fotija, dapače od uviek 
vlada očevidan i dubok antagonizam, vječni antagonizam 
dviju pasmina, koje se natječu da zavladaju svietom t. j. 
medju Grčkom i Rimskom pasminom, antagonizam, u kojem 
je šizma Fotijeva samo jedna epizoda. 

Zapad 


Već smo spomenuli, da je zapadno-rimsko carstvo 
propalo iza najezde varvarskih naroda. 

Varvari su se poglavito rušili na zapad. Svi su skoro 
pohadjali i pljačkali po Italiji. 

Kada su Germani prvi put došli u đodir s Rimom, 
naličili su oboružanim prosjacima, koji mole zemlje, te 
nudjaju u odmjenu službu svoga oružja. Rimski vojsko- 
vodja Marije učinio je kraj tom prvomu posjetu. Nu drugi 
dodjoše opetujuć uviek iste molbe. Granice na Rajnii Dunavu 
dugo im odolievahu, ali napokon bijahu slomljene. Mno-, 
žina svieta, a konačno cieli narodi uvališe preko granice 
i nastaniše se na rimskom zemljištu. 

Tečajem petoga vieka podieliše si Galiju: Wisigothi, 
Burgundi i Franci; Ostrogothi zauzeše Italiju. Ni jedni ni 
drugi nisu uništavali ni razarali. Svi ti germanski narodi, 
razasuti po velikim rimskim provincijama, bijahu u ma- 
njini medju rimskim pučanstvom, te zato traže način, kako 
će da se sa starosjediocima sporazumiju i žive. 

Carstva više ne bijaše na zapadu. — Medjutim se sada 
pojavila nova jedna sila, koja će Varvare da sasma 
izmiri sa civilizacijom i da ih uveđe u historiju, a to je 
— Crkva. 

S početka je crkva životarila sakrivena u carstvu, 
prkosila je zakonima carstva, podnosila njegova progon- 
stva, dok napokon nije od samog carstva dobila počasti, 
povlasti, bogatstvo i uzorak vlade. 


Crkva se je na ime smjestila sasma u okvir rimske 
državne uprave i organizovala se poput državne uprave 
rimskog carstva, ali nezavisno o državi. Carska je hierar- 
hija bila dakle u istinu reprodukovana u gradovima od 
biskupa, a u pokrajinama od metropolita. 

Biskup rimski, našljeđnik svetoga Petra, jedini pa- 
triarka na zapadu, označivan već nazivom obćeg biskupa, 
bijaše u duhovnim poslovima ono, što je bio car u svjetskim, 

Crkva je dakle obnovila ili ovjekovje- 
čila universalitet. — U ono vrieme, kada je bila 
velika rimska otačbina razderana na komade, i kada je u 
svom tielu dala mjesta malim i mnogim zemljama i drža- 
vicama, pružila je crkva civilizovanomčovječan- 
stvu veliku crkvenu i kršćansku domovinu. 
Ona stvara za čovječanstvo lagani i neosjetljivi prelaz iz 
prošlosti u buđućnost. 

A nije li crkva u istinu rimska? 

Njezin poglavica stoluje u Rimu; jezik joj je rimski, 
njezin kult postao je službenim kultom Rima. 

Kao stari Rim, tako je i crkva osvojila i asimilo- 
vala duhove. Intelektualna snaga stare grčko-rimske pro- 
svjete ne proizvodi više ništa nego sićušno jadno cvieće 
bez boje i mirisa; —- crkva pako pruža inteligenciji litera- 
turu, historiju, dialektiku i filozofiju. 

Pošto Varvari ne će da razore i unište Rim, pošto su 
unišli u carstvo kao gosti, pošto napokon nisu niti dosta 
mnogobrojni, ni dosta snažni, da satru staro pučanstvo i 
da ga prisile na pokornost, imali su da sliede politiku 
izmirenja i prilagodjivanja sa rimskim pučanstvom ; ali 
nuždan uvjet za to prilagodjivanje bijaše, da crkva te 
Varvare prihvati i primi u svoje krilo. 

VW isigothi, Burgundi, Vandali, Ostrogothi htjeli su 
doduše da budu kršćani, ali na svoj način. 

Oni nisu u cielosti prihvatili dogme katoličke crkve, 
— pa su za to brzo nestali sa pozornice svieta. 

Crkva i rimsko pučanstvo nisu ih proćerali, jer nisu 
imali te sile i snage, — ali oni su pomogli Francima 
osvojiti Galiju, a poslie toga i cieli zapad. 

# 

Franci. Franci su poznavali Rim već odavna i slu- 
žili su mu kao vojnici, nu nisu bili romanizovani kao 
Wisigothi i Burgundi. Oni nisu bili više Varvari u pravom 
smislu rieči, ali su ipak zadržali svoju varvarsku narav. 
Pustili su svoje korenje na sjevernim granicama carstva, 
te su držali u rukama jedan dio carskih i jedan dio ger- 
manskih zemalja. Ležeći na objema obalama Rajne, koja je 
dielila klasični sviet od varvarskoga, imali su oni da po- 
stanu posrednicima izmedju prošlosti rimske i budućnosti 
germanskih naroda. 

Kao crkva, tako su i Franci mogli da budu prelaz iz 
starog u novi sviet; zato i jeste sporazumak i suglasje iz- 
medju snage crkvene i sile franačke jedna od najvećih 
činjenica obće poviesti. 

Franačka sila sama po sebi bila bi dovoljna da iz- 
nese pobjedu nad Wisigothima i Burgundima, koji bijahu 
već umorni i umekšani, nu pokrštenje franačkog poglavice 
Klovisa i njegova politika spram crkve utrla je Francima 
put do podpune sreće. Sveti Remi (franački prosvjetitelj) 
dan je Francima gradjansko pravo medju rimskim pučan- 
stvom, gdje su drugi Varvari ostali strancima, jer bijahu 
heretici, 

(rkva je franačkoj ambiciji odmah otvorila neiz- 
mjesnu oprispektivu. 

(ina je tražila novi božji narod, kome će da povjeri 
djele hožje Iza okištenja Klovisova propoviedaju sveće- 
nici ogrev davidu o njegovim dužnostima: — ne radi 
vendor earn manjem, nego da se ujedine pod istim 
zsbenjiiena dn insfoj crkvi svi narodi svieta. 

izvan starih granica rimskoga carstva osvojiše Franci 
Alaananiju a drninpinu, RBavaisku pako prisiliše na za- 
Visnjejst Mašesnnfko se počima propoviedati u tim novim 

Nu Franačkoj pasmini nije pošlo za rukom, da odmah 
dovrši veliku svoju .zadaću. Merovinžka je dinastija zločesto 
vladala; ona dapače nije nikada pravo razumjela, što to 
znači vladati. Izcrpila se je i izrabila u užitcima, u ne- 
slozi i u ludorijama. 

Njihovo se je carstvo razpalo: Neustrija, Akvitanija, 
Burgundija, Austrazija, Alamanija i Bavarska organizovaše 
svoj odieljeni život. U svakoj od ovih pokrajina, koje su 
naličile kraljevinama, male skupine gospode i podanika 
odpočeše živjeti lokalnim životom. 

Medju tom gospodom bilo je i biskupa; ovi stekoše 
velika imanja i postadoše tako vrlo znameniti članovi 
države, pa se stadoše miešati sa svjetskom hierarhijom i 
— u njoj se izgubiše. 

Činilo: se, kao da sviet ide za ciepanjem i da će se 
pociepati u neizmjernost; nu ideja jedinstva pre- 
živjela je ipak, jer su tu ideju održale velike poganske 
uspomene i jer je biskup, našljednik apostola Petra, kome 
je Isus povjerio, da _ čuva cielo stado vjernika, vjero- 
vao u jedinstvo! 

Pod konac šestog vieka papinstvo postaje osvajačkim. 
Tamo iza Galije, na samom kraju starog rimskog carstva, 
šalje: crkva misionare, da obraćaju Anglo-Saksonce, koji 
se istom ugnjezdiše u Britaniji. 

Tamo crkva organizuje crkvenu provinciju, koja 
je isto tako pokorna biskupu rimskom, kao što je stara 
politička provincija bila pokorna rimskome caru. Iz En- 
glezke putuju misionari, da u Germaniji propoviedaju vjeru 
Krstovu, a međju dogmama da propoviedaju i pokornost 
rimskoj stolici. I 

Tako Rim svetog Petra počima svoja osvajanja tamo, 
gdje je Rim Avgusta prestao bio osvajati, t. j. sa Brita- 
nijom:i Germanijom. 

Britanija i Germanija prve su provincije carstva crk- 
venog; po crkvi ulaze one u historiju. 

Papinstvo je dakle prvo proširilo Evropu. 

Restauracija carstva. Za Italiju se medjutim od 
šestoga vieka bore Langobardi i Grci. Rim je u rukama 
carevim, jer mu Langobardi priete. 

Biskup rimski bio je dakle podanik cara vizantinskog. 

Nu iz Carigrada je primao samo uvrede, poniženja, 
dapače je bila i njegova vjera u pogibli. 

Od Langobarda nije se takodjer nadao nikakvu dobru. 
Medju dvie vatre — medju dva neprijatelja — jedva da 
se drži. 

U duši hoće papa Rim da imade za sebe, te ga 
malo po malo dobiva u svoje šake uslugama, koje mu 
čini, dižući ponovno razrušene zidine i hraneći narod rimski. 
On dapače sanja o vlasti nad cielom Italijom, nu slab je 
medju silnicima. 

Pozorno motreći dogodjaje, vidje papa, kako napre- 
duje i kako se diže nova druga vlast franačka; kao bi- 
skupi galo-rimski petoga vieka, tako i on traži narod, 
koji bi imao biti rađenik božji. 

U to je vrieme u zemlji Austraziji jedna obitelj — 
koja će kašnje nositi ime Karolinga — stekla velika 
dobra medju Mosellom i Rajnom. U toj su obitelji bile 
svjetske časti našljedne. Glava obitelji služi kraljevstvo 
merovinžko u svojstvu majordoma, ali je ujedno i pravi 
vojvoda Austrazije, kao što Agilolfingi bijahu vojvode 
Bavarije. Njihova je zemlja bogata ratnicima i povoljno 
je ležala, da može u isti čas djelovati s jedne strane na 
germanske vojvodine, a s druge strane na Neustriju i 
Burgundiju. 

Ta zemlja na Rajni bijaše zaista kolievka histo- 
rije. Trebalo je stanovati tamo, na granici starog i novog 

svieta, da postaneš nosilac budućnosti. Merovinžki Franci 
prenaglo su odanle otišli. Pariz i Orleans bijahu im najmi- 
liji njihovi glavni gradovi. Oni su se utopili u galo-roman- 
skom pučanstvu, i tako je njihova eneržija bila prerano 
ugušena pod pepelom prošlosti. Franci Austrazije, 
porajnskiRipuarci očuvalisu prvobitnu svoju 
snagu, zadržali su običaj, da idu u boj svakog 
proljeća, te u njima nije ugasla ljubav i ve- 
selje za ratovanje. 

Kada su merovinžki Franci učinili prvi korak na 
pozornici svieta, biskup je Reimski (Sv. Remi) išao pred 
njima. 

Pred austrazkim pako Francima stupao je biskup 
Rimski. Veća ličnost od svetog Remija, sveobći je biskup 
imao da predloži veću i višu zadaću: on je tražio 
od Franaka moleći ih suznim očima, da postanu pokro- 
vitelji apoštola svetoga Petra. 

Franci toga odmah razumjeli nisu i dugo su oklie- 
vali. Karlo Martel živio je samo u svojim ratnim poslo- 
vima; on nije mogao na to ni _ pomisliti, da svoje oružje 
dade u službu jednog svećenika ; nu svećenik je ostao kod 
svojega tvrdo i nepomično. Pepin i Karloman, sinovi Kar- 
lovi, već su u rukama crkve, ovaj umire kao monah, a 
onaj predsjeda koncilima i gorljivo radi na reformi cr- 
kava Galije i Germanije. Kad je Pepin bio izabran od 
Franaka za kralja, papa dolazi u Galiju, da ga pomaže, 
kao što je Samuel nekada pomazao Davida. Nu savez ipak 
nije definitivan. Karlo Veliki, sin Pepinov, nije se ponaj- 
prije mogao s papom sporazumjeti; on se je dapače jedno 
vrieme sporazumio sa Langobardima i uzeo je ženu u tog 
»puka vrlo opakih gubavaca“, kao što reče sveti otac. 

Čar medjutim uviek djeluje; on napokon postaje 


neodoljiv ! 

Da je Karlo Veliki bio prepušten samom sebi, imao 
bi bio samo silu i nekoje ideje primitivna kralja, to jest 
bio bi vodja u ratu i sudac u miru. Crkva ga je pako 
napojila svojom znanošću; ona ga je naučila dogmatiku, 
historiju, liepe znanosti, gramatiku i astronomiju. 

Ona predlaže njegovoj političkoj i vojničkoj djelat- 
nosti ideal, a njegovoj sili i snazi zadaću: ,,da unutar 
svoje države brani vjeru protiv hereze, a 
prema vani da ju propagira mačem u ruci u 
zemljama poganskim.“ 


Tada se je kršćanstvo moglo prikazati duhovima 
sposobnim da razmišljaju kao družtvo vojnika i 
svećenika, nad kojima vlada jedan vojnik i 
jedan svećenik. Da je to družto moglo zaboraviti na 
klasičnu profanu starinu, bilo bi povjerovalo, da su se 
opet povratila biblička vremena. kada je vojska vojevala 
na ravnici, a Mojsija molio Boga na brdu. 


Karlo je Veliki sam jednog dana spomenuo tu pri- 
spodobu. 

Nu uspomenu profane starine nisu mogli smetnuti 
s uma ni biskup rimski, ni Karlo Veliki; oni se napokon 
sporazumješe da obnove, ali ne vladu naroda božjeg, već 
carsivo rimsko. 

Godine 800. u bazilici svetog Petra bio je Jozua 
okrunjen od Mojsije, a taj Jozua bijaše pozdravljen od 
rimskog naroda naslovom Avgusta. 


Historijski sviet godine 800. Papa je htio da 
postavi svietu jednog jedinog i obćeg cara. 

Iza kako je Odoaker povratio u Carigrad carska in- 
signija, car je vizantinski bio ,jedini gospodar svieta“; ali 
godine 800. stari je Rim opet obnovio svoje pravo, da 
postavlja cara. S. | 

Karlo Veliki bio je dakle u teoriji gospodar svieta, 
nu Carigrad je održao protiv teorije svoj faktični posjed, 
kojemu je i sam Karlo Veliki priznao legitimnost. 

Dva bi ta carstva sadržavala cielo kršćanstvo, da 
nije na britanskom otoku narod anglo-saski udario temelje 
svojoj posebnoj sreći. 

Carstvo zapadno, carstvo iztočno i Englezka, to su 
u početku devetog vieka tri politička bića: to je Evropa. 

Izvan toga su nevjernici i pogani. 

Nevjernici t. j. oni, koji priznavaju Islam, i pogani 
t. j. cieli sjever i iztok: Skandinavija, neizmjerna Slavija 
i Avarija. 

Karlo Veliki razorio je podunavsko kraljestvo Avara 
i podvrgao pod svoju vlast Slavene na Alpama, u Pano- 
niji i jednom dielu Dalmacije; on je pobiedio Skandinavce 
i Slavene na Labi;ako ih i nije podvrgao pod svoju vlast, 
on je organizovao na svojim granicama vojničke grofovije, 
marke, koje bijahu predstraže kršćanstva. Tako je on po- 
kazao put svojim nasljednicima, kojima je ostavio za ba- 
štinu dužnost ratovanja protiv pogana i nevjernika. 

Obćenite crte poviesti srednjeg vieka. Na 
zapadu: se sada razgradjuje djelo Karla Velikoga odmah 
iza njegove smrti; carstvo se njegovo razpada na kralje- 
stva, a kraljestva opet na gospoštije. 

Iza smrti svakog cara gubi carska vlast od svojeg 
ugleda, te se napokon pretvara u ništavilo, jer se za nju 
bore i otimaju mali talijanski knezovi; papinska se vlast 
ponizuje posred borba rimskih fakcija. 

Za tim sredinom desetog vieka jedan papa odjedared 
uzkrisuje stari sjaj i snagu carstva, okrunivši za cara nje- 
maskog kralja Ottona. 

* Te dvie vlasti, crkvena i ijenska papa i car, postaju 
tada.na zapadu glavni nosioci političke poviesti. 

Crkva stoji na čelu neizmjerne duhovne vojske; ona 
je ponajprije primorala carstvo, da respektuje njezinu 
nezavisnost, a maskoro i da priznade njezino počastno 
prvenstvo. 

Da su se te dvie vlasti složile i sporazumjele, 
postale bi takovim gospodarima na zapadu, da bi dugo 
vremena zapriečivaie postanakraznih naroda. 

Papinstvo zaista ne će ni da čuje. ni da mari za na- 
rodnostne razlikosti. 

Jedini rat, koji je u njegovim očima opravdan i uviek 
oLligatan. jeste rat protiv nevjernika, heretika i izobćenika 
iz crkve. 

Križarski će ratovi biti dakle glavni fenomen poli- 
tičke poviesti u dvanaestom i trinaestom vieku. Nu kra- 
ljevi će okrenuti ledja toj pogubnoj križarskoj struji. Drugi 
će se interesi pojaviti i druge mnogo bliže i koristnije 
potrebe će se osjetiti. Narodni će teritoriji početi da se 
stvaraju; puci će početi shvaćati, što znači granica. 

Obće vlasti (papinska i carska) uništiti će jedna drugu. 
Papinstvo će odpuhnuti carstvo u trinaestom vieku. 

Iz ruševina sveobćih vlasti niknuti će tada na 
zapadu narodi. 

Zaključak. Razlika je velika izmedju zapada i 
iztoka. Na zapadu je carstvo neka idealna vlast bez ogra- 
ničenog teritorija i bez pravog imena. 

Carsivo iztočno je prava realna vlast, koja se izvr- 
šava nad stanovitim opredieljenim kraljevima. 

Carstvo zapadno podieljeno je na dvie vlasti: na 
duhovnu i svjetsku, koje vlasti stoje u vječitoj borbi kroz 
mnogo vjekova, a to neko vrieme znatno koristi raznim 
narodima, koji stanuju u zapadnim krajevima. 

Na iztoku svjetska vlast nije mogla da toleruje kraj 
sebe crkvene monarkije, nezavisne od svjetske vlasti. 


ZN 

Car vizantinski (PagWes:) bio je neka vrst pape-cara. 

Vizantinsko carstvo bilo je dakle mnogo jedinstve- 
nije i mnogo jače od zapadnog, ali je imalo tri 
neprijatelja: useljene slavenske narode u svojoj nutrašnjosti, 
a izvan svojih granica, katolički zapad i moslemski iztok. 

Sada možemo da razumijemo, u kakovu su opasnost 
pala slavenska plemena, koja dodjoše u sferu vizantinskog 
carstva, u sferu grčke kulture, na zemljište iztočno-rimskog 
carstva, kao što ćemo sada razumjeti i ine nevolje, u koje 
su pala slavenska plemena na zapadu. 

Gibbon veli, da su Rimljani osvojili Britaniju, jer 
su ,razna britanska plemena imala doduše hrabrosti, ali 
nisu poznavala ratne mudrosti; imala su mnogo ljubavi 
za slobodom, ali nisu imala duha zajedinstva.“ 

»Ia su plemena znala divljom srčanosti pograbiti 
oružje, a iza toga su to oružje položili ili ga naperili 
jedni protiv drugih; uviek bijahu nestalni; — 
dok se jesvako pleme napose borilo, padoše 
svi zajedno u robstvo.“ 

Varvari u Britaniji slični su slavenskim Varvarima 
na Balkanu, kao što je slično jaje jajetu; pa što se je do- 
godilo sa britanskim plemenima, dogodilo se je i sa sla- 
venskim plemenima na Balkanu, jer se nisu znala organi- 
zovati i sjediniti protiv zajedničkog neprijatelja t. j. proti 
vizantinskom i zapadnom carstvu, — a sjedinili se nisu, 
jer nisu imali kulture. 

I tako su Slaveni na Balkanu, prije nego što se uje- 
diniše, prije nego što išta trajna učiniše, bili iznenadjeni 
i uništeni od najezde Osmanlija. 

Proti Vizantiji su se borili, padali, rastli, napinjali, 
izdisali i opet oživljivali, — a Osmanlije ih sraziše jednim 
udarcem. 

II 


velitba i avarsko gospodstvo 


Pokrajine: Panonija, Dalmacija, Moesija itd. 
Panoniju i Dalmaciju zajedno nazivali su Rimljani jednim 
imenom Illyrik. Onaj dio Illyrika, koji se od dobe Flavi- 
jevaca nazivlje obično ,pokrajinom Dalmacijom“, 
obuzimao je i današnju užu Dalmaciju i Crnu goru, zatim 
Bosnu i Hercegovinu sve do Drine. Za tu veliku pokrajinu 
Dalmaciju počela je za dobe rimskog carstva nova epoka. 

Grčki su trgovci na dolnjem dielu dalmatinske obale 
utemeljili dva velika emporija: Drač (Dyrrachium, Du- 
razzo), a izpod Drača Apolloniju (kod Valone); taj dio 
dalmatinske obale bio je poradi toga već za dobe rimske 
republike u rukama grčke uprave. Gore prema sjeveru 
Daimacije Grci se naseliše samo na otocima Visu, Hvaru 
i Korčuli, te su sa tih otoka trgovali sa dalmatinskim 
urodjenicima. 

Medjutim su pod konac republike italski trgovci iz- 
tisnuli Grke, te se nastanili u lučkim gradovima Epitavru 
(Cavtatu, kraj Dubrovnika), Naroni, Saloni (Solin kraj 
Spljeta), Jaderu (Zadru) u tolikoj množini, da su već u 
ratu izmedju Cassara i Pompeja igrali dosta znamenitu 
ulogu. Poslie su ti gradovi narastli i ojačali useljenjem ve- 
terana; za Avgusta dobiše oni municipalna prava. Na- 
predak i procvat tih gradova postao je još veći iza ugu- 
šenja gusara na dalmatinskom otočju i iza kako je rimsko 
gospodstvo prodrlo duboko u kopno prema Dunavu. Na- 
ročito je glavni grad Dalmacije Salonae (današnji Solin 
kraj Spljeta), gdje je stolovao upravitelj provincije i gdje 
je bila koncentrovana ciela uprava, brzo procvao i silno 

se razvio, nadkrilivši starije grčke naselbine Apolloniju i 
Dyrrachium, premda je i Dyrrachium (za vlade Avgusta 
naseljen italskim kolonistima) bio uredjen kao rimska obćina. 

Jednom rieči, u Dalmaciji bijaše uredjeno sve po 
italskom redu i poredku tako, da je napokon stari jezik 
ilirskih urodjenika bio iztisnut i da je skoro ciela obala 
govorila latinski, kao što je po prilici prije hrvatskog po- 
kreta govorila talijanski (mletački). 

Car Tiberij gradio je iz Salone ceste u dolinu da- 
našnje Bosne. 

U trećem vieku poslie Isusa bila je Salona već u 
najvećem cvatu. Tome je napredku mnogo doprinielo, što 
je car Dioklecijan, rodjeni Dalmatinac, išao za tim, da de- 
kapitilizuje Rim, a to je poglavito koristilo Saloni, koja 
je, bivši i onako već odprije uslied pogodovanja velegrad 
prvoga reda, postala jednim od najnapučenijih i najbo- 
gatijih gradova zapadno-rimskog carstva. 

Bogati majdani željeza u današnjoj Bosni bili su iz- 
crpivani za carstva; šume su davale izvrstno gradjevno 
drvo, a tekstilna industrija bila je takodjer na vrlo vi- 
sokom stepenu razvitka. 

Civilizovanje i romanizovanje Dalmacije vrlo je zna- 
menita pojava za dobe carstva. 

Izpod Dalmacije širi se Makedonija, a granica iz- 
medju Dalmacije i Makedonije jeste političkaijezična 
granicaizmedjuzapadaiiztoka, granica medju 
rimskim i grčkim svietom. 

Kod Skadra na Bojani leži u četvrtom vieku poslie 
Isusa medđja Rima i Vizantije. Tu graniči latinska pokra- 
jina Dalmacija sa grčkom pokrajinom Makedonijom. 

Iznad Dalmacije leži Panonija. 

Kao Dalmacija, tako je i Panonija — (nas intere- 
suje samo onaj dio Panonije izmedju Save i Drave t. zv. 

savska Panonija, Savia) — bila romanizovana; panonski 
gradovi Siscia (Sisak) i Sirmium (Mitrovica) dobiše za 
Flavijevaca municipalno pravo, a Mursa (Osiek) dobila je 
za Hadrijana kolonijalno pravo. Bilo je u Panoniji jošte i 
manjih latinskih mjesta, koja nije nuždno spominjati. 

Moezija (današnja Srbija i Bugarska) ležala je kao 
medju dvie vatre, jer je civilizacija dolazila sa dvie strane: 
(od dalmatinske i panonske granice; iz Sigindunuma (da- 
našnjeg Beograda) dolazila je latinska civilizacija, a odo- 
zdol sa makedonske granice grčka civilizacija i grčki jezik. 
Carevi rimski nisu na ime štitili grštinu samo ondje, gdje 
su je već našli, nego su dapače sami helenizovali; tako 
n. pr. provinciju Trakiju, koja istom za vlade cara Tra- 
jana bijaše civilizovana, nisu carevi navrnuli u latinsku 
struju, već su je odmah stali helenizovati i uredjivati po 
grčkoj šemi. 

Neke su pokrajine prostranog rimskog carstva bile 
dakle povjerene grčkoj, a neke latinskoj upravi, te je od 
uviek postojala dioba carstva: na kompetenciju grčku i 
kompetenciju latinsku. 

Kod prijašnjih je dioba na kompetencije bila čitava 
, praefectura Illyrici“, koja je imala svoje sjedište u Sir- 
miumu, uviek prikopčana uz zapadno-rimsko carstvo; tako: 
i poslie smrti Konstantinove, kao i pod Valentinijanom i 
Valensom g. 364. 

Istom je Teodoziju dao Gracijan ingerenciju na iz- 
točne dielove Illyrika. 

Nu formalna dioba Illyrika nije tada još provedena 
bila; to se je dogodilo istom poslie smrti Theodozijeve. 
g. 395., kada je rimsko carsvo bilo konačno podieljeno na 
iztočno i zapadno carstvo; tada su pokrajine Dalmacija, 
Panonija i Norik pripale zapadno - rimskom “carstvu, a 
Moezija i Makedonija iztočnome carstvu. 

Godine 526. pako, dolaze i pokrajine Dalmacija i Pa- 
nonija u vlast iztočno-rimskog carstva. | 

Napomenute pokrajine naselismo mi Hrvati, Srbi i 
Slaveni današnje Bugarske. 


Nije li to fatalno, da smo se mi nastanili 
upravo na granici latinske i grčke kulture, 
na mjestima, gdje selomeiciepaju dvasvieta 
— latinski i grčki sviet? 

Nije li očevidno, da se još i danas, poslie toliko 
viekova, vidi ta granica, da se vidi neki dualizam, da po- 
stoji dioba naša na Hrvate (zapad, latinska vjera) i Srbe 
(iztok, grčko-iztočna vjera), a Bosna i Hercegovina, kao 
neka demarkaciona linija, da leže na razkršću medju za- 
padom i iztokom. 


Obćeniti pregled varvarskog svieta u IV. 
vieku poslie Isusa. Kao nekada Grci, tako su i Rim- 
ljani nazivali Varvarima sve one narode, koji nisu prizna- 
vali njihovih zakona i koji nisu govorili njihovim jezikom. 

Najznamenitiji Varvari bijahu oni, koji provališe u 
rimsko carstvo preko Rajne i Dunava. To su bili ponaj- 
prije Varvari: I. germanske pasmine, koji se mogu 
dieliti na dvie grane: 1. na teuionsku, i 2. gotsku 
granu; od 1. teutonske grane bili su najznamenitiji 
Franci, Saksonci, Švabe, Langobardi itd., a od 2.gotske 
ili skandinavske grane: Wisigothi ili zapadni Gothi, 
Ostrogothi ili iztočni Gothi, te napokon Gepidi, koji se 
svi sa sjevera spustiše ponajprije u ravnice današnje Rusije. 

Nadalje su najznamenitiji II. Varvari slavenske 
pasmine. Veliku slavensku pasminu nazivali su Ger- 
mani, a po njima i romanski sviet, imenom: Vendi, Ve- 
neti, Vinidae (Vendima i danas nazivlju Niemci Slavene 
u Lužici, Štajerskoj, Kranjskoj i Koruškoj). 

Slaveni u zajedničkoj pradomovini nazivali su možda 
sebe Slavenima i Antima. Ime Anti nestalo je i ne zna se 
za njegovu etimologiju. Istom kasnije ostavile su poje- 
dine grupe Slavena svoje zajedničko ime ,Slaven“, te se 
nazivale posebnim imenima većinom po mjestima, gdje se 
nalaziše n. pr. Poljaci od ,poljane“, Zagorci, Pomorani, 
Primorci od gore, mora itd. Šafafik nabraja skoro dvie 
stotine slavenskih plemena, od kojih svako pleme ima 
svoje osobito ime. Nu postanak i etimologiju imena sviju 
sadašnjih slavenskih naroda nije znanost mogla da objasni ; 
osobito je tamom zastrto ime Hrvata i Srba. 


& 
* * 


Što se Hrvata tiče, nalazi ih Klaić u Alpama, u 
planinama Balkanskog poluotoka, u Karpatima i Tatrama, u 
češkim Krkonošama i Sudetima, te na obalama Saale, pa 
dodaje, da ni jedno ime slavensko nije tako razšireno, kao 
upravo ime Hrvat. Ime srbskoga plemena pako živi na 
balkanskom poluotoku i na sjeveru kod polabskih Slavena ; . 
ali mu za to ne ima traga ni u zemljama slovenačkim, ni 
ruskim ni češkim. Sliedom toga pita Klaić: Nije li možda 
ime Hrvat bilo nekada genetičko ime u Slavena, a Česi, 
Srbi itd. da je species? 

Što se tiče srbskog .imena, spominje Plinij ime 
»Serbi“, a Ptolomaios ime ,Serboi“ i ,Sirboi“; nu veliki 
iztraživalac poviesti Niemac Kaspar Zeuss — o kojem 
učeni Niemac Roesler veli, da čim više ga proučava, da 
mu se tim više divi —, kao i Niemac Diefenbach sma- 
traju, da niti Plinijevi ,Srbi“, niti Ptolomejevi ,Serboi“, 
koji da su stanovali na doljnoj Volgi, nisu Slaveni. Drugi 
pisci, poglavito slavenski, dokazuju, da su ti Plinijevi i 
Ptolomejevi ,Srbi“ pravi Slaveni, šta više, da su se svi 
Slaveni neka zvali ,Srbima“ t.j. da je ime srbsko gene- 

tička u Slavena, a Česi, Hrvati itd. da su species? Treći 
opet misle, da se je, ako i jesu ti Plinijevi ,Serbi“ slavenske 
pasmine, samo jedan možda dio slavenske pasmine Srbima 
nazivao, a ne svi Slaveni zajedno itd. 

Iz ovoga se vidi, da nije potrebno baviti se pobliže 
i obširnije tim pitanjem, jer izvori povjestni tako malo 
podloge daju za riešenje tog imenskog spora, da se ne će 
niti filoložkim cjepidlačarenjem, niti fantastičnim dokazi- 
vanjem nikada doći do rezultata. I tako će to imeninsko 
pitanje na žalost uviek ostati predmet priepora. Svakome 
se dakle može pustiti na volju, da si izabere teoriju, koja 
mu najviše prija i koja mu je najmilija. 


*& 
#* * 


Slaveni su sve do po prilici četvrtoga vieka živjeli 
negdje na ravnicama izmedju iztočnog i crnog mora, te iz- 
medju Karpata i Dona, gornje Volge do Novgoroda i 
odavle do Viole i Odre. 

Preko slavenske pasmine, preko njihovih leđja prešle 
su sve germansko-gothske invazije kao i invazije nomađa 
uralo-altajske pasmine; sve te varvarske najezde gnječile 
su i razpršivale Slavene, ali je nisu _ mogle da unište u 
korenu. Slaveni su možda i bili pomoćnici tih invazija. 

Napokon mora da spomenemo pasminu #HI. uralo- 
altajsku, koja se je širila iz Azije od Altaja preko Urala 
u današnju Rusiju. Prvi se od njih na pozornici svieta po- 
javiše 1. Huni, iza njih z. Avari, a napokon 3. Magjari. 

Da vidimo, kako se ti Varvari sele. 

Gothi se izseliše iz Skandinavije možda poradi unu- 
trašnjih religioznih ratova, pa se spustiše zajedno sa Ge- 
pidđima od sjevera spram juga preko velike slavenske 
ravnice, i dodjoše poslie mnogih nevolja tamo dole u da- 
našnju južnu Rusiju, gdje Dmjepar utječe u Crno more. 

Ondje se nastaniše na desnoj i lievoj obali Dnjepra 
i tamo se pociepaše. Onaj dio Gotha, koji se je nastanio 
na iztočnoj strani rieke Dnjepra, dobio je ime Ostro- 
gotha, t. J. iztočnih Gotha, a drugi dio dobi ime Visi- 
gotha, t. ). zapadnih Gotha. 

Tako nastade začetak dviju različitih gothskih država, 
koje se razviše pod različitim poglavicama. 


Ostrogothi stadoše osvajati sve naokolo, te si po- 
koriše i Gepide i Visigothe, kao i ostale razne narodiće, 
a takodjer po svoj prilici i Slavene ruskih nizina. 


Nu oni, veli se, da suviše varvarski postupahu sa 
osvojenim narodima. 

Misli se, da je koji od njima pokornih naroda sklonuo 
Hune, da krenu u pomoć. Sigurnije je, da su se no- 
madski Huni stali gibati, pošto su u četvrtom vieku do- 
bili impuls iz Azije. Nu bilo kako mu drago, oko go- 
dine 374. digla se silna množina Huna i pregazivši Volgu 
srušila se na Ostrogothe, koji su im se pokorili. Tako se 
Huni sukobiše sa Gothima. 


Iza potučenih Ostrogotha došao je red na Visigothe, 
koji se zakloniše iza Dnjestra. 

Hune na njihovim laganim konjima nisu mogle zau- 
staviti rieke. . 

Visigothi su bili prisiljeni ostaviti Dnjestar i spustiti 
se na Dunav. zajedno sa ženama, djecom i starcima; iza 
toga zamoliše Visigothi cara Vizantije, neka ih pusti preko 
Dunava i primi na svoje zemljište, a oni da će u od- 


mjenu braniti granice vizantinskog carstva od najezde azij- 
skih Varvara. 


Službena viest: o predlozima Visigotha i odlazak 
njihovih poslanika u Antiohiju —. sve je: to vizantinski 
dvor vrlo uzrujalo. Sto će dvor da odgovori poslanicima ? 

Pripovieda se, da su neki lahkomišljeniji Vizantinci 
govorili: ,Eto sada neprijatelji carevi mole, da postanu 
njegovi vojnici; strašni gothski narod preobrazuje se u 
rimsku vojsku, pred kojom će da strepi ciela Varvarija“ ; 
oprezni pako ljudi da su kazivali: ;Čuvajmo se uvesti 
vukove medju ovce, jer će ovce nastradati. Doći će dan, 
kada će vuci zadaviti pse čuvare i postati gospodari stadu.“ 

Car ipak odluči primiti Visigothe na svoje zemljište. 

Oni predjoše Dunav i unidjoše god. 376. u Moeziju 
(današnju Srbiju i Bugarsku) zajedno sa starcima, ženama 
i djecom. 

Tvrdi se, da je dvie stotine hiljada Visigotha nosilo 
oružje. | 

Nu gadni postupak vizantinskih činovnika spram 
Visigotha doveo je do pobune, do borba i bitaka. 


Visigothi potukoše Vizantince, osobito kod Drinopolja 
god. 378. tako, da je i sam car Valens zaglavio, te do- 
djoše do Carigrada. 

Visigothi se poslie sami pociepaše u male skupine, 
pretvoriše se u čete razbojnika i sasma oslabiše. 

Našljednik Valensa, car Teodozij, znao je iza toga 
vješto jedan dio tih Varvara pacifikovati i nastaniti ih u 
Frigiji, Lydiji i Trakiji. 

Tamo su oni živjeli kao gosti i saveznici pod 
sVojim knezovima, pridržavši svoje običaje. 

Oni su dobili, što su željeli, na ime: zemlje. 

Drugi je dio Visigotha poslie pod vodstvom Alarika 
odpočeo svoje dugo i krvavo putovanje preko Makedo- 
nije, Thessalije, Ilirije i Italije, pa na jug Galije, gdje se 
oni napokon i zaustaviše. | 

Huni. Kao more kad provali preko nasipa i po- 
plavi u tili čas ravnice bez odpora, tako su i horde Huna 
poplavile cielu zemlju, koju Visigothi ostaviše, iztisnuti 
po Hunima iste tako, kao što možda i Huni bijahu iztisnuti 
iz Azije preko Urala u Evropu. | 

Na Dunavu se Huni zaustaviše. Carstvo rimsko nisu 
s početka uznemirivali, ali su nastavili borbu protiv ostalih 
varvarskih naroda možda za to, da ne ostave neprijatelja 
iza ledja. 

Veliki dogadjaj za sve narode evropske, bili oni 
civilizovani ili varvarski, bijaše ta najezda Huna u nji- 
hovu sredinu. 

To bijaše najezda nomadske Azije u Evropu. Sve 61 
Dunava do Kaspijskog i Crnog mora palo je u ruke tih 
nomada. Kraljevska obitelj Huna smjestila se na Dunavu. 
Pod Attilom osnovaše oni svoje carstvo u srcu Evrope. 
Počevši od godine 441. svratio je Attila svoju pozornost 
na Evropu i na iztočno carstvo. Dunav je pregažen. Si- 
gindunum (Beograd) skoro uništen. Sirmium (Mitrovica), 
glavni grad Panonije, osvojen; Naissus (današnji Niš) razo- 
ren, a opustošena bijaše Moezija, Thrakija, Tessalija sve 
do Thermopila (g. 446.). 

Iza toga bacio se je Attila na zapađ. Iz današnje 
Ugarske preko Njemačke, Rajne, preko Strassburga, Metza, 
Reimsa kraj Pariza spustio se je on u južnu Francuzku 
prema Orlćansu, gdje je bio potučen g. 451. na Chalon- 
skom polju, nu vratio se je odanle živ i zdrav tako, da 
je već iduće godine išao opet da pohodi i opljačka Italiju. 
Put je njegov vođio preko Sriema izmedju Save i Drave 
do Akvileje, koju je razorio. (Stanovnici Akvileje, koji se 
spasiše na bližem otočju, utemeljiše Mletke.) 

Nije nuždno opisivati Attilino haračenje po Italiji. 
Rim za čudo nije Attila porušio; papa ga je molbama i 
darovima znao sklonuti na povratak. 


+“ 

Iza svoga povratka nenadano je umr'o. 

Jornandes, rodom Visigoth, biskup ravenski, koji je 
oko godine 550. pisao povjest Gotha, a upustio se je i u 
opisivanje Huna, pripovieda, da su Huni, nakon što izraziše 
bol nad smrću svoga vladara Attile, slavili neku po- 
smrtnu gostbu, kod koje se je mnogo pilo i jelo, a ta 
gostba da se zove strava.* Iz toga, osobito iz rieči 
»Strava“, zaključuju neki iztraživaoci, da je u Attilinom 
carstvu bilo Slavena. 


* * 


Ostrogothi i Gepidi iza najezde Huna pali su u 
jaram Attilin, te su bili pokorni sve do njegove smrti. 
Poslie smrti Attiline počelo se razpadati njegovo carstvo, 
a razsulo carstva načela je vlastita njegova obitelj. Attila 
je na ime označio svojim našljednikom sina Ellaka; ostali 
se sinovi ne hijedoše toj otčevoj želji pokoriti, već zahtie- 
vahu, da se carstvo podieli na jednake dielove. Sad je 
trebalo sve ciepati: zemlje, narode i blago. To nije bilo 
s voljom Germanima. Kralj Gepida, Ardarik, prvi se digne 
na oružje, a njemu se pridružiše Ostrogothi kao i ostali 
Attilini germanski podanici. 

Huni i Germani sukobiše se na panonskoj ravnici 
izmedju Dunava i Drave. 

U bitci je pao sin Attilin, Ellak, i silesija Huna. 

Gepiđi pobiediše (g. 453.). 

Braća su Ellakova pobjegla preko Dunava; Huni, 
potisnuti ođ Gepiđa, spustiše se sada na dunavsko ušće. 
Tako je bilo uništeno carstvo Huna. Gepiđ Ardarik nastanio 
se je sa svojim narodom na ravnicama oko rieke Tise, u 


* Iorn. Reb. Get., 49.: Stravam super tumulum ejus, quam 
appellant ipsi, ingenti commessatiane concelebrant... 

srcu hunskog carstva, odakle je Attila gospodovao. Ostro- 
gothi se pako posadiše u Panoniji od Sriema do Beča. 


Ostrogothi kao i Gepidi zatražili su sada od vizan- 
tinskog cara, da im dade pravo i naslov gosti i sa- 
veznika, gotovi da se podvrgnu svim dužnostima, 
koje su bile skopčane s tim naslovom, na _pr: davati 
vojske pomoćnice carstvu, ne sklapati mirai 
ne započimati rata bez privole vizantinskog 
cara; ne imati prijatelja osim onih, koji su 
ujedno prijatelji carevi, a neprijatelja, koji 
su carevi neprijatelji; nadalje su imalire- 
spektovaticarskiteritorijicarskegradove, 
jer takove konvencije izuzimale su uviek gradove, a oso- 
bito tvrdjave, koje su ostale i nadalje u vizantinskoj vlasti 
i koje su imale carske garnizone. 


Narodi varvarski, pušteni ili ostavljeni ovako u zem- 
ljama carstva, bili su samo prekariste, te su boravili u 
zemlji po pravu ,gostoljublja“ (jure hospitii); to je 
bila samo neka vrst posudbe; nipošto im nije bila zemlja 
sasma prepuštena. 

U vrieme, kada se Ostrogothi tako smjestiše u Pa- 
noniji, spustili su se Langobardi sa Labe u današnju 
Češku. 

Opet Huni. Za vrieme, dok su se Germani spu- 
štali na jug Evrope, razpršene horde Huna stadoše se skup- 
ljati na ravnicama blizu ušća Dunava i na obalama Crnoga 
mora. Tamo su sinovi Attilini odpočeli zajedničke priprave 
za nove navale. | 

U proljeću g. 455. Huni već dolaze na Dunav. Za- 
povjedniku vizantinskih posada poručuju, da se ne uzne- 
miruje, jer da ne će navaliti na carstvo, već da žele samo 

»Pohvatati pobjegle robove svojeg naroda“ t. j. Ostrogothe, 
negdašnje Attiline podanike. Rimske posade, koje se nisu 
hijele miešati u te varvarske priepore, nisu ih priečile kod 
prelaza. Horde predjoše Dunav i dodjoše do Save, gdje su 
iznenada navalile na Ostrogothe, nu nisu uspjele. 


Huni možda sada izgubiše pouzdanje u svoju snagu, 
te se jedni povukoše na obale Crnoga mora, a drugi za- 
moliše vizantinskog cara za zemlje, te se nastaniše u da- 
našnjoj Dobruči, iza kako se zakleše, da će izpunjavati sve 
obveze, spojene sa naslovom gostova i saveznika carstva. 
Imali šu zadaću, da brane gradove, kojima je nekada njihov 
otac Attila porušio zidine. 

Pogodujući i izazivajući takova nastanjenja na svome 
teritoriju, carstvo je sliedilo staru svoju politiku, koja je 
išla za tim, da može, kada uztreba, nagnati Varvara na 
Varvara; za to je Vizantija podupirala sla- 
bijeg Varvara protiv jačega, da uništi jed- 
noga silom drugoga, i da se tako služi sa neprija- 
teljem, kojeg se više ne boji, kao sa kakovim štitom, 
da Zaustavi onoga, koga se je počela bojati. (Ostrogothi 
su medju tim (488.) pod svojim kralj jem Theodorikom otišli 
iz Panonije u Italiju.) | 


Na doljnom Dunavu, izmedju Dunava i Dnjepra, još 
su uviek stanovali čopori Huna bez posebna imena. 


To bijahu potomci Attilinih četa. Gore, dalje nad 
Dnjeprom, na: obalama Dona, širili su svoje čadore osim 
ovih četa još dvie velike horde Huna Kutrigura i Huna 
Utigura. Sjevernije pako od ovih, na rieci Volgi (rieci 
Vulgara), pojavio se je još jedan narod huno-finski, narođ: 
Bulgara (ili pravije Vulgara). 


Sve te horde, koje nose razna imena, možemo i na- 
dalje nazivati Hunima. 

Huni su naišli na velikim ravnicama Buga, Dnjestra 
i Dnjepra na Varvare, koji nisu drugo nego Slaveni. | 


*k 
* *k 


Slaveni. Slavenska pako pasmina dielila se je već 
tada u tri velike grane. 

Na iztoku, na riekama, koje utječu u Crno more, 
stanovala je slavenska grana Anta, koja je imala za su- 
sjede narode fino-azijske. Na zapadu širila se je grana 
Venda, koja je stanovala od Baltičkog mora prema zapadu, 
te je graničila na sjeveru sa Finima, a na jugu sa Germa- 
nima. Medju tim dvjema granama nalazila se je treća grana 
Slavena ili Sklavena.* 

Svaka od ovih glavnih grana imala je svoju sudbinu. 

Dočim su Anti htjeli, da predju Karpate na iztoku, 
te su, sjedinivši se sa hunskim pucima, upadali u vizan- 
tinsko carstvo preko Dunava, prešli su Vendi na zapadu 
preko Karpata, preko Germanaca, Turingije i Češke. Sla- 
veni pako srednji, privezani na podnožju karpatskog gorja, 
koje su Gepidi čuvali, bacali su se i rušili desno i lievo, 
pridruživši se sad Vendima, sad opet Antima, i tako su 
oni pomiešani u svim velikim poduzećima na gornjem i 
doljnom Dunavu. 

* : * 

Huni. Kada Huni uvidješe, da ne mogu ništa dobiti, 
ako se upuste u borbu s tim slavenskim neprijateljima, 
pružiše im prijateljsku ruku s namjerom, da idu zajedno 
haračit bogate podunavske pokrajine. Osim .toga saveza 
sklopljen je još i savez sa Bulgarima, koje Huni pozvaše 


* Umetak »k« dolazi odatle, što grčki i latinski jezik ne pod- 
nosi glasa »sl«; s toga je nastao iz Slavena — Sklaven, a iz Visle 
— Viskla. 

u pomoć sa obala Volge. Tako nastade užasna koalicija, 
koja je zaprietila Carigradu. G. 498. na 499. spušta se na 
lievu obalu Dunava vojska Varvara, koju jedan vizantinski 
historičar nazivlje: huno-vendo-bulgarskom vojskom. 


Ti Varvari mnogo su godina haračili po carstvu. 
Grčka je bila opustošena do Thermopila, a Illyrija do 
Andrije. Da se zaštiti Carigrad i okolina, bilo je carstvo 
prisiljeno da podigne ogromne utvrde, započete god. 507. 
Pljačkanje tih Varvara trajalo je sve do g. 560. Nu oni 
su se uviek vraćali preko Dunava u svoja selišta. 


* id *k 

Da se vratimo na Gepide. Kao što već spo- 
menusmo, Gepidi su nosili ime saveznika carstva vizan- 
tinskoga, te su svake godine dizali svoju savezničku na- 
gradu u Carigradu. Nu to ih ipak nije smetalo, da za 
novce pomažu Slavenima. Huni i Bulgari kao konjanici 
mogli su na svojim konjima prelaziti preko Dunava ; Sla- 
veni pako kao pješaci nisu toga mogli, pa su ih Gepidi 
prevažali za plaću. Tako su saveznici carstva posredstvom 
Slavena plienili carstvo vizantinsko. Premda su to u Cari- 
gradu dobro znali, nisu se usudili navaliti oružjem u ruci 
na Gepide, jer bi tako dobili na vrat i četvrtog neprija- 
telja, osim već prije spomenute trojice: Huna, Bugara i 
Slavena. 

Gepidi se dakle nisu protiv carstva otvoreno i iskreno 
borili, već potajno, nasliedujući i oponašajući tako vizan- 
tinsku politiku. Isto tako su se oni malo po malo micali 
i u ravnice rieke Save, dapače se uvukoše i u sam Sir- 
mium, koga više ne htjedoše izpraznjeti. Sve to, pa onda 
polajno savezničtvo sa Slavenima uznemirivalo je vladu 


vizantinsku. 

Da se zaštiti protiv Gepida, car je Justinijan pozvao 
Langobarde iz Češke, te im dao Panoniju (iz koje se 
Ostrogothi izseliše) na desnoj obali Dunava i jedan dio 
Norika uz uvjet, da budu politički ovisni o Vizantiji. To 
je bio živi štit, kojeg je vizantinski car htio da podigne 
izmedju svoga carstva i vlasti Gepida. | 

Nu to sredstvo, koje su Vizantinci od uviek rabili, 
uspjelo im je sada samo na pola. Langobardi bijahu strašni 
Varvari, koji nikako, kad su vidjeli bogate provincije vizan- 
tinskog carstva, nisu mogli da odole žedji za haračenjem 
i pljačkanjem. Nu oni bijahu takodjer strašni susjedi i za 
Gepide. Glavna je svrha bila dakle ipak polučena ; Lango- 
bardi i Gepidi stali su se silno mrziti, te je izmedju njih 
moralo doći do pokolja. I Gepidi i Langobardi stadoše 
odmah tražiti saveznike naokolo. 
| Najmoćniji saveznik, koji će u toj borbi odlučiti, bi- 
jaše svakako Vizantija. Za to se i Gepidi i Langobardi 
obratiše u Carigrad, jer su jedni i drugi držali, da imađu 
pravo tražiti pomoć u Carigrada. Žurba je bila takova, 
da su oba poslanstva došla u isti čas u Carigrad. 

Justinijan je primio i langobardsko i gepidsko po- 
slanstvo. Da li će se umiešati u tu borbu? Da li će 
pustiti, neka se oba neprijatelja medjusobno unište? Ako 
pomogne Langobardima, postati će oni suviše silni, a ipak 
bi mu milo bilo, da Gepidi budu uništeni. Napokon je 
obećao pomoć Langobardima, ali je nije dao. Gepidi su 
bili takodjer prisiljeni osloniti se na svoju vlastitu snagu, 
i bili su — pobiedjeni od Langobarda, ali nisu bili uni- 
šteni. I poslie su se Gepidi i Langobardi tukli, a Vizan- 
tija se nije upliala u njihovu borbu, već je skrštenih: 
ruku gledala i veselila se. 


N 

No za to su Huni kutrigurski (god. 558—559.) u 
savezu sa Bulgarima i Slavenima provalili preko Dunava 
u carstvo i došli sve do pred vrata samog Carigrada. Vi- 
zantinci ih potukoše. Kutriguri se vratiše kući, gdje je 
odpočela borba medju Kutrigurima i Ultigurima toli že- 
stoka, da bi jedno pleme hunsko bilo ono drugo uništilo, 
kad ne bi bilo treće hunsko pleme u vrieme nadošlo iz 
Azije. To je pleme i Utigure i Kutrigure spasilo od pro- 
pasti, podjarmivši jedne i druge. Bijahu to: 


* 
* *& 


Avari, koji nas Hrvate mogu u velike da zanimaju, 
jer je njihovo ime u izvorima skopčano s našim imenom 
i s našom sudbinom. 

Avari su sabrali ostanke prvih Huna, obnovili su 
carstvo Attilino na Dunavu i u malo što nisu uništili 
Carigrada. A iza kako zastrašiše Evropu, uzkrisivši hunsko 
carstvo, bijahu satrveni mačem Karla Velikoga. | 

Njihov dolazak moramo pobliže promatrati baš sbog 
toga, jer nas Hrvate, a tako i nama istorodne Srbe mora 
interesovati. 

Kao kaki orkan provališe Avari iz centralne Azije, 
gdje se zvahu Uar-Kuni, u glavnoj hordi, koja je brojila, 
kako se priča, dvie stotine hiljada glava, te rušiše sve 
pred sobom. Pojedini binarod pri pokretusvome 
potisnuo drugi narod sa njegovog nastaništa, 
a ovaj bi se opet svaljivao na svoga susjeda. 

Godine 557. zatražili su ti Avari od vizantinskog 
cara Justinijana zemlje i plaću uz uvjet, da će braniti 
carstvo. 

Oni su tada već bili gospodari na objema obalama 
Dnjepra, gdje su došli u dodir sa Slavenima. God. 562. 
spustiše se na deltu Dunava (nad današnjom Dobručom), gdje 


Fu 

razapeše svoje čadore i načiniše tabor od kolije, pa su po 
svome poslanstvu, odaslanom u Carigrad, upitali cara Vi- 
zantije, gdje su zemlje, opredieljene za njihovo nastanjenje? 

Vizantija se poplaši tih novih došljaka, te ih ne 
htjede primiti za goste i saveznike, već odpravi darovima 
i liepim riečima njihovo poslanstvo. Nu Avari ipak nisu 
upali u carstvo, već su radje haračili medju Slavenima 
sve do današnje Njemačke. — U to doba stupio je na 
čelo Avarima novi vladar, vrlo lukav, sposoban i okretan, 
imenom Bajan. Što je bio za prve Hune Attila, to je 
bio Bajan sada za druge Hune (Avare). 

Bajan takodjer nije odmah navalio na iztočno carstvo, 
jer je bio zabavljen poslom, koji je u njegovim očima bio 
mnogo znamenitiji. 

' On je na ime poznavao silnu mržnju, koja obstoji 
medju Langobardima i Gepidima; a znao je i za to, da 
Langobardi namjeravaju ostaviti Panoniju i baciti se u 
Italiju. Njihova kralja Alboina zadržavala je u Pano- 
niji samo mržnja protiv Gepida. On nije htio da ode, e bi 
se mislilo, kao da bježi pred Gepidima. Poslao je za to 
veliko poslanstvo Avarima, da ih sklone na zajedničku 
akciju. Bajan je tome privolio uz uvjet, da mu Langobardi 
dadu odmah deseti dio svoga blaga i da mu zajamče po- 
lovinu pliena gepidskog, te cielu zemlju Gepida. Kada 
Alboinu priobćiše te uvjete, on ih ne htjede ni izpitivati ; 
ta Alboin bi dao bio sve: i svoje kraljestvo i ženu i djecu 
i sebe sama, samo da vidi Gepide uništene. 

Gepidi, stjerani u tjesnac sa dviju strana, bjehu po- 
tučeni, razpršeni, satrveni i uništeni. 

Huni se tako opet smjestiše u staroj hunskoj zemlji 
na Dunavu, odakle je nekada Attila gospodovao (u da- 
našnjoj Ugarskoj na Tisi i Dunavu), a zauzeše i jedan dio 
Panonije t. j. ovu našu, jeziku sličnu zemlju medju Dravom 

i Savom, nazivanu sriemskim poluostrovom, izuzevši grad 
Sirmium (Mitrovicu), koji je ostao u rukama Vizantije. 

Poslie malo vremena osvojio je Bajan i Sirmium. 
Iz svojeg taborišta medju Tisom i Dunavom gospodovaše 
sada Bajan Slavenima, (istorodnim) Bulgarima i ostancima 
Attilinih Huna. 

Bulgari i Slaveni bijahu osobito dobrim orudjem za 
avarska osvajanja, i to ne samo za to, što su davali Ba- 
janu vojnike, već i sbog kolonija, koje su utemeljivali u 
korist svojih gospodara u provincijama na Dunavu i Adriji. 
Avari su na primjer pograbili deset ili petnaest hiljada 
Slavena, koje su pred sobom potisnuli n& stanovitu tačku 
vizantinskog teritorija, gdje su se ovi morali nastaniti i 
braniti, da ne budu uništeni. Kada se je takovo prvo zrno 
dostalo života, uvećavalo se je ono malo po malo i po- 
stalo je napokon kolonijom, zavisnom o Bajanu, koji bi 
joj nametnuo zapovjednika. Takim ljudskim naplavama, da 
se tako izrazimo, prekriše Avari Moeziju (današnju podu- 
navsku Srbiju) kao okupacionu tačku za njihovo buduće 
proširenje. Bulgari se isto tako ukorieniše u dolnjoj Moe- 
ziji. Oko deset hiljada Huna Kutrigura bacio je Bajan i u 
Dalmaciju, odakle se oni već ne krenuše, nastanivši se 
ondje stalno. 

Ne samo oružjem u ruci, već i ovakim načinom 
osvajali bi Avari i širili svoju vlast. Carstvo vizantinsko 
nije ni snivalo o zatoru tolikih hiljada ljudskih bića: sta- 
raca, djece i žena bez oružja; ono je snosilo te došljake 
na neobradjenim zemljama, koje im je napokon i prepu- 
stilo. Ali iza toga nadodje khagan Bajan, da posvoji to pu- 
čanstvo kao svoje podanike, a teritorij kao svoju domenu. 

Oko g. 582. osvojio je Bajan Singidunum (Beograd) 
i spustio se niz Dunav, pa onda prema doljnoj Moeziji 
k današnjoj Varni; dalje nije išao, pošto je sklopio mir 

sa carstvom, što ga medju tim nije ni najmanje smetalo, 
jer je pustio Slavene, da idu pred Carigrad. Bajan je na 
ime dvojako ratovao protiv carstva. Kad bi neprijateljstvo 
bilo očito, onda je i sa svojom vojskom pošao da ratuje; 
kad bi pako sklopio mir, onda je slao na vojnu samo 
Slavene i Bulgare, svoje podanike ili saveznike, s kojima 
bi dielio plien. : 

Car vizantinski, saznavši tu Bajanovu neiskrenost, uz- 
krati mu penziju, a Bajan, biesan sbog toga, opustoši go- 
dine _ 586. gradove na Dunavu, al sliedeće godine 587. 
bje potučen kod Drinopolja, te opet sklopi mir. Iza toga 
su dakako odpočele ponovne borbe. 

Vizantinci su se poglavito obarali na Slavene, koji 
su preko Dunava ulazili u carstvo. Avarima nije bilo s vo- 
ljom, da Vizantinci navaljuju na Slavene, pa za to odpra- 
više poslanstvo, koje da protumači Vizantincima, kako su 
Slaveni zaštićeni mirom, sklopljenim medju Avarima i Vi- 
zantincima, pošto su Avari. gospodari Slavena, pa prema 
tome rat protiv Slavena znači rat protiv khagana Bajana. 
Nu Vizantinac odvrati poslanicima, da se ono, što on čini 
protiv Slavena, ne tiče Avara, jer da Slaveni nisu ni u 
kojem ugovoru spomenuti. Kokh, poslanik avarski, ostavi 
na to vizantinskog vodju, saletivši ga prietnjama, a Priskos, 
zapovjednik podunavskih vojska, spremi se na ofenzivu, 
jer Slaveni kao da su zastali u svome kretu. Nu Bajan 
i Vizantinac Priskos, zapovjednik podunavskih četa, dobro 
su se razumjeli. Priskos je dobro znao, da slabi Avare, 
tuče li Slavene. Priskos stade sada ratovati sa Bajanom 
sve do njegove smrti t. j. do g. 600. | 

Godine 616. malo što ne uhvati našljednik Bajamov 
vizantinskog cara Herakliosa, koga je pozvao, da tobože 
sklapa s njime ugovor izvan zidova carigradskih. Tom 
prilikom htjedoše Avari, da osvoje i sam Carigrad. .Nu 

varka khaganova nije uspjela. Avari oplieniše tom sgodom 
bogata predgradja carigradska i vratiše se na obale Save 
i Dunava. 

Car Heraklios, zaraćen sa Persijom, nije imao kada 
da misli o osveti protiv Avara, već se s njima izmiri, 
kako bi samo bio slobodnih ruku u Aziji protiv Persije. 

Nu avarski khagan motrio je s daleka razvitak rata 
persijskog, snujući na obalama Dunava nove perfidije. U 
to ponudi persijski kralj khaganu Carigrad za plien, ako 
mu ga on sa svojom vojskom pomogne osvojiti. Persijanci 
na ime ne imahu brodovlja, pa će za to Avari povesti sa 
sobom flotilu od čamaca, koju su podržavali na Dunavu, 
te će zajednički na moru i kopnu da navale na Carigrad 
u mjesecu junu god. 626. Tako je i bilo. Prispjela per- 
sijska vojska utabori se na azijskoj strani Bospora (u da- 
našnjem predgradju Scutari), a 29. juna predhodna četa 
avarskog khagana pojavila se pred carigradskim zidinama, 
gdje se je zaustavila, da pričeka glavno odieljenje vojske. 
Glavna pako vojska khaganova polahko se je micala po 
blatu Moezije, jer je bila silno obterećena ratnim spravama, 
a osobito kolijom, na kojoj su prevozili čamce, načinjene 
iz jednog komada izdubena debla; ti čamci imali su da 
budu flotila njihovim saveznicima. 

Poradi toga je istom 31. jula glavna avarska vojska 
došla do grada. To je bilo prekasno. Vizantinci su bili 
već dobro spremni i naoružani, da odbiju ogromnu avarsku 
vojsku. Jedan grčki pjesnik i očevidac veli: ,Nije to bio 
jedan rat, već mnogostruki boj; nije tu bio sabran jedan 
narod, već skup naroda, različitih po imenu, po nasta- 
ništu, pasmini i jeziku. Slaven je bio uz Huna, Skytha 
kraj Bulgara itd.“ Slaveni su bili na lievom krilu raz- 
vrstani u dvie linije, od kojih prva nije imala obrambena 
oružja, već je bila gotovo gola, dočim druga linija imaše 

* 

oklope. Nu stanovnici Carigrada nisu se, po vlastitom nji- 
hovom poviedanju, preplašili niti ,avarske ljutice, niti 
slavenskog skakavca“. Slaveni su odpočeli navalu sa koje- 
kakvim podsjedilačkim spravama, izradjenim po uzoru rim- 
skom, s kojima oni upravljahu; oni su izgradili i flotilu, 
što je bila prevezena do Carigrada i s kojom su imali da 
manevruju. Tako su Slaveni dali u službu svom azijskom 
gospodaru i svoje mišice i svoju inteligenciju, koja se je 
u njima stala tek razvijati. 

Nu Slaveni su nastradali sa svojim brodovljem. Vi- 
zantinci su ga razpršili tako, da je sila tjelesa plivala po 
moru, a medju mrtvacima vidjelo se je i slavenskih žena, 
koje su za vrieme borbe služile kao mornari ili vojnici. 
Bilo je tu strašnih okršaja, poslie kojih se Avari povratiše 
kući, ne opravivši ništa. — Vizantija je bila doduše spa- 
sena, nu car Heraklios, izvrstan političar, uvidjao je, da 
protiv Avara ne će moći u napried s oružjem u ruci ništa 
opraviti, pa je za to stao smišljati, kako bi ih na drugi 
koji način na uzdi držao. To poluči doista time, što je iz- 
medju Avara i carstva vizantinskog na obalama Dunava 
podigao ogradu od malih državica, koje bijahu pod au- 
toritetom vizantinskog carstva i koje su štitile Thrakiju i 
Carigrad od najezda varvarskih sa sjevera. To djelo vi- 
zantinske politike, mnogo trajnije od osvajanja, bijahu sla- 
venske državice: Hrvatska, Srbija i Bugarska (u kojoj se 
je hunsko pleme Bulgara poslavenilo). Tako je mudri i 
politički Vizantinac podigao Slavene, da spase svoje car- 
stvo od propasti. 


* *k 


Avarski podanici. Već je bilo iztaknuto, kako 
su Avari postupali sa svojim podanicima, a osobito sa 
Slavenima. U ratu, koji je kod Huna naličio lovu na ljude 

(za ulovljenog boljeg Grka plaćala se je na ime velika 
ucjena) Slaven je bio hunski pas; on je obilazio, njušio 
i gonio neprijaelja.! Za navale bio je Slaven opet u 
prvim redovima i primao prve udarce, dočim je Avar bio 
“u rezervi. Ako su pobiedili, Avar je skoro cieli plien za 
sebe uzeo; ako su bili pobiedjeni ili potisnuti, Avar je 
Slavena silio, da ide opet u bitku ili ga je utukao. Takav 
kritični položaj Slavena u ratu izazvao je Panonce, da 
dadu Slavenima nadimak ,Befulcus“ (onaj, koji je tjeran 
sprieda i ostraga) ili ,Bifurcus“ (onaj, koji se nalazi medju 
rašljama). * 

U vrieme mira Slaven je još više trpio. Kad su se 
Avari povukli u zimska nastaništa, u koje slavensko selo, 
ponašali su se kao pravi varvarski gospodari; Slaven je 
na ime bio protjeran iz svoje kuće; njegova žena ili kći 
morale su se podati Avaru, koji se je osim toga hranio 
njegovim blagom i žitom, a napokon je morao još plaćati 
danak avarskom khaganu.“ 

Slaven je svoje nevolje podnosio, a da se nije po- 
bunio; nu iz mješavine — bilo dobrovoljne ili nasilne — 
izmedju Huna i Slavena, proizašlo je novo pokoljenje, koje 
je baštinilo naprasitost i ponos svojih otaca. Avari su 
s tim svojim potomcima htjeli postupati kao sa drugim 


1 Chunni pro castris adunato illorum stabant exercitu, Wi- 
nidi vero pugnabant. Fredeg. Chron. 48. 


š Winidi Befulci (Praefulci) Chunis fuerant iam ab anti- 
quitus, ut cum Chuni in exercitu contra gentem quamlibet adgre- 
diebant,... Fredeg., 48. Ideo Befulci (Praefulci) vocabantur 
a Chunis, eo quod duplici in congressione certaminis vestita proelia 
facientes ante Chunnos praecederent. 


Šš Chunni ad hiemandum annis singulis in Sclavos venientes 
uxores et filias eorum stratu sumebant; tributa super alias oppres- 
siones eis solvebant. Fredeg., 48. 

Slavenima, nu ti polutani pograbiše oružje, iztjeraše Avare 
iz svojih kuća i ne htjedoše plaćati khaganu danka.' Po- 
taknuti tim primjerom, digoše se i Slaveni. Tako se je 
dolina Koruške odciepila od carstva avarskog i postala 
slavenskom državom pod vladarom po imenu Samo, 
kojega je i Heraklios podupirao, samo da škodi Avarima. 

Godine 630. umre khagan avarski. Bulgari, narod 
iste pasmine kao i Avari, zahtievahu sada, da njihov kralj 
Kubrat ili Kuvrat* postane vladarom cielog carstva avar- 
skog. Avari ne htjedoše na to pristati. No za to Heraklios 
imenova Kuvrata častnikom vizantinskog carstva. Sada je 
avarsko carstvo imalo već na iztoku za susjeda novu vlast 
Kuvratovu, kao što je imalo na jugo-zapadu vlast Samovu. 


Hrvati. Nu to je bila samo predigra osnova He- 
rakliosovih. Car vizantinski Heraklios, kao što to priča 
tri stotine godina kasnije vizantinski car Konstantin VII. 
Porfirogenita, stupio je u pregovore sa jednim plemenom, 
koje stanovaše u Karpatima, a Hrvatima se nazivaše, te 
im za nastan ponudi Dalmaciju, koju su Avari uzurpovali 
a Hrvati imali da osvoje i očiste od Avara (g. 635—640). 

Hrvati su tako bili sada prikopčani uz carstvo vi- 
zantinsko kao u obće svi oni narodi, koji postadoše gosti 
i saveznici carstva, t. j. priznavali su vlast Vizantije, nu 
živjeli su po svojim običajima i županima. 


Srbi. Isto tako da je Heraklios nešto kasnije dao 
Srbima Thessaliju, no oni, budući nezadovoljni s tom zem- 
ljom, htjedoše se vratiti, ali zamoliše na povratku vizan- 
tinskog zapovjednika u Beogradu za drugu zemlju. He- 
raklios, željan da pridrži te doseljenike u svojem carstvu, 


.* Non sufferentes malitiam ferre... coeperunt rebellare. — 
Fredeg., Cron., 48. 


PA 


3 Cubratus, Curatus,  Crobatus. 

dade im zemlje nad makedonskim gorama do Drača i 
dolje do Epyra. | 

Bulgari. Heraklios da je htio pritegnuti si i Bul- 
gare, ali ih nije bio voljan primiti u zemlje svojeg car- 
stva. Oni se medjutim što silom što milom ugniezdiše u 
današnjoj Bulgarskoj. ,Premda Bulgari“, kao šte veli 
Amćdes Thierry, ,nisu bili podložni kao Srbi, niti vjerni 
kao Hrvati, ipak se je carstvo znalo njima akomodovati.“ 
Bulgari su dobro živjeli sa useljenim Slavenima i primali 
su nove slavenske useljenike, te se napokon i sami po- 
slaveniše. Tako je avarsko carstvo bilo zaokruženo, a vi- 
zantinsko carstvo zaštićeno živom ogradom, 


Karlo Veliki i Avari. Godine 796. bili su Avari 
poslie višegodišnjeg rata napokon potučeni po vojskama 
franačkog vladara Karla Velikog. Sila avarska bijaše sad 
slomljena tako, da se je jedan dio Avara povukao na Tisu, 
a drugi se pokorio Karlu Velikomu. Avari su bili tako 
oslabljeni, da su nekoliko godina iza toga morali zvati u. 
pomoć Karla Velikog protiv napadaja svojih negdašnjih 
podanika. Većina tih podanika slavenske pasmine pala je 
takodjer pod vrhovnu vlast franačku. I pokrajina Norik 
(današnja Štajerska, Kranjska i Koruška) i Panonija (da- 
našnja Ugarska, Hrvatska i Slavonija), kao i jedan dio 
Dalmacije došle su pod žezlo Karla Velikog. Germani 
stadoše sada da se sele u te današnje austrijske zemlje 
odpočevši se spuštati spram iztoka (Drang nach Osten). 


Razmatranja. 


Tako nam se po prilici u lancu velikih dogadjaja 
do godine 800. prikazuje ,dolazak“ Slavena i našeg hr- 
vatskog naroda na jug, u zemlje, u kojima još i danas 
obitavamo. — Da nam oko uhiti što jasniju sliku u nizu 

tadašnjih zapletenih dogodjaja, predočen je ponajprije čitav 
pokret varvarskih naroda onako, kao što je to u prekra- 
snom svome djelu izveo francuzki povjestničar Amćdće 
Thierry, koji osobito liepo iztiče političke prilike, a 
prikaziva i vizantinsku prevejanost u saobraćaju sa var- 
varskim svietom. Sada, dakako, treba, da se upodpuni ta, 
do sada dobivena slika. Treba da se izpita, nije li u obće 
i prije tih velikih varvarskih najezda bilo Slavena na bal- 
kanskom poluotoku ; nije li ovdje, u našim krajevima, već 
prije našeg dolazka bilo Slavena, a možda i Hrvata; nije 
li naša brvatska selitba u godinama 610—641. bila dru- 
gačija, nego što nam ju prikazuje Porphyrogenit, a po 
njemu i Thierry ? 

Svakako je čudnovata naša pojava na po- 
Zzornici svietaneposredno iza kakoje skršena 
vlast Avara. 

Izvori iz one dobe vrlo su oskudni, pa je s toga 
ostavljeno široko polje raznim kombinacijama. Iz ono ne- 
koliko izreka i rieči vizantiskih pisaca nastala je čitava 
historijska literatura, koja je vrlo zanimljiva; mi ćemo ju 
ovdje za bolje razumievanje donekle pretresti, da šira pu- 
blika vidi, kako smo došli do današnjeg znanja naše poviesti. 

Nu prije nego što se svrnemo na nas Hrvate, treba, 
da još nešto progovorimo u obće o: 


m 
* * 


Slavenima. Učeni njemački iztraživalac Robert 
Roesler veli, da su Slaveni prije selitbe stanovali u 
ravnicama današnje Rusije i Poljske na prostoru od _po 
prilici osam hiljada četvornih milja sve do g. 400. poslie 
Isusa. Tamo da su mirno živjeli o divljači i ribama. Sva 
svjedočanstva potvrdjuju, da su rado i najobičnije boravili 
u šumama i močvarnim predielima. Obdjelavati zemlje 

slabo su umjeli; glavni prirod da im je bio proso; inače 
da su bili lovci. U ono vrieme da Slaveni nisu bili narod, 
koji bi stalno obitavao na jednom te istom mjestu; tekar 
kasnije da su obikli stanovati na istim nastaništima. Pisac 
“Prokopios iztiče, da još u 6. vieku Slaveni rado mienjaju 
nastaništa. Nestalnost i selitbeni nagon obstoji još i dan 
današnji u ruskom narodu, što je čudnovat fenomen za 
iztraživaoce, koji dolaze u Rusiju iz zapadne Evrope. — 
U šumama su Slaveni sakupljali med divljih pčela, te su 
ga jeli ili kao kiselast napitak pili. — Nastaje pitanje: za 
što se taj puk, koji bijaše mnogobrojan, nije kao osvajač 
pojavio na pozornici svieta? — Roesler misli, da nije 
težko ođgonetnuti razlog dugotrajne slavenske pasivnosti. 
Slaveni su bili na iztoku, jugu i zapadu okruženi jačim, 
ratovanju obiklim susjedima. Protiv tih odvažnih susjeda 
mogli su Slaveni kada tada da izvedu po koju brzu na- 
valu, nu težko da su se ozbiljno ikada zaratili. Samo 
prema sjeveru da su mogli napredovati protiv još mirnijih 
Fina. — A za što su bili ti germanski i ini susjedi jači 
od Slavena? Da se ne gleda na onu silu, koja je duboko 
usadjena u duši ljudskoj i koju ne možemo tačno opre- 
dieliti i ocieniti, bili su ti susjedi jači za to, jer su sta- 
jali na većem družtvenom stepenu, jer su bili vezani jačim 
političkim vezama, nego li Slaveni. Slaveni su pako bili 
razpršeni u hiljade malih družtvenih skupina, koje nije 
ništa moglo svezati u bilo kakav jaki organizam, već su 
živjeli u nekim djetinjim družtvenim prilikama, koje da 
su dotle postojale, dok ih nije vanjska sila primorala na 
promjenu; sve je to imalo za pošljedicu, da su Slaveni 
bili nesposobni navaliti mačem u ruci na inozemstvo, koje 
je u političkom razvitku bilo mnogo naprednije. 


*& 

Poradi toga slavenska selitba ne ostavlja u povjesti 
traga velikim ličnostima. Germani su n. pr. imali: Ala- 
richa, Theodoricha, Alboina itd., — Altajci: Attilu, Bajana, 
Arpada, — Slaveni pako nikoga. — Za Germane znamo, 
kako se sele; krvavu i strašnu najezdu uralo-altajskih ple- 
mena poznamo takodjer malo ne u svim tančinama, a za 
Slavene ne znamo skoro ništa, već sve samo nagadjamo. 

U jedan put znamo, da su Slaveni smješteni na stano- 
vitim mjestima, ali kako su došli na ta _ mjesta, to nam 
znanost težkom mukom hoće da odkrije, iztražujući nas 
izpod nekakvog plašta, koji nas prikriva i čini nevidlji- 
vima. Istom, iza kako je politik Heraklios i osvajač 
Karlo Veliki slomio Avare, izilazimo mi južni Slaveni na 
površinu naglo i nenadano, kao da se je na pozorištu 
drugi zastor digao i pokazao drugu sliku iza prve, koja 
je do tada pred našim očima lebdjela. Pa gle, još i danas 
vidimo, da istorodna plemena Alaricha, Theodoricha i Ar- 
pada vladaju nad Slavenima, 


* 
*k X 


Iztraživalac Jung takodjer misli, da Slavene 
spram Germana, Huna, Bulgara i Avara karakterizuje: 
prvo, množina, a drugo, pomanjkanje organizacije. U 
ličnoj valjanosti i u ratnoj umjeći bili su Slaveni izpod 
spomenutih gospodujućih plemena, premda bijahu brojniji, 
pa su za to gospodujuća plemena s njima i postupala očitim 
prezirom.! 


l1Jordan. Get. 5. Venetharum natio populosa. (Veneti, Vendi | 
znači po Roesleru »die Weidenden«). — Jordan. Get. 23.: Her- 
manaricus in Venethos arma commovit, qui quamvis armis 
odespecti,sed numerositate pollentes, primum resi- 
stere conabatur, sed nihil valet multitudoimbellium, 
praesertim ubi et deus permittit et multitudo armata advenerit. 


m e 

Organizacija u Slavena bijaše tako primitivna, da 
nije poznavala ništa osim ,roda“. Oni ne poznaju niti 
kralja, niti plemstva, niti slobodnjaka, niti robova; jedan 
je Slaven bio ravan drugome. Državno je uredjenje medju 
Slavene uneseno. 

Nosilac državne vlasti zove se kod Slavena ili ,knez“, 
od gothskoga ,Kunnings-a“, ili ,kralj“, od ,Karla Ve- 
likog“, koju rieč rabe samo zapadni Slaveni, koji su došli 
u dodir s Niemcima, ili se zove ,car“ (t. j. Caesar, xaisap), 
što je medju iztočne Slavene uneseno iz Vizantije, a ima 
ih, koji smatraju, da i ,ban“ dolazi od imena avarskog 
khagana ,Bajana“. 

Kroz viekove su Slaveni bili vladani od manjina, 
jer nisu znali postati političkim faktorom spram Huna, 
Bulgara, Avara-i Vizantinaca. 

Slavenima je doduše išlo u korist, da su svi ti vla- 
dajući narodi bili uviek u medjusobnoj svadji, te su tako 
svoju snagu gubili. 

U petom su vieku Slaveni slieđili vladajuće narode 
u njihovom napredovanju spram juga i zapada. Oni su 
im dobro došli, jer su ih trebali za službu i za obdjela- 
vanje zemalja. Mi Slavene zaista vidimo u šestom vieku 
kao podanike Gepida i hunskih plemena. — Čim su ger- 
manska plemena na Dunavu i u balkanskim zemljama 
uslied ratovanja više slabila, tim je većma napredovala 
slavenska invazija u tim zemljama. Sa propašću gepidske 
vlasti i iza odlazka Langobarda nestalo je zida, koji je 
Slavene zadržavao, da ne poplave Balkana. 

Od tog doba spustila se je slavenska bujica sve do 


u samu Helladu tako, da je staro grčko stanovničtvo bilo 
skoro sasma iztisnuto. 

Iztraživanje i mnienje Roeslerovo o samoj 
selitbi. Slaveni da se sele samo onamo, gdje su drugi 
narodi ostavili prazna nastaništa, a nikoje nastanište da ne 
može ostati na dugo prazno, jer ,natura horret vacuum“. 
Germani i Huni da su se pomakli, a za njima da su se 
i Slaveni micali, misli Roesler kao i Jung. Tako da 
se Slaveni spuštaju od osgor prema dolje na jug i na- 
stanjuju na cieloj liniji izmedju doljnog Dnjepra i Dunava, 
od klisure (demerkapije, željeznih vrata izmedju Baziaša 
i Kladova blizu Oršove), pa do ušća dunavskog. Jedan 
cieli viek da su Slaveni tada stajali izvan Karpata, ob- 
koljujući Karpate sa sviju strana, a iza toga su se istom 
pomakli dalje dolje na jug. 


* * 
2 


To Roeslerovo i Jungovo tumačenje, da Slaveni ovako 
samo sliede druge narode, nije baš najvjerojatnije. Kasnija 
nas izkustva nipošto ne uče, da se narodi baš ovako: sele 
jedan iza drugoga. — Kad su poslie nas Hrvate Turci 
potisnuli od osdo, išli smo _ mi gore _ na sjever. Srbi, po- 
tisnuti od Turaka, takodjer su ostavili Rašu. pa se smje- 
stili u Ugarskoj. Nije li bio možda uslied najezde Huna, 
Gotha, Langobarda i Avara, a i prije slavenski sviet ta- 
kodjer potisnut ovamo na jug? Možda je bilo lahko 
dati impuls narodima u ono doba, kada ih nije još ništa 
prikapčalo uz njihovu grudu zemlje? Moguće je dakle, da 
su se nekoji Slaveni iza Germana i Huna selili, moguće 
je, da su se nekoji micali zajedno sa Hunima, a moguće 
je i to, da su mnogi bili potisnuti napried od _ Huna i 
Germana. Tko to danas uztvrditi može? 


* 
* * 

Roeslerovo iztraživanje o slavenskom na- 
selenju na balkanski poluostrov. Nisu li Slaveni 
možda već polovicom 6. vieka bili posjeli zemlje na Du- 
navu i više od Oršove? pita Roesler. Čini se, kao da 
se Slaveni već za Gepida počimlju naseljivati u Sriemu. 
Možda je to bilo u godinama 551—555. U ratu sa Lango- 
bardima da su došli Slaveni Gepiđima u pomoć. Tumačeći 
jedno mjesto vizantinskog pisca Jordanisa, nalazi Roesler 
Slavene izmedju Osieka i Vinkovaca, te dolazi napokon 
do zaključka, ako je njegovo tumačenje opravdano, da su 
Slaveni sredinom 6. vieka poslie Isusa obitavali na oba- 
lama Save pod okriljem Gepida. Avari, koji su poslie 
jadne propasti gepidske vlasti i poslie odlazka Langobarda 
svoje šatore razapeli sve do Norika, našli su već Slavene 
u ravnicama današnje Rumunjske, i ako dobro vidimo — 
takodjer u današnjoj Slavoniji i Sriemu. Avari da se nisu 
opirali uvali slavenskog elementa, već su je dapače podu- 
pirali, a možda su i rojeve ljudstva na Dnjestru i Dnjepru 
pohvatali i premjestili u ove predjele, gdje su se i sami 
nastanili. Ako nisu Gepidi Slavenima rumunjskih ravnica 
otvorili vienac gora Sedmogradske i Ugarske (Karpata), 
to se je svakako naselenje Slavena _u te predjele sbilo u 
doba avarskog gospodstva. 

Putovi, kojima je ta slavenska najezda 
išla, položaj raznih slavenskih plemena, sve 
je to zastrto debelom tamom. Predmnjeve, izva- 
djene tek iz kasnijih prilika, stupaju u tom pitanju na 
mjesto pravih izvještaja (sic!). Samo je toliko sigurno, da 
izmedju 568. i 592. godine Slaveni zapremaju Panoniju u 
cielom njezinom obsegu, nadalje Norik i čitavu zemlju od 
Dunava do strije. 

Pošto pučanstvo kasnije Štajerske pripada t. zv. ,slo- 
venskom“ plemenu, koje da je izpunjalo Panoniju kao i 

Korušku i Kranjsku, a na sjeveru Dunava (u današnjoj 
Austriji i zapadnoj Ugarskoj) stanuje drugo pleme, koje 
se jezično razlikuje od Slovenaca, to je selitba Slavena u 
Panoniju, Norik i Istriju (t. j. današnjih ,Slovenaca“) išla 
sa iztoka(?) od one velike narodne rieke, koja se je sa 
Dnjestra spuštala prema Dunavu i koju možemo nazvati 
granom jugo-iztočnom za razliku od one druge grane, koja 
je sjevernije na zapad išla i koja je možda preko Karpata 
sašla u gornju Ugarsku, a sa Odre u Moravsku i Češku. 

Jugo-iztočna dakle rieka slavenskih pukova (Slove- 
naca) da je tekla od ušća dunavskog prema izvoru Du- 
nava, te se je spustila u sriemsku i panonsku pitomu pri- 
rodu. Na Dravi da su Slaveni osobito gusto naseljeni. 
(Od tih slovenačkih plemena navadjaju učenjaci sliedeća 
imena: Duljebi, koji stanuju medju Murom i blatnim je- 
zerom ; Horvati, naseljeni u Medjumurju, koji da nisu isto 
što i mi ostali Hrvati u pravom smislu itd.). 

Kakvu su ulogu igrali Avari u slavenskoj selitbi, 
spada medju mnoga ne razjašnjena pitanja selitbe naroda. 
Da su Avari utjecali na širenje Slavena, to da je sigurno, 
jer su oni vladali baš u to vrieme krajevima, koje su 
Slaveni napučili. Da li su Avari tiskali Slavene kao pred- 
stražu protiv Langobarda? Za taj ratni posao da su bili 
Slaveni još slabo izučeni. Da li su ih pozvali Avari u 
opustjelu Panoniju i Norik? 

Slaveni u to doba da se još nisu tako sprijateljili 
s težitbom zemalja, a da bi se s njome bavili od svoje 
volje, već jedino ako su ih Avari na to silili, jer Avari 
kao ratnici zaista nisu orali i kopali, a trebali su hrane. 
Tu prisilnu težitbu zemalja biti će da su Avari Slavenima 
namienili i doveli ih u tu svrhu u opustjele _ rimske po- 
krajine. Pod Avarima kao učiteljima da su Slaveni naučili 
ratnu umjeću. Izmedju 602. do 611. godine upadaju Sla- 

veni sa Avarima u Istriju i Dalmaciju, pa tako te zemlje 
dolaze u trajan posjed Slavena. 

Nu Dunav, po prilici od Beograda do ušća, dielio 
je carstvo vizantinsko od Slavenstva, koje da je čekalo na 
selitbu u današnjoj Rumunjskoj još g. 598.; izuzevši ne- 
koje časovite provale Slavena i Avara s nakanom, da ha- 
raju. Ti Slaveni u rumunjskim ravnicama da su bili sa- 
veznici i dobri prijatelji Avara, dočim Slaveni u Sriemu 
(Savskoj Panoniji) da su bili podanici Avara. Slavenskih 
naseljenika da još godine 600. nije po tome bilo na desnoj 
obali Dunava. A da ih u to vrieme nije još bilo u Moe- 
ziji (današnjoj Srbiji i Bugarskoj), dokazuje to, što tadašnji 
vizantinski car Maurikios (koji vlada od god. 582—602.) 
proti Slavenima baš tada vojuje preko Dunava (u da- 
našnjoj Rumunjskoj). Da je u to doba Slavena bilo u da- 
našnjoj Srbiji i Bugarskoj, bio bi Maurikios najprije ove 
zemlje očistio od tih opasnih Varvara, a ne bi ih ostavio 
mirne u svojoj državi, da preko njihovih ledja ide voje- 
vati u Rumunjske ravnice (?). 

God. 602. da je u rukama vizantinskog carstva cieli 
balkanski poluotok od Istrije do Crnoga mora ; stieg car- 
stva vizantinskoga vije se i u Zadru kao i u Tomi. Na 
cielom tom prostoru ne ima spomena o slavenskom na- 
seljenju (?). Ako su slavenski čopori kada tada i upadali 
u te zemlje, nisu oni u njima ostali, jer se je pobjeda 
konačno uviek vratila vizantinskom oružju. Toj argumen- 
taciji da se ne protivi ni jedno svjedočanstvo, po kojem 
bi se moglo dokazati naselenje Slavena južnije od Dunava 
do g. 602.(?) — Da se je car Justinijan (koji je vladao 
od g. 527—565.) zvao nekada Upravda i da je bio sla- 
venskog poriekla, to da još nije do danas nitko dokazao. 
Tako je bilo dakle do god. 602. Nu kasnije, naročito za 
Herakliosa (610—641.), kada je carstvo bilo u borbi sa 

azijskim neprijateljima, Persijancima, pružena je Slavenima 
prilika, da se ugniezde u liepim predjelima Moezije, Dar- 
danije i Makedonije. Nu na žalostupravo sliedećih 
šestdeset godina ne ima vizantinskih pisaca, 
koji bi o tome pisali, jer je sav interes svraćen na 
iztok. Samo se znade, da je varvarski khagan g. 018. do- 
jezdio do Carigrada i opet se kući vratio. Godine 626. u 
sporazumku sa Persijancima navalio je opet avarski khagan 
sa Slavenima i Bulgarima na Carigrad. Nu pisci opisuju 
samo bitke; inače anali ne govore o Slavenima skoro 
ništa sve do god. 657. — Oko godine 649. da je car vi- 
zantinski Konstans odpočeo ratovanje u ,Sklaviniji“, da 
je pobiedio i podložio Slavene, veli se u izvorima sasma 
lakonički. A gdje je ležala ta Sklavinija? Za cara Mari- 
kiosa zvala se je Sklavinijom zemlja preko Dunava; nu 
ne može se ni pomisliti, da je oslabljeno carstvo išlo 
osvajati na lievu obalu Dunava. Vjerojatnije je, da su ti 
sjeverni Slaveni prešli oko g. 657. u vizantinsko carstvo, 
te je tamo nastala nova Sklavinija, koju da je car pod- 
ložio. To je današnja Bulgarska, u koju su poslie došli 
» Bulgari“. 
* i * 

Tako Roesler po svojoj vrlo originalnoj metodi 
tumačeći ono nešto mršavih mjesta u vizantinskih pisaca 
o tadašnjem ratovanju vizantinskih careva zaključuje uz 
vindikaciju velike dokazne moći za argumenat ex silentio, 
da su bulgarski Slaveni (,Slovenci“) istom u sedmom 
vieku, najvjerojatnije oko godine 657., naselili današnju 
Bugarsku. 

*& 3 *k 

Sirski pako kronista Joannes iz Efeza u svojoj 

crkvenoj poviesti piše god. 584. ovako: ,U trećoj godini 

iza smrti cara Justina, te za vlade pobjedonosnog Tiberija 
provalio je prokleti slavenski narod, te je prošao kroz cielu 
Helladu, thessalske i thračke pokrajine, osvojio mnoge gra- 
dove i tvrdjave, opustošio, popalio, opljačkao sve i sva 
te zavladao cielom tom zemljom i u njoj stanovao slo- 
bodno i bez straha, kao u svojoj vlastitoj zemlji. To je 
trajalo četiri godine, dokle je car bio zabavljen perzijskim 
ratom (oko g. 577.) i dok su sve vojske bile poslane na 
iztok. Uslied toga su se Slaveni mogli slobodno u zemlji 
nastaniti i razširiti, dok ih Bog nije izbacio.“ — Nu Bog 
ih ipak iz Hellade nije izbacio, jer sirski kronista na- 
stavlja: ,Pa gle, sve do današnjeg dana stanuju oni i po- 
čivaju u rimskim provincijama bez brige i straha, pljač- 
kajuć, ubijajuć i paleć; postali su bogati, imadu zlata i 
srebra, čopore konja i mnogo oružja, te su se naučili bolje 
ratovati od Rimljana.“ 


Iz toga sliedi, protivno Roeslerovom duhovitom tu- 
mačenju, da su slavenska plemena bila nastanjena u Helladi 
već tada, kada je Joannes iz Efeza pisao svoju crkvenu 
povjest (g. 584.). Isto u kratko izvješćuje i Menander. 


* : *k 

Sa drugog gledišta promatra selitbu Marin Drinov: 
Slaveni nisu nipošto prastanovnici balkanskog poluotoka, 
— počimlje Drinov u svojoj razpravi — kao što su to 
mnogi držali. 

Na balkanskom poluotoku stanuju od viekova thračko- 
illyrska (arbanaska) plemena. Slaveni su pako vrlo kasni 
došljaci; njima ne ima ni traga ni glasa na Balkanu onda, 
kada je stari Rim te zemlje osvojio bio. 

Selitba Slavena na balkanski poluotok odpočela je 


oko 3. vieka, a dovršila se je u 7. vieku. 

Da Slavena imade na balkanskom poluostrovu već 
polovicom IV. vieka, dakle već oko god. 350., po tome 
daleko prije najezde Wisigotha i Huna, dokazuje Drinov 
ovim dokazima: 

Tragove rane slavenske kolonizacije u Thrakiji za- 
svjedočuju nam dva ,itinerarija“ (putokaza) iz polovice 
IV. vieka. 

Po jednom ,itinerariju“ nalazi se u Thrakiji mjesto 
»Beodizum“ (t. j. slavenski: Vodica) i mjesto ,Berozica“ 
(Brezica) u Rhodopama ; po drugom ,itinerariju“ nalazi se 
tamo mjesto ,Brendice“, što nije ništa drugo, nego li prije 
spomenuta ,Borozica“* u prvom ,itinerariju“; nadalje mjesto 
»Milotitum“ (današnje Milolito), ,Ostuđizus“ (danas Ostu- 
dica), te ,Zernae“ (danas Černa) na rieci Marici. 

Nadalje Drinov navodi iz Prokopija cieli niz gra- 
dova iz kaštela Moezije i Dardanije, što ih je car Justi- 
nijan (527.) iz razvalina obnovio bio i koji se zovu ,La- 
buca“, ,Milareka“, ,Berzana“, ,Kleščevica“, , Grivo“, ,Ba- 
danje“ it. d. 

Istina je doduše, da Drinov jezično ne dokazuje, da ' 
su ta mjestna imena u istinu slavenska, već jednostavno 
veli: ,slavenski značaj ove ili one rieči ne treba dokazi- 
vati“, ili: ,imena su bez sumnje slavenska“. Pa premda 
zaista i ne treba nikakva jezičnog razglabanja kod imena: 
,» Milareka“, ,Milotitum“, ,Zernae“, kad se samo pomisli, 
da su ta imena pobilježili Vizantinci i da su ih prema 
svom jeziku morali ponešto da izkrive, ipak se učenjaci 
upuštaju evo u ovakova cjepidlačenja, kako bi pobili 
Drinova. 

Uzmimo n. pr. ime ,Berozica“ t. j). Berezica, o kom 
imenu veli Drinov, da je bezuvjetno slavensko. Sada treba 
da pitamo: Koji su to Slaveni bili ondje? Samo se po 

sebi razumije, da valja misliti na pradjedove bugarskih 
Slavena t. j. na Slovence." Nu protivi se tome okolnost, 
što bi po jeziku Slovenaca ,Berezica* morala glasiti ,Bre- 
zica“. Eminentno ruski značaj forme ,Berezica“ silio bi 
nas, da se misli na naseljenike ruskog poriekla. Nu to da 
je sasma izključeno?* 

Daljna je okolnost po Dru. Kreku, koja govori protiv 
slavenstva rieči ,Berezica“, da vegetacija ,breze“ nije 
tako daleko na jug sizala, pa da se s toga ne može ni 
pomisliti kod mjesta ,Berozicha“ na ,Berezicu“ ili na 
» Brčzicu“ ?! 

Da je Dr. Krek na krivom putu, navesti ću ovdje 
jedno mjesto iz Fallmerayera, koje glasi: 

» Poznato je, da narodi u svojim selitbama rado pre- 
nose na mjesta, predjele i rieke nove otačbine imena svoje 
stare ostavljene domovine, pa ma ta imena sa novim pre- 
djelima ne stojala ni u kakvom savezu.“ | 

»Čudnovat je primjer ime ,Beresova“, jedno selo na 
sjevernoj strani čakonskih bregova (u negdašnjoj Lakoniji, 
dakle na kraju Grčke).“ 

pBeresa“ je rusko ime za brezu, a ,Beresova“ je 
predjel, obrašten brezovim gajem. Svatko zna, da breza 
raste samo u sjevernim krajevima, a u Grčkoj, kao u obće 
u toplim predjelima, nije nikada rasla. — Grčka nije ni- 
kada vidjela breze, pa ima ipak ,Beresovu“. 


Čudnovato je dakle, da Dr. Krek tako piše, kao što 
gore spomenusmo, premda poznade Falimerayera, čija je 


1 Tako piše Slovenac Dr. Krek, držeći se Miklošićeve teorije 
o bugarskim Slavenima. 
* Za što bi to bilo sasma izključeno ? 

knjiga izašla još 1835. godine. — Ako je slavenski sviet 
prenio ime ,Brezova“ ili ,Brezovica* u Grčku, za što ne bi 
mogao bio donieti isto ime i u Bugarsku, u Rhodope? 


# 
*k *% 


Vratimo se opet k Drinovu! 

Da je u V. vieku na balkanskom poluotoku bilo 
vrlo mnogo Slavena, dokazuje Drinov uza napomenuta 
mjestna imena još i time, što su u to vrieme slavenska 
imena nosili najveći dostojanstvenici iztočno-rimskog car- 
stva. — Vojskovodje g. 469. u Thrakiji ležeće vizantinske 
vojske zvahu se: ,Anagastos“ i ,Ostrovi“. Pop Dukljanin 
pako navodi, da se jedna župa đalmatinskih Slavena zove 
županija ,Onagoste“ (današnji Nikšić u Crnoj Gori). , Ana- 
gastos“ da nije bio doseljeni Varvar, već gradjanin iz- 
točnog carstva, pošto mu je već i otac bio general, koji se je 
tukao sa Attilom god. 447., a zvao se je Arnehisklo ili 
Arhilisko ili Aragisklo, koje ime nije ni grčko ni latinsko. 

Justinijanovi generali bili su većinom Slaveni", koji 
su svi rodjeni bili u drugoj polovici 5. vieka, kao n. pr. 
Davragecas, Sovarunas. Za onog prvog veli vizantinski 
povjestničar Agathias, da je Anta, a za drugog, da je Slaven. | 


* 
* * 


Dr. Krek pobija i te navode ovako: Ti bi dokazi, 
veli on, mogli samo onda vriediti, kada bi se moglo utvr- 
diti, da su se ti ljudi rodili na vizartinskom zemljištu. 
Nu to da je nepoznato; rodno mjesto ni jednog od tih 
ljudi da nije historijski dokazano. 

Na prvi pogled da se može povoljnije govoriti o: 
slavenskom porieklu cara Justinijana (527—565.), čija 


1 I onda smo drugima davali generale, a sebi — verige! 

obitelj da je stanovala u Vederiani, u gornjoj Makedoniji. 
Ali niti na ime Upravda (Justinianus) i Istokos da se ne 
može polagati nikakva znamenitost, pošto je izvor, iz kojeg 
su ta imena u sviet turena, vrlo mutan, a možda i pa- 
tvoren. 

I Justin i Justinijan, veli Dr. Krek, završujući glavne 
svoje prigovore protiv Drinova, nisu bili slavenskog po- 
riekla, već illyrsko-dardanskog. 


* 
* * 


\ 


I Šišić je dokazivao, da je patvoren izvor o Ju- 
stinijanu i njegovoj obitelji, — a da ga je patvorio Ivan 
Tomko Mrnavić, Šibeničanin, u knjižnici kardinala Barbe- 
rinija u Rimu, odakle da je ta viest ušla u djelo Nikole 
Alemanija (izašlo godine 1623. u Lyonu) i da se je tako 
ušuljala u djelo Gibbona i Šafafika.! 


* 
* *k 


.Nu Dr. Krek nije za to ipak dokazao, da su spisi 
vizantinskog povjestničara Agathiasa patvoreni, a ovaj je 
napisao, da je jedan vojskovodja ,Slaven“, drugi pako da 


je Anta“ t. j. Slaven. 


*k 
* * 


Iztraživanje Niemca Fallmerayera. Da li u da- 
našnjoj Grčkoj, pita Fallmerayer, živi jošte onaj helenski 
narod, koji je po prilici hiljadu dvie sto godina prije Isusa, 
pa do Justinijana I., t. j. do polovice VI. vieka poslie 
Isusa živio na starom grčkom kontinentu? 

Ako se do duše u evropskim zemljovidima i sjaju 
za dobe VI. i VII. vieka grčka imena gradova: Athena, 
Delphi, Korinth, Argos, Sparta itd., to još ništa ne znači, 


1 »Vienac< br. 6., g. 1894. 

jer je bila počevši od Justinijana, veli Fallmerayer, 
silna bujica naroda izmedju Dunava i Baltičkoga mora u 
gibanju, te se je poput mora razlila po cielom Balkanu i 
Grčkoj tako, da nije ni jedna pokrajina, ni jedan grad, ni 
jedna pećina ostala netaknuta. Ta provala da nije trajala 
samo trideset godina, za vladavine Justinijanove, već se 
je za Justinijana (527—565.) odigrao samo prvi čin, a 
perioda je ta trajala puna tri vieka, dok nisu napokon 
svi gradovi i sva sela bila opustošena i lišena starog pu- 
čanstva ; dok nisu bile uništene sve krasote Hellade i dok 
se nije nova ljudska pasmina tamo ugniezdila, kamo su 
se i mali ostanci starih gospodara zemlje ušuljali kao tu- 
djinci; nu poslie je opet oživjelo vizantinsko carstvo, oja- 
čano varvarskom mješavinom, skučilo Slavenima poplav- 
ljenu Grčku na novo pod svoj jaram, te stvorilo opet novu 
Grčku, uciepivši došljacima grčku vjeru i novi grčki jezik. 

Kako su Slaveni preplovili staru Grčku, dokazuju 
nam imena gora, rieka, mjesta itd. 

Umjesto Helikona, Parnassa itd. postoji tamo Zagora, 
Malevo itd. Sela se zovu Prasto (kao Perast u Boki), Ka- 
stanica, Sitina (kao Sitna u Češkoj), Grebeno, Brezova, 
Opsina (kao Općina nad Trstom), Vrana se (kao Vrana u 
Dalmaciji) zove Marathon; jedan dio messenske doline nosi 
slavensko ime Jalova sa mjestima Valta, Podagora, Pa- 
nica itd. Stari grčki Tayget u cielom svom obsegu, počev 
od Cap Matapana pa sve do Sinana — po karti francuzkog 
generalnog štopa *, a tom se kartom slažu ustmena svjedo- 
čanstva urodjenika, što ih je sam Fallmerayer na licu 
mjesta slušao — imade toliko slavenskih imena, da se 
može taj dio Grčke smatrati sielom i srdcem useljenika 
slavenskih. Ta su imena sliedeća: Lukadika, Vipovo, Ka- 


! La-Pie: Carte topographique de la Morće. 

lava, Vardonica, Kukura, Lucena (Liitzen), Selica, Sova- 
liana, Poljana, Kastanica, Policarovo, Palova, Pasava, Sela, 
Malevri, Kubenova, Panica, Skamnica, Kosova, Levecova, 
Selina, Liesinova, Orova, Šerenica, Selica, Janica, Kucava, 
Černica, Pelovica, Dorica, Varsova (t. j. Varšava), Polo- 
vica, Lukovuno, Godena i t. d. 

Nadalje se nalaze na lievo mjesta: Konitica, Bre- 
stena, Borbica; bregovi: Malevo, Karica, Servianika, Go- 
rica, Kravata, Zupena, Pavleika, Granica i t. d. 

Zapadno Taygetu u Messeniji leže: Zajci, Krivica, 
Drauga, Milica, Buga, Planina, Kacikovo sa potocima: 
Pirnača, Buzi, Kalka, Zumena. 

Neka se sada sudi o pučanstvu zemlje, koje svoja 
sela zove: Varsova, Mistra, Sicova, Gorica, Krivica i Zagan. 
Druga se Varsova nalazi u gorama medju Arkadijom i 
Achajom, gdje još i danas obstoji Krakova ili Krokova. 

U nutarnjosti Arkadije nalaze se mjesta Glogova 
(t. j. Glogau), Celehova (t. j. Zillichau), Kaminica i t. d., 
da putnik može zaista _pomišljati, e ga je tkogodj prenio 
u Rusjju, Poljsku ili u slavenske zemlje na Odri. I mes- 
senski potoci Buzi, Kalka i Zumena imadu svoje imenjake 
u Podoliji i u južnoj Rusiji. 

No nastaje pitanje, da li se može izpostaviti red, 
kojim su slavenski valovi poplavili Grčku? Je 
li drugi val zalio prvu uvalu, ili je treća na- 
jezdanadmašilaostaleselitbe? Nu varvarstvo 
ne ima povjesti, a Vizantinci su samo sa ne- 
koliko rieči usvojim kronikama označili po- 
četak i svršetak te žalobne igre. 

Kao da se je pošljednja i možda najbrojnija selitba 
sjevernih gosti u Peloponez, naročito u Lakoniju, sbila oko 
polovice VIII. vieka i da je došla iz suzdalskih predjela, 
sa Volge, iz današnje srednje Rusije. 


P 

Fallmerayer zaključuje, da su slavenski doseljenici 
došli u Grčku iz suzdalskih predjela Rusije poradi toga, 
što se i ondje nalaze umjesto grčke Mistre (a i u Češkoj 
imade Mistraj), Mintre, imena Istra, Žizdra, Ostra, Bistra, 
a osobito mjesta Maguli, Sakona ili Sukona, Zubova, Ve- 
Siki, Arechova, Kosova, Perki, Poljana, kakovih imena 
imade i u Grčkoj; osobito iztiče mjesto Magula, koje sa 
mjestom Mistra i Varsova leži upravo kraj ruševina Sparte, 
a za tim mjesto Kriviča (KovBirćx) u Messeniji, te pita, 
da li nas to ime ne spominje na slavensko pleme Kriviča 
na rieci Moskvi? 


Već smo spomenuli selo Beresova, koje su ime sje-- 
verni došljaci u Grčku unieli, kao što su unieli i ime 
Susdal, jer se jedna županija u Grčkoj zvaše Subdela. I 
čitavi krajevi Grčke nose slavenska imena, kao n. pr. Bel- 
zetia ili Berzetia pod slavenskim knezom Akamirom na 
sjeveru Athene. 


U kronici franačkih ratova na Moreju nalazi se 
mnogo slavenskih mjestnih imena, kojih je već danas ne- 
stalo n. pr. Isova, Veligosti i t. d. 


Dapače je i ime same zemlje t. j. Morea (Pelo- 
ponez) slavensko i bit će da se je prije grčke preobrazbe 
zvala Po-morje, Vz-morje, Po-morska. 

Još i danas narod Moreje označuje mnoge predmete . 
slavenskim riečima: n. pr. jedan čovjek iz Pyrgosa ime- 
novao je Falimerayeru zemlju, iz koje se lonci prave, 
riečju ,glina“. 

Tog slavenskog pučanstva Grčke u glavnome je ne- 
stalo, jer ga je mnogo Vizantija poslie preselila u Aziju, 
a ostanci su se pomiešali sa useljenim Arbanasima, te je 
tako nastala neka mješavina, koju sadašnja grčka vlada' 
putem škola nauča novogrčki jezik, što se je bio uzdržao 

samo na azijskim obalama i u Carigradu, a unesen je sa 
negdašnjih kolonija i iz Vizantije opet u Grčku. 


* 
* * 


I sin našeg velikog pjesnika Preradovića, prou- 
čavajući ta mjestna imena u Grčkoj, piše, da je Fallmerayer 
» podao učenomu svietu novu misao i razsvietlio do sada 
nepoznate ili krivo tumačene etnografske prilike Grčke, 
a naročito Peloponeza. Sve do njega sav je naobraženi 
sviet mislio, da su današnji stanovnici Grčke pravi pravcati 
potomci starih Helena, pa i sam Fallmerayer mislio je 
tako jošte početkom grčkoga rata za slobodu. No kad su 
u Evropu stigle prve ratne viesti sa mjestnim imenima iz 
Peloponeza, koja su imala sasvim drugo, samo ne davno 
helensko obilježje, poče on o tom čudnovatom pojavu raz- 
mišljati. S pomoću francuzke glasovite karte Grčke od 
La Pie-a (na osam listova) nadje toliko podataka za svoju 
hipotezu o slavenskom porieklu Novogrka, da je na toj 
osnovi, upotrebivši jošte filoložka i povjestna vrela, mogao 
napisati prije pomenuta djela. Oprli su mu se doduše pro- 
tivnici, koji su odkinuli po koji kamečak od njegove sgrade, 
ali on je opet stekao i pristalica, što su misao njegovu 
usvojili i dalje širili. Njegovi važniji znanstveni protivnici 
jesu ovi pisci: Zinkeisen, Ross, Ow i Hopf. Potonji je s 
najvećim uspjehom pobijao Fallmerayera. U svojoj povjesti 
sredovječne Grčke, u Ersch-Gruberovoj naučnoj enciklo- 
pediji, oprovrgava neke nazore Fallmerayerove, ali mu 
nije pošlo za rukom, da uzdrma osnovnu misao nauke 
njegove. U 85. knjizi 1. odsjeka te enciklopedije (, Povjest 
sredovječne Grčke“) podaje nam Hopf vrlo važan dokaz 
o drevnosti hrvatskih naselbina ,Charvati“ u Grčkoj. Pre- 
tresajući na ime tvrdnju Fallmerayerovu, kako je sav Pelo- 
ponez bio pun slavenskih topografskih imena, pa da je 

prema tomu i ondješnji živalj morao biti, dotično postati 
slavenskim, dolazi do ovoga doumka: — — — — ,Na 
tvrdnji, da se je samo neznatna čest Slavena u Helladu 
uselila i možda tek g. 746. posl. Is. zauzela zemljišta, što 
su bila strašnom kugom lišena prvobitnih svojih stanov- 
nika, čini se, kao da se donekle opire viest nekoga ne 
baš pretočnog bezimenog zemljopisca vizantinskoga, koji 
je izcrpao Strabona, a živio po svoj prilici na izmaku X. 
stoljeća za vlade cara Vasilija IL U tom se spisu priča, 
da je uz Epir gotovo čitav obseg Hellade i Peloponeza 
napučen skitskim Slavenima, a to nam je najrječitiji dokaz, 
da je u tim krajevima bio uništen grčki živalj. Uz to nam 
izriekom kaže o Elidi, da je u njoj nestalo drevnih imena 
Pisata, Kaukona i Pilija, a ciela pokrajina da je naseljena 
narodom skitskoga plemena. U nizinama Flide bio se i 
valjda veći dio Slavena udomio, dok je Achaja, obranjena 
gradovima Patrae i Korintom, ostala netaknuta i sačuvana 
Grcima. Obćenita izreka: ,Cielo kopno i Grčku, gotovo 
i Peloponez i Makedoniju Skiti Slaveni nastavaju“, (Il&gav 
djrretoov xat “Hzda Gyed0y at [le2ordvvngov xxi Maxedoviav 
xvi žxlabor veuovra) daje povoda slutnji, da su sla- 
venska plemena samo djelomično zaposjela grčke zemlje. 
Što se Maraton u vrieme nepoznatoga zemljopisca zvao 
Vrana, Salamis pak Kiluri, Platea i Delfi kao i danas 
Kohla i Kastri, što se Mikene i Olimpija nazivahu Char- 
vati i Miraka, to nam svjedoči, da su se i slavenska 
mjestna imena inokosno pojavila što u srednjoj Grčkoj, 
što u Helladi. No ako se poda prevelika važnost tim 
mjestnim imenima, koja su većim dielom u kasnije doba, 
U 13. i 14. stoljeću, zamienjena drevnim prvotnim nazi- 
vima, ne bi se smjelo zaboraviti, da su važniji pomorski 
i pokrajinski gradovi vazda očuvali svoja drevna imena, 
pa da dakle nisu nikad bili poslavenjeni. Odatle biva 

jasno, da su argivski ,Charvati“ osnovani negdje izmedju 
1. i 8. stoljeća; jer početkom 9. stoljeća, na ime g. 805. 
ili 807. poslie Isusa poraženi su peloponežki Slaveni u 
boju blizu grada Patrae, a poslie toga kobnog dogodjaja 
sve do svoga konačnog podjarmljenja premoći vizantinskoj, 
može se s punim pravom sumnjati, da li su ikad razvili 
toliko životne snage, da osnuju gradove i nova selišta ili 
da razgrane vlastitu narodnost i političku osebujnost. Bilo 
je obratno: grčki živalj na_ umoru, ojačan mnogobrojnim 
doseljenicima iz Male Azije i sa Ponta, pa podupiran car- 
skom pomoći, većom naobrazbom i mnogim drugim po- 
voljnim prilikama, preobrazi kroz stoljeća sebe i Slavene, 
primiesiv sebi i arbanašku krv, u onaj narod, koji u ovom 
vieku običavamo nazivati novogrčkim. No vratimo se argiv- 
skim ,Charvatima“. Pošto ih vizantinski pisac pominje medju 
drugim slavenskim mjestnim imenima, bit će da su prije 
spomenute bitke postojali. Postanak mjesta Charvati pada 
u vrieme medju prvim slavenskim provalama u Grčku i 
spomenutom bitkom kod grada Patrae. [I atičko mjesto 
»Charvati“ postalo je po svoj prilici u isto doba, u koje 
i argivsko. Važno je jošte, da je čtiveni Maraton u vrieme 
nepoznatoga zemljopisca nosio skroz hrvatsko ime , Vrana“, 
koje nije riedko u našim krajevima. Odatle je posve na- 
ravan doumak, da nedaleko mjesto Charvati u gori hi- 
metskoj ima da zahvali svoj obstanak i svoje ime isto- 
vremenim Slavenima, Hrvatima, što no su pokrstili drevno 
i slavno bojište nazivom zavičajnim.“ 

» Napokon treba da jošte spomenemo, da Fallmerayer 
u ,Iztočnim odlomcima“ pominje seoce u Peloponezu 
»Chyrvatez“, koje prevodi na njemački ,Kroatenheim“. 
Toga mjesta nisam na žalost mogao naći na zemljovidima, 
što su meni pri ruci, pa s toga ne mogu da mu označim 
geografski položaj. Nema nikakve sumnje, da ova tri imena 

opravdavaju slutnju, kako je jošte više drugih čisto hr- 
vatskih mjesta bilo u Grčkoj, ali im se u vrieme od ti- 
suću godina ne samo ime, nego i svaki trag zameo.“! 

Kao što je Fallmerayer zaključio, da su slavenski 
doseljenici došli iz Rusije u Peloponez, tako je g. Pre- 
radović došao do zaključka s obzirom na mjestna imena, 
da su ti naseljenici bili Hrvati. 


* 
*. * 


Jung pako veli, da se iz množine slavenskih mjestnih 
imena, koja se nalaze upravo u najplodnijim staro-grčkim 
krajevima, kao u Elidi i Messeniji, vidi, kako je poslave- 
njivanje bilo intenzivno za vrieme selitbene najezde (počam 
od g. 578.). ,U današnjoj Grčkoj“ — veli Kiepert — 
»sa Thessalijom bez otočja jesu od mnogih tisuća mjestnih 
imena tri četvrtine slavenskog, jedna desetina arbanaskog, 
a jedna desetina novogrčkog poriekla.“ 

»Od starih grčkih imena gora samo su se tri odr- 
žala (Lykoreia, Duphys, Olympos), a od imena rieka niti 
jedno jedino, premda inače imena rieka i pored promjene 
pučanstva ostaju ponajdulje većinom ista.“ 

Taj argumenat, kojim no je Fallmerayer utvrdio u 
prvome redu svoju tezu o malne posvemašnjem zatoru 
helenskog pučanstva na staro-grčkom zemljištu, jeste u 
istinu najznamenitiji od sviju argumenata. 


/ 
Sad ćemo da predjemo k izvorima i piscima, koji 
govore napose o nam Hrvatima. 


* 
* * 


Konstantin PorphyrogenitusiDimmler: 
Znanje o najstarijoj povjesti Hrvata i nama istorodnih Srba 


1 »Vienac« br. 12. g. 1890. 

imamo skoro izključivo da zahvalimo vizantinskome caru 
Konstantinu VII. Porphyrogenitu (u grimizu rodjenom), 
koji je pisao o prilikama svoga carstva oko godine 949. 
poslie Isusa, tri dakle stotine godina poslie navodnog do- 
selenja Hrvata u Dalmaciju. Pišući Porphyrogenit povjest 
svoje dobe, opisao je ujedno i prijašnje prilike, a po tome 
i našu ,navodnu“ selitbu. Nu Niemac Dr. Ernst Dummler 
veli, da je Konstantinovo pisanje bez duha i da je on puki 
mekanički sakupljač, a kao takav da može imati u jednom 
te istom poglavju sasma pouzdanih i opet nepouzdanih 
viesti prema tome, da li je izvor, iz kojega je odnosnu 
viest. crpao, pouzdan ili nepouzdan. Pošto o našim prili- 
kama prijašnji pisci vizantinski nisu skoro ništa pisali, nije 
ih Koristantin ni mogao upotrebiti, već je on većinu svojih 
vjesti crpao iz izvještaja vizantinskih poklisara, ili iz nji- 
hova pripoviedanja, a i iz pričanja talaca ili trgovaca, što 
su sa raznih strana carstva dolazili u Carigrad i ondje 
boravili. Nu te viesti mogle su možda biti pouzdane za 
prilike, koje su vladale za njegova života, nu nisu mogle 
biti pouzdane za prošlost, a naročito za dobu našeg do- 
lazka na jug. | 

Kako je neznanje Konstantinovo veliko, vidi se odatle, 
što je on ime grada Diokleje izveo od Dioklecijanova 
imena, premda je upravo naprotiv bilo; što je Attilu na- 
zvao kraljem Avara, navodeći, da je Attila vojevao u 
gornjoj Italiji sa Francima, kojom da je prilikom došao 
do Rima i Kalabrije; nadalje, što je zamienio caricu Irenu 
(g. 180—802.) sa Sofijom, ženom Justijana II. (g. 1 574.); 
što hoće o Narsesu da je suvremenik pape Zaharije (742. 
do 751.), i što napokon izlaže podjelu langobardske voj- 
vodine u Benevent i Kapu-u (g. 848.) za sto godina ranije, 
no što je doista bila. O selitbi Slavena u Dalmaciju pro- 
tkano je Konstantinovo pripoviedanje sa dvie različite, već 

sprieda u kratko napomenute verzije, koje u glavnome 
ovako glase: , Dalmaciju je Dioklecijan napučio kolonijom 
Rimljana; glavni joj grad bijaše Salona, varoš velika za 
po Carigrada, a ukrašena carskim palačama i jednim hipo- 
dromom. Odanle bi o uzkrsu svake godine polazilo hiljadu 

konjanika iz sve Dalmacije spram Dunava, da mu straže 
- prelaze protiv neprijatelja koga mu drago bilo. Jednoga dana 
predjoše ti konjanici Dunav, a od puste želje, da vide, tko 
li prebiva na drugoj obali rieke; zatekavši ondje same 
žene s djecom, jer im muževi bjehu nekuda otišli, zarobiše 
rimski konjanici silu svieta i blaga, te se vratiše u Sa- 
lonu, a da ih za to nije snašlo nikakvo zlo.“ 

pAvari ili Slaveni, povrativši se sa svoga puta, 
odlučiše, da se osvete za to robljenje. Kada rimski konja- 
nici i po drugi put htjedoše da usrnu u njihove strane, 
dočekaše ih oni u potaji, te ih što pohvataše što sasjekoše. 
Izpitivanjem doznaše mjesto, odakle su došli ti konjanici, 
i vrieme, kada se očika njihov povratak. Avari to upo- 
trebiše; obukavši odielo Rimljana, nalazećih se u njihovim 
rukama i oboružavši se njihovim oružjem, prodjoše oni 
s takom napravom bez potežkoća kroz tjesnac kliški i 
osvojiše u povodu nenadana napadaja nepripravnu Salonu. 
To je bio početak njihova uselenja u Dalmaciju. Pošto im 
se je zemlja svidjela, zaokupiše je oni malo po malo 
svojim stadima, i tako Rimljanima preosta tek nekoliko 
pomorskih gradova i otoka.“ 

»Kada je Dalmacija ležala tako opustošena, obratilo 
se na cara Herakliosa jedno pleme, zvano Hrvati, koje je 
stanovalo iza Karpata u Velikoj ili Bieloj Hrvatskoj i 
dobilo od njega zemlju avarsku Dunavu na jugu. Hrvati 
protjeraše Avare i postadoše podanici Vizantije. Za njima 
se povedoše nešto kasnije i Srbi, koji se s početka na- 
staniše u provinciji Thessalonije. Tada, iza kako se već 

preko Dunava opet povratiše, bila im je dana isto tako 
avarska zemlja Hrvatima na jugu, gdje su se i oni na- 
stanili kao podanici grčkoga cara.“ 

To Konstantinovo izvješće — razpravlja Dimmler 
— iztiče dva zaposjednuća Dalmacije po Varvarima. 

Prvo zaposjednuće, koje pripisuje sad Avarima, 
sad Slavenima, imalo je pasti u drugu polovicu V. 
vieka. Zanimljivo je, da Konstantin zamjenjuje i mieša 
Slavene sa Avarima. 

Sigurno je, kaže Dimmler, da je Dalmacija već 
prije provale Hrvata i Srba bila opustošena. Upadalo je 
pako u nju jedno veliko slavensko pleme: Winda ili 
Slovenaca. 

Provala se Slovenaca osobito spominje u Thrakiji, 
možda za to, jer su tamo Slovenci najvećma haračili, a 

možda i za to, jer je to haračenje bilo najbliže Carigradu. 
| Već u godini 549. spominje se provala Slavena u 
Illyrik do Drača. 

God. 551. prelazi opet 3000 Slavena preko Dunava, 
koji harače medju pučanstvom Thrakije i Illyrika. 

Iduće godine opetuje se njihova provala, nu kod 
Soluna naidjoše na odpor, pa se povukoše preko bregova 
u Dalmaciju, gdje su i prezimili. 

Dok su Langobardi i Gepidi sjedjeli na Dunavu, ovisilo 
je o njima, da li će Slavenima dozvoliti prolaz u ilirske 
krajeve. Gepidi, koji se svadiše sa Vizantijom, sami su 
pustili Slavene g. 552. u te vizantinske pokrajine. 

Podpuna promjena tih prilika dogodila se je g. 565., 
kada je stupio na pozornicu svieta drugi jedan, do sada 
nepoznati narod, Avari, koji no su u savezu s Langobar- 
dima uništili Gepide i zaposjeli Panoniju iza odlazka Lan- 
gobarda u Italiju. Sada je ovisilo o Avarima, da Ji će 
sjeverne pokrajine vizantinske morati da izdrže novih ne- 


"80 


volja. Većina podunavskih Slavena dopala je njima u rob- 
stvo. -Ta je promjena bila po Vizantiju vrlo neugodna, jer 
je na mjesto germanskih plemena, koja su živjela u vje- 
čitoj medjusobnoj svadji i podržavala izmjenice prijatelj- 
stvo sa Vizantijom, osvanulo na obzorju novo varvarsko 
pleme, koje bijaše neprijatelj Vizantiji, dočim Slavena nije 
suzdržavalo u njihovoj najezdi, već ih ENI jošte 
podbadalo na provale. 

Već god. 568., kada je prvi poznati avarski khagan 
Bajan podsjedao Sirmium, poslao je 10.000 kutrigurskih 
Huna, t. j. Bulgara, preko Save, da pustoše rimsku pro- 
vinciju Dalmaciju. Nu ipak se razabire iz dopisivanja pape 
sa dalmatinskim biskupima, da su još pod konac VI. vieka 
vladali u Dalmaciji uredjeni crkveni odnošaji, a poglavice 
crkve da dobro žive i ne_ govore o neprijateljskim nava- 
lama. Prvi put žali Grgur I. u mjesecu julu g. 600. (prije 
dakle dolazka Hrvata po Konstantinu) nadbiskupa Maksima 
u Saloni radi nevolja, što ih trpi od Slavena, i zabrinuto 
gleda u budućnost, jer da Slaveni već kroz Istriju hoće 
da provale u Italiju. Oko g. 602. bila je vizantinska Istrija 
sasma poharana od Slavena, koji vojuju pod vrhovnim 
zapovjedničtvom avarskim. Oko g. 610. bore se Slaveni i 
Bavarci na gornjoj Dravi, a na gornjoj Savi, u današnjoj 
Kranjskoj, Slaveni kao da su kod kuće. God. 611. opet 
Slaveni strašno poharaše Istru. 

Nu pravog osvajanja Dalmacije po Avarima, čijom 
se privolom Slaveni primiše onog haranja, ne spominje 
nam nikoji drugi pisac. Slavensko haranje pod zaštitom 
varvarskom možda je jedini temelj Konstantinovu izvje- 
štaju. — Miklošić misli, da Slaveni, koji su prije Hr- 
vata i Avara pljačkali po Dalmaciji i Thrakiji, nisu nitko 
drugi, nego današnji Slovenci, a i u današnjim Bugarima on 
nazire Slovence, koji se ondje nastaniše i Bugarima prozvaše. 


EN 

Iza prvih najezda Slovenaca đa je sliedila druga na- 
jezda Hrvata i Srba, veli Dimmler po Miklošićevoj teoriji. 
Hrvati i Srbi da su se kao klin zabili medju Slovence 
Koruške i Panonije, te one Slovence u Thrakiji i Moeziji 
(Bulgarskoj), pak da te Slovence na sjeveru i one na jugu 
t. ). Bulgare za uviek razciepaše tako, da se oba ta dila 
Slovenaca od tada posebice razvijaju. 


Dimmleru se čini vjerojatnim, da je pradomovina 
Hrvata na sjevernoj strani Karpata, kao što to Konstantin 
veli, jer se je ime hrvatsko sačuvalo jošte u okolini Kra- 
kova; što pako Konstantin veli o pradomovini Srba, to 
mu se čini nevjerojatnim. Medju tim on izpostavlja moguć- 
nošću, da i Hrvati i Srbi prije, negb što se spustiše na 
jug, stanovahu dulje vremena u ravnicama Visle i Odre. 


Drugi pisci takodjer razpravljaju o položaju pra- 
domovine Hrvata i Srba, o Bieloj ili Velikoj Hrvatskoj i 
Srbiji, nu sve su to samo nagadjanja, kao što je i Diimmle- 
rOVO pisanje nagadjanje po nejasnom pisanju Konstantinovom. 

Rački uzimlje, da je naša pradomovina, t. j. Biela 
ili Velika Hrvatska i Srbija, ležala negdje na gornjoj Visli 
i gornjem Djestru, u Crvenoj dakle Rusiji. 

Roesler pako misli, da je prastara otačbina Hr- 
vata ležala na sjeveru Češke, gdje i poslie imade Hrvata, 
te da su Hrvati igrali znamenitu ulogu u zemljama na Labi ; 
principat Čeha da datuje istom iz kasnijih dana. Prvi, koji 
od Vizantinaca “znade o imenu ,Čehoi“, jeste Kinnamos 
oko god. 1180. 


»Nu sada smo“, veli Diimmler, pu dvojbi, kako 


da si pomislimo selitbu Hrvata i Srba iza Karpata na 

Dunav, jer ono, što nam Konstantin pripovieda, vrlo je 
nevjerojatno. Već pripoviedanje o Srbima, o tako snažnom 
i proširenom narodu, da su s početka našli mjesta 
u maloj pokrajini Thessalonije, da su se poslie vratili 
preko Dunava i onda opet ponovno upali u carstvo, ne 
treba ni oprovrgavati.“ 

Rački se povodi za Diimmlerom, pa veli: ,Nu ono 
očevidno zaudara bajkom, što Konstantin pripovieda, da 
narod srbski, naselivši se najprije u solunskoj oblasti, 
odanle odputova k Dunavu, te se za tim namjesti med 
Cetinom i Barom, i u Srbiji. Takova seoba dolikuje pa- 
stirskoj družbi, a ne ovakovu narodu, ko što je srbski. — 
A kako si ga možemo predočiti stisnuta u maloj pokrajini 
solunskoj? Pa taj malen narod mogaše napučiti one pro- 
strane pokrajine, koje mu Konstantin na drugom mjestu 
podvrgava ?!“ 

Ali u povjesti Vizantije imade još primjera za ova- 
kovu selitbu. Thierry n. pr. pripovieda, da je g. 466. 
jedno sarmatsko pleme bilo od Vizantinaca pušteno u 
Moeziju pod naslovom saveznika, nu kako se tome 
plemenu nisu svidjale nove prilike i kako mu je žao bilo 
svoje slobode u pustolinama, ostavi ono svoja nova na- 
staništa i udari put Dunava; nu vizantinski časinici, po- 
smatrajući taj njihov korak bjegunstvom, pridržaše ih silom 
u zemlji.“ Za što da se to nije moglo dogoditi Srbima? 
Za što da su Srbi bili odjedared tako veliki kao no za 
Dušana? Nisu li oni možda tek kasnije uslied sretnih 
političkih i religioznih prilika proširili svoje 
ime medju istorodnim plemenima, a da u početku bijahu 
tako maleni, kao što to Konstantin pripovieda i da su 
zaista stali u malu pokrajinu Thessaloniju? Kallay n. pr. 
misli, da je jedan dio Srba zaostao onom prilikom u so- 

lunskoj oblasti, i od onog ostatka možda je dobio svoje 
ime tamošnji gradić Srbica. 

Napokon je pokrajina Thessalonija bila vrlo blizu 
Carigradu, pa je Konstantin mogao biti bolje obaviešten 
o dolazku i odlazku Srba, nego li o dalekoj Hrvatskoj ili 
čak o sjevernoj Bieloj Hrvatskoj i Srbiji. Ne može se dakle 
iz toga, što se je kasnije u velike proširilo ime srbsko, 
izvoditi zaključak, da je srbsko pleme odmah s početka 
bilo veliko. . 

I Hrvati i Srbi našli su već na balkanskom  polu- 
otoku mnogo Slavena, medju kojima su mogli širiti svoju 
vlast i svoje ime, osobito kasnije, kada su se možda razna 
narječja izgladila i izjednačila. Možda će dakle političke 
prilike bolje moći da objasne, kako se je ime pojedinog 
plemena iz sićušna zrna znalo proširiti i dovinuti se ve- 
likoj znamenitosti, iz česa naravno ne sliedi, da je jedno 
ili drugo pleme odmah iz prvine bilo u velike razgra- 
njeno. I slavensko pleme ,Česi“ bilo je s početka vrlo 
maleno, ali je imalo tako sgodan geografski položaj, a 
možda i vrstne poglavice, te je svoju vlast na daleko raz- 
širilo, a s njome i ime svoje. 


Vrlo je nevjerojatno, veli nadalje Dimmler, da 
su se oba ta plemena, t.j. Hrvati i Srbi, kao neprijatelji 
protukli kroz avarsko carstvo; oni moradoše svakako avar- 
skim carstvom da prodju, kako bi mogli preći k Vizan- 
tincima, no Heraklios je htio pod svaki način živjeti s 
Avarima u miru. 

Izpravnije je dakle, kaže Dimmler, misliti, da 
su Hrvati i Srbi, kao i svi ostali okolni sla- 
venskinarodibilipodavarskim gospodstvom 
i da su oni s dozvolom svojih gospodara sliedili Slovence 
u Dalmaciju i Moeziju, te obje ove zemlje trajno zaposjeli. 

*k 

Svakako da se ima vladanje cara Herakliosa uzeti kao 
pravo doba, kada Hrvati i Srbi osvojiše Dalmaciju, jer 
papa Ivan IV., rodjeni Dalmatinac, šalje god. 640—642., 
pod konac dakle vlade Herakliosove, opata Martina u Istru 
i u Dalmaciju, da ondje sakuplja relikvije i da novcima 
oslobadja kršćanske zarobljenike iz poganskih ruku. Iz tih 
prilika može se zaključiti, da Hrvati i Srbi nisu iza svog 
dolazka u Dalmaciju uništili Avare, već ostanke rimskog 
pučanstva. Tako i Konstantin u protuslovju sa prijašnjim 
navodima veli, da su Slaveni razorili Epidaurus, 
kao i ostale gradove: i Salonu dakle. Ta se dva 
plemena (Hrvati i Srbi) mogu dakle. po Diimmleru sma- 
trati neprijateljskim upađačima, ravno kao i njihovi pred- 
šastnici Slovenci, jer se Hrvati i Srbi još i mnogo kasnije 
odlikuju kao strahoviti gusari. Istom, iza kako je propalo 
avarsko carstvo i iza kako su ti varvarski Hrvati i Srbi 
nakon pokrštenja postali nešto blaži i pristupačniji, pri- 
družiše se oni i sasma prilagodiše Vizantiji. 

Pošto poslie nije car vizantinski više mislio o po- 
novnom osvajanju Dalmacije, umuje Diimmler, da je moglo: 
lagano nastati naknadno mnienje, kao da je on već odavna. 
tim Slavenima, t. j. Hrvatima i Srbima, one zemlje dobro- 
voljno prepustio. Čim je prema tome došlo u zaborav 
pravo stanje stvari, nije bilo težko Hrvate prikazati kao- 
osloboditelje Dalmacije od nasilne avarske vlasti, da budu 
Vizantincima prikazani u što ljepšem svjetlu. 


Zaključak 


Tako nam u krupnim crtama prikazuju najzname- 
nitiji francuzki, njemački i ruski pisci zamršenu dobu seobe, 
o kojoj se je ovdje nešto dulje govorilo poradi toga, jer 
je ta doba vrlo znamenita za kasnije, a osobito sadašnje 
naše političke prilike i neprilike. Različita mnienja iztra- 

živalaca ne bi dopustila, da si u kraće stvorimo bilo kakav 
zaključak. 

Nastaje sada dakle jedno pitanje: Može li se 
nepobitno uglaviti, kada su Slaveni došli na 
balkanski poluotok i u Illyrik (naročito u 
“savšku Panoniju i Dalmaciju)? — Vidjeli smo, 
da to pitanje nije moguće odgovorili samim historijskim 
izvorima. 

Učeni i duhoviti Niemac Roesler došao je n. pr. na 
temelju historijskih izvora do zaključka, da Slavena do po 
prilici 657. g. nije još bilo na desnoj obali Dunava (u 
današnjoj Srbiji i Bugarskoj). Njega je na taj zaključak 
zavelo pisanje tadašnjih vizantinskih pisaca, koji pripo- 
viedaju, da car Maurikios vojuje protiv Slavena na lievoj 
obali Dunava, a ne spominju, da Slavena imade na 
desnoj obali. Nu ako vizantinski pisci šute i ne vele iz- 
rično, da Slavena imade u to vrieme na desnoj obali Du- 
nava, pa ako car Maurikios i vojuje oko g. 600. protiv 
Slavena na lievoj obali, u današnjoj Rumunjskoj, iztoga 
još nesliedi, daSlavenaneimanadesnojobali 
Dunava. Nisu li mogli Slaveni na desnu obalu Dunava 
doći već davno prije i sprijateljiti se s vizantinskim go- 
spodstvom? Nisu li dapače za vojevanja Maurikiosova oko 
g. 600. Slaveni u vizantinskim vojskama vojevali protiv 
nove provale svoje braće Slavena, koji još nisu do onda 
pokušali, da predju iz ravnica sadašnje Rumunjske na 
desnu obalu Dunava, u današnju Srbiju i Bugarsku? 

Ta je pitanja s pomanjkanja izvora prekrasno po- 
kušao odgonetnuti učeni Bugarin Marin Drinov imenima 
mjesta i lica iz one dobe, te je, kako smo vidjeli, došao 
do zaključka, da je Slavena bilo na balkanskom poluotoku 
daleko prije god. 657. i to počev od god. 350. po Is. Ne 
smetne li se pored toga s vida i Menandrom utvrdjeni 

izvještaj Joannesa iz Efeza o dolazku Slavena u Peloponez 
oko god. 578., može se dakle s velikom vjerojatnošću iz- 
vesti zaključak, da su Slaveni različitih plemena 
stalizalaziti,šuljati seiupadati na balkanski 
poluotok, u Moeziju,Illyriksvedo u sam Pelo- 
ponez, počevši po prilici od god. 350. i dalje u 
više mahova i raznim putovima, te da su sve 
te krajeve poplavili. 

Kada su Slaveni u onolikoj mjeri poplavili Pelo- 
ponez, kao što nam je to prekrasno iztaknuo duhoviti 
Niemac Fallmer ayer, kako li su tek Slaveni morali 
poplaviti Panoniju i Dalmaciju, a osobito savsku Panoniju 
(današnju Hrvatsku i Slavoniju), koja je od sviju rimskih 
pokrajina bila najvećma izvrgnuta varvarskim poplavama! 
Svi su Varvari Panonijom dolazili, prolazili i odlazili, jer 
su se sve krasne ceste rimske stjecale u Panoniji. 

Drugo je pitanje, kako su Slaveni došli 
ovamo na jug? Obćenito se misli, da nisu drago- 
voljno ostavili svoja nastaništa u pradomovini, i sva 
je prilika, da su odlučniji, odrešitijii krvo- 
ločniji Varvari germanske i uralo-altajske 
pasmine silili Slavene na selitbu, te da su u 
slavenskoj selitbi igrali veliku ulogu. Možda su Germani 
i Altajci (kao što već prije spomenusmo) potisnuli Sla- 
vene uslied svoje najezde sa njihovih nastaništa, čime ih 
prisiliše, da jedni svakako u malim skupinama, mirolju- 
bivo, kao gosti udju i da budu dragovoljno primljeni na 
vizantinsko zemljište, na desnu obalu Dunava; možda su 
nadalje Slaveni kao dobri prijatelji germanskih i uralo- 
altajskih plemena oružjem u ruci upadali u carstvo; možda 
su napokon, što je najbliže istini, Huni, a osobito Avari, 
primorali Slavene kao svoje podanike i ro- 
bove, da ostave svoju pradomovinu i da udju 

u novu postojbina najugu, gdje sui ostali, iza 
kako Vizantija i Karlo Veliki slomiše vlast Avara; a možda 
su Slaveni i ovako i onako zašli u vizantinsko carstvo. — 
Ruski historičar Hilferding takodjer misli, da su već 
Wisigothi, koji se prije Huna spustiše sa obala Dnjepra 
na Dunav (g. 375.), povukli sa sobom i nešto Slavena ; 
poslie da je Attila, šaljući neprestance svoje čete u Moe- 
ziju i u druge pokrajine vizantinskog carstva, krčio put 
Slavenima. 

Da su Avari igrali najveću ulogu u sla- 
venskoj selitbi, o tom ne može biti ama baš 
nikakove sumnje. 

Avari su bili narod konjanički: s konja nikada skoro 
i ne silaze, na konjima se odhranjuju, konjima sa ledja 
napadaju i brane se, pa tako jedva mogu da stoje na 
svojim nogama. 

U koliko je njihova povjest poznata, nisu se oni — 
veli Bidinger — podigli do onog stepena kulture, e 
bi se bili priučili obradjivanju zemlje; za to im je upravo 
i potrebno bilo, da imadu u osvojenim i pustim zemljama 
takih podanika, kojih se je prihvatila ona marljivost, što 
no je njima manjkala, i koji se jošte nisuizpeli do 
takog državnoga razvitka, e da bi kao organi- 
Zovanacjelinastresli sasebe tudjinski jaram. 

Oba ta uvjeta imali su Slaveni, pa se za to brza 
pojava Slavena u Panoniji i Noriku samo tako, a ni- 
kako drugačije može da protumači i razu- 
mije. Avari su dakle Slavene ovamo sa so- 
bom povukli, jer suih nuždno trebali. 

Sa Avarom, nomadom, — veli Smirnov — išao 
je Slaven, zemljodjelac. Avar bi se zadovoljavao sa ratnim 
plienom, Slaven pako zaposio bi opustošenu 
zemlju iunjojsenastanio. 

U ogromnoj avarskoj državi mora dakle da je bilo 
vrlo mnogo slavenskog pučanstva, koje je irpjelo, stradalo, 
koje je bilo pokorno i koje dapače ratuje pod vodstvom 
Avara. To slavensko pučanstvo ostalo je u tim zemljama 
i na svojim nastaništima, iza kako je nestalo onih, koji su 
do tada nad njima vladali, gospodovali i koji su bili na 
površini. 

Negdašnjoj avarskoj vlasti naliči današnja vlast Ma- 
gjara u Slovačkoj t. j. Slovaci sjede na svojim selištima, 
obdjelavaju zemlje, plaćaju porez, daju vojnike, — a u 
gradovima drži u svojim rukama: upravu, vladu i sudstvo 
šaka Magjara, koja znade dapače pojedine sinove podložnog 
slovačkog plemena privući u svoje kolo, te onda takovi 
Slovaci postaju činovnici, vojnici, političari i književnici 
magjarski, pa se tako oni i njihove buduće obitelji prila- 
godjuju i pretapaju u vladajuće magjarsko pleme. Nu da 
Nn. pr. novi Karlo Veliki podreže krila Magjarima i pri- 
digne Slovake, izbili bi na površinu ti Slovaci, koji su 
sada nevidljivi stranome svietu, jer politički sviet vidi 
samo one, koji su na površini, koji vladaju, ratuju i vode 
politiku, a one, koji oru, kopaju i šute, — take ne vidi 
sviet i ne može da vidi. | 

Tako je, po prilici, bilo i u ono vrieme, kada su 
Avari bili na površini. 


*& * 


Hrvati. Što je bilo s nama? Može li se dakle poslie 
ovog svega uzeti, da smo mi Hrvati i nama istorodni Srbi 
»osvojili“ sadašnje naše krajeve, i da smo se svi doselili 
istom za cara Herakliosa (g. 610—641.)? Da li smo se kao 
klin zabili medju Slovence? Da li obstoji kakova razlika iz- 
medju Hrvata i Srba? Filolozi htjedoše, da priskoče u 
pomoć historiji i da ta pitanja razjasne pomoću sravnjiva- 

juće filologije. Nu ta filoložka iztraživanja nisu mogla po- 
stići pravog uspjeha, jer je filolozima otvoreno još šire 
polje za stvaranje raznih teorija, nego li historicima. 

U doba selitbe, kao što znamo, bilo je silnog kome- 
šanja i miešanja slavenskih plemena, koja doduše nose 
različita imena, ali o kojim ne znamo, da li se razlikuju 
jezikom ili narječjem, i ako se razlikuju, ne znamo, u ko- 
liko te razlike postoje? 

Iz te mješavine slavenskih plemena sa ostancima 
starosjedilaca i drugih Varvara nastadoše ovdje na jugu 
novi jezici, bolje, narječja. Tko će dakle sada pod izvjestno 
da dokaže, da nisu sadašnjih naših krajeva po više puta 
poplavila nama sasma istovjetna ili možda narječjem nešto 
različita plemena slavenska i da smo se _ mi svi doselili 
istom za Herakliosa (610—641.)?. Ako su pako razlike u 
narječju i postojale, one za cielo u ono pradavno vrieme 
nisu mogle biti ni velike ni zamašne, kada još danas, 
poslie dugotrajna i odieljena života te posebne historijske 
. sudbine, kada poslie hiljadu godina nisu te razlike nipošto 
zamašne. Miklošić, a po njemu i Diimmler, kao što već iz- 
taknusmo, drže, kao da smo se mi Hrvati i naša braća 
Srbi ,poput klina“ zabili medju Slovence i današnje Bul- 
gare, a negdašnje Slovence. Nu filolozi svršćuju ipak je- 
zike: ruski, bulgarski, slovenski i hrvatski u jednu sku- 
pinu jugozapadnu, a u zapadnu skupinu broje jezike: 
poljski, češki, slovački i lužičko-srbski. Uzmemo li, da su 
se Slaveni počeli seliti u g. 350., to je do tobožnjeg, gore 
napomenutog ,klina“ moglo proieći od prilike 250 go- 
dina. Kakva je dakle razlika mogla postojati medju jezi- 
zima iste grane u tako kratko vrieme, kada je 
za 1000 godina kasnije, kao što spomenusmo, razlika iako 
neznatna, da se još i danas razumiju štokavski Iirvati i 
Srbi, te čakavski Hrvati, kajkavski Slovenci i drugi Slaveni? 

A u to je medđjuvrieme, kako sam Miklošić tumači, 
na jezik hrvatski ili srbski vršio silan upliv jezik pra- 
stanovnika balkanskog poluotoka, t.j. jezik arbanaski isto 
tako, kao i na jezik novogrčki i rumunjski. Premda su svi 
ti jezici leksikalno različiti, oni su gramatički identični! 
Miklošić veli na ime, da svi sadašnji jezici na balkanskom 
poluotoku imadu takove zajedničke biljege, koji se ne 
mogu da protumače ni jednim jezikom, s kojim ti jezici | 
stoje u rodu i u savezu; novogrčki jezik imade biljega, 
koji ne postoje u starom grčkom jeziku; bugarski i srbski 
(hrvatski) opet takovih, koji se ne mogu naći u drugim 
slavenskim jezicima ; rumunjski opet imade takovih biljega, 
koji nisu latinski, a sve te niti nalaze se u arba- 
naskom jeziku! Znamenite dakle jezične osebine, koje 
su prvotno bile svojina. ilirskih plemena (Arbanasa) i koje 
su preživjele epoku romanizovanja, prešle su u rumunjski 
jezik, kao i u ostale slavenske jezike balkanskog polu- 
otoka, i to ne samo pojedine rieči, već znamenite sintak- 
tične osebine!! A da li nije bilo u raznim mjestima još , 
i drugih štokakvih utjecaja, to nam filozofi nisu protumačili, 


* 
* * 


Jedno je svakako sigurno, a to je, da je Panonija i 
Dalmacija bila prije dolazka Hrvata i Srba po više puta 
poplavljena slavenskim plemenima. | 

Po Drinovu, od 534. -— (izuzev prijašnje provale) 
— upadaju Slaveni svake godine u pokrajine vizantinskog 
carstva. — G..548. provaljuju Slaveni naročito u Illyrik 
sve do Drača. — G. 551. povovno Illyrik poplaviše Sla- 
veni. — G. 552. opetuje se slavenska najezda u Illyrik. 
(G. 568. ugnjezdiše se Avari u Panoniji.) 


l Miklošić: Die slav. Elemente im Rumun. Str. 6.; W. 
Tomaschek: Oest. Gymnas. — Zeitschr. 1877. Str. 449. 


91 


Po Joannesu iz Efeza pljačkaju Slaveni godine 577. 
po cieloj Helladi, Thessaliji i Makedoniji, a g. 584. sjede 
oni još u tim pokrajinama. Isto, što Joannes, izvješćuje i 
Menander. — Novu je provalu Slavena u te krajeve 
spriečio Comnentiol g. 584. — Po Simocatti-u god. 588. 
puštaju Avari svoje slavenske podanike protiv carstva. 

G. 598. razoriše Avari u Dalmaciji oko 40 gradova. 
Za Avarima, ili bolje, sa Avarima idu i Slaveni. 

G. 600. kupuje vizantinsko carstvo dozvolu u Avara, 
da smije proganjati u Istriji i Dalmaciji harajuće Slavene. 
I sada, nakon svega toga hoće jošte neki, da 
smo se mi Hrvati na poziv(?) cara Herakliosa 
(610—641.) ovamo spustili i ove zemlje osvojili? 

To je vrlo čudnovato! 

Da je nešto Hrvata i Srba napokon ovamo i došlo 
za cara Herakliosa t. j. da ih se je u to vrieme spustilo 
sa sjevera, kao što Konstantin pripovieda, što se ne da 
utvrditi, pošto ne ima za to skoro ni jednog drugog iz- 
vora do li Konstantina, ipak to ne znači mnogo, jer je 
svakako moguće, da je nekako u to vrieme dovršena se- 
litba Slavena na balkanski poluotok. 

Da smo se mi zaista za dobe cara Herakliosa i do- 
selili ovamo, nastaje opet pitanje, koliko nas je bilo i da 
li su jezično prevladali oni Slaveni, koje smo već ovdje 
zatekli, kao što su prevladali jezično bugarski Slaveni al- 
tajske Bulgare, ili su već prije useljeni Slaveni svoj jezik 
prilagodili i izgubili uslied poplave Hrvata i Srba? 

No bilo kako mu drago sa Bulgarima i Slovencima, 
svakako je sigurno, da se ne može povući nikakova gra- 
nica izmedju IlIrvata i Srba! 

Iza kako vidjesmo, gdje se pred našim očima ko- 
mešaju na Balkanu razni narodi i slavenska plemena sa 
imenima svake ruke, i iza kako zamjetismo utjecaj arba- 

naskog jezika, može se bez otezanja izreći zaključak, da se je 
naš hrvatski ili srbski jezik preobrazivao, ali se ne može, 
kao što to pisci hoće da protumače, zaključiti i odgovoriti, 
gdje, kada, kako i koje krajeve naseliše Hrvati, a gdje, 
kada, kako i koje krajeve naseliše Srbi, koji je jezik hr- 
vatski, a koji je jezik srbski; da li se Srbi preliše u Hr- 
vate ili se Hrvati preliše u Srbe; čije li je napokon na- 
rječje prevladalo? Ako se doselismo istom za Herakliosa, 
nije li prevladalo narječje ili jezik onih Slavena, koji su 


prije nas ovamo došli? — Ni jedno od svih tih pitanja 
nije moguće danas odgonetnuti. Sve su io sgoljna naga- 
djanja bez ikakva temelja. — Samo političke prilike i dr- 


žavne tvorbe biti će dakle podobne, da unesu svjetla u taj kaos. 

Što se tiče ,čakavskog narječja“, misli Rački, da je 
ono za to stisnuto na obale Jadranskog mora i na otočje, | 
jer su nosioci tog ,čakavskog narječja“ bili raniji sla- 
venski doseljenici, koji su došli u Dalmaciju prije Hrvata, 
pa su od kasnijih došljaka t. j. Hrvata, bili potisnuti iz 
središta na obalu i otoke. 

To bi mnienje bilo doduše vrlo vjerojatno, da se 
poslie, za turskog gospodstva, nisu dogodile promjene uslied 
kojekakvog selenja. No kad znademo, da je unutar neg- 
dašnjeg bosanskog pašaluka, koji je zapremao cielu da- 
našnju Bosnu, Hercegovinu, tursku Hrvatsku, dobar dio 
Slavonije i Dalmacije, kad vidimo dakle, da se u granicama 
tog bosanskog pašaluka govori skoro izključivo ,štokavski“, 
a izvan toga pašaluka većinom ,čakavski“ i ,kajkavski“, 
onda se mora svatko pitati: kako se je to dogodilo? Nisu 
li kasnije sgode uplivale na hrvatski jezik, i kakve su to 
sgode bile ? 

Daničić drži, da je ,štokavština“ najmladji oblik 
jednog te istog hrvatskog ili srbskog jezika, a ,čakav- 
ština“ i ,kajkavština“ stariji i najstariji oblik. 

Teorije i opet teorije, te nagadjanja — to je povjest 
i filologija ove prve dobe. 

Nisu li možda i Hrvati i Srbi u početku govorili 
jednim te istim jezikom? Možda se dapače nisu ni u čem 
razlikovali jedni od drugih? Da su se razlikovali, ne bi 
li grčki pisci poznavali te razlike, pošto su se vrlo intere- 
sovali za plemena, koja stanuju u njihovim pokrajinama, 
Nu grčki pisci u ono pradavno vrieme ne znadu razli-. 
kovati Hrvata i Srba, već ih identifikuju i to iđentifi- 
kuju baš one, koji nisu bili nikada članovi hrvatske dr- 
žavne tvorbe, dočim Hrvate od Cetine gore — ne identifi- 
kuju. U onom ljetopisu vizantinskog carstva od god. 812. 
do 1077. Ivan Scylitzes n. pr. zove žitelje Raše (dakle . 
srdce negdašnje Srbije) naročito Hrvatima, te za g. 1073. 
piše: ,Prve godine toga cara (Mihajla VII. Duke), indik- 
cije prve, izidje narod Srba, koje takodjer zovu 
i Hrvatima, da pokori Bulgarsku.“ * 

Ivan Zonaras piše za _god. 1075.: ,Treće godine 
vladanja njegova (cara Mihajla VIL) narod Hrvata, 
koje neki zovu takodjer i Srbima, navali, da zauzme 
zemlju Bulgara.“ ? | 

 Joannes pako veli o narodu u Zeti (današnjoj Crnoj 
Gori): ,Srbski narod, koji zovu takodjer Hrvatima.“ ? 

Ima još više potvrda u starim piscima o tom 

identifikovanju. 


1 Corpus Scriptorum Hist. Byzantina (Tomus alter) 
Bonnae. Pag. 714.: »T& čE zpore rel rije paoslxg doro, ivčtaziovog 
t&, To veov SćoBewv EYvog, od4 07, xat Xpoparag xalodgt, vi,v BovAyapixy čERAčE 
XaTačouAwI6uEvov. « 

3 Joan. Zon. Annal. lib. XVIII. c. 17, edit. Dindorf, pg. 223.: 
»T6 relrw 8* čret rije paotletxo aoroš ro zov XgoBaruv Edvoc, o či) xat 
žtpBouo rvče xalošgt, xexivnjso, Triju rav BovAy&pey yopay . . .« 

3 Joan. curopalat. Historia, pag. 714.: ».... 70 zov ZdoBev 
29voc odo dij xal XooBarac zalošgt , . < 

Za to se ne možemo čuditi ni Konstantinu Porfiro- 
genitu, što, govoreći o selitbi Hrvata, veli najprije, da smo 
naselili cielu Dalmaciju do Bara, a poslie opet veli, da 
Srbi stanuju u pokrajinama južne Dalmacije od Cetine 
do Bara. 

Granica izmedju Hrvata i Srba ne može se dakle 
povući niti viestima o seobi, niti po jezičnim razlikama, 
koje u narodnom centru ne postoje, a na periferiji su na- 
rodnoj vrlo neznatne, ni manje ni veće od narječja, kojih 
imade svaki jezik. 

Za to treba da se kanimo raznih nagadjanja, jer inače 
ne ćemo doći ni do kakva rezultata, već bismo još mogli 
pod utjecajem njihovim na užas povjestničara i filologa 
stvoriti kakovu novu teoriju. 

Znamenitije je, da izpitamo, kako je bilo s političkim 
prilikama iza našeg ,navodnog osvajačkog“  dolazka t. j. 
od 610. do 641. godine i dalje. One će nam mnogo toga 
razmrsiti i sasma osvietliti. 

Mir je bio sklopljen: Persijanci se odrekoše sviju 
osvojenih pokrajina vizantinskih. 

Tako: je Heraklios prvih šest godina svoje vlade bio 
heroj, koji spasava kršćanstvo i carstvo. Nu poslie kao da 
se je u to kratko vrieme sasma izcrpao: obuze ga lienost. 

U taj čas digoše se Arapi, osvojiše Damas g. 634., 

a Heraklios pobježe u Antiobiju, doviknuvši: ,S bogom, 
Syrijo, —— posljednji puta, s bogom!“ Omar posjede Je- 
ruzalem g. 637., i tako bje ciela Syrija izgubljena, kao i 
Egipat; Arapi su kasnije haračili i po Maloj Aziji sve do 
Carigrada. : 
Heraklios pako ne samo što nije znao braniti svoje 
carstvo, već je stao da ga uznemiruje jadnim theoložkim 
pravdama. Italija i papa okrenuše mu ledja. I tako se je 
njegova vlada, za kratak čas vrlo sjajna, svršila sramotno 
i nevoljno (u februaru g. 641.). 


* 
* X 


Anarkija. Od smrti Ierakliosa pa do godine 717. 
carstvo je vizantinsko izloženo najjadnijoj anarkiji. Carska 
kruna. ponajprije ostaje u obitelji Herakliosa posred uža- 
snih intriga, u kojim igra ulogu i vojska i brodovlje i 
narod, dapače i Varvari, te ti svi po volji ruše i dižu ca- 
reve na priestolje. — Osobito za vlade Justinijana II. 
carstvo je neizmjerno uzdrmano. G. 695. srušiše mladjah- 
noga cara, odrezaše mu nos, pa ga prognaše u Kersones, 
a patricija Leontiusa proglasiše carem. 

A poslie tri godine pobuni se vizantinsko brodovlje, 
poslano na afrikansku obalu, i podiže na priestolje svoga 
admirala A psimara, kojise prozva Tiberijem (g. 698.). 
Nu Justinijan II. izmače sada iz Kersonesa i povuče Bul- 
gare protiv Carigrada (g. 705.). Poslie takova povratka 
slavio je Justinijan slavlje u cirku, gdje je osim toga zlo- 

stavljao dva svrgnuta cara: Leontija i :MEETIJE uz povla- 
djivanje ciele publike. 

God. 711. proglasiše stanovnici Kersona carem Fi- 
lipika Bardana, a Justinijan II. bje zadavljen u Sinopi. 

Dvie godine kasnije zadavljen je Filipik Bardan 
(g. 713.). Nasliedio ga je njegov tajnik pod imenom Ana- 
staza IL, nu i njega je brzo nestalo, da dade mjesta 
kandidatu brodovlja Theodosu III. (715.). 


*& 
* * 


Carevi iz kuće isaurijske. Utemeljitelj kuće 
isaurijske, Leon III, došao je na priestolje bez izdaje 
g. 717. Jedva što je preuzeo vladu, vojskovodja arabski 
Maslama, kojemu je pošlo za rukom zaposjesti Thrakiju, 
navali s evropskog kopna (u kolovozu g. 717.) na Cari- 
grad, koji je vezir Solejman stao podsjedati s mora. Navala 
je bila dobro zamišljena, nu Leon se nije uplašio ; on odbi 
navalu i prisili Arabe na uzmak. Poradi tog sjajnog uspjeha 
postade on popularan ne samo na iztoku, gdje je bio na 
predstraži kršćanskog svieta, već se njegova popularnost 
proširila i na zapadu. Leo III. bio je dobar i valjan vladar 
kao i njegov _ sin Konstantin IV. koji je svoga otca 
nasliedio godine 741. 

U Aziji je Konstantin IV. s uspjehom vojevao protiv 
Araba. U Evropi pako g. 757. odbio je Bulgare i prešao 
dapače preko Dunava. Ako je u godinama 759. i 760. i 
doživio nesgoda, to je godine 763. kod Anchiale iznio opet 
sjajnu pobjedu nad Bulgarima. Bulgari zamoliše £. 774. mir. 

Konstantin IV. umre g. 775., a nasliedi ga njegov 
sin Konstantin V., diete od deset godina. Irena, nje- 
gova majka, vlada mjesto njega. Prema vani nije bila 
njezina vlada sretna; poslie više poraza bila je prisiljena 
sklopiti mir sa kalifom Harun-al-Rašidom, i obvezati se 

na platež godišnjeg danka od 70.000 zlatnika (g. 783.). 
U nutrašnjosti se nastavljahu s velikom žestinom religiozne 
ikonoklastičke borbe, koje su odpočele još g. 726. Pred- 
šastnici Irene bili su protiv slika, te su svu silu napeli, 
da se to crkveno pitanje rieši u korist protivnika slika, 
ali Irena opet uzpostavi slike. To je dalo povoda, da se 
g. 790. vojska digla protiv vje i vlast joj oduzela. Nu 
njezin sin Konstantin V., koji nije uspio sa svojim ekspe- 
dicijama protiv Bulgara, opet ju uzpostavi na priestolje 
(u siečnju g. 792.) Protiv nje se digoše nove bure sve 
do časa, dok nije ta inteligentna žena pograbila cielu vlast 
u svoje ruke, davši nesretnog Konstantina lišiti očinjeg 
vida (u kolovozu g. 797.). Nova njena vladavina bila je 
kratka i vrlo nemirna. Svrgao ju je veliki logotheta, koji 
postade carem pod imenom Nikeforosa I. (u oktobru 
g. 802.). Za cielo vrieme njegove vladavine, kao i za nje- 
govih našljednika Stauraca (811.) i Mihajla I. (811. 
do 813.), vladale su ikonoklastičke religiozne borbe. — 
Na zapadu je pako savez izmedju pape i Franaka postajao 
na štetu vizantinskog carstva sve čvršćim. Uzalud je Irena 
papu Hadrijana obsipavala svojim udvaranjem, uzalud je 
neko vrieme mislila, kako će da oženi svoga sina Kon- 
stantina kćerkom Karla Velikog. G. 800. okrunio je papa 
Leo III. Karla Velikog carem zapada. — Veli se, da je 
Karlo Veliki mislio oženiti Irenu, da učvrsti svoj novi 
položaj. Franačke kronike ne govore o toj osnovi, a prije 
nego šio je franačko poslanstvo stiglo u Carigrad, bila je 
Irena svrgnuta. God. 803. izjaloviše se opet pregovori iz- 
medju iztočnog carstva i Karla Velikog. 

Tada Karlo poprimi neprijateljsku ulogu; on ide na 
ruku Mletcima i dalmatinskim gradovima, koji hoće da 
se rieše vizantinske vlasti. Poslie se Mletci opet priviše 
iztoku, nu Karlo ih Veliki prisili na pokornost; grčko 

brodovlje zaprieči Francima, da nastave svoje uspjehe 
(809—810.). Napokon bje god. 812. sklopljen mir sa Mi- 
hajlom I.: dvor carigradski priznaje Karlu Velikom carski 
naslov (Basileus) i odriče se nutrašnjosti Dalmacije. 


Avari 


Već nam je poznato, da je avarski khagan, kao sa- 
veznik Persijanaca, morao godine 626. sa velikim gubit- 
cima odustati od podsjedanja Carigrada. 

Od tog se je časa počela rušiti sgrada avarskog car- 
stva, kao štoje, veliBiidinger, završeno bilo tursko napre- 
dovanje, iza kako Turci polomiše zube pod zidovima Beča. 

Nu Avari su sada, iza poraza pred Carigradom, imali 
u nutrašnjosti svoga carstva borba i neprilika, kojih Osman- 
lije nisu trebali da izdrže iza bečke nesgode. 

U vrieme avarske nesreće pod carigradskim zidi- 
nama digli su na ime Slaveni glavu protiv 
Avara. Vizantija bijaše o tom sigurno obaviještena; 
Vizantinci čuju, da se Slaveni ustručavaju dalje vojevati 
u avarskoj vojsci; to je i bio razlog, poradi česa su Avari 
odustali od dalnjeg podsjedanja Carigrada. 

Prvi politički zametak u Slavena. U to 
medjuvrieme (g. 627.) na jednom se pojavljuje u svietu 
nova jedna vlast, i to vlast slavenska, pod vladarem, 
zvanim Samo; toj vlasti bijaše jezgrom današnja Češka, 
južno krilo: Koruška, a sjeverno krilo: polabsko slavenstvo. 
Nu ta je slavenska vlast propala za 35 godina, odmah 
iza smrti Samove (od g. 627—662.). Nije poznato, kako 
je iza Sama bilo sa vladavinom u Češkoj. Po svoj se pri- 
«lici tamošnji Slaveni razpršiše opet u male skupine pod 
knezovima ili županima, što je trajalo sve do X. vieka. 
Avari pako nisu više došli do svoje stare premoći. 


*k 

Drugi politički zametak u Koruškoj. U 
vrieme spomenutog preokreta avarske povjesti stresoše iza 
Carigrada avarski jaram i Slaveni u bregovitom Noriku 
(Koruškoj oko g. 630.). Kratko vrieme poslie toga Avari 
su pokušali obnoviti svoju vlast nad tim Slavenima u 
Koruškoj, ato je njihovog slavenskog kneza primoralo, 
da zatraži pomoć u bavarskih Niemaca. Bavarci mu do- 
duše pomogoše, osiguraše njegovu vlast, ali ga prisiliše, 
da priznade njemačku vrhovnu vlast, te odvedoše u Ba- 
varsku taoce, medju njima i njegova. sina oko god. 772. 
Poslie smrti otca svoga vratio se je sin na molbu Koru- 
tanaca i na nalog franački kući. Kasnije su Korutanci na- 
pokon primili i kršćanstvo iz njemačkih ruku, te su pali 
pod crkvenu provinciju Salzburg, kojoj su još i danas 
podčinjeni. | 

Iz toga sliedi, veli Rački, da se slavenski knezovi u 
Koruškoj nisu mogli oprieti ni prvoj (germanskoj) bujici, 
koja je dojurila sa zapada. Bavarci bo, kako znademo, 
osvojiše Korušku i podčiniše ju bavarskom vojvodstvu. 
Time oni prokrčiše put franačkome kralju Karlu Velikom, 
koji si pokori Bavarsku, a s njom i slavensku Korušku 
g. 788. (Drang nach Osten.). 

Sada je franački vladar Karlo Veliki stajao na granici 
avarskoj i na granici hrvatskih plemena (ako dielimo po 
današnjem slovenske zemlje od hrvatskih). ,Da si Karlo 
Veliki sada otvori put u Liburniju (zapadni dio današnje 
Hrvatske i sjeverni dio današnje Dalmacije), trebalo mu je 
najprije, da skrši vizantinsku vlast u istarskom primorju.“ 

Stanovničtvo u talijanskim istarskim gradovima, a 
naročito tamošnje svećenstvo bilo je rimskog obreda, 
pa mora da nije prijalo grčkom gospodstvu ; to se bar 
može izvoditi iz sumnjičenja, kojim Grci potvarahu istar- 
skog biskupa Mauricija, kao da on namjerava predati 

grčki dio Istre Karlu Velikom. Karlu se sbilja skoro 
pružila prilika, da osvoji ovu veleznamenitu tačku na Ja- 
dranskom moru. Zavadivši se na ime sa grčkom caricom 
Irenom, osvoji on_g. 788. vizantinsku Istru. Karlo dade 
Istri vlastitog vojvodu, podčinivši ga markgrofu Friaula. 
(Vojvodina Friaul bila je g. 776. utjelovljena Franačkoj.) 

»Ovako obrubi Karlo iztočne granice svoje države 
od istarskih obala Jadranskoga mora, pa na gornju Savu 
i Dravu sve do Češke“, piše Rački. 

Godine 790. poveli su se pregovori u Regensburgu 
i o uredjenju medje izmedju Avara i Karla Velikog. Nu 
kod toga nastadoše priepori, koji izazvaše rat. Misli se, 
da je predmet prieporu bila Koruška, koja bijaše od nekog 
vremena oslobodjena od avarskog jarma, a priznavaše 
vrhovnu vlast bavarsko-franačku. Karlo Veliki navali sa 
svojim vojskama na Avariju. Osobito se je iztaknuo Erich, 
od godine 788. markgrof _ Friaula, i koruški vojvoda 
-Vojnimir. Avari su bili podpunoma potučeni (god. 795.), 
nu konačno umirenje zemlje avarske svršilo se je istom 
godine 803. | 

Uz avarski rat nastavljena je bila borba protiv Grka 
u toliko, što nije bilo došlo do mira, te što je množina 
Slavena palo pod žezlo Karla Velikog, a tom udesu nisu 
izbjegli ni Hrvati Liburnije i Dalmacije, koji su do tada 
bili pod vizantinskim gospodstvom. Carigrad je pako bio 
zadovoljan, da je Karlo g. 812. sklopio za svoga života 
jedan jedini nepogodan mir. Karlo se je na ime odrekao 
Venecije i dalmatinskih gradova: Kotora, Dubrovnika, 
Spljeta, Trogira i Zadra, ie otoka: Krka, Raba, Cresa i 
Lošinja. Do ovih tačaka obuzimala je franačka vlast go- 
dine 812. na jugo-iztoku cielu zemlju do Cetine; na iztok 
se protezaše granica podložnih hrvatskih zemalja do Vr- 
basa, koji do svojeg ušća u Savu tvori granicu sa slavenskim 

plemenima, koji ostadoše pod Vizantijom, kao što veli 
Bidinger; na sjeveru je bila granica izmedju Vizantije 
i Franačke rieka Sava (Sriem, Frankochorion); Dunav pako 
medju ušćem Save i Drave dielio je franačku vlast od 
Bulgara. Predjeli medju Dunavom i Tisom, gdje je bilo 
glavno nastanište Avara, bilo je sada bez pučanstva, te se 
u IX. vieku zove avarskom pustinjom. 


Iza kako su uništili Avare, osnovaše Franci odmah 
dvie markgrofovije, i to: južnu marku, u kojoj bijaše 
jezgrom Friaul (Furlanska), a koja obuzimaše doljnu Pa- 
noniju (medju Savom i Dravom), zatim Korušku, Libur- 
niju, Istru i Dalmaciju, u koliko je Dalmacija bila u. 
franačkim rukama; i markgrofoviju ,Ostland“, pod koju 
je spadala ciela gornja Panonija i ,Ostland“ (,Ostmark“), 
koja se je pružala od bečke šume duboko u stare ba- 
varske zemlje. To je kolievka kasnije Austrije, koja će 
igrati veliku ulogu u njemačkom ,Drang nach. Osten“. 


Hrvati 


Bacili smo letimice pogled na tadašnju vizantinsku, 
avarsku i franačku povjest do g. 812. pos. Isusa, pa sada 
treba da pitamo: Što se dogadja s nama Hrvatima? Pro- 
teklo je veliko razdoblje od ,osvajačkog“ našeg doselenja na 
jug za cara Herakliosa (g. 610—641.) pa sve do mira, 
što ga je Karlo Veliki sklopio sa Vizantijom (812.), a o 
nama jcšte povjest ništa ne zna. Punih dakle dvie 
stotine godina ne ima o nama u povjesti ni spomena, 
a isto tako ni o nama istorodnim Srbima. 

Da smo se mi ovamo na jug doselili onako, kao 
što to car Konstantin pripovieda, t. j. da smo protjerali 
iz ovih zemalja Avare, .bio bi se, sva je prilika, pojavio 


I Hrvatska za Karl 

na pozornici svieta kakav bilo hrvatski ili srbski var- 
varski vojskovodja, poglavica, vladar, koji bi bio vršio 
kaku taku vlast nad nekom kako mu drago organizovanom 
masom naroda, i na nekom stanovitom teritoriju. Nu mi 
toga ne vidimo. 

Iza slomljene avarske vlasti znade povjest za Vi- 
zantiju i Franačku, a osim toga za Bulgare, za kratko- 
trajnu vlast Sama i zametak slavenske vlasti u Koruškoj. 
Mnogo je dakle vjerojatnije, da mi nismo ove zemlje za 
Herakliosa ,osvojili“ od Avara, već da smo ovdje na jugu 
bili za Avara; ako smo se pako ipak selili još i za He- 
rakliosa, onda za cielo nismo donieli sa sobom nikakve 
ni vojničke ni družtvene organizacije, već smo zašli i malo. 
po malo zalazili u zemlju u malim grupama, gdje smo 
već našli istorodne braće, pošto je selitba trajala više 
stotina godina. 

Konstantin doduše spominje, da je prvi hrvatski knez 
bio Kluk, najstariji izmedju petero braće i dviju sestara, 
što no navodno dovedoše Hrvate u Dalmaciju. Poslie Kluka 
spominje Konstantin Porgu i Porina. Hrvatska povjest da 
je odpočela istodobno sa tom hipotezom o naselenju Dal- 
macije po Hrvatima, nad kojima da su vladala pod rim- 
skim (vizantinskim) vrhovničtvom dva kneza, velika žu- 
pana, zatim da je u dalmatinskoj Hrvatskoj sliedio ban 
kao upravitelj triju župa, a iza njega župani. Isto da je 
bilo i u Srbiji, gdje da je u Desnici stolovao srbski knez 
ili veliki župan. 

»U toli liepom i mudrom ustrojstvu“, — veli Rački 
u svom mladenačkom žaru i patriotizmu, tumačeći Kon- 
stantina, — ,ležala je izvanjska i nutarnja snaga Hrvatov 
i Srbov, uslied česa oni sjedinjeni i usredotočeni pod 
upravom jedne glave, kojoj vendar starješine naroda (žu- 
pani) omedjašivahu svaku azijatsku samovolju, ne samo 

neprijatelja pobjediše, već se takodjer prot navali okrie- 
piše; odkle vidimo, da hrvatski i srbski narod, čiem se na 
pozorištu povjestnice pojavi, ustavni život prigrli, koji bi 
mu bio i u potonje doba političku samostalnost obezbjedio, 
da se ga je čvrsto i njegovu duhu primjereno držao.“ — 
I Francuz Rambaud, povodeći se za Račkim, drži, da 
smo se mi Hrvati i Srbi već doselili kao jedno tielo vojske, 
ili kao narodno tielo, a ne u grupama kao drugi Slaveni: 
da smo dakle već imali nekakvu organizaciju. Jagić ta- 
kodjer misli, da su se Hrvati pojavili u Dalmaciji kao 
podpuno suvisli narod sa već razvijenom organizacijom. 
Župan da stoji na čelu županije, a nekoliko župana da su 
podčinjeni velikom županu ili knezu, čija vlast da bijaše 
našljedna. 

Nu ta se slika osniva, kako iztaknusmo, na izvje- 
štajima cara Konstantina. Koliko pako vjere zaslužuje iz- 
vješće cara Konstantina, već smo vidjeli, a vidjeti ćemo 
još i poslie. Vjerojatnije, veli Smirnov, da su se Hrvati 
VII. vieka drobili u nekoliko odieljenih plemena, koja ne 
imaju medju sobom skoro ništa zajedničkog i živu medju- 
sobno sad u prijateljstvu, sad u neprijateljstvu. 

Jače će nas u tome mišljenju. utvrditi historijsko- 
političke prilike. Stalno je na ime, da nismo u po- 
vjesti kroz dviestotinegodina igrali nikakve 
uloge. Langobardi, Magjari itd., koji su bili organizovani 
u jedno tielo, odpočeli su odmah da igraju ulogu, dočim 
se mi ničega ne primismo ni u ono medjuvrieme, kada 
je u vizantinskom carstvu vladala anarkija, kada su vi- 
zantinskim carevima rezali nosove i kada su svrgnute ca- 
reve izvrgavali u cirkusu ruglu. — Za to izvrstno kaže 
'Smirnov, da je historija hrvatskog naroda prvih godina 
fantastička i da ono Račkovo mišljenje o mudrom poli- 
tičkom ustrojstvu hrvatske vladavine za prvo vrieme ne 

može imati mjesta u osbiljnoj povjestnici, jer se to osniva 
na bajci cara Konstantina, koji nije skoro ništa znao o 
prošlosti hrvatskoj, koji pače nije poznavao ni povjesti hr- 
vatske svoje dobe, premda su Hrvati u to vrieme njemu 
podložni bili. Car Konstantin govori o prvim hrvatskim 
knezovima, znade za njihova imena, a ne zna za vladara 
hrvatskog u vrieme njegova carevanja, pače ne zna ni tog, 
da li Hrvati i Srbi u to doba imadu kakova kneza, jer 
on tek veli, da su župani-starješine (Žovravove "y&povrxc) 
jedini vladari u Hrvata i Srba. Za takovo ustrojstvo pod 
županima ima zaista potvrda i kod drugih Slavena. Da 
Hrvatska za prvih dviju stotina godina nije dalje dospjela 
od organizacije župa ili možda najdalje od manjkavog i vrlo 
nestalnog sjedinjenja odieljenih nekojih plemena pod vlašću 
kneza(?), može se izvesti iz prilika, u kojima je Hrvate 
zatekla prevlast franačka. Vidjeti ćemo kasnije, da tada nije 
još bilo ni govora o zajedničkoj vlasti nad svimkolikim 
Hrvatima. na 

A zašto Hrvatinisu bili odmah organi- 
zovani u jedno tielo? Na to ćemo odgovoriti, dok 
izpitamo, kaki je bio družtveni poredak u hrvatskom na- 
rodu, kaka je bila vjera i kaka kultura. 

Da to doznademo, bit će nam od pomoći jezik, za 
tim izvješća suvremenika i napokon sadašnje shvaćanje 
samih nas Hrvata. 

Iz naziva domaćeg života, obrta, umjetnosti, prava i 
vjere može se, što se tiče kulture, izvesti, da Hrvati 
i Srbi, kada su došli u novu svoju otačbinu na jugu, nisu 
više bili nomadi. Oni imadu stalna prebivališta, bave se 
poljodjelstvom, umiju, da od kovi načine ratarsko orudje, 
oružje i nakit za ruke i pleća (obruče, prstenje), a znadu 

takodjer da prenačine lan i vunu za odielo. Poznadu ko- 
vački i lončarski obrt; od umjetnosti poznati su im prvi 
početci glasbe i slikarstva. U mjesto pisma rabe znakove, 
rovaše. 

Karakteristika družtvenog života jeste: ravno- 
pravnost sviju članova obitelji, čista dakle demokracija, 
ili kao što Prokopios kaže: , Ti puci ne pokoravaju se jednom 
čovjeku, već žive od najstarijih vremena u demokraciji.“ 
Djedovina (otčinstvo, baština) nasljedna je vlastnost ciele 
obitelji. Nekoliko obitelji, skopčanih rodbinskim vezima, 
koje vuku lozu od prvotne jedne obitelji, tvore zadrugu. 
Zadruzi je na čelu kućegospodar, biran od ostalih 
članova zadruge. Ni otac, ni najstariji sin, niti kućegospodar 
nisu vlastnici zadružnog imanja, već je kućegospodar je- 
dino upravitelj zadružnog imetka, na koji on ne ima ve- 
cega prava od bilo kojeg odraslog zadrugara, pa prema 
tome vlastnost patri jednakosvimčlanovima 
obitelji zajedno. Takovo svaćanje prava vlastnosti 
imalo je za posljedicu: posvemašnju jednakost 
sviju članova zadruge. — Ako se je ovaki obi- 
teljski život, kao što je gore ocrtan, mogao održati toliko 
viekova u blizini Niemaca i Latina, to je bez sumnje on 
takav bio u glavnim crtama, ako i u primitivnijoj formi, 
i onda, kada su Hrvati došli u Illyrik. Drevnost takovog 
obiteljskog poredka dokazuje nam i to, što se upravo taki 
družtveni i obiteljski poredak nalazi u svih slavenskih 
naroda. Takav obiteljski život i družtveni poredak imao 
je za posljedicu, da Slaveni nisu poznavali nasljedstva (u 
smislu rimskog ili njemačkog prava), niti su znali za ličnu 
vlastnost (proprium). 

Ako je zemljištni obseg pojedine zadruge postao pre- 
tiesan, onda bi se jedan dio zadrugara odcjepio i utemeljio 

novu zadrugu, koja je bila jednako organizovana, i koja 
je, ako je i bila nezavisna od svoje matice, ipak j€ s njome 
ostala u svezi. Tako je iz množine zadruga nastao rod, 
župa, pleme. Takovi rodovi (župe, plemena) bijahu do- 
nekle upravljani po županima, koji su bili birani u 
najjačim obiteljima, nu i taki župan nije mogao ni o čem 
da odluči bez vieća sviju obiteljskih poglavica. Osim obi- 
telji, osim zadruge, poznavali su dakle Hrvati i pleme, 
a osim kućegospodara, župana ili kneza. Pleme bi- 
jaše najveće socijalnojeđinstvo, koje su po- 
znavali Hrvati u VIII. vieku. — Ideja vladđa- 
lačka bila im je dakle jošte sasma nepoznana. 


Religiozne su prilike takodjer vrlo znamenite za 
našu političku. nemoć. 


Starija izvješća govore, piše Smirnov, da su Sla- 
veni monotheiste. Prokopios priča, da Slaveni znadu za 
jednog nebeskog Boga: Gromovnika; nu osim njega 
klanjaju se oni duhovima, s kojima je napučena pri- 
roda. Nadalje se Slaveni klanjaju riekama, ognju, šu- 
mama i gorama t. j. prirodnim silama. 

Iz tog obćeg načela — obožavanja prirodnih sila i 
jednog nebeskog Boga — svi su Slaveni izvadjali svoje 
vjere. Tečajem daljnog mitoložkog razvitka nisu svi ostali 
na istoj stazi, i nisu svi išli jednako daleko. Daljni reli- 
giozni razvitak zavisio je o tome, sa kakim je narodom 
pojedina grana Slavena došla u dodir. Do većeg je ste- 
pena razvitka došlo slavensko poganstvo n. pr. kod bal- 
tičkih Slavena; tamo imade kumira, ali ima i hramova 
te žreceva (svećenika), koji imadu vrlo veliki politički 
značaj, čega svega ne ima u drugim slavenskim narodima, 
a ni u nas Hrvata. 

Jedini nebeski Bog, koga su poznavali svi Slaveni, 
gospodar je prirode, ali onneima skoro ni- 
kakvemoćinadđsudbinom pojedinog čovjeka. 
Život Slavena, njegova sreća i nesreća ovisila je o drugim 
nižim, čovjekusličnim božanskimbićima. Rodi 
li se diete, sudjenice (rodjenice) savjetuju se, kakvu će 
sudbinu dati u životu tom novorodjenčetu. Sudjenice 
(rodjenice) jesuutjelovljenjeindividualnesuđ- 
bine pojedinog čovjeka. Individualnost, čuvstvo 
lične slobode leži tako duboko zasadjeno u na- 
ravi Slavena, da je ono proniknulo cielo njegovo pravo, 
pa nije moglo a da ne upliva i na njegovo religiozno vje- 
rovanje. Razumljivo je po tome, za što Slaven nije do- 
šao i dovinuo se do ideje absolutne vlasti, 
koja bi počivala u rukama glave obitelji, 
nitijedošaodotoga,da shvati,štojeobćina, 
pleme, narod. 


Iza sudjenica (rodjenica) imadu na život Slavena 
veliki upliv dobre ili zle vile, krasan izljev slavenske 
mašte; to su divne djevice, kojima je napunjena okolna 
priroda. ' 


Obiteljska pako sreća Slavena stoji pod pokrovitelj- 
stvom Lade, koja je odraz suglasja, ljubavi i ljepote. 
Njoj su doprinosili žrtve kod sklapanja braka; od njezina 
blagosova zavisila je sreća obitelji; na nju se obraćaju 
s molbama prigodom rodjenja djece. Lada je čuvarica i 
pokroviteljica obiteljskog mira, ćudorednog diela obitelj- 
skog života. | | 


Čuvari materi Jalnog blagostanja opet su druga 
bića. Zaštiinik vlastnosti .jeste Čur; zaštitnik je kuće 
Sidek, Skritek (Hausgčtze, Hausgenius); napokon imađe 
posebnih duhova, koji su čuvari polja, ograde, vrta, živo- 

tinja, ptica. Ti bogovi, zaštitnici imetka i života, obožavani 
su kao kumiri, te im Slaveni prinose žrtve i molitve. 

I svako jeognjišteimalo svoje bogove, 
zaštitnike. 

Posljednje pako božanstvo u životu Slavena bila je 
Morena. Ona je njegovu dušu pratila u tamnu noć (t.j. 
u život poslie smrti), kada se je ona odielila od tiela. Nu 
sa smrću nije još prestao utjecaj pokojnika na njegovu 
obitelj i rod. U stanovito su doba živi članovi obitelji do- 
zivali umrle, te su im davali jela ili na grobu ili u kući. 
Pokojnici bili su dapače u obitelji obožavani kao neka viša 
bića, kao bogovi. 

Temeljna je daklekarakterističnacrta 
slavenskog.poganstva, gdje ono nije bilo 
pomiešano sa tudjinskom primjesom, da u 
njemu nema obćenitog bogoslužja, da nema 
posebnogsvećeničkog stališa i obćih hramova. 

Svaki otac obitelji bio je ujedno i svećenik (žrec). 
On je prinosio žrtve bogovima. U južnih Slavena do danas 
se je sačuvala uspomena na to, da je nekoć poglavica obi- 
telji vršio bogoslužbene obrede i vjerske dužnosti. Kao 
što je otac obitelji, tako je i glava pojedinog plemena 
bio svećenik (žrec); on je bio upravitelj plemena i njegov 
zagovornik u boga. Samo u ovom smislu i obsegu po- 
stojao je stališ svećenika (žreceva) u onih Slavena, na koje 
nisu uplivali tudji narodi; kod baltičkih pako Slavena 
vidimo već uredjenu svećeničku hierarhiju (žreceva), koja 
tamo silno upliva na sudbinu narodnu, i dieli sa knezom 
političku vlast. 

Prirodi se Slaveni klanjahu pod vedrim nebom, 
ognju kod ognjišta, tako i riekama, šumama, pećinama, a 
za to bogoslužje nisu trebali ni hramova ni žreceva (sveće- 
nika). Vodama se klanjahu na obalama, gdje bi se narod 

sakupljao; bogovima voda žrtvovali su cvatuće grančice, 
jelo, ptice. 

Gore su smatrali prebivalištem vila, gdje su im pri- 
nosili i žrtve kao n. pr. razne plodove. Stara stabla su 
Slaveni osobito obožavali. Sveta im bijahu stabla: hrast, 
jasen, orah, breza i lipa. Pod ovim su stablima žrtvovali 
božanskim stanovnicima šuma, vilama. Žrtvovanje vodama, 
ognju, gorama, imalo je obćenitiji značaj. Sreznevski 
drži, da Hrvati nisu imali hramova, gdje bi nebeskim bo- 
govima prinosili žrtve, a tako ih nisu imali ni drugi Sla- 
veni, izuzevši baltičke, a to možda poradi toga, jer ne- 
beski bogovi nisu imali neposrednog upliva na sudbinu : 
čovjeka. 

Zaključak: Hrvati dakle donesoše sa sobom u 
novu postojbinu unutarnji život, koji je, u glavnim crtama, 
1. što se tiče religije, bio takav, da je bilo daleko 
prošireno klanjanje nižim bogovima (zaštitnicima 
pojedinih ognjišta), na štetu viših bogova; tako je vladalo 
djelomično (čestično) bogoslužje, a ne obćenito; svaki 
je pojedini individuum neposredno obćio sa božanstvima 
bez posredovanja posebnog svećeničkog stališa (žreceva); 
2. što se liče prava, to se je pravo pojedine ličnosti 
razvilo na štetu obćenitosti: provedena bijaše abso- 
lutna jednakost sviju ljudi medjusobno. 

Ovdje pako u novoj otačbini čekao ih je novi život. 
Poganstvo je došlo u dodir sa kršćanstvom, slavensko pravo 
sa rimskovizantinskim, varvarstvo sa civilizacijom. Vajme 
nama Varvarima! 

Iz tog sukoba izašlo je čitavo samo pravo i ostanci 
religije. 

Kršćanstvo. Najznamenitiji dogodjaj prve dobe 
hrvatske povjesti jeste: pokrštenje Hrvata. Car Konstantin 
pripovieda, da je još Heraklios odmah iza ,navodnog“ 

dolazka Hrvata zamolio u Rimu svećenike, koji bi imali 
pokrstiti jedan dio Hrvata. Drugi veći dio Hrvata, kako 
Konstantin priča, pokrstio se je iza oslobodjenja od Fra- 
naka. Po Konstantinovim viestima posljednji Hrvati po- 
krstili su se pod konac IX. vieka. 

Kao što su svi drugi dogadjaji drevne hrvatske po- 
vjesti prožeti bajkama, tako je prožeto bajkama i proši- 
renje kršćanstva, Podatci o pokrštenju Hrvata vrlo su ne- 
jasni. Stalno je samo jedno, da Hrvati nisu bili pokršteni 
prije Herakliosa, pošto izvještaji suvremenika govore o 
njima kao o poganima. G. 641. papa Ivan VI. šalje opata . 
Martina u Dalmaciju, da izkupi od Slavena oskvrnute moći 
svetaca. 

Kršćanstvo se je medju Hrvatima počelo širiti, iza 
kako se Hrvati stalno smjestiše u novim zemljama. Po- 
krštenje Hrvata djelo je katoličkog svećenstva Dalmacije, 
koje se je skrbilo za svoje probitke. Izim toga je vjerska 
nejednakost medju Hrvatima i Dalmatincima mogla imati 
žalostnih posljedica, te su mogle i onako već nesnosne 
prilike romanskih Dalmatinaca postati još nesnosnijima. 
Hrvati se nisu morali u velike protiviti kršćanstvu. U njih 
nije bilo svećeničkog stališa (žreceva), nije bilo kumira i 
hramova, te je bilo slabo razvijeno sveobće javno bogo- 
služje. Prema tome se može izvesti, da su dragovoljno 
primili kršćanstvo. Da ne prime nove vjere, nije ih nitko 
odvraćao, kao što su to kod drugih naroda činili svećenici, 
koji su sbog toga bili lišeni svojih dohodaka, svoga bo- 
gatstva i svoga znamenovanja u narodu. Kršćanstvo je 
zauzelo mjesto obćeg narodnog bogoslužja, kojega kod 
Hrvata jošte ne bijaše. Kršćanstvo nadalje nije nasilno 
provalilo, da sruši vjeru praotaca, te se je kult djedova 
sačuvao u Hrvata, kao i u drugih Slavena, samo je bio 
obavit kršćanskim koloritom. Ne na jedanput, već malo 

po malo proniknulo je kršćanstvo u život hrvatskih ple- 
mena; to nam dokazuje okolnost, što Hrvati 
ne znaduzaime svoga prosvjetitelja. 

Sa primitkom kršćanstva, pod uplivom romanskog 
elementa, svršavaju se prve dvie stotine godina hrvatske 
povjesti; poslie toga počelo se je tekar razvijati u nu- 
tarnjem životu nas Hrvata državno načelo, no opet pod 
uplivom drugog elementa, pod uplivom njemačkim. 
Kao što je jedan dio naših hrvatskih plemena primio kr- 
šćanstvo iz Rima pod uplivom romanskog ele- 
menta (Hrvati), tako je drugi dio primio kršćanstvo 
poslie prvih pokušaja sa zapada iz Carigrada pod 
uplivom grčnog elementa (Srbi). Eto dualizma, 
koj će nas od sada pratiti. 


Zaključak 


Ne će biti neumjestno, ako sada ponovno iztaknemo 
ono, što smo već u prvom dielu spomenuli, da je na ime 
razlog duge hrvatske, kao i u obće slavenske nemoći ležao 
u množtvu malih čestica t.j. obitelji i župa, u 
koje je bila pociepana hrvatska pasmina, što se osobito 
odrazuje u vjeri i pravu, te radi česa naša pasmina 
nije odmah mogla da stvori organizovane 
države. Obiteljski je na ime život izključio svaku 
političku organizaciju i osobnu slobodu. Bez sumnje 
su i pojedini krajevi ili dielovi Hrvata pred neposrednom 
kakovom pogibli znali, da se okupe pod jednim pogla- 
Vicom ; nu te časovite i prelazne tvorbe bile su slabašne 
i nestalne. Hrvatska je organizacija bila sasma nedostatna, 
da se odupre opetujućim navalama, a da sami navalju- 
jemo — o tom ne ima ni govora. Hrvati i Srbi, kao niti 
drugi Slaveni, nisu dakle za vremena mogli shvatiti, da 

se treba organizovati; ni jedna pasmina nije trebala 
toliko vremena, da shvati i da se podigne do ideje državne. 
Slavenski narodi nisu do te ideje došli, dok im je nije 
inozemstvo unielo; tako n. pr. Rusima donesoše organi- 
zaciju po svoj prilici skandinavski Varjago-Rusi, podu- 
navskim Slavenima altajski Bulgari; a Slavenima na Labi 
Franak Samo. Često dapače ni vanjska pogibelj nije mogla 
da uništi partikularistički odpor u nutrašnjosti zemlje. — 
»Slaveni“, veli jedan arabski historik, ,tako su snažan i 
strašan puk, da im nitko na svietu ne bi odoljeti mogao, 
kad ne bi bili pociepani u množinu županija i obitelji.“ 
Hrvatski nagon za ciepanjem, naše nepoji- 
manje, dase treba podvrćinekojzajedničkoj 
upravi, objasnjuje nam, za što su Hrvati tako dugo 
igrali podredjenu, dapače i podložnu ulogu. 

Neizmjerno proširenje, koje je u obće slavenska pa- 
smina u VII. vieku imala, kada je preplovila polovinu 
Evrope (izuzimljeno Rusiju), dalo je predmnievati, da će 
Siaveni u svjetskim dogadjajima imati odlučan upliv, a 
ono bješe baš protivno: oni su s težkom mukom u nekim 
krajevima održali svoju nezavisnost, i izgubili su u brzo 
* veliki dio već zaposjednutog prostora u srednjoj Evropi 
i na jugu. 

Kraj takove naše organizacije nije dakle ni čudo, da 
se za nas do g. 812. ništa ne zna, te da ne imamo po- 
vjesti, pa makar i živimo ovdje na jugu u liepim ovim 
zemljama. ,Pojedini narod“, veli Ernest Lavisse, ,ne 
ima povjesti već time, što on obstoji, što živi; život i ob- 
stanak naroda mora da bude djelatan i plodonosan. Hi- 
storijski je onaj narod, koji si je našao pravila za svoj 
politički i socijalni napredak, koji imade stanoviti red u 
vladanju, stanovito pravo u družtvu, koji imade neku 


religiju i neki moral, koji znade okretno raditi rukama i 
8 

duhom, te imade svoju industriju, svoju umjetnost i svoju 
književnost. Takav narod onda djeluje na druge narode, 
da upotrebi svoju silu u svrhu, kako bi se obogatio i za- 
dovoljio svojem ponosu, — on je ili trgovac ili osvajač, 
ili oboje zajedno.“ 

Ali mi Hrvati i braća nam Srbi ne bijasmo do go- 
dine 812. posl. Isusa ni jedno ni drugo: ni trgovci ni 
osvajači; tek oko god. 820. pojavlja se u nas Hrvata u 
Posavini misao, da bi bilo nuždno osloboditi se franačkog 
gospodstva. 


IV 
Prvi politički zametci u Hrvata 


Kako dospjesmo pod Franke? Franci se spu- 
stiše medju hrvatska plemena, iza kako zaposjedoše Istru 
(god. 788.), s dvie strane: s juga, iz Italije, i sa sjevera, 
iz Panonije. — Zna se,.da je markgrof Friaula, Erich, 
zašao u naše hrvatske krajeve oko god. 797., a dvie go- 
dine kasnije da je ,iz zasjede uhvaćen i umoren“ kod 
Trsata kraj Rieke (797.).' I germanski i grčki kroničari 
inače mramorkome šute o tome: kako i kada su Hr- 
vati pali pod vlast franačku. Ta je šutnja van- 
redno karakteristična; ona dokazuje vrlo jasno: — da su 
Hrvati koncem VIII. vieka, dvie dakle stotine godina 
iza ,navodnog osvajačkog“ doseljenja u Dalmaciju, bili 
još pociepani u plemena, koja Franci podložiše svojoj 


! Erich dakle nije pao u kakovoj bitci, već je na njemu bilo 
izvedeno umorstvo iz busije. Vidi: Einhardi annales i Einhardi vita 
Caroli, — u Docum. Račkijevim str. 300. 

vlasti jedno za drugoga, — da se ta plemena nisu od- 
lučno opirala franačkom oružju, — i da su bila sbog 
razcjepkanosti vrlo mala i neznatna; sbog toga su kroni- 
čari mukom mimoišli njihovo podloženje, kao da taj do- 
gadjaj ne zaslužuje spominjati potomstvu. Ne ima sumnje, 
.da su posavski i dalmatinski Hrvati pod konac VIII. i 
početkom IX. vieka bili pod vlašću Karla Velikog, i da 
su iznemoglu vizantinsku vrhovnu vlast izmienili tada sa 
franačkom. God. 803. bili su hrvatski krajevi u Regens- 
burgu podčinjeni markgrofu Friaula (furlanskom); achen- 
skim pako mirom (810.) Hrvati u nutrašnjosti zemlje osta- 
doše Karlu, a dalmatinski primorski gradovi, koji su tako- 
djer bili pali pod vlast franačku (806.), vraćeni su Vizantiji. 

Franačka uprava u provincijama. Vladanje 
ciele države bilo je centralizovano u dvoru franačkog cara, 
koji je upravljao pucima posredstvom svojih predstavnika. 
Ogromno carstvo, u upravnom smislu, dielilo se je na 
grofovije (comitatus). Vojvodstvo (ducatus) nije bilo, 
kao grofovija, stalna dioba carstva. U VIII. i IX. vieku 
vojvodstvo je neko zapovjedničtvo, koje bijaše u slučaju 
potrebe časovito povjereno jednom čovjeku, a taj je onda 
imao pod sobom više grofovija. Ne smijemo dakle po- 
misliti, da je karolinžka država bila podieljena u voj- 
vodstva, koja su opet pociepana u grofovije. Takovo pra- 
vilno dielenje nije nikada obstojalo. 

Izim grofovije, koja je redovita, i vojvodstva, koje 
bijaše izvanredno, imamo još jednu posebnu diobu zemlje, 
ato je marka. Taj izraz marka znači prvobitno granicu; 
u širem smislu pako označuje isti izraz provinciju na gra- 
nici carstva, kao što je n. pr. španjolska marka, furlanska 
marka itd. 

| Izuzev dakle nekoliko vojvodina, i nekoliko marka, 
carstvo je redovito bilo podieljeno u grofovije, alaj su 

mogle biti ili vrlo velike, ili vrlo malene. Grofovijom je 
upravljao grof (comes). Nitko ne postaje grofom po po- 
rodu, već je imenovan voljom vladarevom. Kao što je 
vladar grofa imenovao, tako ga je mogao i lišiti njegove 
vlasti. Grofovija nije vlastnost, već služba; posredstvom 
njegovim vladar izdaje zapoviedi svojim podanicima; on 
ima izvršivati zakone i zapoviedi vladareve, te raditi sve 
u ime vladarevo: sabirati podavanja, dizati vojnike, obično 
ih i u rat voditi, sve to po nalogu vladarevom. Nu grof 
nije imao nad sobom nikakve vlasti, koja bi ga nadzirala; 
on je u svojoj grofoviji absolutan suveren; cielu pako 
vlast drži u ime vladara. < 

Grof je prisiljen, svake godine bar jedanput ići vla- 
daru na dvor, u vrieme, već u napried zakazano; tamo je 
ostajao po više nedjelja, polagao je račune o svom djelo- 
vanju, primao instrukcije i izricao mnienje o poslovima 
grofovije ili države. Dvor je dakle središte. 

Nu grofovi, koji bijahu tako zavisni od vladara, nisu 
od njega primali nikakve plaće. Koje dohodke je imao 
grof umjesto plaće? Ponajprije imao je jednu trećinu sud- 
benih globa, dočim su dvie trećine pripadale vladaru. Na- 
dalje, i poglavito, uživao je grof državna imanja, koja su 
bila mnogobrojna u svakoj grofoviji. Ta su imanja bila 
podieljena u troje. Jedan je dio bio eksploatovan u korist 
vladarevu, drugi je dio bio dan vladarevim vazalima kao 
beneficij, a ostatak je pripadao grofu. Grof je bio gospo- 
dar i dohodaka i sviju ljudi, koji su u zemljama stanovali. 

Za činovnika nije sve jedno, prima li on od svoje 
vlade stalnu plaću, ili da li on sam ubire dohodke za tu 
vladu. Zemlje, koje on uživa, kao da su njegove. Globe, 
koje ubire, ne zna se, kamo idu. | 

U teoriji vladar plaća grofa, a u istinu grof nosi 
vladaru novce. Na takav način postale su grofovije nekom 

vrsti zakupišta. Od takovih prilika, do feudalnog sistema, 
nije dalek put. 

Hrvati. U prvo vrieme mora da Hrvati nisu bili 
odani i mirni podanici franačke vladavine, jer ih je Karlo 
nekoliko puta morao krvnim sudom da sjeti na jakost 
svoje vlasti. On je dapače bio prinužden doći sam u Li- 
burniju, da kazni pučanstvo radi umorstva svoga na- 
mjestnika. 

= Iza kako su Hrvati bili podloženi franačkom gospod- 
stvu, postale su prilike po romansko pučanstvo Dalmacije 
vrlo nepovoljne. Achenskim mirom od god. 810. nisu na 
ime bile granice franačkog i vizantinskog carstva tačno 
opredieljene. 

Hrvati i stanovnici romanskih gradova na obali 
živjeli su u neprijateljstvu. Hrvati su Dalmatincima oteli 
gotovo svu zemlju na kopnu oko gradova, a kako bijahu 
ljuti neprijatelji, ne obazirahu se ni na što. 


Ta su medjusobna trenja dovela skoro do toga, da 
su obje velevlasti morale da posreduju, kako bi ih pri- 
mirile. God. 817. vizantinski car Lav bio je prisiljen, da 
pošalje svoga poslanika na dvor franačkog vladara Lud- 
wiga Pobožnog, nasljednika Karla Velikog (koji je umr'o 
god. 814.), da se urede te pogranične neprilike. Nu izmi- 
renje i izravnanje pograničnog priepora bilo je u toliko 
mučno, što Ludwig nije mogao da odmah udovolji zahtje- 
vima vizantinskog cara. Stvar se ta nije mogla riešiti po- 
sredstvom zastupnika prućih se stranaka, već je bilo nuždno 
izaći na lice mjesta. Ludwig pošalje zaista vizantinsko po- 
slanstvo u pratnji svojih izaslanika na granice Dalmacije. 

Kako se je taj priepor riešio, o tome ne govore 
izvješća. 

Franačka nasilja. U Grka je obstojala rečenica, 
da je dobro imati Niemce za prijatelje, ali ne za susjede. 
»A kako bijaše Hrvatom i Slovencem, kojim bijahu ne 
samo susjedi, već i gospodari“, — jadikuje Rački: — 
»furlanski markgrofi, sami koreniti Niemci (Erich, Ka- 
dolach, Baldericb) miešali su se u nutarnje poslove hr- 
vatskih i slovenskih župana.“ 

»U Hrvatsku i Korušku uvadjahu se njemačke na- 
selbine, a naročito u krasni Sriem, kojeg grčki pisac zove 
Frankochorion (Frankenland, odakle i ime: Fruška gora). 
S hrvatskim narodom postupalo se nečovječno, ko što u 
obće ne samo južni, nego i polabski Slaveni težko ćuti- 
jahu ovo njemačko štitničtvo. A što je najgore, franačka 
gordost nije ni trpila tužbe miroljubivog hrvatskog naroda. 
Odkuda da mu pomoć zasja.“ 

O ,nečovječnom postupanju“ franačkih namjestnika 
sa hrvatskim narodom crpao je Rački svoje viesti iz 
opisa cara Konstantina, koji Franke prikazuje kao užasne 
Varvare: oni da trgaju djecu sa grudi hrvatskih majka i 
bacaju ih psima za hranu. Naravno, da za ovakav var- 
varski postupak ne ima inih potvrda; u ostalom ako to 
pričanje o ,djeci“ i ,psima“ i nije možda istinito, ipak 
ne ima sumnje, da prilike Hrvata, a napose posavskih, 
nisu morale biti osobito prijatne poslie smrti Karla Ve- 
likog. Za vlade na ime njegova sina Ludwiga Pobožnog 
nisu franački markgrofovi imali nad sobom odlučna i ener- 
gična gospodara, pa su stali haračiti i izsisavati podložne 
narode, te su tako izrabljivali svoju vlast u sobstvenu ko- 
rist. Takav je vjetar za onda duvao na zapadu. 

Kao ostali markgrofovi, njegovi sudrugovi, tako je 
globio i tlačio franačke podanike i markgrof Friaula, 
Kadolach (od god. 799—819.), samovolja kojega nije po- 
znavala nikakovih granica. 

* 

Ljutovid Posavski, koji sada na jednom izlazi na 
površinu u razcjepkanom hrvatskom narodu, potuži se fra- 
načkom vladaru Ludwigu na saboru u Achenu god. 818. 
nad nečovječnim i užasnim postupkom Kadolachovim. Nu 
te tužbe Ljutovidove nisu ništa pomogle. Radi toga je 
Ljutovid sa svojim Hrvatima medju Savom i Dravom bio 
prisiljen, da digne ustanak. U Sisku je župan Ljutovid 
sjedio, i tako Sisak postade glavno ustaško sielo. ,Bio je 
to vrlo opasan ustanak“, veli Biidinger. ,Franački voj- : 
voda, koji je bio poslan, da taj ustanak savlada, zapisao i 
je dana 4. srpnja 819. jednoj crkvi sva svoja imanja, te 
si je pridržao samo njihovo dosmrtno uživanje, ako pre- 
živi taj rat.“ 

»Ljutovid, sva je prilika, nije bio ograničen samo 
na snagu svojih istoplemenika i susjednih Timočana (na 
Timoku u današnjoj Srbiji), kao i na _ pomoć Korutanaca 
(Slovenaca); biti će, da je i Vizantija u te poslove umie- 
šala svoje prste, jer patrijarka Fortunato od Grada (mle- 
tački), koji je poslie pobjegao u Vizantiju, šalje Ljutovidu 
zidare i tesare za gradnju njegovih tvrdjava.“ 

»Franačko carstvo posla protiv Ljutovida vojsku iz 
Italije, nu ta se vrati bez uspjeha, jer je bila potučena od : 
Ljutovida. — Ljutovid nije izbjegavao pregovorima sa 
Franačkom. Kakvi su bili predlozi Ljutovidovi, o tom 
kroničari ne govore; da je on mnogo tražio, može se na- 
gadjati odatle, što franački dvor nije na njegove zahtjeve 
pristao“, — tako veli Smirnov. 

»Nu franačka politika znala je sada medju samim 
Hrvatima naći na djelo spremna prijatelja. Borna, župan 
dalmatinskih Hrvata, pristao je za franačkom politikom.“ 

» Neočekivani franački prijatelj Borna i njemački 
upravitelj Karintije sraziše se sa Ljutovidom negdje na 
rieci Kupi. U odlučnom času ostaviše Bornu njegovi Gad- 

čani (Gaduscani);! on bude razbijen i jedva se je spasio 
sa svojom tjelesnom stražom. Sada je Ljutovidu bio otvoren 
put u Dalmaciju: on zaista nije oklievao okoristiti se i 
uništiti svog hrvatskog neprijatelja u samom srdcu. U pro- 
sincu god. 819. provali Ljutovid u Dalmaciju. Nu ratna 
sreća okrenula se Borni; Ljutovid se je morao okaniti na- 
mišljenog poduzeća, te se je s velikim gubitcima vratio 
iz Dalmacije; izgubio je oko 3000 ljudi.“ 

»Ova vojna jasno dokazuje, — piše Smirnov, — 
»da dalmatinski Hrvati nisu imali ništa zajedničkog sa 
svojom posavskom braćom od onog doba, kada se od njih 
odieliše iza ,navodnog“ dolazka za Herakliosa iz Velike 
ili Biele Hrvatske na sjeveru.“ 

» Borna se medju tim nije zadovoljio s tom pobjedom 
nad županom Ljutovidom ; on je ponudio franačkom dvoru 
svoje usluge i za daljnu borbu protiv ustaškog župana 
Ljutovida. Zaputio se je na ime osobno na franački dvor 
u Achen, te je sudjelovao kod ratnog vieća, koje se je 
sastalo, da vieća o uništenju Ljutovidovom.“ 

»PO izvještaju biografa Ludwiga Pobožnoga, Borna 
je od Franaka dobio oveću pomoćnu vojsku i stupio je 
na čelo podhvatu, kome je bilo smjerom, da raztrga teri- 
torij župana Ljutovida.“ 

»Idućeg proljeća (g. 820.) provališe u isto vrieme 
tri franačke vojske u panonske ravnice. Sjeverna vojska 
išla je preko noričkih Alpa, srednja kroz Korušku, a treća, 
južna, preko Italije; nu Francima je uspjelo samo pokoriti 
pukove u gorama. Sila Ljutovidova nije još bila slomljena, 
šta više, njemu je bio uspjeh u izgledu, jer je početkom 
iduće godine umr'o njegov hrvatski neprijatelj Borna, 


1 Stanovnici župe prozvane tako od rieke Gadske, Gatske, 
Gacke. Gacku dieli Gvozd od pritoka Kupe. 

premda je franački car Ludwig odmah odobrio izbor Bor- 
ninog nećaka Ladislava za župana dalmatinskih Hrvata. 
Nu i te godine, gdje su opet tri vojske zaskočile u Pa- 
noniju (821.), nije još bio rat završen; Ljutovid se je za- 
tvorio u svoje tvrdjave i pustio je, da neprijatelji harače 
po njegovoj zemlji. Napokon god. 822., kada je bio samo | 
iz Italije napadnut, klone duhom, jer nije vidio uspjeha 
u borbi protiv svojih neprijatelja. On uskoči preko Save 
u Bosnu ili Srbiju (po drugim izvještajima u Dalmaciju) 
k jednom od župana, koji ga gostoljubivo primi, nu on 
(ako se može vjerovati kroničarima) pokaza grdnu neza- 
hvalnost spram gostoljublja tog župana: ubi ga na ime i 
zauze njegovu vladu. Odavle, kako piše biograf Ludwiga 
Pobožnog, slao je poslanike na franački dvor, kajao se za 
svoju uzbunu protiv cara i obećavao mu, da će doći lično 
pred njega. To zakašnjelo kajanje nije uspjelo i nije ga 
izmirilo sa franačkim dvorom.“ 

»Ljutovid si je stao, kako Biidinger piše, u zemlji 
ubijenog župana stvarati vlast; nu njegova je zviezda po- 
tamnjela; on je podlegao lukavosti strica njegovog po- 
kojnog hrvatskog neprijatelja Borne, koji ga je sebi pri- 
vabio (823.). Te godine znademo zaista, da on boravi u 
Dalmaciji. U svibnju g. 823. primi Ludwig glas o smrti 
svog zakletog dušmanina Ljutovida Posavskog. Ubio ga 
je Ljutomisl. Viest o njegovoj smrti bila je s veseljem 
primljena na carskom dvoru u Compičgnu.“ 

»Iako je dovršio burni svoj život jedan od najzna- 
menitijih pobornika za slavensku nezavisnost“, — kaže 
Smirnov. ,Njegova herojska borba bila je preuranjena ; 
na njega se je srušila užasna sila franačkog carstva, a 
osim toga je protiv njega vojevala — kako sgodno veli 
Kotljarevski — od vajkada zlosretna politička 
razcjepkanost slavenskih plemena, koja kao 

Sada su Bugari mogli svratiti pozornost na zapad. 
U isti je čas buknuo ustanak hrvatskog župana Ljutovida. 

Iza satrvenog hrvatskog ustanka zaposjedoše Franci 
opet Hrvatsku i sukobiše se tada sa Bugarima. 

Franci se nisu htjeli odreći gospodstva nad Bodri- 
ćima i nad Timočanima, koje su Bugari svojatali kao svoje 
podanike. 

Bugari su prietnjama tražili uredjenje medja. 

God. 827—829. zaplovi bugarska vojska na ladjama 
uz Dravu (ili uz Savu), osvoji Panoniju i zagospoduje s | 
tamošnjim Slavenima. Nu to je gospodstvo bilo kratko- 
trajno. Samo Sriemski ugao medju ušćem Save 
i Drave, te iztočni dio Ugarske ostade pod 
bugarskim gospodstvom (i Beograd, Alba Bulgariae, 
bio je polovinom IX. vieka bugarski grad). | 

Nasljednik Omortagov bio je navodno Presjam, 
koga nasliedi njegov sin knez Boris (od 852—888.) Oko: 
g. 850. veliki je dio Makedonije utjelovljen Bugarskoj. Tri 
brata Muntimir, Strojmir i Gojnik vladaju u to vrieme 
nad Srbima. Boris na nje navali; nu taj mu napadaj nije 
uspio, i on bje prisiljen sklopiti mir, a Srbi ga prijateljski 
dopratiše do bugarske granice, u Rašu (sada Novipazar), 
koja će poslie postati kolievka srbske države, a sada je, 
kako vidimo, u bugarskim rukama. U kasnijoj svadji gore 
napomenute srbske braće pomogao je Boris Muntimiru, 
koji je tako došao do samovlade, ali sva je prilika, da je 
Bugarska uslied toga imala upliv nad srbskim plemenima. 

Neprijateljstva, koja je Boris odpočeo proti hrvat- 
skim plemenima, nisu mu takodjer uspjela. Protiv Franaka 
vojuju Bugari (853.) kao saveznici kneza Rastislava, koji 
je Moravsku državu (današnju Moravsku i Slovačku) 
uslied neprestanih ratova sa Niemcima podigao do velike 
visine. 

Nu poslie Bugari sklopiše savez sa Niemcima protiv 
Rastislava u Tulnu na Dunavu, koji je ostao u kreposti 
diljem IX. vieka. | 

Oko god. 864. primi Boris kršćanstvo iz Vizantije, 
te se nazva Mihajlom. 

Ne dugo iza primitka kršćanstva odluči Boris pre- 
kinuti prijateljske sveze s Vizantijom, te stade s papom 
pregovarati. On je na ime bio zabrinut za crkvenu 
nezavisnost svoje zemlje, jer Grci ne htjedoše, da 
dadu Bugarima biskupa. Nu kada Bugari od pape zahtie- 
vahu patrijarku, a nisu mogli radi papine tvrdokor- 
nosti dobiti ni biskupa, koga htjedoše, pomiri se Boris 
sa tadašnjim vizantinskim carem Vasilijem Makedon- 
cem (koji je zasio priestolje g. 867.), te Bugari dobiše iz 
Carigrada nadbiskupa Josipa, a u isto vrieme bude u 
Bugarskoj utemeljeno desetak biskupija. Latinsko svećen- 
stvo sa biskupom Grimoaldom ode iz bugarske zemlje. 
Papa je doduše poslie radio na tome, da bugarske boljare 
privede u krilo rimske crkve, ali — uzalud. Medju Cari- 
gradom i Bugarima odpoče prijateljski saobraćaj; nađbi- 
skup Bulgarije imao je kod svečanostih prvo mjesto iza 
carigradskog patrijarke. Borisov pako sin Simeon bio je 
poslan u Carigrad na nauke. 

Za pregovora medju Rimom i Carigradom bilo je 
samo govora o rimskim i grčkim svećenicima ; o slaven- 
skoj se liturgiji nije još tada govorilo. 

Ne dade se dakle tačno ustanoviti vrieme, kada je 
slavenska liturgija došla iz Moravske u Bugarsku; samo 
je toliko sigurno, da su slavenske knjige bile razširene u 
posljednje vrieme vladanja Borisova. Razširili su ih u Bu- 
garskoj učenici Metodijevi, koji su morali uslied upliva 
njemačkog biskupa Wichinga ostaviti Moravsku. U Beo- 
gradu, na bugarskoj granici, bili su vrlo prijazno primljeni 

od tamošnjeg bugarskog zapovjednika. Mlada slavenska 
književnost, koja je u Moravskoj sasma propala, procvala 
je sada krasno medju makedonskim i bugarskim Slavenima. 

Boris se odreče priestolja g. 888. i ode u samostan. 
Nasliedio ga je njegov najstariji sn Vladimir. Nu poslie 
četiri godine njegova nevaljanog vladanja bio je otac Boris 
prisiljen izaći iz samostana, da silom svrgne tog zloga vla- 
dara, i da digne na priestolje svog mladjeg sina Simeona. 


VI 


Franačka 


Spomenuli smo već, da je Karlo Veliki umr'o 
g. 814. Franačko je kraljestvo za njegova vladanja postalo 
obćom monarkijom, koja bijaše ponajprije kraljevska, 
poslie carska, a nada sve kršćanska monarkija. Ta monar- 
kija nije preživjela svoga utemeljitelja. 

Razlozi razsula karolinžkog carstva ležali su u tome: 
— da je odpočelo feudalno ciepanje, — da je u carstvu 
bilo različitih narodnosti, — i da je nastala konfuzija u odno- 
šajima izmedju crkve i države. Dodajmo k tome, da se 
je uslied ratovanja umanjila snaga Austrazije, kolievke tih: 
osvajača. Napokon je kriza nastala uslied germanskog obi- 
čaja, da valja dieliti državu medju sinove. 

Ludwig Pobožni, sin Karla Velikog, bio je još 
prije smrti svog otca po samom otcu okrunjen za cara 
g. 813. Nu to njemu nije bilo dosta. G. 816. dade se on 
ponovno okruniti od pape u Reimsu. Tri puta je ničice 
pao pred papom. Ravnoteža izmedju države i crkve bila 

je tada slomljena: car nije više potvrdjivao pape, a papa 
je još krunio cara. 

Medju tim, kraj sve svoje slabosti i nesposobnosti, 
Ludwig Pobožni ljubio je jedinstvo carstva. God. 817. 
podielio je doduše carstvo medju svoje sinove Lothara, 
najstarijeg sina, Pipina, te Ludwiga (Germanskog), 
dočim je Bernard, nezakoniti sin Karla Velikog, kao 
vazal dobio Italiju. 

Nu car je ovako uredio odnošaj izmedju najstarijeg 
sina Lothara i ostalih sinova te Bernarda: — svake će 
godine svi doći najstarijemu bratu, da od njega čuju sa- 
vjete, i donieti će mu darove; a Lothar pako, kome je 
»Bog dao najveću vlast“, dati će im za odmjenu bratinsku 
ljubav i bogatije darove; on će ostalu braću pomagati 
vojskama protiv vanjskih neprijatelja, a oni ne će ratovati 
bez njegova savjeta. (Tako je očuvano jedinstvo carstva 
prema vani, — a u nutri su kraljevi u istinu kraljevali.) 
Nu, ako najstariji opazi, da koji od braće zlo vlada, on 
će ga tajno tri puta opomenuti, pa ako to ne bude ko- 
ristilo, dati će ga predvesti pred drugog kojeg brata, i 
opomenuti će ga svetčanije. Ako ni ova posliednja opo- 
mena ne bude od koristi, onda će najstariji odlučiti u 
sporazumku s narodom. — To je zaista čudan pokušaj, 
da se težnja za uzdržanjem jedinstva carstva dovede u 
sklad s germanskim običajem dielenja. 

Bernard (Italski) nije se zadovoljio sa diobom ; on 
se pobuni, nu bude savladan, osliepljen i umrie g. 817. 

To je prvi pokušaj, naperen protiv jedinstva carstva. 
Drugi su pokušaji sliedili, nu bili su isto tako savladani. 
Polabski Slaveni su bačeni preko Labe, a Hrvati (Ljutovid 
posavski) ponovno su podjarmljeni daljnih godina. 

Pogrješke cara Ludwiga Pobožnog. On se 
pokaja za grieh počinjen g. 817., i hoće da se javno iz- 


128 


povieda. Ta javna izpovied i pokora, koju mu je nametnula 
crkva, čin je neizmjerno znamenii: Ludwig Pobožni po- 
nizio je tako u svojoj osobi monarkički autoritet; čim je 
njegovo kajanje poniznije, iim se crkva više diže. 

Ludwig Pobožni poče opet dieliti carstvo, što je 
dovelo do pobune i ratova medju njegovim sinovima. Car 
Ludwig Pobožni umre god. 840., a iste je godine ciela 
Njemačka stajala uz njegova sina Ludwiga Germanskog. 

Tri godine kasnije bijaše jedinstvo carstva konačno 
razbijeno. Lothar je uzalud svojatao vrhovnu vlast. Uz 
njega stoji doduše crkva i Austrazija na objema obalama 
Rajne, utemeljiteljica i posljednja braniteljica cars.va. 
(Austrazija dobi poslie ime od Lothara, te se još i danss 
zove Lotharingija.) Nu neodlučnost i slabost Lotharo a 
bje razlog njegovu porazu. On se nije usudio pobiti < i 
saLudwigom Germanskim u Frankfurtu, niti sa Karlom, 
zadnjim sinom Ludwiga Pobožnog, u Orlćansu; ova se 
dvojica napokon sporazumješe i sjediniše svoje vojske kod 
Chalonsa-sur-Marne. Odlučna bitka bijaše u Fontanetu 
kraj Auxerre dana 20. lipnja 841. 

Nu Lothar nastavlja borbu. Karlo iLudvig 
Germanski obnoviše savez god. 842. i u Strassburgu se 
zakleše. Prvaci obiju vojska zaklinju se takodjer svaki u 
materinskom jeziku. Taj dokumenai o prisizanju 
najstariji je spomenik dvaju jezika; to je krstni list dvaju 
naroda, stalan znak, da se već razlikuju Francuzi od 
Niemaca. 

I crkva sada napušta borbu za carstvo. Ona vidi u 
bitci od Fontaneta sud božji. Lothar je napokon popustio, 
i tri se brata sastadoše u MAconu, na otoku Saćne (842.). 
Poslie dugih pregovora, nastavljenih u Metzu, Koblentzu 
i Verdunu, napokon bje uglavljn mir u Verdunu 
godine 843. 

Lothar zadrža naslov carski, ali bez ikakve fak- 
tične ili teoretične suverenosti. Njemu je pripala Italija, 
zemlje, koje leže medju Rajnom na iztoku, te medju rie- 
kama Rhonom, Saćnom i Meusom na zapadu. 

Ludwigu Germanskom pripadoše zemlje na iz- 
toku Aare i Rajne sa Mainzom, Spajerom, Wormsom i sa 
vinorodnim krajevima na lievoj obali Rajne. 

Karlo je dobio zemlje na zapadu, medju Escautom 
i Meusom. 

Dio Lotharov imao je u sebi mnogo kojekakvih 
narodnosti: Talijana, Provansalaca, Burgonjanaca, Austrazi- 
janaca i Frizona, koji nisu mogli tvoriti naroda. Nasuprot 
je Ludwig Germanski dobio njemačke, a Karlo 
(nazvan ćelavi) francuzke zemlje, gdje se poslie stvoriše 
narodi: njemački i francuzki. Počev od god. 843. obstoji 
dakle Francija i Njemačka. 

Zaključak. Godine 395. živjelo je na zapadu - 
veliko jedno carstvo, u kojem su narodnosti bile stapane. 
Obstojalo je dakle jedinstvo. — God. 800. opet je na 
* zapadu uzkrsnulo jedno veliko carstvo, gdje se narod- 
nosti (grupirane u geografske okvire, obnovljene ušlied in- 
vazije) počimlju razaznavati, ali u tom carstvu zapovieda 
jedan jedini poglavica uz podporu crkve i uz dobro ure- 
djenu hierarhiju. Obstoji dakle jedinstvo, doduše posebne 
vrsti, ali ipak jedinstvo. — God. pako 843. nastadoše 
tri kraljestva, koja će se dieliti, i opet dieliti. — Crkva, 
koja je htjela, da vlada carstvom, pripomogla je njegovom 
razsulu. — U svakom će se Kraljestvu koalovana aristo- 
kracija boriti protiv kraljestva; diobe će se nastaviti u 
poddiobe, — i tada ćemo zaploviti u feudalne prilike. 

Jošte ima da izpitamo pokušaje utemeljenja slaven- 
skih državnih tvorba u srednjoj Evropi. 

VII 


Moravska 


Bidinger se čudi, da je jedan od nasljednika Karla 
Velikog dozvolio tvorbu ako i malog, a ono ipak za raz- 
vitak slavenskih naroda vrlo znamenitog slobodnog dr- 
žavnog uredjenja. 

Preko Dunava u Njitri vladao je na ime jedan sla- 
venski poglavica: Privina. Kralj Ludwig Germanski 
upozna se s njime i dade ga pokrstiti. (821 —836.) Jedan 
drugi moravski poglavica, Mojmir, primora Privinu, da 
bježi iz svoje zemlje. 

Privina je od sada živio neko vrieme kod Rat- 
boda, markgrofa Ostmarke (po prilici od god. 830.), 
ali se i s njime zavadi te morade bježati najprije u Bu- 
garsku, a zatim k Ratimiru, vojvodi panonskih Hrvata 
(Ratimir vlada u zemlji Ljutovida Posavskog medju Dravom 
i Savom). Kada je pako Ratimir podlegao navali bavarske 
vojske, uslobodi se ipak Privina ostati u njegovoj zemlji 
zajedno sa svojom pratnjom ; pošlo mu je dapače za rukom 
pomiriti se sa Ratbodom. Tako je Privina, prije pogla- 
vica u Njitri, dobio kao leno jedan kraj u doljnoj Pano- 
niji, oko Blatnog jezera; tamo je on utemeljio grad, koji 
se je zvao Mosaburg (sadašnji Szalavar na ušću: rieke Szale 
u Blatno jezero). Mnogi doseljenici udjoše iza toga u opu- 
stjelu Privinovu zemlju. On je dizao crkve i darivao samo- 
stane, sve to pod uplivom njemačkog nadbiskupa Luit- 
prama (836—859.). 

Privina je bio odan njemačkome kralju i crkvi. 
Ludwig mu za nagradu podieli naslov kneza (oko g. 848.). 
Granice njegova vladanja ne dadu se tačno opredieliti, nu 

svakako je i Optuj bio u njegovoj zemlji, a možda i Pečuh. 
Vojvoda Privina vladao je dakle skoro u cieloj Panoniji. 

Utemeljenje te slavenske kneževine pod njemačkim 
državnim i crkvenim autoritetom moralo je imati još daljne 
znamenitije posljedice medju slavenskim pucima s one 
strane Dunava, koji nisu bili podvrgnuti njemačkom go- 
spodstvu, a to su bili: 

Moravci. Nje spominju franački anali najprije go- 
dine 822. Spomenuli smo Mojmira, koji je Privinu pro- 
tjerao iz njegove zemlje. Baš pod njim digoše se Moravci, 
čije je neprijateljstvo odmah s početka postalo pogibeljno 
po franačku vlast. God. 846. Ludwig osobno provali u 
Moravsku, sruši Mojmira i podigne na njegovo mjesto ne- 
ćaka mu Rastislava; nu i ovaj se god. 855. digne protiv 
Niemaca, a nova vojna Ludwigova nesretno se svrši po 
Niemce. Nu prilike postadoše doskoro još opasnijima 
uslied razdora u franačkoj vladajućoj obitelji Ludwiga 
 Germanskoga. 

Godine na ime 856. povjeri Ludwig svome sinu 
Karlmannu upravu marke ,Ostland“. Nu Karlmannu 
je bila premalena vlada nad jednom polovicom marke. 
Dioba marke: na južnu i sjevernu, ima za njega da pre- 
stane. Karlmann sklopi savez sa vojvodom moravskim, 
protjera g. 861. dotadašnje grofove Koruške i Panonije, i 
postavi nove. U Koruškoj dade grofoviju svome vjernomu 
Gundacharu. Po Slavene je sada znamenito, da je Karl- 
mann za odmjenu pustio moravskome vojvodi Rastislavu, 
da slobodno iztjera Privinu iz njegova vladanja. Privina 
je zaista bio od Moravaca smaknut. 

Kralj Ludwig obori se na svog sina, nu Karlmann 
nije htio da se pokori, već se stade utvrdjivati u Moos- 
burgu, kraj Klagenfurtskog jezera, — nu uzalud. Moravci 

mu nisu priskočili u pomoć, i on morade bježati, te bude 
zatočen u Regensburgu. 

Kralj Ludwig dodje sam u pogranične zemlje, ime- 
nuje Gundachara markgrofom koruškim, i uredi odnošaje 
sa susjednim državicama. S Bugarima sklopi mir u Tulnu 
g. 864. Dobri odnošaji s Bugarima omogućili su Ludwigu, 
da opet panonske Slavene metne pod svoju vlast. 


I na sjeveru Dunava zahvati korien njemačka vlast, 
Rastislav je god. 864. bio prisiljen priznati njemačko 
vrhovničtvo i dati taoce; pošto je sada i sin Privine, koji 
bje crkveno i politički vjeran njemačkom vrhovničtvu, na- 
sliedio vladanje u Panoniji, nastaše u pograničnim zem- 
ljama vrlo povoljne prilike po Njemačku. 


Ali ne za dugo — Već iduć& godine 865. pobježe 
Karimann iz zatočišta, a grofovi mu priznadoše vlast. Na 
to ga dapače otac i opet uzpostavi, te mu dade vladu 
i nad jednim dielom Bavarije. Sada je Karlmann htio, da 
proširi svoju vlast na pogranične slavenske zemlje, te se 
je tako stavio na čelo njemačkoj politici. (Drang nach 
Osten.) Najprije je bacio pogled na Moravsku, koja je 
za vlade Rastislavljeve znatno ojačala. Nu osnove su Karl- 
mannove bile razbijene umjećom, okretnošću i eneržijom - 
Svatopluka, nećaka i nasljednika Rastislavljeva. 


Dogodilo se jeto ovako: S početka je Svatopluk 
bio pokoran, te je prionuo za Karimanna. Nu kada ga je 
na to njegov stric Rastislav htio smaknuti, uspjelo je 
Svatopluku da lukavo uhvati Rastislava; on ga dapače 
preda Ludwigu, koji ga osliepi (870.). Karlmann pako za- 
skoči Moravsku, primi poklonstvo Moravaca i odnese vla- 
darsko blago. Sada se je pričinjalo, da je Moravska pod- 
jarmljena; njena uprava bje predana grofovima od Ost- 
marke: Wilhelmu i Engilskalku. 

Nu naskoro će novi gospodari Moravske upoznati 
okretnost i snagu Svatoplukovu. On je pod franačkim 
vrhovničtvom vladao u Moravskoj. Već god. 871. bio je 
kod Karimanna osumnjičen, pred njega pozvan i utam- 
ničen; nu riešen tužba, bje poslan uz pratnju bavarske 
vojske u Moravsku, da tobože obori nekog uzurpatora, 
koji da se je navodno digao protiv njega i Niemaca ; ali 
se baš s tim uzurpatorom on složi, napadne bavarsku 
vojsku i uništi ju. I Wilhelm i Engilskalk tom prilikom 
padoše. 

Rat, koji je Svatopluk odpočeo s tako velikim 
uspjehom, trajaše preko dvie godine, a vazda je bio ne- 
srećan po njemačko oružje. To se ratovanje svrši napokon 
mirom od Forchheima god. 874., kojim je bila osigurana 
nezavisnost Moravske pod prividnim njemačkim vrhov- 
ničtvom. | 

I tako je uslied nerazumne Karimannove osvajačke 
politike nastala na iztoku jedna slavenska država, koja će 
neko vrieme zaustavljati germansko napredovanje na iztok. 

U isto vrieme prestade obstojati ona Privinova drža- 
vica, koja bijaše utemeljena pod njemačkom zaštitom. Kada 
je Privinov sin, Kocel, umr'o, oko g. 873., nasliedio ga 
je Svatopluk. Malo državno uredjenje Privinovo bilo je 
samo prolazno. To je bila samo priprava i sabiranje ele- 
menata za viši razvitak; ti će elementi biti upotrebljeni 
za višu slavensku cielj. 

Svatopluk je idućih godina zaposio doljnu Pano- 
niju sve do Drave. 

Ali osim vladanja Kocelovog pograbio 
je Svatopluk u svoje ruke crkveno-slavenski 
pokret, koji je za vlade Kocelove proklijao, 
a taj će pokret i u crkveno-političkim odno- 
šajima odieliti Moravskuod iztočnofranačke 

(njemačke) države. Svatopluk je slavenskog 
apostola Metoda stavio na čelo moravskom 
svećenstvu. 

To je bilo od neizmjerne znamenitosti! 

Naravno, da su se odmah s početka njemački bi- 
skupi Salcburga, Pasave i Regensburga protivili slaven- 
skom nadbiskupu, nu papa se je bojao, da ne će Sla- 
veni pristati za grčkim bogoslužjem, ako im ne dade 
slavenskog, a bojao se je tim više, što _je g. 870. i Bu- 
garska pod Borisom protjerala latinske popove i prionula 
za Carigrad, pa s toga, da priepor o kompetenciji gore 
napomenutih njemačkih biskupa rieši, uzkrisi papa metro- 
politansku crkvu u Sirmiumu, i imenuje Metoda biskupom 
ciele Panonije. Sjedište uzkrsnule sriemske metropolije bilo 
je po svoj prilici u Kocelovom gradu Mosaburgu. 

Poslie smrti Kocelove stoji na čelu moravske crkve 
Metod, što se je dogodilo odmah iza mira od Forch- 
heima, iza kako je Svatopluk svoju vlast osigurao medju- 
narodnim ugovorom. 

Time je Svatoplukova moravska država 
dobila izrazit slavenski značaj, te za to tužbe 
njemačkog svećenstva protiv Metoda imadu 
dvostruki interes: i religiozni i političko- 
narodni! 

Upravo u vrieme mira, sklopljenog sa Njemačkom, 
u vrieme, kada je Moravska proširila svoju vlast nad Pa- 
nonijom, protjera Svatopluk njemačko svećenstvo iz svoje 
države. 

Tužbe njemačkih biskupa nisu medju tim prestale. 
Godine 880. došao je njemački biskup Theotmar u Rim po 
želji pape i kralja Karimanna. 

Nu iste godine došao je i Metod u Rim. Njemu 
podje za rukom opravdati se. Zajedno sa Metodom došao 

je jedan Svatoplukov dvorjanik i jedan allemanski, u Rei- 
chenavu izučeni svećenik Wiching, koji si je znao steći 
naklonost moravskog vladara Svatopluka. Tog Wichinga 
posvetio je papa za biskupa Njitre. U ostalom cielom je 
svećenstvu Moravske papa zapovjedio, da se pokori Me- 
todu, a slavensko je bogoslužje pohvalio i odobrio. 

Namjere Svatoplukove i savjeti Metodovi išli su za 
tim: da seMoravska oslobodi u isto vriemeod 
njemačke crkve i od njemačkog vrhovničtva, 
i da pod zaštitom pape utemelji slavensku 
državnu i crkvenu samostalnost! 

Nu Svatopluk nije imao toliko duha, da tu osnovu 
bezobzirnom dosljednošću provede. Osobna sklonost, najgori 
faktor u politici, nadvlada u njemu. Položaj neumornog 
nadbiskupa Metoda nije nipošto bio utvrdjen. Odmah iza 
povratka iz Rima podigao je protiv njega nove tužbe onaj 
biskup Wiching iz Njitre; nu i te je tužbe Metod obez- 
krepio, ali jedošao ukonflikatsaSvatoplukom. 
Sa svim svojim žarom nastavio je on ipak svoje dužnosti. 
Uz pomoć dvaju učenika preveo je (884.) i ostale dielove 
biblije. Još prije svoje smrti imenova svojim nasljednikom 
učenika svoga Gorazda, rodjenog Moravca, i umrie g 886. 

Sa smrću Metodovom umrla je u Moravskoj i sla- 
venska liturgija. Žalostno je, da sam Svatopluk nije bio 
sklon slavenskoj liturgiji. On protjera Metodove učenike, 
koji odoše u Bugarsku, te digne na Metodovo mjesto 
Niemca Wichinga. 

Jadno jei nečuveno, da je slavenski vla- 
dar Svatopluk odbacio tako neizmjerno zna- 
menitu podporu svoje vlasti. | 

On nije umio stvoriti slavenskim kulturnim elemen- 
tima prožetu vlast. Njemu je dovoljno bilo, da širi svoju 
vlast oružjem u ruci, te da ima odano i pokorno svećenstvo. 

Svatopluk i njegovi velikaši htjeli su imati latinsku 
službu božju, a slavensku su smatrali dobrom za niže raz- 
rede pučanstva. Oružjem u ruci znao je on medju tim 
osvajati na svim stranama. Pokorio je Čehe, koji su raz- 
pršeni živjeli pod raznim poglavicama. Kao spram sjevera 
i zapada, širio je on svoju vlast i spram juga, upotre- 
bivši tadašnju nemoć franačke države. Kod tog napredo- 
vanja nagazio je na valjanog protivnika, Arnulfa, u 
kojem kao da je oživjela sila karolinžkog roda i koljena. 

Kada je poslie smrti Ludwiga Germanskog (876.) 
Karlmann postao kraljem, povjeri on vladu Koruške 
i Panonije svome sinu Arnulfu. 

U isto vrieme bila je sila Svatoplukova na vrhuncu, 
te njegovu državu Vizantinci zovu: Velikom Mora- 
vijom. 

U Njemačkoj su bile razpirene strasti i borbe o 
priestolje. 

Arnulf, koji je dobivao sve više izgleda na kra- 
ljestvo, čuvao se je, da ne padne u neprijateljstvo sa svojim 
opasnim susjedom Svatoplukom. G. 887. izabran je Arnulf 
u Forchheimu za kralja. Južno-zapadne marke uredio je 
on opet onako, kako su bile uredjene za njegova otca 
Karlmanna, (kojega je na priestolju nasliedio Ludwig III., 
onda odmah Karlo Debeli, a iza njega Arnulf). 

Panonski Slaveni, Hrvati Ljutovida Posavskog, koji 
su bili pod svojim vojvodom Braclavom već 884. odani 
kralju Karlu Debelome, ostali su i pod Arnulfom vjerni 
i odani Niemcima. 

Iza slomljenih Normana (g. 891.) obori se Arnulf 
na, Moravsku. Prije svega sastao se je negdje u Koruškoj 
sa Braclavom, da se posavjetuje, kako će navaliti na Mo- 
ravsku. Poslao je poslanstvo i u Bugarsku, da obnovi ugovor 
sklopljen u Tulnu i da zaprieči uvoz soli u Moravsku. 

Njegovi su poslanici morali Savom putovati, da obidju 
Moravsku. I Magjare je po svoj prilici pozvao Arnulf u 
pomoć, te tako i oni stupaju sada na pozornicu svieta. 

Odlučan udarac za Moravsku bila je smrt Svato- 
plukova (894.). 

Sa svršetkom njegova života završena je u skoro 
povjest Moravske. Njega nasliediše sinovi: Mojmir i Svato- 
pluk. Dočim je Moravska bila pociepana na dvie vlade 
Arnulf je vlast u markama koncentrovao u jednoj ruci. 

Kada se je Arnulf, okrunjen u Rimu carskom kru- 
nom, vratio kući, začu za prieteće primicanje cielog ma- 
gjarskog naroda; on povjeri radi toga doljni dio Panonije 
vjernome Braclavu. Tako je ponovno Mosaburg, utemeljen 
od Privine, došao u ruke slavenskog kneza (896.). 

Ovako je bila uredjena Njemačka u doba nove var- 
varske najezde — Magjara. Moravska pako, poslie smrti 
snažnoga Svatopluka, ostala je na vrlo lošim temeljima, 
jer je sam Svatopluk, kao što iztakosmo, temelje svoje 
gradjevine porušio, kada je protjerao Metodove učenike 
i slavensku prosvjetu. On, utemeljitelj Velike Moravske, 
sam joj je podrezao žile. 

Još za života Svatoplukova uspjelo je Arnulfu onog 
Wichinga, koji je skrivio te je bilo uništeno slavensko 
bogoslužje, privabiti u svoju službu. Imenovao ga je go-| 
dine 893. svojim kancelarom. 

G. 895. dodjoše u Regensburg poglavice Čeha, te 
obećaše vjernost njemačkome kralju. 

Medju tim nastadoše unutarnji nemiri u Moravskoj. 
Medju braćom Mojmirom i Svatoplukom bukne rat na život 
i smrt. I Niemci su se umiešali. Magjarske su pako provale 
bile sve žešće i žešće. Moravska država, napokon izcrpena, 
posljednjim domaćim borbama sasma oslabljena, bez za- 
štite narodne crkve, bje od Magjara razorena g. 905. i 906. 

VIII 


Hrvati pod franačkom vrhovnom vlasti 


Razmatranja. Letimice smo promotrili političke 
prilike i državne tvorbe, koje nas Hrvate okružuju. Izuzeta 
je Venecija, o kojoj ćemo poslie govoriti. 

Ustanak Ljutovida Posavskog u godinama 818—822., 
— koji je, sva je prilika, bio iz Venecije moralno pod- 
pirivan i materijalno podupiran, jer je bilo u korist mle- 
tačke obćine, da bude oslabljen blizi joj susjed t. j. fra- 
načko carstvo, — pada dakle u vrieme, kada je doduše 
pred Bugarima strepio Carigrad, ali kada je jošte u ve- 
likom franačkom carstvu obstojalo jedinstvo. Prema tome 
oborila se je ciela franačka sila na Ljutovida Posavskog. 
Izim Bugarske, — koja će postati kasnije takmica i ne- 
prijateljica Hrvatske, i koja u to vrieme stoji na dosta 
visokom stepenu državne i vojničke organizacije, te sjedi 
već na granicama hrvatskih i srbskih ne organizovanih 
plemena, — ne ima, u vrieme Ljutovidova ustanka, nigdje 
u okolini slavenske države; ono su tek prve klice u Njitri 
pod poglavicom Mojmirom. Pa i te prve klice niknule su 
pod njemačkim uplivom isto, kao što je i Ljutovid Po- 
savski prije ustanka bio od Niemaca dignut na vojvodsku 
čast. Franački kroničar Einhard izrično nazivlje Ljuto- 
vida ,franačkim vojvodom Panonije“. 


*& 
* *# 


Župan i knez. Rekli smo već, da je kod Slavena 
u obće, a tako i kod Hrvata župa bila najveće socijalno 
jedinstvo, i da su prvobitno svi Slaveni bili razpršeni u 
neizmjerno množtvo žu pa. Župa je dakle 1. u značenju ge- 

netičkom: jedno pleme i rod; 2. u značenju mjestnom: 
ona je predjel, što ga obuzimlje jedno pleme u zemlji, 
a 3. u upravnom je značenju župa: obćina jednog 
plemena irodapodžupanom. Svako je dakle pleme 
živjelo u jednom predjelu, pod glavarom svoga roda t. j. 
pod županom. 

Po tradiciji bilo je dvanaest hrvatskih plemena, 
a svako pleme imalo je više rodova. Premda imade u 
svakom plemenu više rodova, izliče se ipak u svakom 
plemenu po jedan rod, a po tome, kao što imade dva- 
naest plemena, ima i dvanaest možda po starosti odličnijih 
rodova ; članovi tih rodova odlikovali su se kao odličniji 
medju ostalima, te iz njih izlaze župani starije dobe, a 
poslie i plemići. 

Te će prilike biti jasnije, ako promotrimo, kako je 
to u Crnoj Gori. Tamo imade još i danas više plemena, 
a svako se pleme sastoji iz više ,bratstva“; bratstva od- 
govaraju rodovima. Bratstvo je skup više zadruga, obi- 
telji, koje vuku lozu od jednog pradjeda; svi, koji pri- 
padaju jednome bratstvu, nose jedno ime. Po svojem ob- 
segu jedno bratstvo obuzimlje ili jedno selo ili više sela ; 
ako pako imade u jednom selu obitelji iz različitih bratstva, 
znade svaka obitelj, kojemu bratstvu pripada. Svako si 
bratstvo bira svoga starješinu ili kneza, koji sudi bratstve- 
nicima i vodi ih u rat, a sva bratstva jednog plemena 
biraju si poglavara cielog plemena, i to, po svoj prilici, | 
iz najjačeg bratstva, koji je onda starješina plemenu, i koji 
je prema starješini bratstva neka vrst više instancije. — 
I Hrvati u Dalmaciji poznavali su rieč ,bratstvo“, da 
označe rodove u plemenu. Kačići, Šubići, Čudomerići, 
Svačići itd. bijahu ,bratstva“ hrvatskih plemena u Dal- 

maciji, i to glavna i najuglednija bratstva, iz kojih su bi- 
rani župani. Tako i vladajuća obitelj u Crnoj Gori pripada 
plemenu Njeguša, a bratstvu Petrovića. 


____ 


Po prilici do Ljutovida Posavskog i do Borne živjeli 
su Hrvati u Posavini i u Dalmaciji. pod vladavinom ple- 
menskih župana. Radi toga Hrvati ne navaljuju na ino- 
zemstvo, jer narod sa tolikom množinom glavara nije bio 
sposoban za vanjska poduzeća. 

Možda su se malo po malo pojedini župani stali iz- 
ticati medju svojim drugovima, te su postali ugledniji ili 
radi svojih osobnih vrlina, ili radi odličnijeg položaja 
svojeg roda ili plemena, iz kojeg su izlazili; no možda je 
nastala i potreba, da jedan od župana zadobije vlast nad 
drugim županima poradi toga, jer je vanjska navala iziski- 
vala usredotočenje sile i vlasti u jednoj ruci; — možda 
je, a to je najvjerojatnije, inozemstvo podiglo jednog žu- 
pana nad druge, kao n. pr. Bornu, koji postade ,dux 
Dalmatiae“, ili Ljutovida, koji je bio franački ,dux Pa- 
noniae inferioris“. 

Franci na ime, kada zaposjedoše naše krajeve, nisu 
ovdje našli nikakve državne organizacije, pa su, sva je 
prilika, župane Ljutovida i Bornu, koji su u ono doba 
imali biti poglavice jedne župe, odabrali, da vlađaju pod 
franačkom vrhovnom vlasti nad hrvatskim župama u sav- 
skoj Panoniji i u Dalmaciji. 

Prvi su historijski knezovi bili dakle Ljutovid i 
Borna. — Bornu i Ljutovida iznieli su prema tome na 
površinu oni veliki dogadjaji zapadne Evrope, koji nasta- | 
doše za Karla Velikog, i koji su uplivali na cielo za- 
padno slavenstvo. Polabski, česki, norički i panonski Sla- 
veni došli su u dodir s velikom franačkom državom. Nije 

dakle puki slučaj, da je baš u to vrieme, medju zapadnim 
Slavenima, kao i medju Hrvatima, slomljen stari županski 
oblik vladavine, i što baš sada stupaju na pozornicu svieta 
lica s većom vlasti, nego što bijaše županska. 

Kako je kasnije prelazila vrhovna državna 
vlast u dalmatinskoj Hrvatskoj ? Vladalačka vlast 
ostala je nasljedna u jednom rodu ili bratstvu, koji je 
prvobitno došao na kormilo; nu nasljedstvo nije bilo strogo 
uredjeno, i vlast nije prelazila od otca na sina, već je 
prelazila i od brata na brata, ili i na bratova sina. Imade 
nadalje primjera, da je vrhovna vlast u dalmatinskoj Hr- 
vatskoj prenesena i na druge t.j. da nije ostala u prvot- 
nom rodu ili bratstvu. Tako n. pr. u IX. stoljeću postaje 
knezom Domogoj, koji nije bio Trpimirova roda ili brat- 
stva, a sinove je Domogojeve iztisnuo opet Sedeslav (877.), 
za kojeg se veli, da je iz Trpimirova roda ili bratstva. 
Po tome se može izvesti, da je u dalmatinskoj Hrvatskoj 
bilo u pravilu priestolje nasljedno u jednom bratstvu ili 
rodu, nu da nije bilo izključeno načelo izbora i iz drugog 
kojeg uglednog bratstva ili roda. 

Pod uplivom dakle njemačkim, a poslie uslied nje- 
mačkog ugnjetavanja izišao je medju Hrvatima u Posavini 
iz jednog bratstva, odnosno jednog plemena na površinu 
franački vojvoda (dux) a naš župan, koji je imao u svojim 
rukama više župa: to je Ljutovid Posavski. Nadalje je 
medju dalmatinskim Hrvatima izašao na površinu Borna. 


* 
* * 


Nastavak historijskog razvitka. Ljutovid digne 
ustanak u nesgodno vrieme i bude — savladan. Hrvati 
ostadoše i nadalje pod franačkim gospodstvom. Nu djelo 

Ljutovida Posavskog nije ostalo bez posljedica ; — ono je 
bilo od koristi i znamenito je djelovalo na historijsku sud- 
binu dalmatinskih Hrvata. 

Znano nam je, kako se je u borbi Ljutovida Posav- 
skog protiv Niemaca pojavio uz Niemce jedan od dalma- 
tinskih župana, Borna, i kako je on energički uplivao na 
razvitak te borbe. Odanost Bornina nije ostala nenagra- 
djena! God. 819. digao se je Borna od neznatnog župana 
do kneza Dalmacije, kome bijahu podčinjena tamošnja 
manja plemena. God. 821. bio je Borna već knez i Dal- 
macije i Liburnije. Sada su dalmatinski Hrvati tvorili 
jednu političku cjelinu: — stvoren je zametak hr- 
vatske državnetvorbe u Dalmaciji. 

Medju Savom i Dravom pako vlada iza Ljutovida u 
užoj ovisnosti od franačke: Ratimir, Mutimir, Braclav, koje 
povjest slabo poznaje. 

Imamo dakle dvie Hrvatske: dalmatinsku i posavsku. 


* 
* * 


Granice i župe u dalmatinskoj Hrvatskoj. 
Postanak hrvatskih župa stavlja se obično u vrieme ,na- 
vodnog osvajačkog“ doseljenja Hrvata u Dalmaciju. Nu 
ako pustimo s vida vrieme postanka, i ako uzmemo za 
dokazano, da je u X. vieku dalmatinska Hrvatska razdie- 
ljena na 11 župa, i na jednu banovinu, koja se opet sa- 
stoji iz 3 župe, možemo reći, da je Hrvatska bila tako 
razdieljena i prije X. vieka, dakle oko god. 820. t. j. za 
Borne. Te župe bile su sliedeće (ako idemo s juga na 
sjever): 1. Hlivno, 2. Cetina, 3. Imota, 4. Pliva, 5. Ve- 
zenta (Pset, na sjeveru Jajca), 6. Primorska (medju Ce- 
tinom i Krkom), 7. Bribirska (medju Krkom i jezerom 
Karinom), 8. Nin, 9. Sidraga (oko Biograda), 10. Nina 
(s obje strane Zrmanje) i 11. Knin. Banovina pako sasto- 


_ Hrvatska držaj. 


Pali 


= 


143 


jala se je iz triju župa: 1. Krbavske, a. Ličke i 3. Gačke. 
Hrvatska je dakle državna tvorba u Dalmaciji naginjala 
k moru. . 

* I * 

Granice srbske teže je označiti, pošto tamošnja 
slavenska plemena ne imaju u to vrieme još ni tako manj- 
kave organizacije kao hrvatska plemena u Dalmaciji. Možda 
je sielo i središte slavenskih plemena, koja nose srbsko 
plemensko ime, ona visočina, koju nadvisuju bregovi: 
Slatibor, Kopaonik, Durmitor i Mokra gora. Na toj vi- 
sočini izvire većina velikih srbskih rieka, koje idu na sjever 
u Savu i Dunav, a to su: Drina, Morava, te Ibar; a na 
jug: Morača. Ovdje će poslie pod imenom srbskim biti 
stvoren zametak kopnene države. Poglavica slavenskih ple- 
mena u Raši zove se ,iupanus“ i drži se, da je s početka 
stanovao u Desnici (na Drini). : 


*& 
* * 


Bosna nosi ime od latinskog imena rieke Basamius 
(Bosne). S početka su slavenska plemena, nastanjena oko 
rieke Bosne, bila kao i ovi drugi Slaveni pociepana u župe. 
Jedno je kratko vrieme možda imao srbski veliki župan 
vlast nad bosanskim župama. Oko g. 950. postaje Bosna 
posebnom državnom tvorbom, i ima posebnog vladara, 
koji se zove ,ban“. Za Tomislava ili po drugima za 
Krešimira I. (oko g. 968.) udari hrvatski kralj na bosan- 
skog bana, i zavlada Bosnom. 

Granice bosanske nije moguće označiti za prvi po- 
četak. Kasnije, osobito iza propasti hrvatskog kraljestva, 
počimlje Bosna širiti svoje medje, te onda zaprema i neke 
županije, koje prije bijahu dielovi hrvatske državne tvorbe. 
U svojem sjaju imađe bosanska država i prvobitne svoje 
župe na Bosni, nadalje Usoru, Doljne kraje (današnju tursku 

Hrvatsku), Zapadne strane (specijalne dalmatinsko-hrvatske 
župe, kao n. pr. Hlivno), Humsku zemlju, Primorje te 
Podrinje, te napokon cielu Hrvatsku i Dalmaciju, od Vele- 
bita do Kotora. 


* * 


Ostale slavenske župe ili plemena. 1. Ne- 
retvani, prozvani tako od rieke Neretve. Zovu ih ta- 
kodjer , Pagani“ (Paganija), jer su se najdulje opirali krš- 
ćanstvu. Neretvani stanuju na obali morskoj, od Cetine 
do Neretve, i šire se duboko u kopno. Sastoje se od triju 
župa. Osim toga Neretvancima pripadaju otoci Krkar (Kor- 
čula, Curzola), Mljet (Meleda), Brač (Brazza) i Hvar (Le- 
sina). Neretvani su bili izvrstni mornari, te su kao gusari 
bili strah i trepet na Jadranskom moru. Po Konstantinu 
nisu tri najjužnija otoka: Vis (Lissa), Kača (Caza) i La-, 
stovo (Lagosta) u rukama Neretvana, iz čega bi se moglo 
izvesti, da su ostali pod vizantinskim gospodstvom ; .nu 
Vis je poslie u rukama hrvatske državne tvorbe, radi čega 
je bio pustošen od Mletčana god. 996., a Lastovo, kao i 
Krkar (Korčulu) osvojio je dužda Petar II. Orseolo dvie 
godine kasnije kao pogibeljna gusarska gniezda. Iz toga 
bi se moglo izvesti, da _su i ti otoci bili od prije u po- 
sjedu Neretvanaca. Neretvani su prvobitno zasebna poli- 
tička tvorba, koja šalje svoje poslanike n. pr. u Mletke, koja 
sklapa ugovore itd. Tečajem XI. vieka prestala je Neretva 
biti samostalnom kneževinom. Kopno, t.j. primorje od 
Cetine do Neretve, te dva otoka: Brač i Hvar pridruženi 
su Hrvatskoj tekar g. 1076. Tako Neretva postaje tada 
sastavni dio hrvatske državne tvorbe. Na uspomenu neka- 
dašnjeg zasebnog političkog obstanka pridržao je neret- 
vanski župan ili knez naslov ,dux“. Dočim se na hrvat- 
skim izpravama ostali župani dotadašnje hrvatske političke 

tvorbe podpisuju ,iupanus“ (župan), neretvanski se župan 
 podpisuje ,Marianorum dux“. Da je Neretva došla u hr- 
vatsku državnu tvorbu, dokazuje okolnost, što kralj Zvo- 
o nimir sudi u Omišu, u neretvanskom primorju, na ušću 
rieke_ Cetine, a prvi hrvatski kralj iz Arpadova roda, 
Koloman, u listini od 15. lipnja 1103., odmah dakle iza 
kako je došao na hrvatsko priestolje, potvrdjuje prava 
spljetske crkve od Omiša do Makarske, dakle na neret- 
vanskom zemljištu. Druga pako dva neretvanska otoka: 
Krkar (Korčula) i Mljet, pala su pod vlast Zahumlja. 


2. Zahumlje se širi od Neretve do Dubrovnika. 
Zahumlje je imalo dva diela: primorski dio i gorski dio, 
koji se zove Podgorje; tamo leži Nevesinje, Gacko, i teče 
rieka Morača. Ovo je vrlo znamenit kraj, koji će igrati u 
povjesti veliku ulogu, i koji obuhvaća po popu Dukljaninu 
10 župa: stonsku (od grada Stona na Pelješcu), Popovo, Gacko, 
Luku, Veliku, Goricu, Imotu (isto ime kao i župa dalma- 
tinske Hrvatske), Dubravu i Debre. Poglavica Zahumlja 
zove se ,princeps“. . 


3. Trebinjci i Konavljani leže uz obalu od 
Dubrovnika do Kotora i sižu dosta duboko u kopno. 
Njihovi su gradovi: Trebinje i Konavlje. 

4. Duklja (Zeta) zaprema zemlje od Kotora do 
Bara, od prilike dakle današnje crnogorske zemlje sa 
mjestima: Dukljom, koja leži na utoku Zete u Moraču, 
Podgoricom it. d. 


_———— 


Neretvani, Zahumci, Trebinjci i Dukljani stanuju u 
zemljama do Bara. Konstantin Porphyrogenit piše ponaj- 
prije, da su Hrvati naselili Dalmaciju do Bara. Malo dalje 
piše Konstantin opet, da su ove četiri županije srbske 


zemlje. Pop Dukljanin pako i neki mletački kroničari zo 
10 

ove iste zemlje ,Crvenom Hrvatskom“ u opreci spram 
»Biele Hrvatske“, koja leži od Cetine prema gore. 


Nadalje neretvanski i trebinjski seljak još i danas 
veli, da pripada hrvatskom plemenu, a i u Duklji (Crnoj 
gori) neki putnici još nedavno nadjoše, da narod svoj jezik 
nazivlje hrvatskim, zatim ,naškim“, a inteligencija srbskim. 
(Danas je to dakako drugačije.) Po tom svemu moglo bi 
se držati, da su župe Neretva, Zahumlje, Trebinje i Zeta 
naseljene hrvatskim plemenima. Nu pošto izmedju Hrvata 
i Srba ne postoji etnografska razlika, i pošto Konstantin 
i drugi pisci identifikuju Hrvate i Srbe, a nitko nam raz- . 
like izmedju Hrvata i Srba označiti ne može, kao što se 
ne može sa stalnošću protumačiti ni to, odakle nastadoše 
u istom narodu jednoga jezika dva imena, za to ni mi 
ne ćemo i ne možemo povlačiti nikakove etnografske 
razlike izmedju Hrvata i Srba. Politički pako postoji u 
dalmatinskom primorju državna tvorba pod imenom hr- 
vatskim, a na Drini obstoji zametak opet druge državne 
tvorbe pod imenom srbskim. 


Ostale državne tvorbe, a naročito ove četiri, koje leže 
na obali Jadranskog mora, na teritoriju Crvene Hrvatske, 
ne mogu se dakle ni politički, u prvom početku, 
prisvajati nama Hrvatima, niti možemo reći, da pripadaju 
Srbima. 


Od daljnog historijsko-političkog razvitka ovisilo bi, 
kome će te male državne tvorbe pripasti, da li Hrvatima 
ili Srbima. 

Medju tim ti krajevi igraju neko vrieme sasma samo- 
stalnu ulogu u povjesti; jedno vrieme opet kao da na- 
ginju hrvatskoj političkoj tvorbi, a neko vrieme igraju 
ulogu u srbskoj političkoj tvorbi; nu spoj sa srbskom 
državnom tvorbom bio je ipak tako kratak, da nije iz tih 


147 


“ 


mnogobrojnih plemena istoga jezika mogao poslie nastati 
srbski politički ,narod“. 

Ta plemena dapače nisu još do danas pristala niti 
za hrvatskom niti za srbskom političkom strujom, što do- 
kazuje okolnost, da se još i sada i Hrvati i Srbi za te 
krajeve bore i otimlju ako i ne oružjem u ruci, a ono 
svaki svojom propagandom i svojom knjigom. Ta su ple- 
mena na nesreću imala odviše dugačku odieljenu političku 
sudbinu. na 

U prvom početku hrvatske povjesti imademo dakle 
ovdje na jugu (izuzimljemo Bugarske Slavene) sliedeće po- 
litičke tvorbe: 

I. Posavsku Hrvatsku u užoj svezi sa Fran- 
cima, I. Dalmatinsku Hrvatsku, gdje leži pravi 
zametak hrvatske državne tvorbe, III. Bosnu, IV. Srbiju 
(Rašu), V. Neretvu, VI. Zahumlje, VII. Trebinje, 
VIII. Duklju, IX. Moravsku, koju ne smijemo za- 
mieniti sa Svatoplukovom Moravijom ; (Moravska je zemlja 
na Moravi u današnjoj podunavskoj Srbiji, medju Bugar- 
skom i Srbijom, oko Smeđereva) i t.d. 

Osim dalmatinske Hrvatske obstojale su dakle na 
Adriji i na Balkanu napomenute državne tvorbe, koje su 
sve imale svoje posebne vladarčiće, priznate od Vizantije. 

Sve to očevidno dokazuje, da nema još ni hrvatskog 
ni srbskog naroda. Tečajem vremena nastalo je dakle iz 
množine slavenskih župa nekoliko političkih tvorba u 
pokrajinama, koje su naselili Hrvati i nama istorodni Srbi 
(jer već od prvog početka susrećemo ta dva plemenska 
imena). Da bar u budućnosti bude od ovih sedam ili osam 
istojezičnih čestica stvorena jedna država, koja bi, vezana 
uspomenom nekadašnje zajedničke historijske sudbine, ove 
čestice donapokon stopila u jedan narod. Nu ne bješe tako. 


sam. 

Mi ćemo vidjeti, da će nastati poglavito dva oveća sre- 
dišta, dvie državne tvorbe: hrvatska, pa onda srbska, bo- 
sanska i dubrovačka, koja ni jedna ne će obuzeti sva isto- 
jezična plemena, te će sve te državne tvorbe propasti, a 
dubrovačka, ako i najmanja, trajati će najdulje i biti će 
vrlo slavna i znamenita, što se tiče kulture. 


Vizantinska Dalmacija. Rimsko ili romanizo- 
vano pučanstvo Dalmacije zadržalo je otoke: Krk, Rab, 
Cres i Lošinj, a na kopnu gradove: Jedera (Zadar), Trogir 
sa otočićem Čiovo, zatim grad Spljet, utemeljen od rim- 
skih prebjeglica iz Salone, te grad Dubrovnik, utemeljen 
od prebjeglica iz grada Epitavra. 

Gradjanska i vojnička uprava ove vizantinske Dal- 
macije bila je u rukama vizantinskog stratega, koji je 
obično stolovao u Zadru. Pošto je Dalmacija smatrana za 
dio Italije, bio je dalmatinski stratega, sva je prilika, pod- 
činjen ponajprije exarhu ravenskom, a kada je Ravena 
pala u ruke Langobarda i Franaka, došla je romanska 
Daim “cija pod upravu dužde Venecije. — Ovisnost ro- 
manskih Dalmatinaca od Vizantije manifestovala se je u 
tome, da su oni vizantinskom caru plaćali danak i davali 
mu mornare i ladje za ratovanja. Nu te slabe političke 
veze sa Vizantijom nisu rimsku narodnost sačuvale od pro- 
pasti, već su je očuvale mnogo jače crkvene veze i kultura. 

Hrvati i Slaveni ležali su iza ledja ovih gradova na 
kopnu. — Vratimo se sada natrag k Borni, i Hrvatima Dal- 
macije i Liburnije, koji su pod franačkim vrhovničtvom. 


Daljni historijsko-politički razvitak hrvat- 
ske državne tvorbe u Dalmaciji. Vlast Bornina 
širila se je tim više, čim je više Ljutovid Posavski padao 


u borbi sa Niemcima; — njegova se je vlast širila sa 

znanjem i u interesu franačkog carstva. Za vrieme odlučne 
borbe posavskih Hrvata sa Niemcima, dalmatinski se dakle 
Hrvati sjeđiniše pod vlašću osobe, odane interesima 
franačkog carstva. 

Kada je (g. 821.) Borna umr'o, nastavi odpočeto 
djelo Ladislav, sinovac Bornin, izabran za kneza od na- 
roda, a potvrdjen od franačkog cara. Umorstvo, koje po- 
čini na Ljutovidu Ljutomisl, rodjak ovoga kneza Ladi- 
slava, bez sumnje sa znanjem i privolom Ladislavljevom, 
još je više moralo da sbliži Ladislava i Niemce. 

Odnošaji i prilike prvih hrvatskih knezova u Dal- 
maciji spram Niemaca u obćim crtama silno se poduda- 
raju i sjećaju na odnošaje i prilike moskovskih knezova 
spram Kanima, — veli Smirnov; i ovdje i ondje vidi 
se isti proračunani egoizam, koji se umije da posluži 
sgodnim momentom, da uveća svoju vlast; opaža se ista 
bezobzirnost u izboru sredstava, ista gadna odanost tudjim 
gospodarima. 

Konstantin Porphyrogenit, opisujući prilike Hrvata 
pod Francima, napisao je, da su Bornini Hrvati napokon 
izgubili strpljivost, da su pograbili oružje, i da su se 
poslie sedamgodđišnje očajne borbe oslobodili franačkog 
gospodstva. To Konstantinovo pisanje, koje nije ni naj- 
manje vjerojatno, zavelo je Šafafika, Jagića i druge, koji 
se nisu obazirali na to; da fra ački kroničar Einhard, 
kao i drugi suvremenikroničari šute otoj se- 
damgodišnjoj borbi protiv Franaka. Za što da 
Einhard, koji onako obširno govori o Ljutovidovom ustanku, 
ne bi govorio o tome, da je zaista štogodj tako znamenita 
niknulo medju dalmatinskim Hrvatima? Einhard dakle šuti 
sbog toga, jer nema o čemu da piše. Dalmatinski: 
Hrvati nisu na ime ni mislili na borbu protiv Franaka. 
Vidjeli smo, da ustanak Ljutovida Posavskog nije našao 

odziva u dalmatinskih Hrvata; možda oni nisu imali ni 
razloga, da se potuže na franačko gospodstvo. Što bi ih 
dakle sililo, da se kasnije bez saveznika idu upuštati u 
veliku borbu? Da su po dalmatinske Hrvate bile nesnosne 
prilike pod Francima, ne bi oni bili propustili sgode, da 
dignu ustanak onda, kada je bilo najviše izgleda na uspjeh, 
onda, kada se je još Ljutovid Posavski pobjedonosno borio 
protiv sile cielog franačkog carstva. Ako su dakle Hrvati 
u Posavini, koji bijahu u neposrednoj blizini Niemaca, bili 
prisiljeni, da se poradi njemačkog nasilja dignu na oružje, 
nisu to trebali učiniti dalmatinski Hrvati. Još je manje 
Ladislav mogao misliti na ustanak, jer je on nasliedio 
od Borne baš protivnu politiku: politiku tiesne sveze sa 
carstvom, koja je išla u korist Vladislavu. 

Osim toga su hrvatski knezovi one dobe imali drugog 
posla na Jadranskom moru, koji ih je morao priečiti, da 
se ne upuste u borbu sa Francima. 

Samostalnost hrvatskih knezova nije 
dakle nastala iz ustanka i ratovanja, već se 
je razvila polagano i uzporedo sa oslablje- 
njem franačkog carstva za borbe o diobi, — 
veli Smirnov. 

Samostalnost hrvatske državne tvorbe jeste prema 
tome posljedica vremena i slaboće posljednjih 
Karolinga, a nipošto otvorene borbe sa 
Niemcima. 

Hrvatska je po mnienju nekih iztraživalaca došla 
pod nominalnim franačkim vrhovničtvom do svoje samo- 
stalnosti oko god. 830. 


151 
IX 


Hrvatska samostalnost 


pod franačkom vrhovnom vlasti i pod vlastitim 
knezovima u Dalmaciji | 


Mletačka obćina. Nama je već poznato, kako su 
na Adriji došli u sukob interesi Vizantije i Franačke. Nu 
mirom u Achenu (g. 812.) bilo je glede mletačke obćine 
i dalmatinskih gradova povraćeno prijašnje stanje, pa tako 
dalmatinski gradovi i Venecija ostadoše nadalje prikopčani 
uz Vizantiju. Medju tim nije vizantinska vrhovna vlast 
Mletčanima bila ni najmanje zazorna; dapače baš obratno, 
u interesu mletačke obćine bijaše, da ona bude i nadalje 
pod Vizantijom. 

Odnošaj podaničtva mletačke obćine razvio se je 
malo po malo u puko pokroviteljstvo; to pokroviteljstvo 
pako nije za samostalnost mletačke obćine bilo tako opasno 
kao podaničtvo blizog franačkog carstva. Radi toga Mlet- 
čani i vele: , Volimo biti sluge vizantinskog cara, nego li 
tvoje (franački).“ Osim ovog političkog interesa, radi kojeg 
su Mletčani podupirali možda i ustanak Ljutovida Posav- 
skog, bilo je pokroviteljstvo Vizantije neizmjerno koristno 
za mletačku obćinu u trgovačkom pogledu. Venecija je 
bila već u ono vrieme glavno stjecište trgovine iztoka i 
zapada ; Vizantija je pako štitila mletačku trgovinu u medju- 
narodnim ugovorima, sklopljenim sa drugim državama. 

Mletački je dužda kao vazal Vizantije bio konsul i 
protosphatar vizantinskog carstva, kojega je u ratu pod- 
pomagao svojom mornaricom i četama. Sve je to ipak ko- 
ristilo mletačkoj obćini. 

I. Mislav. 


Hrvatska za Mislava počev po prilici od go- 
dine 838. U to vrieme bila je iztočna obala Jadranskog 
mora zajedno sa obližnjim otočjem u faktičnoj vlasti Hr- 
vata; zapadni pako dio dalmatinske obale, t. j. gradovi i 
otoci bili su u vlasti Mletčana, odnosno po ovima pod 
vrhovnom vizantinskom vlašću. Venecija gospodovaše na 
Adriji; njezini trgovački brodovi plovili su morem na sve 
strane svieta. Kada je jedan dio hrvatskog naroda bio or- 
ganizovan u državu, i kada je knez osjetio svoju snagu, 
svratio je pozornost na položaj, koji je mletačka ob- 
ćina zauzela na Adriji. Hrvati u to vrieme nisu doduše 
imali trgovačke mornarice, niti trgovine, jer su bili jošte 
na nizkom stepenu kulture, ali su za to gusarili na oba- 
lama. Mletčani su pako plovili Jadranskim morem u trgo- 
vačkim poslovima. 

Na jednom, od kako se pojaviše na moru hrvatski 
gusari, stadoše se brodovi mletačkih trgovaca orobljeni 
vraćati kući. Opasnost po mletačku trgovinu bila je tolika, 
da je dužda Venecije bio prisiljen pobrinuti se, kako će 
da ukloni te neprilike. U tu svrhu odputio se je sam 
dužda (god. 839.) u Dalmaciju sa znatnom mornaricom. 
Mislav i dužda Venecije sukobili su se po pripovie- 
danju mletačkog kroničara u jednom primorskom mjestu, 
te sklopiše ugovor, u kojem se je Mislav obvezao uzdr- 
žati svoje podanike od robljenja mletačkih ladja. Biti će, 
da se je mletačka expedicija zlo svršila po Hrvate, 
kad su bili prisiljeni sklopiti takav ugovor. 
Poslie toga spustio se je dužda niže dolje na neretvanske 
otoke, te je sklopio sličan ugovor i sa neretvanskim žu- 
panom ili knezom Družakom (Drosaicus). Za tim je dužda 
pun veselja i pobjedonosno odplovio kući, u Mletke. — 

Nu godinu dana kasnije imala je Venecija ponovno posla 
s Hrvatima. Hrvatski gusari iz Hrvatske, a po svoj prilici 
i sa Neretve, nisu marili za te ugovore, te _ su i nadalje 
robili. God. 840. opet je dužda doplovio na dalmatinsku 
obalu, izkrcao se, te se upustio u borbu sa nekim Ljudi- 
slavom ; bio je to nesumnjivo jedan od neretvanskih žu- 
pana. Ta borba svršila se je nepovoljno po Veneciju. — 
Vjerojatno je, da Ljudislav nije ostao bez Mislavljeve pod- 
pore, — veli Smirnov, jer iza ove epizode zaprietili su 
Hrvati samim Mletcima. 


Venecija nije mogla, da se samo svojim silama bori 
protiv hrvatskih neprijatelja, pa za to sklopi savez sa 
svojim manjim susjedima, naročito sa istarskim gradovima. 
Godine 840., kratko vrieme iza gore spomenute duždine 
nesgode, potvrdio je taj savez i franački car Lothar, koji 
je nasliedio carsku krunu od Ludwiga Pobožnog, i koji je 
diobom carstva dobio medju ostalim i Italiju. Prema na- 
pomenutom saveznom ugovoru obvezali su se manji susjedi 
Venecije, u slučaju potrebe priteći Veneciji u pomoć. 
Ugovor je bio sklopljen na pet godina. — Hrvate medju 
tim nije zaustavio niti taj savez. Oni postadoše još goro- 
padniji. God. 8432. poprimiše Hrvati ofenzivu, te svojim 
laganim gusarskim brodovima dojedriše u same Mletke i 
opustošiše grad. — To je iza Ljutovidova ustanka prvi 
primjer, da Hrvati navaljuju na inozemstvo. 


- Iztičemo, da ljetopisac ne nazivlje sada više napa- 
dače Hrvatima, kao u prijašnjim slučajevima; on veli, da 
je to bila ,Sclavorum gens“. Mi pako, — veli Smirnov, 
— držimo, da su to bili Hrvati, a naše mnienje temeljimo 


1 Hoc tempore Sclavorum gens ad damna Venetorum venientes 
Caprulensem (danas Caorla) depopulati sunt urbem. Murat. Andr. 
Dand. p. 177. 

na sliedećem razmatranju: Dvie godine prije ove navale 
na same Mletke sklopila je Venecija savez sa svojim su- 
sjedima za slučaj napadaja Hrvata i drugih slavenskih 
gusara. Da su dakle n. pr. sami Neretvani, koji su doduše 
bili izvrstni mornari, opustošili grad Mletke, mletačka bi 
obćina njima odmazdila vlastitom snagom; medju tim je 
pustošenje grada ostalo nekažnjeno; očevidno je, da su ga 
opustošili takovi Slaveni, kojima nije sama Venecija mogla 
odmazditi samo svojom silom, niti uz pomoć svojih sa- 
veznika. Takovi Slaveni mogli su biti tada samo Hrvati. 


2. Trpimir. 


Baš po prilici u to međdjuvrieme odpoče nad Hrva- 
tima vladati snažan i pametan knez Trpimir (oko go- 
dine 850.). Po pripoviedanju cara Konstantina, Hrvatska 
je za vlade Trpimirove imala vrlo znamenitu vojničku 
silu; ona je mogla dići na noge 100.000 pješaka, 60.000 
konjanika, 5200 mornara sa 80 većih, a 100 manjih bro- 
dova. Ako se i uvaži, piše Smirnov, da su ti brojevi 
suviše veliki, oni ipak jasno dokazuju, da je hrvatska vo- 
jena sila za vlade Trpimirove bila vrlo znamenita. Prema 
tome može se posvema dobro razumjeti, da se je Vene- 
cija ustručavala stupiti sa Hrvatima u otvorenu borbu. 

Djelo ujedinjenja hrvatskih župa, što ga cdpoče 
Borna, urodilo je dakle krasnim plodom. U medjuvremenu 
od 20 godina postade Hrvatska razmjerno snažna država, 
— piše Smirnov. 

Za tih 20 godina dovršio se je znamenit preokret u 
unutarnjem životu hrvatskih plemena. Do Borne, kao što 
iztaknusmo, Hrvatska i Hrvati bijahu pociepani na neko- 
liko manjih plemena; na čelu tih plemena bili su ple- 
menski župani, odnosno starješine pojedinih rodova. U 

svakom pojedinom plemenu ili rodu bio je župan: i vodja 
i sudac i žrec (svećenik u pogansko doba). Ali od one 
dobe, kada je Borna pod njemačkim pokroviteljstvom 
sivorio od jednog diela hrvatskih plemena državu, sjedi- 
nivši u svojoj vlasti više plemena, znamenitost županske 
vlasti mora da se je primicala propasti. Do toga rezultata 
t.j. do pada vlasti pojedinih župana i do utemeljenja vr- 
hovne državne vlasti, morali su dovesti Hrvate tiesni od- 
nošaji sa Niemcima i upoznanje ustrojstva njemačkog dr- 
žavnog života. Trpimir nije dakle više slavenski knez sa 
ograničenom vlašću. Ako se on i ne nazivlje kraljem, na- 
zivlje on Hrvatsku: ,Regnum Chroatorum“, a svoj zem- 
ljištni posjed: ,Regale territorium“. Trpimir ima svoj 
dvor. Dvorski zvaničnici (capellani, camerarii), sudjeluju u 
kneževskom savjetu, naravno sa županima. Tim sudjelo- 


1 Ovdje »regnum«, iztiče Rački, ne Znači »kraljevinu«, već 
u obće zemlju, državu, isto tako, kao što se onda i zemlja, u kojoj je 
vladao knez Braslav pod vrhovnom franačkom vlasti, zove: »regnum 
Brazlavonis«. Ovo »regnum Chroatorum« najstariji je trag narodnom 
imenu za hrvatsku zemlju, koji se nalazi u domaćem spomeniku IX. 
vieka t. j. u Trpimirovoj listini od g. 852. U X. vieku pojavlja se 
oblik »Chroatia«. — Ime »Hrvatska, Chroatia« za državu hrvatskih 
plemena u Dalmaciji bilo je dakle ne samo narodno ime, već služ- 
beno i diplomatičko ime. Hrvatskim imenom zvao je i vizantinski 
dvor »hrvatsku državu«, a najstarije do sada poznato svjedočanstvo 
za to imamo iz prve polovice X. vieka, Ostalo pako inostranstvo: 
Rim, Venecija, Njemačka, Francija, i u obće zapad, zvao je hrvatsku 
državnu tvorbu: »Sclavenia, Sclavonia, sclavinica terra, slavonicum 
regnum«. — Narodno pako ime »Hrvat« dolazi u latinskim i grčkim 
spomenicima od IX. do XI. vieka u obliku »Chroati«, »Hrovatoi«, 
u Arapa »Harvatin«, u Židova »Kroati«. — U starijim je spomeni- 
cima razširenije ime: »Slavus« i »Sclavus«, »Sclavenus«. Kronika 
FEinhardova spominje g. 817. »Slavos Dalmatiae«. Obćenito slavensko 
ime diplomatski je dakle za 35 godina starije od posebnog hrvat- 
skog imena. 

vanjem dvorskih zvaničnika slabila je znamenitost župana, 
a jačala je moć kneza u poslovima unutrašnje uprave. Žu- 
pani nisu više bili ravni sudrugovi kneževi, a doskora će 
postati njegovi podložnici i sluge. 

Sveza kneza s crkvom imala je još više da učvrsti 
kneževu vlast. Da digne svoju vlast, Trpimir je, po uzoru 
svoga predšastnika, stupio u prijateljske odnošaje spram 
crkve. Već je Mislav počeo očijukati sa crkvom, te je pre- 
pustio višem svećentvu desetinu svojih zemalja. Trpimir 
je nastavio odpočeto djelo. Mislav je prvi shvatio zname- 
nitost svećenstva, znamenitost sveze izmedju crkvene i po- 
litičke vlasti; uz podporu crkve knez je dobivao sve veći 
autoritet u nutarnjim poslovima zemlje; pred takovim sa- 
veznikom (crkvom) morao je pasti ugled župani, i knez 
je morao postati jedini ovlašteni i snažni upravitelj zemlje. 
Trpimir je dakle pošao dalje putem Mislavljevim, te nije 
štedio sredstava, samo da privuče k sebi predstavnike 
crkvene vlasti. 

No bijaše još i drugi razlog, koji je oba ova hr- 
vatska vladara silio, da podržavaju dobre odnošaje sa. 
crkvom, a to je težnja, daskuče podsvoju vlast 
dalmatinske gradove i otoke. 

x 

Dalmatinski gradovi i crkva. Sielo dalma- 
tinske crkvene vlasti i organizovane crkvene hierarhije bilo 
je za Rimljana u gradu Saloni, gdje je svoje sielo imao 
prvi glavar kršćanske dalmatinske obćine, Sv. Dujam, 
učenik apostola Petra. Iz Salone, kao iz središta, širila se 
je kršćanska nauka po cieloj rimskoj Dalmaciji; poradi 
toga sve novo nastale kršćanske obćine smatrale su crkvenu 
obćinu u Saloni svojom maticom, a salonitanski nadbiskup 
zvao se je u VI. vieku: ,nadbiskupom svete salonitanske 
crkve“. 


NA 

Polovicom VI. vieka bio je salonitanski nadbiskup 
crkvena glava biskupa u Rabu, Zadru, Skradinu, Makar- 
skoj, Naroni, Epitavru, nadalje u Ludro, Sarsentero, Sarni, 
Bestue (u Bosni) i u Sisciji (Sisku). Siela sviju ovih biskupija 
ležala su unutar granica nekadašnje rimske Dalmacije, 
izuzev sisačku biskupiju, koja je ležala u Panoniji; sisačka 
pako biskupija obuzimala je cielu posavsku Panoniju 
(Savia), izuzev Sriem, gdje je u Mitrovici bila druga bi- 
skupija, na koju se nije protezala vlast salonitanskog nad- 


. biskupa. 


Kada je iza g. 602. Salona razorena, preselilo se je 
i pučanstvo i salonitanska crkva u grad Spljet, te su tako 
na biskupa u Spljetu prešla sva prava i sve nadbiskupske 
povlasti salonitanskog nadbiskupa kao i naslov: ,nadbi- 
skupa svete salonitanske crkve“. 

Kroz četiri stotine godina iza razorenja Salone nije 
se dogodila nikakova promjena s obzirom na zemljištno 
područje spljetske nadbiskupije. U X. vieku spadale su 
»pod primat sv. Dujma“ t. j. pod salonitansku crkvu slie- 
deće biskupije : osorska, krčka, rabska, zadarska, skradinska, 
stonska, dubrovačka, kotorska, duvnanska i sisačka. Crkvena 
spljetska pokrajina obuhvaćala je dakle: rimsku Dalma- 
ciju i posavsku Panoniju. 

Hrvatska je državna vlast priznavala ovu staru or- > 
ganizaciju salonitanske nadbiskupije. Trpimir u listini od 
g. 852. priznaje, da je salonitanska crkva: , matica i metro- 
polija do dunavske obale, i skroz diljem ciele hrvatske 
države (regnum)“. On je dakle priznao, da je nadpastir 
sviju podanika hrvatske države salonitanski ili spljetski 
nadbiskup. 

Nu ta stara crkvena uredba bila je u političkom 
obziru vrlo nepovoljna i neprilična za hr- 
vatsku državnu vlast. U srednjem je vieku na ime | 


# 

postojao tiesan vez izmedju crkve i države. Nama je pako 
poznato, da sielo crkve t. j. Spljet leži u vizan- 
tinskom dielu Dalmacije, kao što leže u vizantin- 
skoj Dalmaciji i otoci: Cres, Krk i Rab, te gradovi: Zadar, 
Trogir i Dubrovnik. U toj vizantinskoj Dalmaciji imade 
u svojim rukama gradjansku i vojničku upravu carski 
vizantinski stratega sa sielom u Zadru. U toj vizantinskoj 
Dalmaciji sačuvalo se je za selitbe naroda nesrećom po 
nas Hrvate, romansko pučanstvo, ako i .malo- 
brojno, a ono ipak sa jako starodđavnimrim- 
skim družtvenim i državnim uredbama,rim- 
skim tradicijama i velikom kulturom. 

Prema tome je metropolita Hrvata t.j. 
spljetski nadbiskup imaosvoje sieloizvan 
zemljištnog obsega i dosega hrvatske dr- 
žave, kao i biskupi: osorski,rabski,zadarski 
i dubrovački, dočim je njihova vlast presi- 
zala na hrvatskozemljište i na hrvatsko pu- 
čanstvo. Izim toga je, kako znamo, sielo vrhovne 
crkvene vlasti, t.j. Spljet bio po narodnosti 
svojeg pučanstva različit od hrvatskih ple- 
mena, koja su bila podčinjena Spljetu u 
vjerskom pogledu. 

Sada si možemo donekle predočiti, u kako smo 
opasnim prilikama po našu narodnost živjeli 
mi Hrvati hrvatske države, i kako je težku pozi- 
ciju imao hrvatski knez, da se održi i da svoju vlast širi. 
Radi toga su i Mislav i Trpimir počeli udvarati crkvi. 

* Z * 

Daljni historijsko-političkirazvitak hrvatske 
državne tvorbe. Za vrieme vladanja vizantinskog cara 
Mihajla odmetnuše se dalmatinski gradovi od Vizantije i 
sjediniše se u samostalnu federaciju. 

Sasma je prirodno, da je u Mislava, a poslie i u 
Trpimira, nikla misao, da zaokruži granice hrvatske države, 
te da povuče ove dalmatinske gradove pod svoju vlast. 
Ta namisao nije bila lahko izvediva. Romansko. pučanstvo 
dalmatinskih gradova prezirno je gledalo na Hrvate, što 
se dade lasno protumačiti, pošto smo mi Hrvati bili tada 
jošte u velike varvari. ' Trebalo je dakle predobiti za tu 
namisao hrvatskih knezova više svećenstvo, koje je igralo 
znamenitu ulogu u životu tih gradova. 


Trpimir nije doduše riešio tog zadatka, — no on je 
ostavio svojim nasljednicima ove temeljne tačke programa: 
— proširenje kneževske vlasti na štetu žu- 
panske; — pripojenje dalmatinskih gradova; 
— gospodstvoili bar valjan temeljna Jadran- 
skom moru. 


Prilike nisu dozvolile ni neposrednim nasljednicima 
. Trpimira, da izvedu taj program. 


Krešimir, sin Trpimirov, nije dugo vladao, a još 
kraće vrieme vladao je Trpimirov unuk Miroslav 
(857—861.). [Miroslava je poslie četiri godine, ako se ne 
varamo, ubio ban Pribina s namjerom, da sam zavlada. 
Nu i Pribina je imao suparnika; uslied toga nastade kr- 
vava borba u nutrašnjosti zemlje, koja je Hrvatsku znatno 
oslabila. Pribina nije uspio dočepati se vlasti. God. 864. 
sjedi na hrvatskom kneževskom priestolju 


1 Da smo u to vrieme t. j. oko g. 850. bili još varvari, pod- 
krepljujemo time, da nas i mnogo kasnije t. j. 1096. inozemci sma- 
traju za varvare. — Nadbiskup Vilim, opisujući križarski vojeni 
pohod toloskog grofa Raimunda (1096.) kroz Dalmaciju, razlikuje 
Dalmatince od Hrvata po jeziku, običajima, naobrazbi i ćudi. Njemu 
(Vilimu), čovjeku naobraženu u Parizu, romansko je pučanstvo 
Dalmacije ugladjeno, a Hrvati su varvari, 

3. Domogoj 
(868—876.) 


Državni poslovi bijahu silno zamršeni, što nam jasno 
dokazuju tadašnje vanjske prilike hrvatske državne tvorbe. 
Hrvati nisu prestali robiti mletačke trgovce, nu to se po 
Hrvate nije sada više sretno svršilo. Godine 864. izkrca 
se mletački dužda na dalmatinskim obalama. Domogoj nije 
mogao da se upusti u borbu s Mletčanima. Što se nikada 
do sada dogodilo nije, sbilo se je sada, t. j. Mletčanima 
bijaše šteta naknadjena, i obje stranke uglaviše mir. Dužda 
Venecije dobi taoce, i vrati se sa slavljem u Mletke. 

Sada je Domogoj stao uvadjati poredak u razstro- 
jene državne poslove. 

Namisao Mislavljeva, a i Trpimirova morala je biti 
privremeno napuštena. 


Medju tim se je sada u životu hrvatskog naroda po- 
javio novi jedan faktor, s kojim će imati da računa od 
sada svaki hrvatski knez. U susjednoj Panoniji, pod Ko- 
celom, a u vrieme Domogojevo, počelo se širiti slavensko 
bogoslužje, odpočeto Cirilom i Metodom. Slavensko je 
bogoslužje prešlo iz Panonije u dalmatinsku Hrvatsku. 

Od kakove je političke znamenitosti slavensko bogo- 
služje moglo biti za hrvatsku državnu tvorbu, možemo si 
predočiti, ako pomislimo na Moravsku za Svatopluka, kada 
je slavensko bogoslužje tamo procvalo, i na Moravsku iza 
Svatopluka, kada je slavenska služba prestala obstojati, i . 
kada narod iza smrti svog snažnog vladara nije imao svoje 
narodne crkve, u kojoj bi mogao naći utočište. Osim toga 
mora da imamo na umu: odnošaj dalmatinskih gradova sa 
sielom crkve, težkoću, da ti gradovi padnu u vlast Hrvatske, 
i narod, ovisan od crkve, koja ima sielo u drugoj državi. 

Poslie ćemo vidjeti, kako je u Bugarskoj narodna 
religiozna politika uspjela, i do kakove je visine digla 
Bulgariju. 

Misli se, da su sami slavenski apostoli udarili temelj 
narodnog bogoslužja u Hrvatskoj. 
| U vrieme prvog putovanja u Rim, Ćiril i Metod, 
putujući spram Jadranskog mora, izabraše put preko Hr- 
vatske. Drugim Metodovim putovanjem u Rim (870.) ciela 
se je dalmatinska Hrvatska upoznala s radom slavenskih 
apostola. Metod na ime, vraćajući se iz Rima, skrenuo je 
opet k Hrvatima u Dalmaciju. Za Domogoja je dakle sla- 
venska rieč prodrla medju Hrvate. Tako je slavenska na- 
rodnost dobila i duševnu podporu. Rimsko-dalmatinska 
crkva pako uzdrmala se je u svojim temeljima i savez 
s tom crkvom nije po tome pružao prijašnje koristi, da- 
“ pače nije bilo više niti onih motiva, koji su rukovodili 
odnošaje Mislava i Trpimira spram nje. 


Vizantija. Priestolje vizantinskih careva zasio je 
sada energički car Vasilije 1. Makedonac (867—886.), 
koji odluči uzkrisiti minuli sjaj vizantinskog carstva i po- 
vratit mu prijašnju političku znamenitost. Oko god. 870. 
podložio je on Vizantiji dalmatinske gradove i otoke. To 
podčinjenje pošlo mu je vrlo lahko za rukom. Pošto nisu 
mogli da se obrane od Saracena, koji su baš u to vrieme 
često napadali na nje, vjerojatno je, da se dalmatinski gra- 
dovi dobrovoljno dadoše pod pokroviteljstvo Vizantije, 
priznavajući joj vrhovnu vlast. U to je vrieme Vasilije 
pokušao, da podloži i Hrvate, koji su jošte nominalno bili 
pod vlašću Karolinga. Vizantinska mornarica napala je 
Hrvate, kada je glavna vizantinska vojska podsjedala Bar. 
Vasilije nije dakle odrešito napao Hrvata. Možda se je 


bojao otvoreno posegnuti za pravima Karolinga; nu već 
11 

taj pokušaj odkriva njegovu namisao; jasno je, da je on 
odlučio tim ili drugim kakvim načinom podložiti Hrvate 
Vizantiji. 

Hrvatska. Medju tim su sve misli Domogojeve 
bile naperene na to, kako da se osveti Veneciji za ne- 
davno poniženje. 

Ugovor od 864. godine izgubio je svoju krepost; nu 
već g. 873. nagovara papa Domogoja, da primiri morske 
gusare, koji da pod njegovim imenom napadaju na kršćane, 
i tako ocrnjuju njegov ugled. Odgovor Domogojev na te 
opomene brzo je sliedio. G. 874. Hrvati nenadano napa- 
doše Istru, razoriše četiri grada i orobiše crkve. To je 
druga ofenziva protiv inozemstva. Dužda mletački odjedri 
u potjeru za hrvatskim gusarima, stigne ih i potuče u 
morskoj bitci. 

Hrvati povratiše, što su ugrabili, te se obvezaše, da 
ne će napadati mletačke posjede. Ovo poduzeće nije dakle 
uspjelo, a bilo je posljednje za vladanja Domogojeva. 


Sjetimo se sada, da je bugarski knez Boris tražio od 
pape nadbiskupa za Bugarsku. Papa je medju tim oklievao 
s naimenovanjem bugarskog nadbiskupa, dok nije napokon 
početkom g. 870. carigradska sinoda u prisutnosti bugar- 
skih poslanika odlučila, da Bugarska po pravu ne spada 
pod rimskog, već pod carigradskog patrijarku. 

Kad se je za prvih godina carevanja Vasilija do- 
godio taj preokret u Bugarskoj, tada je još u Hrvatskoj 
vladao Domogoj, koji je pristajao za zapadom, premda je 
obstojala i iztočna stranka u Hrvatskoj. Da je Domogoj 
bio odlučan pristaša zapada, razabire se iz pisma pape 
Ivana VIII, u kome se papa tuži radi bugarskih stvari na 
grčku lukavost (graeca falsitas). 

Nu iztočna je stranka kovala protiv Domogoja urotu 
tako, da je on morao ubiti jednoga urotnika, premda mu 
je život obećao bio. Ta je urota morala biti dosta opasna, 
kad je Domogoj, e bi je udušio, bio prisiljen uporabiti 
obsežna i skrajnja sredstva, od kojih ga je papa dapače 
odvraćao, preporučujući mu blažu kaznu izgona iz zemlje 
(temporalis exilii religacio). Taj razdor u zemlji dovede 
do nemira, kada su poslie naravne ili silovite smrti Domo- 
gojeve (876.) zasjeli priestolje njegovi sinovi. 


X 


Hrvatska samostalnost pod vizantinskim 
vrhovničtvom 


4. Sedeslav 


Vizantija i vazali Vizantije. U službenom se 
imeniku nalazi popis vazala vizantinskog carstva. Vazali 
su podieljeni na četiri grupe i to: 1. na talijanske, 2. 
ilirske, 3. armenske i 4. kaukazke vazale. 

Vazali u Illyriku jesu: 1. arhon Hrvatske (Arhon 
znači princeps, knez), 2. arhon Srba, 3. arhon Zahumljana, 
, 4. arhon Konavlja, 5. arhon Trebinjaca, 6. arhon Duklje 
(Zete) i 7. arhon Moravske (na rieci Moravi u današnjoj 
podunavskoj Srbiji). 

U tom službenom popisu vazala vizantinskog carstva 
nema: 1. niti Neretvana (Paganije), niti 2. sedam rimsko- 


1 Kod Konstantina Porphyrogenita, De caeremon. aulae byzant. 


II. 48 p. 690, 691, Ed. Bonn. 
šk 

dalmatinskih gradova, koje carstvo smatra službeno svojim 
podanicima, a oni u istinu nisu podanici, već samo vazali. 

U ostalom je vrlo težko povući demarkacionu crtu 
koje medju vazalima i podanicima carstva, koje opet medju 
vazalima i nezavisnim plemenima. 

Imadđe zemalja, koje vizantinska politika smatra, da 
su neposredno podložene carstvu, a one imadu silnu auto- 
nomiju, te su samo vazalne kao n. pr. napomenuti dal- 
matinski gradovi. 

Imade i takovih zemalja, koje Vizantija smatra svojim 
vazalima, ali te zemlje ne dadu baš mnogo utjecati u 
svoju sudbinu iz Vizantije. N. pr. Hrvati teže više na zapad. 

Medju tim je taj vazalski odnošaj u razno vrieme 
različit. Od Herakliosa ubraja Vizantija Hrvate medju svoje 
vazale; oni su medju tim jedno vrieme zavisni od Fra- 
naka, poslie stupaju u vazalni odnošaj spram Vizantije, i 
tako opet oživljuje staro vizantinsko pravo na Hrvatsku. 
Dokle godj je ipak Vizantija znala pridržati te zemlje bal- 
kanskog poluotoka pod svojom vrhovnom vlasti, dotle je 
bilo zapriečeno stvaranje velike državne tvorbe u njezinom 
susjedstvu. 

Spoljašni znakovi vizantinskog vrhovničtva mienjali 
su se silno prema zemlji ili vladaru, a i po tome, kako 
je Vizantija bila sad jača ili slabija. Ti znakovi bijahu: 
1. Vazalni knez dobio je, došavši do vlasti bilo izborom 
ili nasljedstvom, investituru, kano potvrdu svoje vlasti od 
vizantinskog cara; 2. u dopisivanju izdavao je vizantinski 
car vazalu naredbe; 3. vazal je skoro uviek obnašao neku 
državnu ili dvorsku čast vizantinskog carstva ; 4. na novcu 
je bilo ime vizantinskog cara (drugi, osim zapadno rimskog 
carstva, nisu ni kovali novca: tako ni Hrvati za cielo 
vrieme svoje samostalnosti); 5. na čelu javnih vladalačkih 
ili državnih izprava odnosne zemlje navodilo se je ime 

dotičnog vizantinskog cara, koje se je spominjalo i u mo- 
litvama; 6. za nastupa careva poslana je vazalima njegova 
slika, ovjenčana krunom (viencem). 

To su bile formalnosti, po kojima se je očitovao va- 
zalski odnošaj. 

Nu kao što su za svakoga vazala vriedile samo neke 
od onih formalnosti, tako je svaki vazal imao i drugačije 
dužnosti. Ako je vazal bio bogat trgovac i neratoboran, 
tad je davao carstvu tribut, a za odmjenu imao je zaštitu 
u carskoj mornarici, vojsci i diplomaciji, te je imao trgo- 
vačke privilegije. Takovi vazali bijahu dalmatinski gra- 
dovi, Mletci i t. d. 

Ako je carstvo imalo varvare za vazale, onda je 
tražilo od njih vojničku pomoć. Takovi vazali nisu plaćali 
danka, već su dobivali od carstva darove i plaću, t. j. 
nekim načinom tribut. 

Ako je takav varvarski puk osim toga bio nevjernik, 
onda je prelaz na kršćanstvo bio uvjet, da buđe primljen 
pod okrilje carstva. 

Ovaj vazalski odnošaj nije medju tim uplivao na 
nutarnje stvari dotične zemlje, izuzevši slučaj, kada se je 
radilo o nasljedstvu vladavine, kada su stranačke razmirice 
u zemlji tražile i izazivale posredovanje i utjecaj vizan- 
tinskog dvora, što se je na žalost po nas Slavene često 


dogadjalo. ; 
Tako je vizantinsko carstvo bilo središte velike kon- 
federacije malih državica. — Što se tiče napose Hrvatske, 


iztičemo, da i naš domaći pisac, Toma, arcidjakon spljetski, 
znade za taj vazalski odnošaj, kad piše, da hrvatski vla- 
dari primahu znakove svoje časti od carigradskih impera- 
tora, i zvahu se njihovim eparhima ili patricijima. ! Kao 


1 Thomas Archid. Historia salon, c. XIII. 

drugi vazali, tako bi i hrvatski knezovi obaviešćivali vizan- 
tinski dvor, da stupaju na priestolje, te bi primali od Vi- 
zantije investituru t.j. ,insignia“ svoje časti. Priznanje ovoga 
prava Vizantiji dalo je povoda, da su se vizantinski ca- 
revi miešali u hrvatske razmirice glede popunjenja prie- 
stolja. To se je dogodilo poslie Domogoja — za Sedeslava, 
kada je opet stupilo u krepost staro historijsko pravo Vi- 
zantije, kojega se ona na hrvatsko zemljište nije nikada 
odrekla. 


x 
* * 

Hrvatska. Domogoj ostavi tri sina: jedan od njih 
imao je da postane hrvatski knez. Nu nije još nestalo po- 
tomstva iz Trpimirova roda. Članovi Trpimirova roda 
gledali su već na Domogoja kao na uzurpatora, te su 
očikali sgodnu priliku, da opet dodju do izgubljene vlasti 
nad Hrvatima. Tu je utakmicu upotrebio vizantinski car, 
da si podloži Hrvatsku. Uz podporu Vizantije zasjede jedan 
član obitelji Trpimirove, Sedeslav (877—879.), na hr- 
vatsko priestolje, usmrtivši Domogojevu djecu; a da se na 
priestolju učvrsti, odluči prisloniti se na iztok. Praćen 
carskom četom, uputi se on u Carigrad caru Vasiliju. U 
Carigradu je Sedeslav priznao vizantinsku vrhovnu vlast, 
i stavio se pod okrilje Vizantije. Počevši od Sedeslava 
stoji Hrvatska pod vrhovnom vlasti Vizantije. Zavisnost 
je o Francima prestala. Da Vasilije sačuva vjernost Sede- 
slavljevu, odredi, da dalmatinski gradovi od sada plaćaju 
hrvatskom knezu onaj danak, koji su prije morali davati 
vizantinskom strategu. Po ovoj je odredbi Spljet plaćao 
hrvatskom vladaru 200 zlatnika, Zadar 110, Trogir, Osor, 
Rab i Krk po 100. Prvenstveni položaj u Dalmaciji služ- 
beno je od sada pripadao Hrvatima, a ne Latinima, što 
će doskora opravdati dogadjaji ne samo na političkom, već 
i na religioznom poprištu. 

U Carigradu se je na ime, kao što već iztaknusmo, 
smatralo, da je za učvršćenje sveze medju vizantinskim 
carstvom i zemljama balkanskog poluotoka potrebita osim 
državne još i crkvena zajednica. Ako se je u Carigradu 
visoko cienila crkvena zajednica sa podpuno samostalnom 
i donekle neprijateljskom Bulgarijom, — koliko se je ona 
više željela sa Hrvatskom, čiji je knez došao glavom u 
Carigrad, da se medju carstvom i njim uzpostavi neka- 
dašnji odnošaj. 

U VIII. vieku nije bilo još dovršeno pokrštenje Hr- 
vata. Zavisnost o Vizantiji imala je biti sada učvršćena 
konačnim pokrštenjem. Nu sad više nisu Hrvate krstili 
rimski, nego grčko-slavenski svećenici. Politička zavisnost 
Hrvata od Vizantije pada nekako u isto vrieme sa crkve- 
nim razkolom, iza sabora od god. 870. — Carigradski je 
patrijarka mislio podčiniti svojoj vlasti sve one podanike 
vizantinskog cara, koji su do tada bili crkveno zavisni o 
Rimu; s toga nije mogao dozvoliti ni tog, da Hrvati pod- 
padnu pod zapadnu crkvu. Poradi toga bijahu iz Vizantije 
poslani svećenici, da krste Hrvate. Tako su Hrvati bili po 
drugi put kršteni po iztočnom obredu, te priznavahu 
crkvenu zavisnost o vizantinskom patrijarki. 


Dalmatinski biskupi, nesumnjivo samo za to, da im 
ne izmakne njihova pastva u Hrvatskoj, i da si ju i na- 
dalje uzdrže, priznadoše takodjer svojom glavom patri- 
jarku carigradskog. 


I sbilja nalazimo Dalmaciju t. j. romanske gradove 
i otoke na jednom u taboru iztočne crkve, premda su 
stoljetne sveze upućivale njezino gradjanstvo i svećenstvo 
na zapad. U krilu iztočne crkve bijaše narodnom bogo- 
služju otvoreno široko polje. Smirnov misli, da su Hr- 
vati u svom historijskom životu stupili sada prvi i jedini 

put na pravu stazu razvitka. Ako su Hrvati i priznavali, 
da su podanici Vizantije, bili su oni ipak samostalni u 
pravom smislu; a napokon ta slaba zavisnost nije mogla 
da bude dugotrajna. Dalmatinsko pitanje riešilo se je vrlo 
povoljno po Hrvate ; oni su polučili danak od dalmatin- 
skih gradova; u skoroj budućnosti bilo je moguće ko- 
načno podložiti te gradove pod vlast hrvatskog kneza uz 
stanovite vazalne uslove. Nadalje bijaše u Hrvata obez- 
biedjeno narodno bogoslužje, propagovano po državi i 
crkvi; a to narodno bogoslužje nisu sada više mogli da 
zaprieče dalmatinski biskupi, pošto: su i oni bili pod po- 
kroviteljstvom iste glave, — carigradskog patrijarke. — 
Sdruženje dalmatinskih građova sa Hrvatskom pokazivalo 
se je prema tome još izvjestnijim, što su obje strane bile 
u jednakim političkim i crkvenim prilikama. Nu ovakova 
je budućnost Hrvatske države dobila udarac već u samoj 
klici. Vladavina Sedeslavljeva potrajala je nekako oko go- 
dine i pol dana. Sva je prilika, da ga je Branimir 
(879—892.) ubio, i zasio na hrvatsko priestolje. 


Preokret 


5. Branimir 


Kao što je bila kratka vladavina Sedeslavljeva, tako 
je bila kratka politička i crkvena zajednica Hrvatske sa 
Carigradom. Iza kako je Branimir digao bunu protiv Sede- 
slava, smaknuo ga i zasio na hrvatsko priestolje, bilo je 
jedno od prvih djela novoga kneza, da Hrvatsku opet 
privede u zajednicu s Rimom. Hrvatska je sada — drži 
Smirnov — sašla sa staze, kojom je jedva počela stu- 
“ati. Crkvena borba izmedju Rima i Carigrada bila je u 

to vrieme na vrhuncu. Rim je rabio sva moguća sredstva, 
da privuče Slavene na svoju stranu. — Rački drži, da 
se već iz pisma pape Nikole I. (858—867.) razabire, da 
je hrvatska država, nastojeći o tome, da si u dosegu svoje 
državne vlasti stvori biskupiju, osnovala u Ninu biskupsku 
stolicu, i to bez dozvole i u natoč zabrani papinoj. Nu 
ako je već tada bila podignuta biskupska stolica u Ninu, 
ona za cielo nije utemeljena uz sudjelovanje spljetskog 
nadbiskupa. Bilo kako bilo, što se dobe postanka ninske 
biskupije tiče, svakako znamo, da je papa istom poslie, 
t. ). sada, za Branimirova preokreta, pristao na utemeljenje 
ninske biskupije iza napomenutih političkih prilika, samo 
da Hrvate uza se prikopči. — Smirnov smatra, da je 
častohlepni djakon Teodosije zamislio zlokobnu misao, 
da se okoristi prilikama, i da pod pokroviteljstvom rimske 
crkve udari temelj narodnoj hrvatskoj biskupiji (uz saču- 
vanje slavenskog bogoslužja). U tu svrhu da je on nago- 
varao Branimira, e bi ovaj razriešio crkvene i političke 
sveze sa Vizantijom. Branimir da je na to pristao tim, 
radje, što se je bojao osvete careve radi umorstva Sede- 
slavljeva. Branimir zaista posla k papi popa Ivana sa 
svojim pismom i pismom djakona Teodosija. Branimir je 
papi poručio, da želi biti vjeran ,Sv. Petru i nasliedniku 
njegovu“, te ga moli za blagoslov. Teodosij pako očitova 
svoju odanost i vjernost spram crkve sv. Petra i papinstva. 
Papa je s uzhitom primio viest, da se Hrvati vraćaju u 
krilo rimske crkve. U Rimu, gdje se je gubitak Bugarske 
živo osjećao, morao je biti povratak Hrvatske pozdravljen 
velikim veseljem. Koliku je radost papa Ivan VIII. osjetio 
uslied toga, vidi se iz njegovih triju listova od 7. lipnja 
g. 879., što ih je jednoga za drugim poslao u Hrvatsku: 
jedno Teodosiju, a dva Branimiru. U tim pismima papa 
izriče svoju radost povodom povratka Hrvata k rimskoj 

crkvi, te nagovara Branimira, da bude stalan u svojoj 
odluci. Vrlo je interesantno papino pismo Teodosiju. Papa 
ga opominje, da ne traži gdje drugdje biskupski naslov, 
već da ga primi neposredno iz ruku rimskog biskupa, 
glave sviju božjih crkava. Novoimenovani ninski biskup, 
prijašnji djakon Teodosij, bio je dakle za biskupa po- 
svećen po samom papi, dočim je inače posvećenje pod- 
ručnih biskupa bilo neposredno pravo njihovih metropo- 
lita, u ovom slučaju spljetskog nadbiskupa. Na takav je 
način 1. dobivena dozvola rimskog pape za osnutak nove 
(hrvatske) biskupske stolice, i 2. ta nova biskupska stolica 
bila je uzeta u zaštitu protiv spljetske mitropolitanske 
crkve i njegove vlasti. Da je uslied toga nastala velika 
opreka izmedju rimskog biskupa i spljetskog nadbiskupa, 
o tom ne ima sumnje. Teodosije pako došao je bez za- 
preke do željenog naslova; tako je bila uzkrisena narodna 
hrvatska biskupija. Narodno bogoslužje bilo joj je dušom. 
Papa Ivan VIII. uzeo je pod svoje okrilje slavensko bogo- 
.sSlužje u Panoniji, pa mu nije stavljao zapreke ni u Dal- 
maciji. Na prvi se pogled čini, kao da se položaj Hrvatske 
nije promienio, ako ga izporedimo sa onim položajem, 
koji je Hrvatska zauzimala za Sedeslava; s polučenjem 
crkvene samostalnosti činilo se dapače, kao da je Hrvatska 
bila na dobitku. U istinu pako bio je taj dobitak samo 
slučajan, privremen, skoro i prividan, jer je izključivo za- 
visio o ličnom odnošaju pape spram Slavenstva i Hrvatske. 
Žalostne posljedice postupka Branimirova nastadoše odmah 
iza smrti pape Ivana VIII. 


Ovdje izloženo mnienje izrekao je pravoslavni Rus 
Smirnov. Da li je njegovo mnienje opravdano t. j. da 
li je Hrvatska zaista sašla s pravoga puta, kada se je opet 
priklonila Rimu, o tom se je već mnogo prepiralo. Mi se 


171 


ne ćemo ovdje upuštati u obširna razglabanja, već samo 
pitamo: što bi bilo .sa Hrvatskom, da je ostala u svezi 
sa Vizantijom, i.da je ostala pri iztočnom bogoslužju ? Ne 
bi li Hrvati bili stvorili hrvatsko-pravoslavnu crkvu, kao 
što ju stvoriše nama istorodni Srbi? Ne bi li se u slučaju 
utemeljenja posebne brvatsko-pravoslavne, čisto slavenske 
crkve i očuvanja slavenskog bogoslužja bolje otimali i oteli 
inozemstvu, katoličkim Magjarima i Niemcima? Nesreća je 
svakako, da smo stanovali, gdje se takmi grčki i romanski 
sviet, baš tamo, gdje se lome i bore te dvie kulture. 


Nu s Hrvatskom nije se odmah povratila Rimu vi- 
zantinska Dalmacija t. j. gradovi i otoci. U Dalmaciji bi- 
jaše upliv Vizantije odlučan. Papa Ivan VIII. nije dakako 
propustio prilike, da uz put ne dade popu Ivanu, koji je 
nosio pisma Branimiru i Teodosiju, list i na biskupe, sve- 
ćenstvo i žitelje Dalmacije. U pismu od 10. lipnja 879., 
upravljenom na biskupe: Vitala zadarskog, Dominika 
osorskog i. na spljetskog arcipresbitera Ivana (pošto je 
nadbiskupska stolica bila tad izpražnjena), — nagovara ih 
papa, da se vrate ,k stolici sv. Petra, koja je glava i 
učiteljica sviju božjih crkava“; sjeća ih, kolika su dobra 
uživali njihovi predšastnici, koji su se utjecali u Rim, a 
kolika zla trpe oni, iza kako se od njega odmetnuše. Za 
tim papa nadovezuje, a to je za nas vrlo znamenito: , Ako 
poradi Grka i Slavena štogodj sumnjate sbog toga, kada 
bi se u naše krilo povratili, znajte za izvjestno, da ćemo 
uznastojati prema odredbama sv. otaca i naših papa pred- 
šastnika pomagati vas vlašću.“ 


Spomenici ne govore, kakav je odziv imao u vizan- 
tinskoj Dalmaciji taj poziv pape Ivana VIII. Znade se, da 
je nadbiskupom spljetskim izabran Marin, nu ne zna se, 
je li je posvetu i plašt primio u Rimu ili drugdje. 

Nu biskupi dalmatinski, kao što iztaknusmo, trpili 
su štetu odatle, što su bili pod vlašću carigradskoga pa- 
trijarke, jer su bili lišeni svoje slavenske pastve, gdje bi- 
jaše u sporazumku s Rimom uredjeno narodno biskupstvo. 
Ovo odđciepljenje Slavena bio je vrlo osjetljiv udarac za 
dalmatinske biskupe, koji su vidjeli svoje gospodstvo sti- 
snuto izključivo unutar samih gradskih zidina. Radi toga 
mora da se dalmatinski biskupi skoro vratiše u krilo Rima. 

Vrativši se Rimu, dalmatinski su biskupi dakako že- 
ljeli i težili, da si povrate i izgubljenu pastvu, ali medju 
njima i tom pastvom t. j. narodom stajala je sada ninska 
hrvatska biskupija. Grad Nin ležao je na čisto hrvatskom 
zemljištu, te bijaše tada, sva je prilika, priestolnicom Hr- 
vatske. Ondje je još u XI. vieku bio kraljevski dvorac. 
Ako je u IX. vieku crkvena glava hrvatskog žiteljstva 
(spljetski nadbiskup) stanovao izvan hrvatskog zemljišta, 
našla je hrvatska državna vlast u ninskom hrvatskom bi- 
skupu protutežu protiv metropolite u Spljetu. Počev od 
Teodosija, ninski je biskup nastojao sve više i više, da 
postane glavom ciele hrvatske crkve; u tu svrhu zauzimao 
se je on za razna prava hrvatskog naroda, a osobito za 
njegovo slavensko bogoslužje. Ovo bogoslužje bijaše na- 
ravna sveza cielog hrvatskog naroda sa ninskim biskupom ; 
ono bijaše temeljni kamen hrvatske crkvene samostalnosti. 

Teodosije nije se ograničivao na područje svoje bi- 
skupije, već je utjecao u crkvene poslove cielog hrvatskog 
naroda, i svagdje je širio i branio Slavenstvo. ! 

Da bude uništeno slavensko bogoslužje, da se što 
moguće više ograniči obseg ninske biskupije, podčiniv je 


1 Ruski je arhimandrit Leonid u ruskoj akademiji razvio da- 
pače teoriju, da je i hrvatsku glagolicu izumio ovaj isti biskup 
Teodosije god. 879., dočim je poznato, da je kirilicu obreo filozof 
Konstantin god. 862. 

Spljetu, da dapače ta biskupija bude sbrisana sa lica 
zemlje, — to je bio jedini put, kojim su morali udariti 
latinski dalmatinski biskupi i svećenstvo, da izadju iz ne- 
priličnog položaja, u koji ih je zatjerao Teodosije. Samo 
na taj način mogli su latinski. biskupi doći opet do iz- 
gubljene slavenske pastve. Sada počimlje stoljetna borba 
izmedju Nina i Spljeta. Ona je odpočela za pape Stje- 
pana VI., nasljednika Ivana VIII. U povodu tužbe dalma- 
tinskih biskupa pošalje papa ninskom biskupu Teodosiju 
pismo, u kome mu poručuje, neka ne prekoračuje obsega 
svoje biskupije, i neka se ne uzdiže više, nego što je po- 
trebno, t. j. neka sebe ne smatra vrhovnom duhovnom 
glavom sviju Hrvata. Namisao ninskog biskupa Teodosija, 
na izpunjenje koje namisli pristade papa Ivan VIII., možda 
protiv svoje volje, — naišla je na _protimbu u njegova 
nasljednika. Papa Stjepan VI. pristao je za dalmatinskim 
biskupima i nije više dozvoljavao, da ninski biskup bude 
duhovni poglavica sviju Hrvata. Sada je još trebalo pri- 
vući u kolo dalmatinskih biskupa i svjetovnu vlast t. j, 
hrvatske knezove. S obzirom na sadašnje neprestano ja- 
čanje sile latinsko-dalmatinskih biskupa izvjestno je bilo, 
da oni ne će dopustiti, da se poveća broj hrvatskih bi- 
skupa. Da su se biskupi hrvatske narodnosti bili brojno 
umnožali, mogli su uz podporu kneza oteti od dalmatin- 
skih biskupa cielu Hrvatsku, i učiniti ju nezavisnom od 
spljetske crkve, a zatim, izabravši jednog iz svoje sredine, 
postaviti njega na mitropolitansku stolicu, za utemeljenje 
koje zauzeli bi se kod pape hrvatski knezovi. Branimira 
ne bi bilo težko predobiti za takovu osnovu, pošto je. on 
bio u tiesnom odnošaju sa ninskim biskupom. Nu čudno 
je sada ipak, da je nadbiskupa spljetskog Marina nasliedio 
isti ovaj Teodosij, ninski i ujedno hrvatski biskup, te da 
Teodosij nije u Rimu tražio, već u Akvileji, da bude po- 

sadjen na nadbiskupsku stolicu. Patrijarka akvilejski pako 
pristajao je u borbi izmedju Carigrada i Rima za Cari- 
gradom. — Radi toga je papa Stjepan VI. dao ukor i 
akvilejskom patrijarki i nadbiskupu Teodosiju, koji je istom 
poslie od apostolske stolice zamolio nadbiskupski plašt, 
koji mu je bio i obećan, čim dodje glavom u Rim. 

Iz ovoga se dade zaključiti, da papa Ivan VIII. nije 
još uspio podpuno prikopčati dalmatinske gradove uz 
rimsku stolicu, i da izmedju njega, ninskog biskupa i hr- 
vatske državne vlasti nije bilo sve gladko svršeno. 

Poslie se je ipak Dalmacija povratila k Rimu, i od 
godine 887—888. nema više traga razmiricama izmedju 
Hrvatske i Rima, kao niti izmedju Dalmacije i Rima. 

Ako se dakle izuzme ovo kratko vrieme kolebanja 
od kakovih 15 godina, priznavala je Hrvatska i Dalma- 
cija neprekidno crkvenu vlast pape. 

Hrvatska biskupija u Ninu izgubila je sada na jednom 
svoju podporu, jer je Branimir u brzo umr'o. Njega na- 
sliedi Mutimir. 


6. Mutimir 


Mutimir (892 —914.) nazivlje sebe u poveljama sinom 
Trpimirovim. Novi knez, koji nije udioničtvovao kod pre- 
vrata, što su se odigravali u povjesti hrvatskog naroda 
prije njegova nastupa na priestolje, vratio se je k davno 
napuštenom političkom programu Trpimirovom. Jezgra 
toga programa, kako je poznato, bila je: da se uz pri- 
pomoć moćnog dalmatinskog svećenstva razširi područje 
kneževske vlasti na štetu županske, i da se stvori iz Hr- 
vatske i Dalmacije (t. j. primorskih gradova) jedna dr- 
žavna cjelina. 

Opočevši raditi za tu politiku, on je odmah pristao 
za Spljetom u prieporu, koji je trajao izmedju Spljeta i 

Nina. Aldefred, nasljednik ninskog biskupa Teodosija, stupio 
je u otvorenu borbu protiv spljetskih metropolita po- 
radi crkvenog zemljišta; predmet spora bile su zemlje 
crkve sv. Jurja u Putalu, darovane spljetskoj crkvi od 
Trpimira. Ninski je biskup htio, da si te zemlje prisvoji, 
jer su one bile dane spljetskom nadbiskupu samo na 
vremenito uživanje, do izplate duga, a da su inače vlast- 
oničtvo ninskog biskupa. Spljetski je pako nadbiskup tvrdio, 
da je te zemlje Trpimir dao u vječno vlastničtvo spljetskoj 
crkvi. Spor došao je na rješitbu knezu; on ga je riešio, 
ali u korist spljetskog nadbiskupa, i kako se obćenito drži, 
pristrano, pošto je ninski biskup bio u pravu; rok uži- 
vanja spornog zemljišta u poveljama Trpimirovim bio je 
ograničen ,singulis annis“. Premda se na prvi pogled čini, 
da je taj dogadjaj od male znamenitosti, ipak se odatle 
mora zaključiti ovo dvoje, što je vrlo važno: 1. Nin bio 
je u očitoj borbi sa Spljetom; a. Nin u toj borbi nije 
našao podpore u svjetovne vlasti. U odlučan čas, kada je 
za djelo Teodosijevo bila nuždna energička podpora, kada 
se ninska biskupija i knez imadoše složiti u zajedničkoj 
težnji, kada su imali zajedno riešiti zadaću crkvene samo- 
stalnosti hrvatske, — tada se je knez priklonuo neprijate- 
ljima slavenske narodnosti. Slaba strana Teodosijeve osnove 
izbijala je već sada na površinu; nu ima doći jošte gore 
iza gorega. Ravnodušan spram crkvenih pitanja, Mutimir 
je glavnu svoju pažnju posvetio državnim pitanjima. Do- 
gadjaji opravdavahu do stanovite granice tu Mutimirovu 
politiku. | 


* 
*& *k 


Vizantija, Bugarska i dolazak Magjara. 
Simeon, (893—927.) sin Borisov, najznamenitiji je bu- 
garski vladar. Suvremenik njegov bijaše u Hrvatskoj Muti- 
mir, poslie Tomislav, a u Moravskoj Svatopluk. 

U isto vrieme pojavio se je na pozornici svieta novi 
ratoborni narod Magjara, koji se prije kratkog vremena 
odtisnuše iz Azije na Don, zatim na Dnjestar, Prut i Seret, 
te tako dodjoše u susjedstvo Bugara. 

Misli se, da je g. 892. Arnulf pozvao Magjare protiv 
Svatopluka, koji su tada nekoliko nedjelja harali, palili i 
ubijali po Panoniji i Moravskoj. Tako je Magjarima Do 
pokazan put u srdce Evrope. 

Simeon se zarati sa Vizantijom, a vizantinski car 
Lav VI. pozva Magjare u pomoć, koji zaista godine 893. 
predju Dunav na vizantinskim ladjama. U tri bitke potu- 
koše Magjari bugarskog vladara tako, da je ovaj bio pri- 
moran sklopiti mir sa Vizantijom. Već iduće godine, poslie 
smrti Svatoplukove, pojaviše se Magjari, iza kako izpre- 
bijaše Bugare, opet u Panoniji, gdje sasjekoše mlado i 
staro, samo si uzeše mlade žene. No sada se Bugari poput 
Vizantinaca složiše sa divljim azijskim Pečenezima, koji 
stanovahu na Dnjepru, te navališe g. 895. zajedno na Ma- 
gjare, sasjekoše silu svieta i zauzeše zemlju; od sada se 
Pečenezi nastaniše u zemljama od Dunava do Dona, Ma- 
gjari pako, lišeni ove zemlje, bacili su se na Moravsku i 
Panoniju; oni razoriše moravsku državu, razciepiše južne 
Slavene od sjevernih t. j. zabiše se poput klina medju 
nje, i naseliše se poglavito u ravnicama na obalama Du- 
nava i Tise, odakle su navaljivali na sve strane; Magjari 
su dakle razapeli svoje čadore u istom kraju, gdje je ne- 
kada bio glavni stan Avara. ' 

Magjari zaustaviše njemačko napredovanje na iztok | 
(Drang nach Osten), kao što već iztaknusmo. | 


God. 912. nastade u Simeonovoj vladavini odlučan 
preokret. Vizantinski je car Lav VI. umr'o. Njegov na- 
sljednik Alexandar lahkoumno je pogrdio bugarsko po- 

slanstvo, koje imaše da obnovi mir sa Vizantijom. Nu 
Alexandar brzo umre, a nasliedi ga Konstantin VII. 
Porphyrogennetos, za onda još diete. Simeon, biesan, 
digne na noge svu svoju silu s namjerom, da osvoji sve 
vizantinske zemlje u Evropi. Četiri je puta podsjedao Cari- 
grad, a dva puta je osvojio Drinopolje. U kolovozu 913. 
opet se pojave Bugari pred Carigradom. Iduće godine 
držao je Simeon neko vrieme u svojim rukama Drino- 
polje. Nu primirje, sklopljeno s Bugarima, upotrebiše 
skrbnici malodobnog cara, da bogatim darovima nadju 
saveznike medju Arapima, Pečenezima, Magjarima i srbskim 
plemenima. 

Iza trogodišnjih priprava dodje kod Mesembrije go- 
dine 917. do bitke, koja se svrši uništenjem vizantinskih 
vojska. 

Sada je pobjedniku Simeonu bio otvoren cieli bal- 
kanski poluotok. Izim Carigrada i nekojih obala bilo je 
sve u njegovim rukama t. j. cieli balkanski poluotok sve 
do Save. 

Iztičemo, da je u Bugarskoj vlasti: Priština, Lipljan, 
Niš, Braničevo i Beograd. 

Vladar tako ogromne države nije se mogao zado- 
voljiti samo naslovom kneza, već se_prozva carem Bu- 
gara i samodržcem Grka. 

Carsku je krunu dobio. iz Rima, a ne iz Carigrada. 

Ujedno je Simeon bugarsku nadbiskupiju uzvisio na 
patrijaršiju. 

Izim napomenutih krajeva Prištine, Lipljana, Niša, 
Braničeva, Beograda padoše i ostala srbska plemena pod 
vlast Bulgarije. Župan srbski, Petar, bio je na ime sa- 
veznik i plaćenik vizantinski. | 

Zahumski pako knezMihajlo Višević(912—9326.) 
bio je bugarski saveznik Na poticaj Mihajla Viševića 

uhvatiše Bugari srbskog župana Petra, te ga u tamnici za- 
.daviše. — Uprava nad srbskim plemenima bje povjerena 
Pavlu, koji je kao i Petar _bio iz roda Vlastimirova. 

God. 923. pojavi se Simeon opet pred Carigradom, 
nu ne zna se, za što nije navalio na grad. 

Iza g. 926. opet se stade naoružavati, da navali na 
Carigrad, nu sada ostade samo kod naoružavanja, jer je 
imao posla sa srbskim plemenima. Od Simeona imenovani 
novi župan Pavle htio je postati nezavisnim, no bje srušen. 
Kada je i njegov nasljednik Zaharija počeo s Vizan- 
tincima da plete mreže, pošalje Simeon protiv njega vojsku, 
koja mora da nije bila jaka, jer je Zaharija nad njom 
iznio pobjedu i poslao glave bugarskih vodja u Carigrad» 
Druga bugarska vojska potuče Srbe; narod bje pohvatan 
i u Bugarsku odveden, a Zaharija pobježe u Hrvatsku (924.). 

Simeon iza toga navali na Hrvatsku; nu ovdje bje 
završeno napredovanje Bugara, jer je vodja Simeonov, 
Alogobotur (925.), bio od Hrvata do noge potučen, 

Usred tog ratovanja umre Simeon 27. svibnja 927. 

Ovo je bilo nuždno iztaknuti, jer će doskora i Hr- 
vatska doći u dodir s Magjarima i Bugarskom, te ćemo 
cielo ovo gibanje gledati sa našeg hrvatskog stanovišta. 


Nastavak Mutimirove vlade. Poslie herojskog 
ustanka Ljutovidova, posavska Hrvatska ostala je pod 
vlašću Franaka. Pol vieka poslie, država stvorena Bornom, 
stekla je političku samostalnost; nu knezovi posavske Pa- 
nonije tečajem cielog devetog vieka bili su vjerni i odani 
Karolinzima. Posljednji od njih bio je, sva je prilika, Bra- 
slav, koji se spominje u fuldskim analima g. 896. Kako 
nam je poznato, oko god. 900. na granicama Panonije i 
Koruške pojavilo se ratoborno pleme Magjara, koje za- 
dade prvi udarac gospodstvu Karolinga u ovim stranama, 

a za tim godine 907. u bitci kod Požuna bijaše gospodstvo 
Niemaca u srdcu Evrope uništeno. 

Sada se je posavskim Hrvatima pružila prilika, da 
stresu sa sebe njemački jaram. Vjerojatno je, da oni nisu 
oklievali i da su se tim prilikama zaista okoristili. Za- 
visnost o Niemcima prestala je doduše, ali na vidiku bi- 
jaše druga, možda još teža zavisnost. Posavski Hrvati bili 
su na ime u pogibelji, da postanu plienom Magjara. Hr- 
vatski knez u Dalmaciji mogao se je okoristiti tim polo- 
žajem Posavaca, da ih podloži svojoj vlasti. 

Isto tako znameniti bijahu dogadjaji, koji su se sbili 
na jugoiztoku Hrvatske. Četiri godine prije Mutimira zasio 
je na ime na bugarsko priestolje znameniti Simeon. 

Već u prvoj godini njegova vladanja buknula je 
borba Bugara sa Vizantijom, koja je trajala kroz cielo 
vrieme vladanja Simeonova. Ženijalni je knez vidio jasno, 
kako će u toj borbi znamenitu ulogu igrati malena ple- 
mena, koja stanuju u njegovu zaledju. Simeon zametne 
prijateljske odnošaje sa Mihajlom, knezom Zahumlja, nu 
pod tim osobnim prijateljskim odnošajem sakrivale su se 
druge osnove. (U to je vrieme vladao Simeon nad srb- 
skim plemenima.) 

Što se je moglo sada dogoditi sa dalmatinskom Hr- 
vatskom? Hrvatskoj je od Simeona prietila opasnost, jer 
su hrvatski knezovi poput bugarskih utjecali u nutarnje 
poslove još ne organizovanih srbskih plemena, davali su 
kod sebe utočišta nesretnim pretendentima za kneževsku 
vlast u Srbiji, pretendentima, koji su se za tim vraćali u 
Srbiju i ondje s nova odpočimali borbu. — Mutimir je 
proniknuo Simeonove namjere, te je tačno opredielio svoj 
odnošaj spram rastuće moći Bugarske. Vidjeli smo, da su 
tiesni odnošaji sa Francima upoznali hrvatske knezove sa 
rimsko-germanskim formama državne uprave. Neposrednom 

posljedicom toga upoznavanja bilo je to, da je već za 
Trpimira ugled župana stao padati, a kneževska je vlast 
razširila svoj djelokrug. 

U dobi od Trpimira do Mutimira županstvo je sve 
više i više padalo; jaki i nezavisni župani bili su malo 
po malo sniženi do stepena prostih dvorjanika. Župani za 
Mutimira upravljali su kneževim imanjem, sačinjavali su 
dvorjanstvo njegove žene, bili su njegovi posteljnici, štito- 
noše, konjušari itd. Nu kraj sveg tog ojačanja unutarnje 
kneževske vlasti nije se ipak mogao hrvatski knez nazivati 
samostalnim vladarom. S početka bio je knez biran od 
naroda, nu izbor postao je pravovaljan tek nakon potvrde 
od germanskog cara. Još Trpimir priznavaše nad sobom 
nominalnu vlast cara. Za vladanja Sedeslavljevog miešala 
se je opet Vizantija u nutrašnje poslove Hrvatske; Branimir 
je tražio uporište u Rimu. Mutimir odluči učiniti kraj tom 
neopredieljenom položaju Hrvatske. On je prvi nazvao sebe 
hrvatskim knezom ,Dei gratia“.! To znači, da je Hr- 


1 Fustel de Coulanges, govoreći o formuli »gratia 
Dei«, veli, da se prvi put u karolinžkim diplomama nalazi izreka: 
»Gratia Dei rex Francorum«, dočim te formule nema u merovinžkim 
diplomama. Kakav značaj imade ta novost, i kakovo značenje imadu 
te rieči: »gratia Dei«? — Često se dogadja, da neki izraz ili neka 
formula reprezentuje u jednoj epoki neko izvjestno značenje, a u 
drugojepokiimadeista formula opet sasmadrugo 
značenje. Danas, kaoiposljednjetri do četiri sto- 
tine godina značerieči: »kralj po milosti božjoj«, 
da kraljevska vlastne dolazi odnaroda, pasu te 
rieči antiteza »narodne volje«, i znače te iztiču 
neki nadnaravni ponos. — U VIII. vieku pako cieli je sviet 
drugačije je shvaćao tu formulu. Rieč »gratia« značila je 
djelo dobrote, čistu sklonost, te je bila odraz 
misli, dajenetko zadobio nešto, što nije zaslužio. 
U ono je doba religiozno čuvstvo bilo vrlo živo, te se je smatralo, 
da je svaka dobra stvar milost božja; za to se je u ono doba ka- 

vatska od sada podpuno samostalna država, 
da njezin knez prima svoju čast ne kao vazal iz ruku vi- 
zantinskog ili germanskog cara, već iz ruku naroda; da 
je posvećen Bogom. — Tim je korakom Mutimir razjasnio i 
svoj položaj spram Bugarske. Bila sudbina Bugarske koja 
mu drago, stekla dna bilo kakav upliv na nutarnje poslove 
srbskih plemena, hrvatski knez, kao samostalan vladar, 
ne dozvoljava joj miješati se u poslove svoje države, u 
pravac svoje vanjske politike i spreman je, u nuždnom 
slučaju, braniti svoj položaj oružjem u ruci. Nasljednik 
Mutimirov pošao je njegovim stopama. 


XI 
Hrvatska pod kraljevima svoje krvi 


I. Tomislav 
od god. 914—940. 


Tomislav je velika ličnost u hrvatskoj povjesti. On 
je prekrasno izvršio ono, što je bio odpočeo Mutimir, te 


zalo, da se neka dobrota ne ima pripisati vlastitoj zasluzi, već do- 
broti i milosti Svemogućega. 

Svećenici su ponajprije stali rabiti tu formulu n. pr. »gratia 
dei episcopus«, »Cunibertus gratia Dei Coloniensis episcopus (g. 632)«. 

Pepin i Karlo Veliki poprimili su tu formulu od biskupa za- 
jedno sa značenjem, koje bijaše s njome skopčano. Kada Pepin kaže, 
da je »kralj po milosti božjoj«, ne misli on time niekati utjecaj 
franačkog puka u njegovu vlast; on hoće samo da prizna milost i 
dobrotu božju, koja je njemu izkazana, 

je doveo Hrvatsku do velikog stepena moći i snage. Prvo 
njegovo djelo bijaše, da je pripojio Hrvatskoj panonske 
zemlje (današnju Hrvatsku i Slavoniju). Mi smo vidjeli, u 
kakovim su prilikama te zemlje bile za Mutimira. Tomi- 
slav se je okoristio prilikama, da se bolje nije moglo, i 
poslie odieljenog života od više stotina godina, dalmatinski 
i posavski Hrvati tvorili su jednu političku cjelinu, spojili 
su se u jedno državno tielo. Rački misli, da se to nije 
sbilo bez krvavog sukoba sa Magjarima. 

Odmah za tim, po mnienju većine iztraživalaca, Tomi- 
slav je zavladao zapadnim dielom Bosne. Granice hrvatske 
države išle su sad već na sjeveroiztoku kraj Drave; na 
iztoku, sa strane Bosne, Hrvatska je graničila sa srbskim, 
još ne organizovanim plemenima, koje Bugari drže u ru- 
kama. Da dovrši djelo hrvatske državne tvorbe, imao je 
Tomislav da rieši jošte pitanje, koje je zanimalo već Mi- 
slava i Trpimira, a to je: kako će skučiti pod svoju vlast 
primorske dalmatinske gradove. To djelo došlo je za Sede- 
slava na pravi put; nu dalje prilike osujetiše dovršenje ' 
toga djela. Za Tomislava je odnošaj primorskih gradova 
spram Hrvatske bio ograničen samo na plaćanje danka. 

Sredstva za riešenje pitanja o dalmatinskim grado- 
vima našao je Tomislav u političkim prilikama svoga doba. 

U medjuvremenu, dok je Tomislav bio zaokupljen 
proširivanjem granica svoje države na sjever i iztok, pla- 
nula je izmedju Bugara i Vizantije ljuta borba. Punih 7 
godina, počev od 913., držao je bugarski Simeon u ne- 
prestanom naprezanju sve sile vizantinskog carstva. 

Bilo je časova, da si mogao pomišljati, e će se Vi- 
zantija srušiti pod udarcima silnog bugarskog vladara. 
Iste godine, kada je stupio na priestolje vizantinski car 
Roman Lakapen (919.), vojska je Simeonova bila pred 

vratima Carigrada, na obalama dardanelske priečbe; bu- 
garski je car_ već pružio ruku za krunom vizantinskih ca- 
reva. Iz vizantinskih pokrajina i Bugarske mislio je on 
stvoriti moćno slavensko carstvo. Slabost Vizantije pružala 
je nadu, da će se izpuniti ta veličanstvena namisao ; ostva- 
renje pako te misli značilo je ujedno, da je kucnuo po- 
sljednji čas samostalnog obstanka Hrvatske i ostalih malih 
slavenskih zametaka državnih tvorba. 

Sve te zemlje bile su nominalno pokrajine vizan- 
tinskog carstva, i Simeon bi svakako svojatao prava na 
nje. Srbska plemena bila su već faktično u Simeonovim 
rukama; sada je došao red na Hrvatsku. Položaj Tomi- 
slavljev bio je već unapried opredieljen; on je morao 
stajati na strani Simeonovih neprijatelja i svim silama 
raditi na tom, da se ne izpune njegove osnove. U tu svrhu 
sdružio se je on sa vizantinskim carem i papom, koji 
sklopiše medjusobni savez. Car Roman Lakapen, poslie 
ne uspjelih pregovora o miru sa Simeonom, odluči po- 
kušati posljednje, na oko vrlo sumnjivo sredstvo. Na sje- 
verozapadu Bugarske prebivala su srbska plemena, za tim 
Zahumljani, Trebinjci i drugi tako zvani južno dalmatinski 
Slaveni. Svi ovi bijahu ili u podpunoj zavisnosti o Si- 
meonu, ili su bili s njime u prijateljskim odnošajima. 
Roman zamisli, povući ih na svoju stranu, i tako sastaviti 
malu koaliciju, koja je imala odvratiti pozornost Simeo- 
novu od vizantinskog glavnog grada. Prvi predje k Vi- 
zantincima srbski župan Zaharija. Vrlo znamenit položaj 
imao je u tom, stvarajućem se savezu zauzeti moćni hr- 
vatski vladar, samo kad bi uspjelo osigurati si njegovo 
sudjelovanje. Tomislav se nije odrekao saveza, koji bijaše, 
kako smo već iztakli, i u njegovom interesu, nu zahtievao 
je kao nagradu za svoj pristup dalmatinske gradove, koji 
su u to doba priznavali vrhovnu vlast Vizantije. Roman 

pristane. To se razabire iz toga, što je oko g. 935. Tomi- 
slav već bio prokonzul Dalmacije, a izmedju 925. i 927. 
ratovao je on sa Simeonom. Odmah iza podloženja dalma- 
tinskih gradova Hrvatskoj, preobrazila se je Hrvatska iz 
kneževine u kraljestvo. Mutimir bio je već kralj, ali bez 
naslova. Tomislav je imao da privede kraju ono, što je 
odpočeo Mutimir; on se je htio 'okoristiti svojom moći i 
suvremenim prilikama, da proglasi sebe kraljem. Vizan- 
tinski car, radeći na tom, da ga privuče na svoju stranu, 
nije se smio tome da protivi, jer bi bio stavio na kocku, 
da izgubi koristna saveznika, ali mu ipak kraljevskog na- 
slova nije izrično priznao. Papa pako nije mogao, a da 
ne prizna Tomislavu taj naslov: 1. jer je on imao na nj 
podpuno pravo kao moćan vladar; 2. jer je priznanje 
kraljevskog naslova hrvatskome knezu bilo ,conditio sine 
qua non“ njegova saveza sa Vizantijom, a papa je malo 
prije toga stupio u prijateljske odnošaje sa carem Vizan- 
tije. Papino pismo, pisano Tomislavu oko 925. godine, po- 
kazuje, da je hrvatski knez dobro računao: papa ga 
zaista priznade kraljem. Položaj, koji je Tomislav 
zauzeo spram Vizantije, donio mu je na taj način dvie 
koristi: prepušteni su mu (uz priznavanje vrhovne vlasti 
Vizantije) dalmatinski gradovi, i pružila mu se mogućnost, 
da steče kraljevsku krunu. Nu u brzo morale su se te 
koristi i platiti. Antibugarska koalicija, kojoj je pristupio 
i Tomislav, u brzo je pokazala svoje djelovanje. Simeon 
pošalje u Srbiju vojsku, da kazni nevjernog Zahariju, nu 
ovaj razbije i uništi protiv njega poslani vojeni odjel: 
glave i oružje bugarskih vodja bude poslano u Carigrad 
kao dokaz održane pobjede. U taj čas nalazio se Simeon 
nedaleko Carigrada. Jedva što je saznao za sudbinu svoje 
vojske, a takodjer i za to, da su na stranu Grka prešli i 
Hrvati, upoznao je on prieteću mu pogibelj. Ostaviv za 

sada na miru Vizantiju, odluči jednim udarcem slomiti 
savez, naperen protiv njega, a za tim, obezbiedivši si za- 
ledje, baciti se na Vizantiju i Carigrad. Koncem g. 924. 
pod izlikom, da uzpostavi na srbsko županstvo Česlava, 
bugarska vojska provali u Srbiju. Na glas o približenju 
Bugara pobježe Zaharije u Hrvatsku k Tomislavu. Dobivši 
na prevaru u svoje ruke župane, Bugari nagrnu u Srbiju, 
te stadoše sabirati srbski narod od malog do velikog i 
odvadjati ga u bugarsko robstvo. Srbija opusti; ostanci 
. stanovničtva, spasivši se od Bugara, bježali su u Hrvatsku. 
Sudbina Srbije bila je jasan dokaz, da Simeon nije htio 
samo oslabiti, nego uništiti, sbrisati s lica zemlje taj savez, 
koji je Vizantija skovala protiv njega. U tu svrhu, po 
našem mnienju, bio je istodobno poslan u Hrvatsku bu- 
garski vojvoda Alogobotur sa znatnom vojskom. Ovdje je 
Simeon naišao na znatan odpor, i, prvi put u svom životu, 
nije imao uspjeha. Tomislav je bio spreman, te je ametice 
porazio vojsku bugarsku, koja je provalila u Hrvatsku. Taj 
sukob sbio se je po mnienju nekih historičara 27. svibnja 
927. godine, nu Smirnovu se čini, da više vjere zaslu- 
žuje razlaganje Drinova, da se je to sbilo oko 925. go- 
dine. Simeon žurio se je uništiti savez, da može s nova 
odpočeti neprijateljstvo protiv Vizantije. To dokazuje i 
sudbin , koja je stigla njegovu vojsku u Hrvatskoj; u 
naglosti je Simeon očevidno zlo prosudio silu Hrvata, što 
mu se ne bi dogodilo bilo, da je promišljenije radio i 
snovao: Tomislav je sa slavodobićem izišao iz neravne 
borbe; da li na dugo, vidjet ćemo poslie. Drugi dogadjaj, 
koji je imao neizmjerno znamenite posljedice po unutarnji 
Život hrvatskog naroda, svratio je Tomislavljevu pozor- 
nost od vanjske politike; — mislimo spljetski sabor 
godine 945. 

Kada su dalmatinski biskupi prešli izpod vlasti cari- 
gradskog patrijarke opet u krilo Rima, težili su poglavito 
za tim, da zadobiju pastvu nad Hrvatima, povjerenu nin- 
skoj biskupiji. Ali u toj težnji naišli su oni na jednu vrlo 
znamenitu zapreku: u Hrvatskoj se je već razši- 
rilo slavensko bogoslužje. Ninski biskupi, počev 
od Teodosija, podupirali su najizdašnije slavensku rieč. 
Pojmljivi razlozi silili su ih, da tako rađe. Oni su znali, 
da će dalmatinski biskupi uviek biti protivnici njima ne- 
poznatom i tudjem bogoslužju, znali su, da će poradi toga 
narod odbjegavati latinske biskupe, i da će se uviek obra- 
ćati u svojim crkvenim potrebama pokroviteljima Slaven- 
stva t. j. ninskim biskupima. Solidarnost s narodom nin- 
skih, ili, bolje reći, hrvatskih biskupa, bilo je najbolje 
sredstvo ujedinjenja cielog hrvatskog naroda pod njihovom 
vlasti, i postignuća crkvene samostalnosti, što je još uviek 
samo cilj ninskih biskupa, a nipošto svršenastvar. 
Dalmatinski su biskupi vrlo dobro shvaćali značenje sla- 
venskog bogoslužja, i odpočeše protiv njega bezobzirnu 
borbu. Kako nam je poznato, korio je papa već Teodosija 
za to, što on svagdje brani i opravdava Slavenstvo. Kako | 
se je vladao spram ovog njegov nasljednik Aldefred, to 
je neizvjes'no, nu može se u ostalom misliti, da se i on 
nije udaljio od Teodosija. — Vrlo energičnog zaštitnika 
našlo je slavensko bogoslužje u osobi ninskog biskupa 
Grgura, suvremenika Tomislavljevog. Cieli svoj život 
borio se je energički biskup za dvie njemu mile zadaće: 
za širenje i slobodu slavenskog bogoslužja u Hrvatskoj, i 
za nezavisnost ninske ili hrvatske biskupije o Spljetu. 
Nitko nije od njega bolje shvatio, u kako su tiesnom sa- 
vezu obje ove zadaće. On je jasno uvidio, da se slavensko 
bogoslužje ne bi moglo održati u Hrvatskoj, ako bi veći 
dio“ hrvatskog naroda iznova pao u ruke latinskog sve- 

ćenstva, ako bi ninska biskupija pala u zavisnost o Spljetu: 
Latini bi ga izkorienili. S druge strane, ako bi slavensko 
bogoslužje prestalo bitisati medju Hrvatima, ninski biskup 
ne bi imao podloge, da se izluči iz sredine dalmatinskih 
biskupa, i da teži za samostalnošću. Narod o je bogo- 
služje moralo poginuti bez bivstvovanja nezavisne hrvatske 
crkve; nezavisnost hrvatske crkve ne da se pomisliti bez 
narodnoga bogoslužja: tako je shvatio tu stvar Grgur. 
Sva njegova djelatnost potjecala je iz tog uvjerenja. 
Spljetski arcidjakon Toma pripovieda, da je Grgur zadavao 
mnogo brige spljetskom nadbiskupu, uzkraćivajući mu 
dužni posluh i prisvajajući sebi prava metropolite. Ovo 
posljednje ima se razumjeti u tom smislu, da se je Grgur 
miešao u crkvene poslove cielog hrvatskog naroda, ne ob- 
zirući se ni malo na to, da je narod imao svoje nepo- 
sredne crkvene oblasti. Naravno, da se je takav postupak 
spljetskom nadbiskupu  pričinjao atentatom na njegova 
prava i naslov. Oslanjajući se na svoju duševnu svezu sa 
narodom, Grgur uztvrdi, da cielo zemljište, koje pripada 
Hrvatskoj, mora u crkvenim poslovima podpadati pod 
ninsku biskupiju. U tu svrhu trebalo je prije svega izvo- 
jevati željenu slobodu slavenskom bogoslužju. Ako bi Grgur 
bio postigao svoj cilj, dalmatinski biskupi bili bi ogra- 
ničeni samo medju zidine gradova, u kojim su stolovali. 
Svakako je u prvo vrieme Tomislav prianjao za želje 
svoga biskupa, i mislio na crkvenu nezavisnost svoje države. 
Nu ta Tomislavljeva težnja nije dugo potrajala. Pridru- 
ženje dalmatinskih gradova Hrvatskoj promienilo je držanje 
Tomislavljevo u pitanju crkvene hrvatske samostalnosti. 
Novi dobitak zadavao je ne malo brige Tomislavu. Lahko 
je bilo podložiti Bošnjake i Posavce, oni su bili jednog 
poriekla sa Hrvatima ; nikakovo neprijateljsko čuvstvo nije 
ih dielilo. — Drugčije bijaše sa latinskim Dalmatincima. 

Tomislav je dobro znao, kakav je odnošaj vladao medju 
njima i Hrvatima za njegovih predšastnika. Medju Hrva- 
tima i Dalmatincima bilo je vječno neprijateljstvo radi 
još negda otetih zemalja u okolini gradova; to neprija- 
teljstvo pošlo je nekako Vasiliju Makedoncu za rukom 
primiriti. Uspomena na negdašnja progonstva, što su ih 
podnosili Dalmatinci, nije ipak jošte izumrla medju njima, 
Padnuvši istom u zavisnost hrvatskog kneza, morali su 
s početka gledati s nepouzdanjem na Hrvate. Izkorieniti to 
nepouzdanje, spojiti interese od iskone različitih elemenata, 
svezati ih medjusobno, bilo je težkom vladalačkom za- 
daćom. U tu svrhu valjalo je vrlo blago postupati s Dal- 
matincima, pružiti im nekoliko zamašnijih pogodnosti, od- 
straniti i najmanji povod nezadovoljstvu i tegobama. Uslied 
toga promienio je i Tomislav svoje držanje spram  sla- 
venskog bogoslužja i samostalnosti ninske biskupije. Pogo- 
dovati Ninu, značilo bi podbosti protiv sebe najuplivniji 
i najinteligentniji živalj stanovničtva dalmatinskih gradova 
t. j. svećenstvo, značilo bi izazvati vječno, nepomirljivo 
neprijateljstvo izmedju slavenskog i romanskog življa 
države, a to bi moglo imati konačnu posljedicu, da dal- 
matinski gradovi odpadnu od Hrvatske. Tomislav je ko- 
lebao izmedju crkvenih i državnih interesa, nu to kolebanje 
nije moglo dugo potrajati; crkveni interesi bili su žrtvo- 
vani državnim probitcima. Veći se je dio Hrvata indife- 
rentno prilagodio promjenama, izvedenim za Tomislava. 
Na spljetskom se: je saboru god. 925. pokazalo, da se ne 
radi za probitak Slavenstva. Drugčije nije moglo da bude: 
već u prvom početku svog historijskog života stupili su 
Hrvati u svezu s Rimom. Za vrieme, dok je masa naroda 
vodila borbu sa Dalmatincima radi zemljištnog posjeda, 
plemstvo je bez sumnje već palo pod upliv romanske kul- 
ture. Njemačka vladavina, koja je posve promienila po- 

litički sustav Hrvatske, nosila je svakamo sa sobom ]a- 
tinsku naobrazbu i kulturu. Razumieva se samo sobom, 
da se ni to, niti išto drugoga nije doimilo mase naroda ; 
nu plemstvo se nije moglo da otrese tog zapadnog upliva. 
Kada je u Hrvatskoj prvi put niknulo slavensko bogo- 
služje, medju plemstvom i masom naroda pukao je već 
veliki jaz. Ako je igdje slavensko bogoslužje bilo svetinja 
mase narodne, to je za cielo bilo u Hrvatskoj. Mi ćemo 
doskora doći u priliku, da se uvjerimo o istinitosti tog 
navoda. — Sada je razumljivo, za što je plemstvo u tako 
ogromnom broju pristajalo za Tomislavom onda, kada je 
on uzkratio svoju pomoć Grguru; za što se je tako riedko 


iz njegove sredine dizao glas u korist Slavenstva i crkvene | 


.nezavisnosti. 

Grgur, ostavljen bez podpore, odrekao se je privre- 
meno svojih osnova. Tomislav medju tim željan, da pošto 
po to dovede u sklad svoje podanike, nakon što se je 
posavjetovao sa biskupima i velmožama, odluči pitanje o 
slavenskom bogoslužju predložiti papi na riešenje. To se 
je sbilo g. 925. Papa nije zavlačio sa rješitbom. On spo- 
minje Tomislavu, da su Hrvati primili krst od rimskih 
propovjednika; kao djeca rimske crkve, oni moraju ob- 
služavati bogoslužje onim jezikom, koji vlada u rimskoj 
crkvi. Ako medju Hrvatima ima malo svećenika, koji po- 
znadu latinski jezik, to se dade popraviti, nu nipošto nije 
potrebno, da se Boga hvali i slavi varvarskim jezikom. 
Neka Hrvati svoju djecu šalju u školu, pa će onda medju 
njima biti obrazovanih svećenika. Istodobno je papa pisao 
i spljetskom nadbiskupu. Njega i njegove podčinjene bi- 
skupe oštro kori, što nisu u svojem području zapriečili 
širenje slavenskog bogoslužja, i nalaže im, da poduzmu 
energičke mjere protiv njega, ne bi li ga sasma izkorie- 
nili. S ovim pismima dodjoše u Dalmaciju papinski legati: 


4 


190 


Ivan, biskup u Ankoni, i Lav, biskup u Palestrini. Oni su 
morali proučiti i urediti crkvene poslove u Hrvatskoj, po- 
savjetovavši se sa biskupima Dalmacije i Hrvatske. Po- 
sljednji se nisu smjeli ni pod koju cienu udaljiti od rie- 
šenja, što ga papinski legati budu dali. Rezultat pregovora 
imao je biti taj, da se u tim stranama, po primjeru i 
običaju rimske crkve, bogoslužje obavlja u latinskom je- 
ziku. Tomislavu je bilo naloženo, da bezuslovno izvrši. sve 
naloge legata, da se pokori njihovim odredbama i da po- 
slušno, te što prije izpuni ono, što će legati odrediti. Sva 
ta papinska pisma zaključuju se strogom opomenom: ,ako 
se ne ćete da odrečete sveze s nama“. 

Odmah iza dolazka legata odpočeše sjednice spljetskog 
sabora od g. 925. Predsjedali su mu legati; članovi pako 
bijahu biskupi Dalmacije i Hrvatske. Saboru je prisustvovao 
i kralj Tomislav sa svojim velmožama. Sudeći po pismima 
pape, moglo se je očekivati, da će biti glavni predmet 
razprave slavensko bogoslužje. Nu bilo je drugčije: 
od petnaest tačaka samo se je u jednoj napominjalo sla- 
vensko bogoslužje. Većina ostalih zaključaka radila je o 
tome, da se crkveni poslovi svedu opet na ono stanovište, 
na kom bijahu prije promjene, za dobe Branimirove t. j. 
da se Hrvatska podčini spljetskom nadbiskupu i njegovim 
pomoćnicima, i da se utanači zavisnost ninskog biskupa 
o Spljetu. Bez obzira na to, da je Grgur, kako smo već 
spomenuli, obustavio neprijateljsko djelovanje protiv dal- 
matinskog svećenstva odmah, iza kako je Tomislav prešao 
na njihovu stranu, ipak je to svećenstvo moralo biti na 
oprezu, da se neprijateljstva ne obnove. Kad su papini 
legati stigli u Dalmaciju, nije ih bilo težko uvjeriti, da 
slavensko bogoslužje nalazi glavno uporište u častolju- 
bivim pretenzijama ninskog biskupa, i da se to zlo može 
samo onda izkorieniti, ako se djelokrug tog biskupa što 

moguće više suzi. Dalmatinski biskupi nisu oklievali crpati 
korist odatle, samo da unište opasna neprijatelja, i tako 
se pitanje o ninskoj biskupiji neočekivano pojavi u zasje- 
danju spljetskog sabora. 

Prvi, drugi, treći i jedanaesti članak spljetskog sa- 
bora napereni su izravno ili neizravno protiv ninske 
biskupije i Grgura. U smislu tih članaka, salonitanska 
nadbiskupija, utemeljena od Dujma, učenika apostola Petra, 
prenesena poslie u Spljet, mora zauzimati prvo mjesto medju 
biskupijama ciele Dalmacije (uključivši i Hrvatsku), i biti 
njihovom metropolijom, ili kao što doslovno prvi članak_ 
veli: ,Pošto je u staro vrieme sv. Dujam bio poslan od 
apostola Petra u Salonu, da propovieda, ustanovljuje se, 
da ona crkva i grad, gdje počivaju njegove svete moći, 
imađe prvenstvo (primatum) medju svim crkvama ove 
pokrajine, i da joj zakonito pripada ime metropolitanske 
crkve nad svim biskupijama, tako, da samo po njezinom 
nalogu mogu se biskupi posvetiti.“ Nadalje je člancima 
spljetskog sabora utanačeno, da svaka biskupija mora imati 
odgovarajući broj svećenstva i pastve. Svaki biskup mora 
se ograničiti na svoju diecezu, i ne prekoračivati granice, 
opredieljene saborom. Jedanaesta točka, koja je naperena 
ravno na ninskog biskupa Grgura, koji si je ,htio prisvojiti 
prvenstvo medju dalmatinskim biskupima“, glasi: ,Neka 
znade biskup Hrvata, kao što smo mi svi, da je i on 
podčinjen našoj metropolitanskoj crkvi“ t.j. da se i on 
ima pokoriti spljetskoj crkvi. Hrvatskom kralju i plemstvu 
pako zabranjeno je pod prietnjom crkvenih kazna, raditi 
o tom, da se razširi vlast ninskog biskupa preko njegovih 
granica na cielu Dalmaciju. Protiv slavenskog bogoslužja 
stvorena je samo deseta tačka sabora, u kojoj se veli, da 
ni jedan biskup nije obvezan uzdignuti u službu ljude, 
koji govore slavenski; onima, koji znadu slavenski, do- 

zvoljeno je samo biti klericima i monasima; ni jedan 
biskup nije takodjer primoran, da dozvoli obavljati u svojoj 
diecezi liturgiju takim osobama, — on ih može upotrebiti 
samo u slučaju pomanjkanja svećenika s dozvolom pape. 
— Mora se primietiti jedna karakteristična činjenica, koja 
se odnosi na tu tačku: ta tačka na ime kao da nije toliko 
naperena protiv same stvari, već protiv osobe. Tom tačkom 
postiglo se je dvoje: uništena bijaše sloboda slavenskog 
bogoslužja, i uzkratio se je ljudima hrvatskog poriekla 
pristup k crkvenim službama. Ova posljednja tačka ticala 
se je na svaki način specijalnog interesa dalmatinskog sve- 
ćenstva. Od te dobe, u duševnom životu hrvatskog naroda, 
romanstvo je moralo steći prevlast nad slavenstvom ; uz- 
gojitelji naroda biti će Latini, a ne Hrvati. Ni Tomislav, 
niti hrvatsko plemstvo nije diglo svoj glas protiv ove od- 
redbe. Za što su oni tako postupali, mi smo već malo prije 
razjasnili. Jedini se je Grgur opirao s nekoliko njegovoj 
stvari odanih velmoža, prosvjedujući protiv odredbe, koja 
je uništavala sav plod njegove djelatnosti. Kada je trebalo 
podpisati saborske spise i predložiti ih papi na potvrdu, 
Grgur nije htio svoje ime podpisati uz ostale biskupe. On 
odpravi papi pismo, u kom se tuži na nepravedan po- 
stupak spljetskog sabora spram njega. Saborski spisi i 
žaoba Grgurova stigoše papi u isto vrieme. Različiti sa- 
držaj tih dvaju dokumenta doveo je papu Ivana X. u 
dvojbu; da se ta stvar razbistri, pozove on spljetskog 
nadbiskupa i Grgura u Rim. Ni jedan ni drugi nije se 
odazvao tom pozivu, a pitanje o ninskoj biskupiji ostalo 
je neriešeno pune dvie godine. Dalmatinsko svećenstvo 
tražilo je u ostalom bez prestanka to riešenje. — U to 
medđjuvrieme dogodilo. se je nešto, što je bilo od vrlo za- 
mašnog upliva za ninsku biskupiju. Poslie poraza Alogo- 
botura u Hrvatskoj, Simeon se nije odrekao namjere kazniti 

Hrvate radi saveza sa Vizantijom. U tu svrhu, kako se 
opaža, odlučio je on sada postupati opreznije, i počeo je: 
praviti oštre pripreme. Premda je Hrvatska za Tomislava 
bila jaka, ipak se je bilo bojati, da će se borba sa Bu- 
garskom nesretno svršiti. Tomislav bio je spreman stupiti 
u pregovore o miru sa Simeonom, no nije se nadao uspjehu, 
te se obrati papi, da posreduje. Oko 927. godine zaputili . 
su se papini poslanici u Bugarsku. Oni stigoše onamo, po 
svoj prilici po smrti Simeona,!' kako je njegov nasljednik: 
stupio u prijateljske odnošaje spram Vizantije. Pomiriti 
Bugare sa Hrvatima, kod takovih prilika nije bilo mučno. 
Obavivši pregovore o miru sa Bugarima, Adalbert (tako 
se je zvao papin poslanik) podje u Dalmaciju. Da se ko- 
načno rieše sporna pitanja, bude sazvan novi sabor u 
Spljet, oko godine 927. i 928. Osim legata bile su na 
ovom saboru iste osobe, koje i prije. Kod konačnih rješi- 
taba vodio ih je drevni crkveni poredak Dalmacije. Već 
je prije bila spljetska crkva priznata metropolijom, a sada 
je ponovno bio naglašen primat crkve sv. Dujma (spljetski); 
još gora sudbina čekala je ninsku biskupiju, proti kojoj 
bje mnogo strože postupano. Dalmatinsko svećenstvo nije 


1 Ovako Smirnov, no ima izvora, koji .iztiču drugi rat 
Bugara s Hrvatima, — veli Kukuljević, — i to g. 927. pod ličnim 
vodstvom Simeonovim, te o kojem, kazuju, da bitka bijaše u pla- 
ninama, dakle na južnoj granici Hrvatske, i to dne 15. ili 27. 
svibnja. Nadalje da su i tu Bugari ametice potučeni i da je car Si- 
meon još iste godine (neki istog dana) umr'o. — Theoph. Cont. 
Lib VI p. 411: Maii mensis vigesima septima indictione quinta de- 
cima. Symeon Bulgarorum princeps adversus Chrobatos (XpeBarv) 
expeditione suscepta, consertaque cum illis pugna, victus ipse, suas 
omnes penitus copias amisit. — Cedrenus Ed. Bom. il. 307: 
Maio mense die XV Simeon Bulgarorum princeps in Chrobatos duxit, 
ab iisque in angustiis montium praelio victus, omnem suum amisit 
exercitum. — 

badava potratilo dvie godine čekanja; ono je odkrilo: ,da 
u davnini ninska crkva nije imala biskupa, nego samo arci- 
popa“, koji je bio pod oblasti drugog biskupa. Na tom 
temelju bude i sada ustanovljeno, da ondje ne ima biti 
biskupa. Ninske je biskupije nestalo, a ninskom biskupu dano 
je na izbor, da iz Nina predje u jednu od izpražnjenih 
biskupija. Dalmatinsko-latinska crkva sjajno je pobiedila. 
Članci drugog spljetskog sabora prožeti su dapače 
ironijom: ,Pošto su sve biskupske stolice milošću božjom 
posjednute, i imadu dovoljan broj svećenstva i naroda, 
neka Grgur bude namješten u skradinskoj ili u sisačkoj 
(jasno je odatle, da je u to vrieme savska Panonija [Hr- 
vatska i Slavonija] dio hrvatske države) ili u duvnanskoj 
biskupiji (in delminensi ecclesia). Ako Grgur hoće imati 
vlast na većem teritoriju, i ako nije zadovoljan sa jednom 
biskupijom, tada neka uzme pod svoju upravu sve tri na- 
pomenute dieceze, i to na svoju pogibelj (odgovornost), 
jer narod ne će moći dobivati od njega toliko blagodati, 
koliko traže ustanove sv. otaca, a ni on sam ne će moći 
izpunjavati svih svojih dužnosti, jer će mu biti težko pu- 
tovati radi ogromnog prostora i daljine svojih dieceza.“ 
Dočim se je dakle, piše Rački, prije dvie godine 
priznavala biskupska stolica u Ninu, te se je samo za- 
htievalo, da ninski biskup bude podčinjen spljetskomu 
metropoliti, i da svoju vlast ograniči na obseg svoje bi- 
skupije, sada, iza dvie godine, zaniekalo se je pače pravo 
na obstanak biskupije u Ninu. Bitnost pako ove razmirice 
sastojala je u tom, što si je, kako smo već po Smir- 
novu iztaknuli, ninski biskup, kao biskup Hrvata, usvajao 
vlast nad svim hrvatskim podanicima t. j. nad cielim ob- 
segom hrvatske države, uslied česa bi biskupi vizantinsko- 
rimske Dalmacije bili stegnuti na gradsko zemljište dal- 
matinskih gradova s okolicom. 

Hrvatski je biskup išao za tim, da hrvatska biskupija 
imađe istu granicu sa državnom vlašću, pa da tako hr- 
vatski biskup postane pastir sviju Hrvata u granicama 
hrvatske države. Nu na nesreću našeg narodnog razvitka 
nadvladao je spljetski nadbiskup. Vlast spljetske: metro- 
polije uzpostavljena je za savkoliki teritorij od kotorskog 
zaljeva t. j. od Bojane pa dolstre i Drave bez obzira na 
državno zemljište. Poslie g. 928. nema skoro sto petdeset 
godina traga ninskom biskupu, kojemu bijaše namienjena 
zadaća, da zastupa Hrvatstvo u dalmatinskoj hierarhiji. 

Grgur je bio poništen od svoje nesreće, i nije sma- 
trao uputnim, protiviti se volji legata i cielog svećenstva 
Dalmacije. Nitko se nije digao na njegovu obranu.' Tomi- 
slav je muče pristao na uništenje ninske biskupije. Državni 
probitci opredielili su mu u prvom saborskom zasjedanju 
mjesto uz dalmatinsko svećenstvo. Ti probitci rukovodili 
su ga i sada. Oslobodivši se opasne vojne sa Bugarskom 
posredovanjem Rima, nije smatrao uputnim razdražiti Rim 
protiv sebe, zauzimajući se za ninsku biskupiju. Prilike su 
na to silile Tomislava, te ga primorale poći putem, pro- 
tivnim interesima naroda. Putem Tomislavljevim podjoše 
i ostali najbolji kraljevi Hrvatske. 


Epokom Tomislavljevom svršava se jedan odsjek u 
povjesti hrvatskoj, u kojem se je dogodila postepena pro- 
mjena forme političkog života Hrvata. Pod uplivom  sao- 
braćaja sa germanskim svietom razvila se je ideja jedin- 
stvene države, — stvoreno je hrvatsko kraljestvo. Uporedo 
s ovim temeljnim nastojanjem hrvatskih knezova ide i 
proces zaokruženja državnih granica, proces ujedinjenja 
Hrvata u jednu političku cjelinu — u državu, a granice 
te države bile su i etnografske granice hrvaiske na- 
rodnosti. 


Fo 

Da li je zaista Tomislavljeva država okupila sva 
hrvatska plemena, kao što to Smirnov piše? Već smo 
prije iztaknuli, da izmedju Hrvata i Srba nema etno- 
grafske razlike, da je to jedna te ista narodnost, da i 
jedni i drugi govorimo isti jezik, da medju Hrvatima i 
Srbima nisu mogli povući granicu ni stari vizantinski pisci, 
koji nazivlju sad Hrvatima sad Srbima stanovnike baš onih 
priedjela i krajeva, koji leže izvan Tomislavljeve hr- 
vatske države. 

Iz toga izlazi, da za Tomislava nije nipošto dovršen 
proces ujedinjenja ,sviju“ Hrvata, već da je za njegova 
vladanja dovršen samo proces ujedinjenja Hrvata do Ce- 
tine. Da je Tomislav skučio pod svoju vlast Neretvane, 
Zahumljane, Zetu i Rašu, onda bi za cielo i Smirnov i 
drugi historici napisali, da je granica te veće države ujedno 
i etnografska granica hrvatske narodnosti. — Nu pošto 
tome nije bilo tako, i pošto ni nasljednici Tomislavljevi 
nisu znatno proširili granica hrvatske državne tvorbe, drže 
historici, da je proces ujedinjenja ,sviju“ Hrvata već do- 
vršen. Poslie su medju tim god. 1076. granice hrvatske 
države. bile produžene do Neretve. Ostala pako hrvatska 
plemena (u Zahumlju, Zeti, Raši) ne će nikada biti sastavni 
dio hrvatske državne tvorbe. Istom poslie propasti hr- 
vatske državne tvorbe razviti će se za pravo nova državna 
tvorba pod imenom srbskim, koja će obuhvaćati za cara 
Dušana i Zahumlje i Zetu i Rašu, pa onda sva slavenska 
plemena do Helade i balkanskog gorja, koja su za Si- 
meona u Bugarskoj državnoj tvorbi, koja bi, da se je bu- 
garska državna tvorba održala, postala bezuvjetno po na- 
rodnosti bugarskom, i tako ne bi bilo na Balkanu mjesta, 
da se još koja velika državna tvorba razvije, kao što se 
je poslie razvila pod imenom srbskim, koja je zaokupila 
većinu slavenskih plemena balkanskog poluotoka, stisnuvši 

bugarsku državnu tvorbu medju visočine Balkana i Dunav, 
Nu srbska državna tvorba, premda sjajna i znamenita, nije 
takodjer obuhvaćala sva hrvatska ili srbska plemena, i 
bila je tako kratkotrajna, da nije ni iz Zahumlja, ni iz 
Zete, ni iz Boke mogla stvoriti srbske narodnosti; to se 
vidi odatle, što se još danas, kao što već iztaknusmo, bore 
za prevlast dva imena, hrvatsko i srbsko, u Zahumlju 
(Hercegovini) i Boki, dočim je taj proces u Zeti (Crnoj 
gori) skoro dovršen za srbsko ime. 


Mnienje Smirnovljevo o Tomislavu. Radom 
Tomislavljevim i radom njegovih predšastnika, Hrvatska 
je postala samostalnom državom, kraljestvom. Tako kažu 
povjestničari hrvatskog naroda. To je doduše istina, ali 
samo na pola! Da se stvori nezavisna država, nije do- 
voljno, da se jedan ili drugi vladar proglasi kraljem, već 
je potrebito, da se steče priznanje te nezavisnosti od su- 
sjeda; ako se ne može steći to priznanje, potrebno je imati 
sredstava, da se to priznanje postigne u sgodan čas; po- 
trebno je probuditi u narodu čuvstvo političke nezavisnosti, 
dovesti u sklad interese priestolja sa narodnom masom. 
Nu to se sve dogodilo nije, i ništa nam ne pokazuje, da 
je Tomislav bio uzoran vladar, koji bi shvatio svoju za- 
daću i svoje prilike, kao što je to shvatio bugarski Si- 
meon. Bugarska i Hrvatska ubrajale su se nominalno 
medju pokrajine vizantinskog carstva. Simeon i Tomislav 
radili su na tom, da ih učine samostalnim državama. Oba 
stekoše kraljevski naslov od pape, kad ga dobrovoljno 
nisu dobili od vizantinskog cara, nu s tim se svršava 
njihova sličnost. Simeon se nije zadovoljavao time, što ga 
je papa nazvao kraljem ili carem; on je silom nastojao 
primorati vizantinskog cara, da mu i on priznade taj 
naslov. Tomislav se je pako ograničio na priznanje papino. 

Posljedica bila je ta, da se je Bugarska prestala ubrajati 
u red pokrajina vizantinskih; Hrvatska je pako ostala za 
uviek pokrajinom u očima vizantinskih careva, a hrvatski 
kralj jednostavnim knezom — namjestnikom. Takovo se 
shvaćanje iztiče u djelu Konstantina Porphyrogenita, su- 
vremenika Tomislavljevog. Ako nastavimo to izporedji- 
vanje, moramo opaziti, da se Simeon i Tomislav jako 
razilaze i u nutarnoj politici. Simeon, ne obzirući se na 
to, da je primio kraljevski naslov od pape, očuvao je 
svoju nezavisnost od njega u crkvenim pitanjima bugarske 
države. Doba Simeonovo, — zlatno doba bugarske knji- 
ževnosti — bilo je doba podpunog razvitka onog sjemena, 
koje su posijali slavenski apostoli. Po Tomislava je mnogo 
drugčije izpao savez sa Rimom ; taj savez doveo je do 
pobjede katolicizma i romanstva, do sukoba sa narodom. 

Po Tomislavu utemeljena država nosila je već u 
svojem postanku klicu razsula, što se pokazuje u raznim 
težnjama priestolja i naroda, koli u interesima političkim 
toli i u duhovnim. Tomislav se nije obazirao na narod i 
na njegove potrebe; on je sazdao državnu sgradu na sa- 
vezu s Rimom i romanstvom. 


Na kako dugo, — to dokazuje povjest. Nasljednici 
Tomislavljevi imali su da izprave njegove pogrješke, da 
se sbliže narodu; — nu mi ćemo vidjeti, da oni nisu 


udarili tim putem. 


2. Krešimir I. 
po prilici izmedju god. 940—994, 
Iza smrti Tomislavljeve historijske viesti nisu baš 
sasma izvjestne. Obćenito se ipak uzimlje, dh je Tomislava: 


nasliedio Krešimir I. Politika Krešimira I. nije se u 
glavnim crtama razlikovala od Tomislavljeve. I Krešimir 

je širio moć Hrvatske. Oko g. 968., a ne za Tomislava, 
drže neki pisci, da je Bosna pripojena Hrvatskoj. Hrvatski 
kralj Krešimir udario je oružjem u ruci na bosanskog 
bana. Borba se je vodila na gornjem Vrbasu, u župama 
Plivi, Luki i Uskoplju. Bosanski ban bje potučen, a u 
Bosni zavlada Krešimir. 

Glavni predmet političke skrbi Krešimirove bijahu 
dalmatinski gradovi. Tomislav je te gradove dobio od Vi- 
zantije i upravljao je njima kao vizantinski prokonzul; 
vrhovna pako vlast pripadala je još uviek Vizantiji. Iza 
Tomislavljeve smrti, kako se čini, nastojala je Vizantija, 
da još većma umanji zavisnost dalmatinskih gradova o 
Hrvatskoj, i da ju ograniči samo na plaćanje danka. — 
Godine 986. hrvatski kralj više nije bio prokonzul Dal- 
macije, već prior grada Zadra Maius, koji obnaša umjesto 
vizantinskog stratega službu ,prokonzula Dalmatiarum“, 
i koji da se nalazi u neposrednoj zavisnosti o Vizantiji. 
Krešimir odluči učiniti kraj tim prilikama, Poput Tomi- 
slava okoristio se je i on odnošajima, koji su postojali 
izmedju Vizantije i Bugarske. 


Vizantija i Bugarska. U Bugarskoj od g. 976. 
do 1014. bješe vladar car Samuel, nu za njegove vlade 
težište bugarske države leži u Makedoniji sa sjedištem na 
Ohridskom jezeru. Na sjeveru drže Bugari Beograd i Niš, 
na Kosovu polju Prištinu i Lipljan. Ovo iztičemo poradi 
toga, kako bi se vidjelo, da nema kao što medju Hrvatima i 
Srbima, tako niti medju Srbima i Bugarima još etnografske 
razlike, jer ćemo vidjeti, da će ove zemlje poslie biti, 
tako reći, jezgra kasnije srbske državne tvorbe, pa se 
prema tome još uviek slavenska plemena na Balkanu na- 
laze u fazi državnih tvorba, iz kojih će istom vrlo kasno 
nastati narodi. 

U Vizantiji pako, iza god. 976., zavlada car Va- 
silije IL, prozvan bugaroubica, uz suvladara Konstan- 
tina VIII. God. 982. Bugarska je pod vladavinom Samuela 
došla na vrhunac svoje moći tako, da je Vizantiji prietila 
pogibelj, da će izgubiti sve svoje pokrajine u Evropi. Bu- 
gari su već haračili po Thrakiji, u okolini Soluna, i pro- 
vališe već u Thessaliju i Helladu, gdje je slavenski ele- 
menat bio još dosta snažan; peloponežka slavenska ple- 
mena istom su nedavno pala pod vlast Vizantije. Vizan- 
tinsko je carstvo moralo napeti svu svoju snagu u borbi 
protiv novih neprijatelja. Bugarska je bila tako jaka, da 
je Samuel u borbi sa Vladimirom, knezom Zete (Crnegore) 
— dopro čak do Dubrovnika. 


Hrvatska. Krešimiru to nije uteklo. Gospodstvu 
Vizantije nad dalmatinskim gradovima mogao je sada biti 
nanesen konačni udarac. Poslie g. 986. na izpravama hr- 
vatskih vladara nema više naslova ,proconsul“, te se Dal- 
macija prikazuje dielom hrvatske države. Krešimir je n. pr. 
izdao darovnicu samostanu sv. Krševana, koji leži u samom 
Zadru, a obdario ga je zemljom u mjestu, ,Diklo“ zva- 
nom ; to mjesto pako leži kod mora, u samoj zadarskoj 
obćini, što dokazuje, da je najbliža okolica grada Zadra 
bila u hrvatskoj vlasti. 

Glavni grad vizantinske Dalmacije, Zadar, bio je 
svakako izmedju 986. i 992. pridružen Hrvatskoj. Ako se 
dakle Hrvaiska i nije miešala u vizantinsko-bugarski krvavi 
spor, ipak je ona pozorno pratila dogadjaje na ratištu, te 
je nepriliku vizantinskog carstva upotrebila u svoju vla- 
stitu korist. 

Pridruženje Dalmacije Hrvatskoj bilo je u očima Vi- 
Zantije svakako čin nasilja. Krešimir nije pitao privole 
Vizantije, da podčini dalmatinske gradove; on je postupao 

kao otvoren neprijatelj carstva. Prokonsul prior Maius, 
sve da je i htio, nije se mogao protiviti Krešimiru. Sila 
romanske Dalmacije bila je preslaba, da uzdrži borbu sa 
Krešimirom, a na pomoć Vizantije nije se moglo računati. 
Spram Vizantije ponašao se je dakle Krešimir dosta na- 
silno, nu istodobno je drugčije postupao sa dalmatinskim 
gradovima. Sa priorom Maiusom sklopio je on tiesno prija- 
teljstvo; ta je obstojnost bez sumnje znamenito uplivala 
na konačnu odluku Dalmatinaca t. j. na njihovo podvrg- 
nuće gospodstvu Hrvatske. Krešimir si je pribavio naklo- 
nost i drugog uglednog elementa u Dalmaciji t. j. svećen- 
stva. On je darivao zemlje samostanima. Kao što Tomislav, 
tako je i Krešimir htio, da podpuno stopi Dalmaciju sa 
Hrvatskom, nu daljni dogadjaji pokazali su, da je to bilo 
težko izvedivo. — Vizantija nije mogla, da Krešimiru 
oprosti nanesenu joj uvredu; da mu se pako vlastitim si- 
lama osveti, i da obnovi svoju vlast na obali Adrije, za 
to je ona bila preslaba. U to je vrieme bila Vizantija 
upletena u drugu, mnogo opasniju borbu sa Bugarskom. 
Nu što sama Vizantija nije mogla da izvede, povjerila je 
vjernoj Veneciji, što je ova jedva dočekala, samo da oslabi 
premoć Hrvatske na Jadranskom moru. Pridruženjem dal- 
matinskih gradova morala je Hrvatska zauzeti gospodujući 
položaj na Adriji. Već u IX. vieku, kako nam je poznato, 
buknula je ljuta borba izmedju Venecije i Hrvatske radi 
prevlasti na tom moru. Ta se je borba onda svršila ne- 
sretno po Veneciju. To se vidi odatle, što je Venecija od 
vajkada plaćala Hrvatskoj trgovački danak, da obezbiedi 
svojim ladjama slobodno brodarenje kraj dalmatinskih 
obala, ili, kako druga izvješća vele, da obezbiedi svoju 
trgovačku mornaricu na cielom Jadranskom moru. Sada, 
kada su Hrvati zadobili pod svoju vlast cielu dalmatinsku 
obalu i konačno učvrstili svoje gospodstvo na Jadranskom 

moru, morala se je Venecija jošte više bojati ograničenja 
svoje trgovine. Uklonuti ovo ograničenje, bilo je samo tako 
moguće, da se slomi pomorska sila Hrvata. 

Sredinom mjeseca marta g. 992. postane mletačkim 
duždom energični Petar II. Orseolo. On odluči pokušati, 
da pritisne Hrvate na moru. Nu prije svega uredi prilike 
svoje obćine spram vizantinskog dvora, i utanači ugovore, 
koji su bili vrlo zamašni i povoljni za mletačku trgovinu, 
kao i za političke odnošaje. Nosioci državne vlasti u Cari- 
gradu imali su neograničeno pouzdanje u vjernost i oda- 
nost Venecije. Upirući se o to pouzdanje Vizantije, novi 
dužda Orseolo počeo je malo po malo da izvadja svoju 
zamišljenu osnovu t. j. da pod okriljem carstva slomi 
snagu hrvatske države na Adriji i da uzkrisi na njezinom 
mjestu snagu mletačke obćine. Prvi čin dužda Orseola u 
spoljašnjoj politici bio je, da je uzkratio Hrvatima danak. 
Ova uzkrata bijaše neprijateljski izaziv, na koji je Krešimir 
odgovorio tako, da je uzkratio svoju zaštitu mletačkim 
brodovima i mletačkim trgovcima, uslied čega su oni bili 
izloženi raznovrstnim ,nepogodama“ t.j. hrvatski i neret- 
vanski gusari dadoše se na prijašnji svoj posao. Orseolo 
upotrebi tu sgodu, na koju je čekao kao na povod, i upusti 
se u otvorenu borbu sa Hrvatima. Šest mletačkih galija 
napade iznenada na Vis pod zapovjedničtvom Bodoaria 
Bragadina. Krešimir kao da se nije nadao tolikoj smjelosti, 
pa se nije spremio na obranu. Grad Vis bude zauzet, a 
stanovnici obojega spola budu odvedeni kao roblje.u Ve- 
neciju. Time je bila svršena ova vojnička demonstracija 
dužda Petra II. Orseola protiv Hrvatske, koja se je do- 
godila po svoj prilici g. 992. Što se tiče uspjeha, misli 
Rački, da ona ne bijaše od velikog zamašaja, i da se 
može izporediti onim neprijateljskim izletima, kojima je 
bila Venecija s hrvatske strane izložena ovog i predjašnjeg 

vieka. Pa ipak je ta ekspedicija Badoaria Bragadina imala 
velikih posljedica. Povoljnim uspjehom ovog prvog poku- 
šaja bili su Mletčani ohrabreni, pa su mogli misliti i ra- 
čunati na ovakav uspjeh i u slučaju drugog zamašnijeg i 
odlučnijeg udarca. Dužda medju tim nije htio da se pre- 
nagli. On je radje čekao, i kako ćemo vidjeti, njegovo je 
čekanje bilo vrlo povoljno za Veneciju. Odnošaji izmedju 
Venecije i Hrvatske bili su napeti kroz cielo vrieme vlada- 
vine Krešimirove. Prvi napomenuti uspjeh Mletčana nije 
doduše mogao da oslabi pomorsku silu Hrvata, ali je imao 
drugo još veće znamenovanje. Uslied tog uspjeha izbiše 
na površinu niti, od kojih je bila satkana hrvatska država: 
pokazala se je na ime bezuspješnost Krešimirova nasto- 
janja, da se romanska Dalmacija sveže sa Hrvatskom. 
Samo je sila Hrvata držala dalmatinske gradove u za- 
visnosti. Kada je toj sili bio zadan prvi udarac, kada se 
je na Hrvate digao jak i energičan neprijatelj, koji je osim 
toga bio po porieklu srodan sa dalmatinskim romanskim 
pučanstvom, sinula je Dalmatincima nada, da će se oslo- 
boditi hrvatskog gospodstva. U gradovima je počelo kipjeti, 
a posljedica toga bijaše, ako se može vjerovati ljetopiscu * 
da je Zadar prešao pod vlast mletačku. U taj odlučan 
čas, kada je trebalo poduzeti najenergičnije mjere protiv 
toga, kada je trebalo prepriečiti daljne pobune, umre na 
nesreću Krešimir. 

Poslie njegove smrti nastade medju njegovim sino- 
vima zadjevica i spor o nasljedstvu. Pravo na priestolje 
bilo je doduše stegnuto na jednu vladajuću porodicu u 
Hrvatskoj, kao i u ostalim slavenskim državama, nu u 
samoj porodici red nasljedstva bio je ustanovljen po obćim 
načelima, koja su vladala u slavenskoj zadruzi. Nasljedstvo 
na priestolje imalo bi pasti na starješinu porodice t. j. 
vladalačke zadruge, ali nije ni drugi član vladalačke po- 

rodice bio baš izključen, a ta neizvjestnost mogla je lahko 
dati povoda razmirici medju članovima vladalačke poro- 
dice. Ovakova se razmirica dogodila iza smrti kralja Kreši- 
mira. On je na ime ostavio četiri sina: Svetoslava, Drži- 
slava, Krešimira i Gojslava. Izmedju prva dva starija sina 
nastade zavada, koja predje u narod, i tako se porodi 
gradjanski rat. 


3. Držislav 


po prilici od g. 994—1000. 


Držislav i njegova stranka pobiedi, te on zasjedne 
priestolje. Izmedju g. 994—1000. vlada dakle u Hrvatskoj 
Držislav. To nam stalno dokazuju sačuvane povelje. Sveto- 
slav se razjedjen podaje svojoj sudbini. Taj Svetoslav Su- 
rinja nije medju tim bio smaknut ili utamničen, kao što 
je to bivalo kod neslavenskih naroda, već je ostao u vlada- 
lačkoj porodici ili zadruzi kao član njezin, ali podredjen 
svome bratu Držislavu. — Unutrašnje borbe znatno su 
iztrošile hrvatsku državnu snagu. Nadalje je ta borba od- 
vratila pozornost Hrvata od dogadjaja, koji su se sbivali 
u Dalmaciji. Dalmatinci se okoristiše zavladalom anarkijom 
i počeše raditi ne samo na tom, da oslabe svoju zavisnost 
od Hrvatske, već da ju posve razkinu. Posve osnovano 
može se suponovati, da su ih Mletčani radostno u tome 
podupirali; — iz Zadra, osvojenog od Venecije, širila se 
je agitacija i doskora je zahvatila cielu Dalmaciju. Da- 
kako da su Mletčani u vlastitom interesu razpirivali na- 
rodnostne strasti; u perspektivi su oni vidjeli mogućnost, 
da zavladaju dalmatinskim gradovima. — Kada je bila 
dovršena unutrašnja borba, već je sva Dalmacija bila pod- 
jarena protiv hrvatskog gospodstva. Držislav se na ne- 
sreću neko vrieme nije za to brinuo, već je svoj mar 

posvetio unutarnjem državnom poredku. Uredivši unutarnje 
prilike, svrati on svoju pažnju na Veneciju. U vanjskoj je 
politici on sliedio stope svoga otca i predšastnika Kreši- 
mira I. (On dakle pošalje u Mletke svoga poslanika, da 
traži danak, koji je bio uzkraćen njegovu otcu. Dužda ga 
odbije. — Držislav zatraži s nova, i još odlučnije, nego li 
prije. Sada, po riečima kroničara, dužda je uvredljivo od- 
vratio hrvatskim poslanicima: ,Ne će mi se po kakvom 
godj poslaniku odpremati danka, nego, bude li mi života,. 
ja ću sam glavom doći, da ga platim.“ Iz tih rieči oče- 
vidno proviruje prietnja; nu Držislav se nije, nesumnjivo, 
obazirao na tu prietnju. 

Dužda se je medju tim počeo spremati na vojnu. 
Da još bolje učvrsti svoje odnošaje spram Vizantije, zaruči 
Orseolo svoga sina Ivana s Marijom, sinovicom obaju vi- 
zantinskih careva. U to medjuvrieme, kada se je već 
počela nad Hrvatskom spremati bura, zapazi Držislav 
protuhrvatsku agitaciju, koja se je pojavila u Dalmaciji. 
* Da je uguši, poduzme on oštre mjere; nu tim načinom 
nije ništa postigao, van što je ,uskorio čas, da plane rat 
sa Venecijom. Više svećenstvo, gradske oblasti, narod, — 
sve se je pobunilo. Za dalmatinski ustanak bio je nuždan' 
samo znak, na koji nije trebalo dugo čekati. Kao što već 
iztaknusmo, gradjanstvo romanske narodnosti gledalo je 
oholo na svoju staru kulturu i na svoj jezik, te je pre- 
ziralo hrvatski narod, koga je smatralo priselicom, do- 
.šljakom, svojim učenikom u crkvi i u knjizi. Kada se ta 
opreka izmedju romanskog gradjanstva i Hrvata još danas 
tako oštro iztiče, kako je ona bila oštra i izrazita tek u. 
ono doba, kada su dalmatinski gradovi bili istom pri- 
druženi Hrvatskoj? Neretvani, saveznici Držislavljevi, na- 
padoše sada na jednom Zadar i odvedoše sa sobom četr- 
deset Zadrana. Znak je bio dan. Istodobno sa Zadrom 

pučanstvo svih dalmatinskih gradova posla poslanstvo mle- 
tačkome duždi s molbom, da neka odmah ili sam dodje, 
ili neka pošalje svoju vojsku, e bi ih oslobodio od ,slo- 
vinske strogosti“, a oni da će za to sebe i svoje gradove 
predati u podaničtvo njemu i njegovim nasljednicima. Tako 
se je mletačkom duždi pružila najljepša sgoda, da zadade 
konačni udarac hrvatskoj sili. On je sada bio siguran, da 
će u predstojećem ratu dalmatinski gradovi biti uz njega. 
Kad bi se dalmatinski gradovi bili doslovce držali histo- 
ričkoga prava, bili bi dužni izaslati svoje poslanstvo u 
Carigrad. No oni su poznavali dobre odnošaje izmedju Vi- 
zantije i Mletaka, te su mislili, da mletačko posredovanje 
ne će biti neprijatno vizantinskom dvoru. Da dužda Ve- 
necije dade zakoniti biljeg svome poduzeću. zaiska on u 
vizantinskog cara Vasilija II. dozvolu, da se zarati sa hr- 
vatskim kraljem i da zaposjedne Dalmaciju u ime Vizan- 
tije, koja se nije nikada odrekla svojih prava na Hrvatsku 
i dalmatinske gradove. Ta molba mletačkoga dužde imala 
je biti podastrta u Carigradu negdje godine 996/y. Želja | 
dužda Petra II. Orseola naišla je u Carigradu na tim manji 
odpor, što je on tražio Dalmaciju od Vizantinaca, koji je 
faktično nisu ni posjedovali, i što je dužda priznavao vr- 
hovnu vlast Vizantiji. Osim toga su i dužda i car Vizan- 
tije bili u rodbinskim svezama, a napokon je Venecija bila 
koristan saveznik u borbi Vizantije sa mnogobrojnim ne- 
prijateljima. S druge strane pako hrvatski je kralj držao 
Dalmaciju skoro bezuslovno u svojim rukama. Izbor za 
Vizantiju nije dakle bio težak. Dužda dobije privolu. Pod- 
krepljen carevom privolom, dužda je sabrao mornaricu i 
odputio se na svoju ekspediciju, upravo na Spasovo 28. 
svibnja 998.; taj će dan biti zlatnim slovima zabilježen u 
povjesti Venecije, a crnim slovima u povjesti Hrvatske. 
Putovanje duždino naličilo je više slavlju nego li ratu. 


207 


Svagdje, gdje se je pojavio, dočekali su ga razkriljenim 
rukama. 

Mletačko je brodovlje krenulo najprije spram juga 
k istarskoj obali. U Poreču izadje duždi u susret tamošnji 
biskup Andrija, te ga pozove, da pohodi grad i crkvu, što 
dužda i učini. Idućeg dana primi dužda poklonstvo biskupa 
Bertolda od Pole. Iz Pole, obišavši skrajnji rt istarskog 
poluotoka (Punta di promontore), uputi se mletačko bro- 

dovlje na kvarnerske otoke. Sada je već došao na hrvatsko 
| zemljište. Orseolo doplovi pred grad Osor na otoku Cresu. 
Po pripoviedanju kroničara, sgrnuše se u Osoru stanovnici 
bližnjih mjesta, tako Romani kano i Slaveni, te prisegoše 
duždi zakletvu vjernosti. Petar II. Orseolo sprovede ovdje 
Duhove (5. lipnja) i svekolike odrasle primi u vojsku. 
Oni dodjoše i uzeše plaću. Iz Cresa nije trebao dužda da 
zakrene na otok Krk; zastupnici Krka i Raba čekali su 
ga već u Zadru. Poradi toga otidje mletačka mornarica iz 
Osora ravno u Zadar. 

Kad se je dužda približio gradu, dodje mu u susret 
gradsko izaslanstvo, na ime načelnik (prior) zajedno sa za- 
stupnicima i biskupom, te svi oni izjaviše radost nad nje- 
govim dolazkom, pa ga dopratiše u grad. U Zadru, kao 
u glavnom gradu vizantinske Dalmacije bili su već sa- 
kupljeni: ,starješine one pokrajine“, medju kojima bijahu 
takodjer biskupi Krka i Raba s načelnicima gradova. Ovdje 
dakle izjaviše ti zastupnici vizantinske Dalmacije mletač- 
kome duždi, da se vole podvrći njegovoj vlasti, te zapri- 
segnuše vjernost na sv. evangjelja. Nazočni biskupi prise- 
goše osim toga, da će na svečanostima slaviti ime mle- 
tačkog dužde poslie imena carevog. 

Ovako odpadoše otoci i gradovi Dalmacije od Hr- 
vatske, te se pridružiše mletačkoj obćini, bez povrede vrhovne 
vlasti vizantinskog carstva, što se je izrazivalo i u crkvi. 

A kako se je hrvatski kralj Držislav vladao spram 
ovog dogodjaja? Kroničar pripovieda u kratko, da je hr- 
vatski kralj po svojim poslanicima htio da umiri duždu 
miroljubivim riečima. Hrvatsko je poslanstvo došlo pred 
Orseola u Zadar. Nu dužda se nije obazirao na molbe 
poslanika, već ih je odpustio i stao onda s dalmatinskim 
vojnicima razpravljati, kako bi ,zašao u neprijateljske 
krajeve, ili kako bi bez vlastite štete osvojio najutvrdje- 
nija neprijateljska mjesta“. 

Dalmatinski gradovi pridružiše svoje vojnike duž- 
dinoj vojsci. 

Dok je Petar II. Orseolo u Zadru činio priprave za 
daljna osvajanja, bijaše mu doglašeno, da se četrdeset ne- 
retvanskih plemića iza obavljenog posla vraća iz doljne 
Italije kući. Kako su Neretvani bili osobito nesmiljeni ne- 
prijatelji Mletčana, odpremi dužda 10 brodova na otok 
Cazu, koji leži jugozapadno od Korčule (Krkara), da tamo 
paze na povratak neretvanskih ladja. Mletački brodovi 
zaista dočekaše Neretvane, pa pošto ovi bijahu slabiji, pod- 
legoše ,poslie lagane borbe“ i budu dovedeni u Trogir, 
gdje je bilo očikano glavno mletačko brodovlje. 

Orseolo je na ime odplovio iz Zadra poslie boravka 
od pet dana, te se je zaputio sa glavnom svojom morna- 
ricom, pojačanom vojskom dalmatinskih gradova, dalje: 
dolje ,na jedan otok, koji nije daleko od Belgrada“. Taj 
otok biti će, bez sumnje, Pasman, koji leži baš spram 
Belgrada. U Belgradu je bilo nešto hrvatske vojske; po- 
radi toga nisu se mletački vojnici odmah izkrcali na kopno, 
već je dužda pokušao, ne bi li sklonuo grad na predaju 
bez krvoprolića. Njegovo poslanstvo izporuči stanovnicima : 
da će naći milosti u dužde, ako se dobrovoljno predadu, 
— inače pako, ako dodje do okršaja, da će biti odvedeni 
u robstvo. Belgradski stanovnici: ,slomljeni od straha, 

položiše pred duždom zakletvu i pokloniše se njemu (duždu) 
u prisutnosti vojnika rečenoga (hrvatskoga) kralja“. 

Na svojem daljnom putovanju zauze dužda još laglje 
otok Vrgad (Levigrada); stanovničtvo tog otoka došlo je 
u susret duždi i položilo odmah prisegu vjernosti. 

U Trogiru utvrdiše biskup i gradjanstvo takodjer 
zakletvom svoju odanost. Ovdje, u Trogiru, pridružilo se 
je glavnoj mletačkoj vojsci i ono odielenje, koje bijaše iz 
Zadra poslano protiv Neretvana. 

Osim toga primi Petar II. Orseolh u Trogiru Sveto- 
slava Surinju, brata hrvatskog kralja Držislava. 

Sada se pred nama odigrava vrlo tužan i žalostan 
prizor hrvatske povjesti. Tudjin prodre silom u hrvatsku 
državu, ote joj biserje njezine krune, najdragocjenije tačke 
u .primorju. U tim prilikama stupa pred toga tudjinca 
jedan član hrvatske kraljevske porodice, ne da ga iz svog 
doma goni, već da mu se pokloni. — Jest, — brat hr- 
vatskog kralja ,ne samo da se je pridružio duždi vezom 
zakletve, već mu je još i svog maljašnog sina Stjepana, 
predrago svoje čedo, predao u zalog“. 

Svetoslav dakle izdađe. svoju otačbinu. Ovaj poklon 
u Trogiru bio je zaista vriedniji za mletačkog duždu od 
sviju dosadanjih poklona, jer je on pokazao, da postoji 
duboki razdor u hrvatskoj vladalačkoj obitelji, a po tome 
i u samom hrvatskom narodu. Da je i u narodu vladao 
razdor, dokazuje okolnost, što je mletački dužda mogao 
primiti u Belgradu poklonstvo gradjana i stanovnika u 
nazočnosti hrvatske posade. Sastanak pako dužde Orseola 
i Svetoslava u Trogiru mora da je imao taj smisao, da 
je Svetoslav htio doći do hrvatskog priestolja uz pomoć 
Venecije, odnosno Vizantije. 

A na što se je Svetoslav obvezao za slučaj, da dodje 
do priestolja, — to nije težko pogoditi. 

Iz Trogira odplovi mletačka mornarica u Spljet, gdje 
je dužda bio primljen od spljetskog nadbiskupa Petra u 
svetčanoj crkvenoj odori, okružen množinom svećenstva i 
gradjanstva ; iza obavljene službe božje položiše svi za- 
kletvu vjernosti poglavaru mletačke obćine. | 

Dok je Orseolo boravio u Spljetu, dodje k njemu 
poslanstvo neretvanskog župana, da svojim zarobljenim 
podanicima izposluje slobodu. Dužda pristane uz uvjet, da 
se Neretvani odreknu danka, koji je mletačka obćina njima 
prije plaćala, da u buduće više ne napastuju mletačkih 
brodova i trgovaca, — i da za počinjene štete dadu zado- 
voljštinu. Tako je uglavljen mir izmedju Orseola i neret- 
vanskog župana. Dužda pridrži kao taoce šestoricu onih 
zarobljenika, a ostale pusti na slobodu. 

Taj mir, sklopljen izmedju Venecije i Neretve, ojačao 
je Veneciju spram Hrvatske: Hrvatska je na ime tako iz- 
gubila jednog naravnog saveznika protiv zajedničkog ne- 
prijatelja. 

Sada je Orseolo još laglje mogao nastaviti svoju vojnu. 

Dužda odplovi k otočju i naidje na slabašan odpor 
na Korčuli (Krkru, Curzola) i na Lastovu (Lagosta). Kad 
se je na ime mletačko brodovlje htjelo zaustaviti na otočiću 
kod crkve sv. Maksima, nasuprot Korčule, i kada je Or- 
seolo odavle izdao neke zapoviedi gradjanstvu Korčule, — 
ovo mu uzkrati poslušnost. No na to je dužda upotrebio 
silu i podvrgao otok pod svoju vlast. Sa Korčule se uputi 
mletačka mornarica na Lastovo, koje leži na jugu od Kor- 
čule. Lastovo je puno bregova, koji se strmo spuštaju u 
more, a osim toga je okruženo mnogobrojnim otočićima i 
grebenima. Samo dvie drage: jedna spram juga, a druga 
spram zapada, tvore na Lastovu dvie dobre luke. Bregovi 
bijahu već u ono doba utvrdjeni kulama, pa je otok bio 
smatran nepredobivim. Pouzdavajući se u svoje utvrde, 

zadavahu Lastovljani onuda plovećim mletačkim trgovcima 
mnogo jada i nevolje. Tako se dađe shvatiti ona ljutost, 
kojom je mletačko brodovlje dojedrilo pred Lastovo. Sta- 
novnici medju tim pokazaše miroljubivost. Nu Orseolo bi- 
jaše nesmiljen; poznavajući ,nepredobivi“ “položaj otoka, 
zahtievaše on od Lastovljana, da sami razore grad i da 
se razsele; samo uz taj uvjet obećao im je svoju milost. 
Stanovnici odbiše taj zahtjev i spremiše se na odpor. 
Orseolo navali na nje sa svom silom, a oni, nadvladani 
množinom, položiše oružje i zamoliše, da im se ostavi 
život, što Orseolo i učini, ali zapovjedi, da se grad razori. 

Poslie toga vrati se dužda pred Korčulu k crkvi sv. 
Maksima. Ovdje primi Orseolo izaslanike grada Dubrov- 
nika sa biskupom na čelu, koji mu se pokloniše i prise- 
goše vjernost. Dalje se dužda uputio nije; naročito nije 
zašao u Dubrovnik, već se vrati kroz dalmatinske gradove 
pobjedonosno u Veneciju. | 

Petar _1I. Orseolo prozva se s privolom Vizantije: 
vojvodom ili duždom Dalmacije (dux Dalmatiae), koji mu 
naslov priznade i zapadno-rimsko carstvo. 

U unutarnjem životu dalmatinskih gradova nije se 
uslied podčinjenja Veneciji ništa promienilo. Od sviju 
kroničara samo jedan pripovieda, da su u Dalmaciju bile 
poslane mletačke oblasti, i da je tamo bila uvedena mle- 
tačka uprava, tako da je Orseolo poslao svoga sina Otona 
u Spljet, svoga unuka u Dubrovnik, Maffea Justinijana u 
Zadar, Vitala Michielia u Belgrad, Dominika Pollana u 
Trogir, Marina Mema na Korčulu za otočje. 

Tako se godine 998. izpuniše davne želje mletačke 
obćine. Osvojenjem Dalmacije postade Venecija gospoda- 
ricom Adrije. 

Da se ovaj znameniti dogadjaj sačuva na uspomenu 
kasnijih generacija, odredjena bje svečanost, koja se je 

imala slaviti svake godine na Spasovo t. j. na dan, kada 
je dužda Petar II. Orseolo odplovio iz Venecije put Dal- 
macije. Ova je svečanost poznata pod imenom ,vjenčanja 
dužde mletačkog sa Jadranskim morem“, te se je slavila 
velikim slavljem sve do propasti republike. 

Nu za to.je Spasovo tužan dan hrvatske povjesti: 
jedva desetak godina bili su dalmatinski gradovi i otoci 
pod hrvatskim gospodstvom. Hrvatskoj je državi bio na- 
nesen vrlo veliki udarac, a Držislav nije ništa učinio, da 
ga odkloni. Držanje Držislava čini nam se na prvi pogled 
neizmjerno nerazumljivo; ali ako stanemo pomno iztraži- 
vati prilike, onda nam je njegov nemar i njegovo držanje 
vrlo razumljivo. Rački tumači Držislavljevu malodušnost 
ponajprije tako, da Hrvatska nije imala dovoljno bro- 
dovlja, da se opre mletačkoj mornarici. Osim toga je Or- 
seolovu pobjedu olahkotilo pristajanje svećenstva i gra- 
djanstva. za istorodnom Venecijom. Biskupi se naročito po-. 
kazaše protivnicima hrvatske države. Nadbiskup spljetski 
Petar, pa onda biskupi krčki; rabski, zadarski i dubro- 
vački pjevaju Orseolu u crkvama slavospjeve. Napokon je 
Orseolo stupao protiv Hrvatske kao glava složne mletačke 
obćine, — dočim je njegov protivnik, kralj Držislav, bio 
na čelu razdvojena naroda, jer i ako je stranka Sveto- 
slavljeva bila slabija, ipak je morala biti dosta snažna; 
primjer posade u Belgradu dokazuje očevidno, da su po- 
jedini odjeli bili odani Svetoslavu Surinji. Glavni dakle 
razlog Držislavljeva nerada bijaše unutrašnji razdor u hr- 
vatskoj državi. Kada se je dužda pokazao na vidiku dal- 
matinskih obala, Držislav se je imao upustiti u borbu sa 
odmetnutim gradovima Dalmacije. Dužda je medju tim bez 
zapreke stupio na obalu; izlazak borbe bio je očevidan. 
Gradovi se dalmatinski naoružaše i stupiše na stranu Ve- 
necije. Sile duždine pojačaše se silno. Borba bi bila još. 

moguća, da je medju Hrvatima vladala jednođušnost. Na 
nesreću nije ni toga bilo. Rane gradjanskoga rata nisu 
jošte zacielile. Stranka Držislavljeva i Svetoslavljeva nisu 
se jošte izmirile, pak i Svetoslav nije se posve odrekao 
pretenzija na priestolje. Moglo se je predmnievati, da će 
se na strani Mletčana pojaviti novi saveznik Svetoslav sa 
svojom strankom, čim samo Držislav stupi u borbu sa 
Mletčanima. Kraj takovih prilika bila bi borba Držislav- 
ljeva upravo bezumna, i mogla bi sasvim uništiti Hrvatsku. 
Sbog toga se je, misli Smirnov, Držislav odrekao borbe 
sa duždom, te je nastojao, da stupi s njime u pregovore. 
Opojen uspjehom, dužda je odbio svako pregovaranje, i 
s prezirom je odpravio iz Zadra poslanike hrvatskog kralja. 
Ma kako bijaše uvredljivo za ponos Hrvata to naprasito 
duždino ponašanje, morao ga je kralj ipak mirno primiti, 
da očuva svoju državu. Doskora će se pokazati, da je 
Držislav bio oprezan političar, kada nije planuo radi na- 
nesene mu uvrede. Svetoslav nije oklievao stupiti sa duždom 
u pregovore: možda su ti pregovori imali svrhu, da Sveto- 
slav uz pomoć Venecije sjedne na otčinsko priestolje za 
slučaj, ako se Držislav pusti u borbu sa duždom. Nu 
Držislav se nije upuštao u borbu, nije na ime sa kopna 
navalio na dalmatinske gradove, a dužđa opet nije htio, 
da napadne na kopnenu Hrvatsku, već se je ograničio na 
jedini Biograd, koji nije bio dielom vizantinske Dalmacije ; 
ostali pako dalmatinski gradovi, koje je dužda zaposio bio, 
bijahu vizantinska Dalmacaja, kao što nam je već poznato. 

Hrvatska u pravom smislu bila je dakle spasena ; 
ona je proživjela kritičan momenat, ali je bila sada znatno 
oslabljena. Gubitak romanske Dalmacije i nekih čisto hr- 
vatskih krajeva bijaše znaina šteta. Nu posljedice mletačkog 
rata nisu se ograničile samo na to; one su se odrazivale i u 
dalekoj budućnosti Hrvatske, te su imale odlučan upliv na 

njezinu vanjsku i nutarnju politiku. Iza mletačkog rata bio : 
je utrven put i neprijateljskom postupku Vizantije protiv 
Hrvatske. 


Zaključak. Ovako se je borila Hrvatska i Venecija 
za prevlast nad dalmatinskim gradovima. Nad tim je grado- 
vima zavladala sad Hrvatska, sad Venecija; ali kod svih 
se je miena te borbe uviek jedno opetovalo, a to je: da 
su dalmatinski gradovi uviek prisiljeno stajali uz Hrvatsku, 
i njihov je vez bio prema tome rezultat sile obstojnosti ; 
sveza tih gradova sa Venecijom bijaše uviek posljedica 
oslabljenja hrvatske državne tvorbe, te se je osnivala na 
moralnim i plemenskim simpatijama, premda je Venecija 
te gradove inače izrabljivala u svoju korist. Oba medju- 
sobna neprijatelja, Hrvatska na ime i Venecija, revno su 
branila prava Vizantije na te dalmatinske gradove. Iz ruku 
vizantinskog cara primala ih je i Hrvatska i Venecija, nu 
kod toga se je uviek opažalo, da je Hrvatska dolazila u 
posjed dalmatinskih gradova samo u časovima svoje ja- 
kosti, a Venecija ih je gubila u časovima svoje slabosti. 
Poslie su vizantinski carevi prestali posmatrati hrvatske 
kraljeve kao prave svoje vazale: Vizantija im je tada 
ustupila Dalmaciju jedino stoga, jer je bila na to pri- 
nuždena. Venecija medju tim kao prava saveznica Vizantije 
dobila je napokon Dalmaciju s privolom vizantinskih ca- 
reva kao nagradu za usluge. Kakav je posljedak imala 
ova fatalna mletačka vojna na unutrašnji život Hrvatske, 
to ćemo vidjeti u svoje vrieme.“ Držislav nije vidio sve 
nesretne posljedice njegove epoke: one izbiše na površinu 
za njegovih nasljednika. 

4. Svetoslav 
po prilici od god. 1000—1018. 


Iza smrti Držislavljeve zasio je Svetoslav hrvatsko 
priestolje. Čemu se možemo nadati gledom na proširenje 
hrvatske državne tvorbe od toga Svetoslava Surinje, koji 
se je u Trogiru poklonio Petru II. Orseolu? On je bez 
sumnje došao do vlasti mletačkim uplivom. Takav vladar, 
koji je zasio hrvatsko priestolje zaštitom onoga dužde, što ' 
no je osvojio Dalmaciju, mora da je bio po ćudi ,vjere- 
nika Adrije“. Njegova vladavina nije medju tim ostavila 
nikakve uspomene u povjesti, a i njegovo nam se ime ne 
bi sačuvalo, da ga njegov unuk nije mimogred spomenuo 
bio. Hrvatski narod ne bi zaista imao razloga da žali, što 
ne zna ime takova vladara, koji je cielo vrieme svoga 
vladanja radio samo na tome, da ne dodju u sukob inte- 
resi Venecije i Hrvatske. Pa zaista, cielo vrieme njegova 
kraljevanja nije došlo do razmirice izmedju mletačke ob- 
ćine i Hrvatske. 

Sin Svetoslava Surinje, Stjepan, kojega je otac dao 
kao taoca mletačkome duždi, oženio je u Mletcima Hicelu, 
unuku Petra II. Orseola. 


Svetoslav Surinja; kao duždin rodjak, živio je dakle 
u prijateljstvu sa Venecijom, nu to prijateljstvo nije imalo 
nikakva značenja po Hrvatsku; ono bijaše koristno samo 
Veneciji, koja je stalno utvrdila svoj upliv u dalmatin- 
skim gradovima. Smrt Svetoslavljeva, koja je uzsliedila 
negdje oko g. 1017., učinila je konac takovom stanju stvari. 

Možda bijaše sreća za Hrvatsku, da sada, poslie smrti 
Svetoslava Surinje nije odmah zasio hrvatsko priestolje 
Stjepan, rodjak duždin, već braća Svetoslava Surinje, koji 
nisu bili ni u kakom rodbinskom odnošaju spram dužde, 
pa ih po tome nisu nikake veze prikapčale za Veneciju. 

5. Krešimir II. 
sa svojim bratom Gojslavom, kao suvladarom 
oko g. 1017—1035. 


Poslie Svetoslava spominju se na priestolju dva 
brata: Krešimir II. i Gojslav. Svetoslava dakle nije na- 
sliedio njegov sin Stjepan, već njegova dva mladja brata. 
Tu se opet zrcali slavensko zadružno pravo, prema kojemu 
svi članovi zadruge imadu pravo na zadružni imetak, a 
ovdje na pravo vladanja. Krešimir II. bio je u tom dvo- 
vladju prvi i glavni zastupnik vrhovne vlasti, dočim je 
brat Gojslav bio sudionik vladalačkih prava, nu on na 
historijskom pozorištu ostaje u zadku, možda za to, jer je 
Krešimir II. ličnim prednostima stajao visoko nad svojim 
bratom. 


Krešimir II. bit će da je iza nastupa vlade odlučio, 
da uništi premoć Venecije u Dalmaciji. On odpoče oko 
god. 1017. raditi u tom smjeru, kao što to ljetopisac mle- 
tački u kratko spominje riečima: , Krešimir, hrvatski kralj, 
uznemiruje svakdanjim nasrtajima Zadar i druge dalma- 
tinske gradove.“ ! Stanovničtvo tih gradova zatražilo je 
pomoć u dužde. (Sada bijaše dužda Oto, sin glasovitog 
Petra II. Orseola.) Mletački izvori ne govore ništa o uspjehu, 
koji bi hrvatski kralj bio postigao ,onim svakdanjim na- 
srtajima“. Ovu šutnju medju tim nadopunjuju naše do- 
maće listine, iz kojih se vidi, da načelnik grada Zadra 
nosi hrvatsko ime Dobro, a svjedoci da se zovu Cielo, 
Budek, Deša, što Račkoga dovodi do zaključka, da je 


1 Rački misli, da se je to dogodilo izmedju g. 1009. i 1017., 
a Smirnov 1018., nu godina dvie prije ili kasnije ne odlučuje. — 
Ako se jeto dogodilo 1018., onda je Svetoslav, na žalost, dulje živio. 

Krešimir uzpostavio hrvatsku vlast u dalmatinskim grado-: 
vima tim više, što Venecija ima da vojuje u svojoj nepo- 
srednoj blizini baš g. 1017. 

Nu iduće godine 1018. Oto nije oklievao da se po- 
javi sa svojom mornaricom u Dalmaciji. Žalibože, mi ne 
imamo ni o tom dogadjaju nikakva hrvatskog izvještaja. 
Mletački pako ljetopisac veli sasma u kratko, da je dužda 
Oto došao brodovljem u Dalmaciju, da je ,gradove obranio, 
neprijatelje u bjeg natjerao, a gradjane utvrdio u vjernosti 
i podanstvu“. 

Rieči mletačkog ljetopisca, da je ,neprijatelje natjerao 
u bjeg“, imadu se zaista svesti na to, da je hrvatska vojska 
iza dolazka mletačkog brodovlja ostavila dalmatinske gra- 
dove i okolinu. Bojni prizor god. 1018. naličio je onome 
prije 20 godina, ali u manjoj mjeri; opet je mletačka 
pomorska sila izniela na Adriji prvenstvo; nu Mletčani-ne 
zalaze u kopno. Tajiti se dakle ne da, da ni kralju Kreši- 
miru II. nije pošlo za rukom dići hrvatsku mornaricu na 
stepen, e bi se mogla u dalmatinskom primorju bar braniti. 


*k 
* * 


Vizantija i Bugarska. Baš u vrieme, kada se 
je mletačko brodovlje preko Osora i istarske obale vraćalo 
kući, bijaše satrven posljednji odpor Bugarske. Slavenska, | 
bugarska i srbska plemena bila su utjelovljena opet oja- 
čalom vizantinskom carstvu, te je tako vlast Vizantije do- 
pirala upravo do granica Hrvatske. 


Kako se je to dogodilo?. 


Car Vasilije II., prozvan bugaroubica, vojevao 
je neprestance s+ velikim uspjehom protiv za onda još 
moćne Bugarske sve do smrti bugarskog cara Samuela 
. 1014. Ratovanja ne ćemo ovdje opisivati. 


i 

Poslie smrti cara Samuela nastaviše borbu za bu- 
garsku nezavisnost Samuelovi vojvode: Nikolica i energični 
Ivac, promjenljivom srećom, koja se je napokon podpu- 
noma priklonila Vizantiji. 


Iza krvoprolića od punih četrdeset godina bila je 
Bugarska napokon slomljena. Car Vasilije II. udje trium- 
falno u Carigrad, gdje Carigradjani primiše silnim odu- 
ševljenjem svoga cara, koji je počeo protiv Bugarske vo- 
jevati kao asgodišnji mladić, a kao 64godišnji starac svršio 
je sjajno svoju zadaću. Od Justinijana I. nije vizantinska 
vlast na balkanskom poluotoku bila nikada tako jaka. 


Da li će na balkanskom poluotoku samo Hrvatska 

ostati u iznimnom položaju? 
* : *k 

Hrvatska. Sudbina Bugarske udarila je pravac 
vizantinskoj politici spram ostalih Slavena; jednaka je 
sudbina u nedalekoj budućnosti prietila i Hrvatskoj. Hr- 
vatski su kraljevi već odavna prekinuli svaki odnošaj 
s Vizanlijom; oni su se protiv nje kadkada neprija- 
teljski ponašali. Nu sada nastade neobhodna potreba, da 
se što prije obnove stari odnošaji sa Vizantijom. Pošto je 
bio moguć složan rad Venecije i Vizantije, povećala se je 
pogibelj na Hrvatsku. Ta je pogibelj sklonula Krešimira ]I., 
da se dobrovoljno podloži Vizantiji. I zaista, g. 1018. ili 
1019. obnoviše braća Krešimir i Gojslav nekadašnji od- 
nošaj hrvatskog vladara spram Vizantije. Grčki izvještaj 
bilježi taj dogadjaj u kratko ovim riečima: ,Iza kako bje 
Bugarska pokorena, poda se caru takodjer susjedni hr- 
vatski narod, koji se je nalazio pod vlašću dvoje braće; 
kada su ovi pristupili i dobili časti i bogate darove, narod 
se je takodjer podao.“ 

Hrvatski je vladar tako opet priznao vrhovnu vlast 
Vizantije, obvezao se od vizantinskog vlada:a primati in- 
vestituru i živjeti s njime u dobrim odnošajima. 

Inače je ostala hrvatska samostalnost netaknuta. Da 
je Vizantija cienila delikatnost hrvatskih vladara, koji su 
ovako dragovoljno priznali njihovu vrhovnu vlast vidi se 
odatle, što ih je po staroj svojoj navadi obasula darovima 
i počastima. | | 

Domaći povjestnik Toma arcidjakon potvrdjuje vi- 
zantinski izvor, jer nazivlje Krešimira II. patricijem cara 
Vasilija II. i Konstantina. 

Sriem. Sudbina, koja je malo iza pokorenja Bu- 
garske zadesila sriemskog bana Sermona, pokazuje, kakvoj 
opasnosti izbjegoše hrvatski kraljevi, podloživši se dobro- 
voljno Vizantiji. Nesrećni ban ili knez nije htio, da pri- 
znade zavisnost Vizantije. Oporog bana, piše Rački, imao 
je da pokori grčki vojvoda Diogen, koji bijaše strateg 
prekosavske grčke pokrajine. Diogen htjede, da svoj cilj 
postigne bez rata; poradi toga odluči raditi lukavštinom. 
On pozva sriemskog bana Serma na sastanak. Da ban ne 
pomisli o zasjedi, predloži Diogen, da obojica dodju na 
obalu Save samo sa tri sluge. Sve je to lukavi Grk utvrdio 
zakletvom. Sermo sbilja dodje, upusti se u razgovor sa 
Diogenom, nu ovaj u razgovoru izvadi naglo nož iz nje- 
dara i ubije bana. Iza ioga sabere Diogen vojsku, predje 
naglo u Sriem, te uplašenu -udovicu Sermonovu nagovori, 
da predade caru svoju zemlju. Diogen zaposjedne Sriem, 
a sriemska banica, poslana u Carigrad, udade se tamo za 
jednog velikaša. 

Za Sriem, koji u to doba ima posebnog kneza, oti- 
mahu se, misli Pič, Vizantinci i Magjari. Tada Sriem nije 
bio samo današnja sriemska županija, već se Sriemom na- 


di | gjavonija zajedno sa sriemskom žu- 
znaše Ce eine tadašnjeg Sriema bila je Požega.! 
ponio urjavni = misli. da je Sriem bio dielom hr- 

Račk!. lje ne ubraja ga i ne smatra dielom 
vatske države: : tvorbe. Drugi pako smatraju, da je bio 
no 1 orodjaj dielom bugarske države. —?— 

: r 

pri : * * pe 


Hrvatska. Podloživši se Vizantiji, Krešimir je mislio, 
oći nastaviti odpočetu borbu protiv Venecije. Ali 


e m 
da ij nije htjela da dopusti ojačanje Hrvatske. Kada je 
danak g. 1024. Krešimir napao vizantinsku Dalmaciju. 
pa x 


izazva taj napadaj vizantinskog cara Vasilija IL, koji po- 
ori obranu Dalmacije svome vojvodi u susjednoj Italiji 
Boeanu, koji zaista sa vizantinskom eskadrom predje iz 
Bari u Hrvatsku, uhvati u Biogradu Krešimirovu ženu, a 
s njom i sina, te ih odvede u Bari, a odavle ih odpremi 
kao taoce u Carigrad. Taj vizantinski napadaj imao je 
očevidno ciljem, da uzdrži Krešimira od daljnih navala na 
Dalmaciju. To je bilo i postignuto. Krešimir je morao da 
odustane od svakog pokušaja, kako bi uzpostavio u Dal- 
maciji hrvatsku vlast. — Spomenuti Krešimirov pokus sa 
Dalmacijom pada baš u vrieme mletačkog unutrašnjeg 
prevrata; nu mjesio da nad Dalmacijom, poslie prevlasti 
mletačke, zavlada Hrvatska, bila je uzpostavljena vizan- 
tinska vlast god. 1024. 

Venecija. Od god. 1024. pa do god. 1032. vlada 
u Veneciji gradjanski rat. Obitelj Orseola bori se za prie- 
stolje, nu protiv Orseola ustadoše svi oni: ,koji su željeli 


1 Cinamus p. 222. ... rov Ileyasktov...%) GE mole [urtp6noA ts 
Tavo čv Stpuii» ... — Metatezom je iz Ilaztayov nastao Ilaya-ttov, — 
dakle: Patzagion — Pazagion — Pozagion — Požega. 

prirodjenu slobodu, a ne samovolju“. Vizantija je izniela 
iz te borbe velike probitke. Kada je g. 1032. obitelj Or- 
seola bila poražena, i kad je mletačkim duždom postao 
Flavanico, nutarnji su odnošaji Venecije bilo vrlo zamr- 
šeni. Borba stranaka nije bila jošte dovršena. Svaki se je 
čas mogao očekivati nov ustanak. Dužda je bio prinužden, 
tražiti pomoć izvan Venecije. Vizantija ponudi svoje usluge, 
i kao dokaz prijateljstva careva. dužda dobije naslov car- 
skog protospatarija; nu to je prijateljstvo bilo skupo: 
Flavanico odrekao se je na ime sviju prava na Dalmaciju. 
Od g. 1033. nose zadarske listine na čelu ime vizantinskog 
cara kao suverena Dalmacije, a iza cara odmah ime ca- 
revog prokonzula Dalmacije t. ). vizantinskog namjestnika. 


* 
* - 


Hrvatska. Kralj se je Krešimir konačno osvjedočio, 
da je Dalmacija za njega izgubljena. Sada on svraća pažnju 
na drugi, sjeverni dio svojih zemalja. Medju Dravom i 
Savom ležale su zemlje, koje za Tomislava postadoše sa- 
stavni dio hrvatske državne tvorbe; preko Drave pako 
zavladaše Magjari. Granice ovih dviju država: Hrvatske i 
Magjarske, nisu bile tačno omedjene. Osim toga mora da 
su krajevi medju gornjom Savom i Dravom bili do konca 
X. stoljeća, a osobito, počev od Tomislava pa do Kreši- 
mira IL, izvrženi provalama magjarskih četa. Moguće je 
dapače, da je Hrvatska izgubila za kratko vrieme dielove 
zemalja medju Dravom i Savom, nu ako se to i nije do- 
godilo, ipak je postojano rastuća magjarska sila mogla u 
tim krajevima postati pogibeljna po hrvatske interese. 
Medju tim je za Krešimira njemačka politika sbližila Hr- 
vatsku i Ugarsku. 


Niemci, Magjari i Hrvatska. G. 1025. odpoče 
borba izmedju Magjara i Niemaca, koju izazvaše tadašnje 

prilike u Poljskoj. Iza smrti poljskog kralja Boleslava nasta 
razmirica medju njegovim sinovima, Miečislavom II. i Otom, 
poradi priestolja. Oto pobježe iz Poljske u sjeverni dio 
Ugarske t. j. u slovačke krajeve. da zatraži pomoć u ma- 
gjarskog kralja Stjepana. Ali ugarski vladar ne htjede mu 
pomoći, jer nije htio, da oslabi Poljsku, pošto bi to oja- 
čalo Niemce. Pretendenat Oto obrati se sad na njemačkog 
cara Konrada II., obećavajući, da će priznati njegovu vr- 
hovnu vlast, ako mu pomogne do priestolja. Njemački car 
Konrad II. prihvati objeručke tu sgodu i krene u Poljsku. 
Nu na jednom se pojavi kao saveznik Poljske Stjepan, 
ugarski kralj. Konrad II; medju dvie vatre, požuri se 
sklopiti mir s Poljskom tim radje, što je vojna g. 1029. 
bila jalova za njemačko oružje. Sad se Konrad obori svom 
silom na ugarskog kralja. Stjepan nije ipak bio dosta jak, 
da se sam upusti u borbu s Niemcima, pa s toga počme 
tražiti saveznike. Prvi Stjepanov saveznik bio je Krešimir. 
Zajednička je pogibelj sdružila Krešimira i Stjepana. Poraz 
Ugarske bio bi pogibeljan i po hrvatsku vlast medju 
Savom i Dravom, jer je koruška vojvodina bila cjeloviti 
dio Njemačke. Savez bude brzo sklopljen. Jedan od uvjeta 
ugovora medju Hrvatskom i Ugarskom imao je po svoj 
prilici biti priznanje, da zemlje medju Dravom i Savom 
pripadaju hrvatskoj državnoj tvorbi. Krešimir odpremi 
svoju vojsku u pomoć Magjarima. Ne zna se za pravo, 
kako i gdje su vojevale hrvatske i magjarske savezne 
vojske. Naš domaći ljetopisac pripovieda o nekoj pobjedi, 
koju su oba saveznika, Krešimir i Stjepan, izvojštili dana 
17. kolovoza 1030. nad vojskama njemačkoga cara Kon- 
rada. Pošto glavna njemačka vojska nije mogla duboko da 
prodre u Magjarsku, biti će istinito, da je ona naišla ne 
samo na zemljištne zapreke, već i na neprijatelje. Za malo 
bude sklopljen mir izmedju Njemačke i Ugarske, a vojska 

Krešimirova povrati se kući. Ovo je bio početak sbliženja 
Hrvata i Magjara; to se je sbliženje svršilo poslie vrlo 
nepovoljno po Hrvate. Nije nevjerojatna ona viest, da je 
Krešimir sada upravu ove zemlje medju Savom i Dravom 
povjerio posebnome banu, Godemiru. To je po svoj prilici 
početak ,slavonske“ banovine, koja je imala zadatak, da 
brani onaj dio hrvatske države koli protiv Niemaca, toli 
protiv Magjara.! — Vlada Krešimirova potrajala je do 
g. 1035. Hrvatska mu je imala biti zahvalna, da je svojom 
politikom znao sačuvati cjelokupnost Hrvatske u vrieme, 
kada su na nju sa sviju strana vrebali neprijatelji. Samo 
njegova vladarska opreznost i povoljne političke prilike 
mogle su uivrditi ravnotežu medju objema polovinama 
hrvatske državne tvorbe, koje su vrlo raznolike po svom 
geografskom položaju. Svaka na ime polovina stoji pod 
različitim vanjskim uplivom: sjeverna polovina, medju 
Savom i Dravom, u području Podunavlja i Crnog mora, 
stoji pod uplivom Ugarske i Njemačke, a južna polovina, 
u području Jadranskog mora, stoji pod uplivom Venecije 
i Vizantije. Hrvatski je dakle vladar morao oduzimati 
oštrinu ovim silnim i opasnim utjecajima. 


*& *& 
* 


Vizantija, Bugarska i Zeta. Poznato nam je, 
da je vizantinski car Vasilije I[. iza god. 1018. pretvorio 
Bugarsku u pokrajinu vizantinskog carstva, podielivši nje- 
zine zemlje u theme, kojima bijahu na čelu stratezi i ar- 
honti. Na čelo pako bugarske narodne crkve postavio je 
Grka, i tako ona postade služkinjom tudje države. 

Ostale slavenske državne tvorbe na Balkanu: Raša 
(Srbija), Zahumlje, Trebinje i Zeta (Duklja), izuzev Hr- 


1 To je Račkovo mnienje. 

vatsku, ostale su i nadalje pod upravom domaćih župana 
i knezova, ali pod vrhovnom vlasti Vizantije tako, da su 
ti župani smatrani vizantinskim stratezima. 


God. 1025. umre Vasilije IL, a njega nasliediše po- 
kvareni i nesposobni carevi. Iza smrti cara Romana III. 
g. 1034. Vizantinski ljetopisac veli, da je Srbija ,,stresla 
rimski jaram“. 

Odakle je potekao taj pokret? 

Bacimo pogled na prije napomenute slavenske državne 
tvorbe. Suvremenik hrvatskog vladara Tomislava bio je 
zahumski knez Mihajlo. Za nasljednika Mihajlovih ostalo 
je Zahumlje samostalnom zemljom i bilo je posebna 
državna tvorba: niti hrvatska, niti srbska. Medju tim je 
tečajem druge polovice X. vieka i diljem cielog XI. vieka 
Zahumlje dolazilo u tiesan odnošaj s Trebinjem i Dukljom 
(Zetom), u koliko je vladar Zahumlja postao ujedno go- 
spodarom Trebinja i Zete, ili je knez Trebinja i Zete 
postao ujedno gospodar Zahumlja. Knezovi tih triju drža- 
vica Crvene Hrvatske neprestano su se borili, da stvore 
oveću državnu tvorbu. Obično su se borili knezovi Za- 
humlja i Zete, dok nije u XI. vieku Zeta (od prilike da- 
našnja Crna gora) prevladala. 

Poduzetni zetski knezovi zavladali su i u Raši. Prvi 
je udario temelj toj državnoj tvorbi, budućoj srbskoj 
Dušanovoj državi, zetskiknez Stjepan Vojislav. 


_..——— 


Zeta. Da se vratimo na slavenski pokret, koji nastade 
iza g. 1034. i koji je potekao sa Zete. 

Stjepan Vojislav držao je u to vrieme u svojoj vlasti 
Zetu i Trebinje, dočim je Zahumlje imalo svoga župana, 
a Raša, u stegnutim granicama, imala je takodjer svoga 
župana. | 

Kao što je Zeta bila veća od Zahumlja i Raše, tako 
je Stjepan Vojislav bio ugledniji i jači od zahumskog i 
raškog župana. 

Odlučni, bistri i dvolični knez Stjepan Vojislav odpoče 
protiv vizantinskog carstva podpirivati ustanke u obližnjim 
krajevima, počev od god. 1034—1040., nu nije uspio da 
štogod osvoji, jer je g. 1040. vizantinska vojska napokon 
prodrla u samu Zetu, gdje je doduše i zaglavila u tiesnim 
zetskim klanjcima, nu ipak je Zetu oslabila. 

Bugari. U isto vrieme, t.j. £. 1040., digoše i Bugari 
ustanak protiv carstva pod vodstvom Petra Deljana. Ustanak 
se je ponajprije stao širiti u zemljama na Dunavu i Mo- 
ravi do Beograda, a odavle preko Niša u gornjem Var- 
darju, u Skoplju, dakle u krajevima, koji su poslie, za 
Dušana, srbski, a u to su vrieme bugarski. Eto opet očita 
dokaza, da se ne dadu opredieliti granice ni bugarskog 
niti srbskog naroda u etnografskom smislu. Iz gornjeg 
Vardarja odluči Petar Deljan udariti na Solun, drugu prie- 
stolnicu vizantinskog carstva. Car Mihajlo IV. pobjegne u 
Carigrad, a u Solunu ostavi svoga komornika Manuela 
Ivca, rodom Bugarina, koji predje u tabor Petra Deljana, 
ponesavši sa sobom blago vizantinskog cara. 

Petar Deljan pošalje sad jednu vojsku na Drač, u 
područje Jadranskog mora, koja zaista i osvoji Drač; drugu 
pako vojsku pošalje u Grčku sa zadatkom, da prenese 
ustanak u one južne krajeve. Ta vojska prodre u Helladu 
do Thebe. 

U to vrieme dodje u bugarski tabor uvredjeni vi- 
zantinski strateg u Armeniji, neki Alusijan, koji se pri- 
kaza članom nekadašnje bugarske carske obitelji. Da ne 
dodje do razdora, primi Petar Deljan tog Alusijana za 
suvladara. Alusijanu je dano 40.000 ljudi sa zadatkom, da 
osvoji Solun. On bude medju tim strašno potučen. Nu što 


'f 

je gore, izmedju Petra Deljana i Alusijana nastađe sada 
nesuglasje. Deljan je sumnjao o Alusijanu i držao ga izda- 
jicom, Alusijana pako bijaše strah, da ne izgubi svog polo- 
žaja. S toga je jedan i drugi počeo snovati, kako će jedan 
drugoga ukloniti s pozorišta. Alusijan je bio lukaviji: on 
opije Petra Deljana, izvadi mu oči, a za tim izda Bugare 
i predje u vizantinsku službu. Osliepljeni Petar _Deljan nije 
mogao voditi naroda, koji je sada duhom klonuo. Vizan- 
tinski car Mihajlo IV. udari iza toga na Prilip i potuče 
Bugare, vodjene Manuelom Jvcem. Nadalje porazi one u 
dračkoj oblasti na granici Zete, i one kod Sredca. Bugari 
se pokoriše Vizantiji, a car unidje slavljem u Carigrad, 
vodeći zarobljenog Petra Deljana i Manuela Jvca. 


Zeta. Ne poznato je, kako se je spram bugarskog 
ustanka vladao zetski knez Stjepan Vojislav. Nu zna se, 
da je iduće g. 1042. vizantinski car zapovjedio dračkom 
strategu, da navali na Zetu, i ujedno je pozvao na to djelo 
zahumskog župana Ljutovida, nadalje raškog župana i bo- 
sanskog bana. Vizantinski je poziv našao odziva tim većma, 
što je Stjepan Vojislav provaljivao u te zemlje čak do 
gornje Drine. Po vizantinskom izvještaju skupilo se je do 
60.000 vojske. Poslie 6. listopada 1042. pade grčka vojska 
na skadarsku poljanu, a odavle preko Bojane k Baru. Za- 
humski pako župan zadje pod Trebinje. 


Stjepan Vojislav dočeka ponajprije vizantinsku vojsku 
u klanjcima, te ju potuče ametice. Palo je 40.000 vojnika 
i sedam vojvoda. | 


Iza kako je bio glavni neprijatelj savladan, pošalje 
Stjepan Vojislav svoga sina Gojslava sa četama protiv 
župana Ljutovida. Gojslav prebrodi kotorski zaljev i uputi 
se preko Konavlja u travunjsku zemlju, gdje potuče 
Ljutovida. 

Ova pobjeda hrabrih zetskih sinova imala je za 
posljedicu, da je Vizantija ostavila na miru tu kneževinu 
za vlade Stjepana Vojislava. Iza njegove smrti počeše mu 
sinovi medju se dieliti zemlju, što je prouzročilo, te je u 
Zeti nastalo trzanje; napokon je ipak došla vlast veliko- 
županska u ruke Vojislavljeva sina Mihajla, kome je bila 
najpreča briga, da zavlada opet cjelovitom Zetom. 


6. Stjepan I. 

od god. 1035—1058. 

Stjepan, nasljednik i sinovac Krešimirov, a sin po- 
menutog Svetoslava Surinje, nije se udaljio od politike 
svog predšastnika s obzirom na Ugarsku. Vladara hrvatskog 
i ugarskog spajali su rodbinski vezi ; Hicela, žena hrvatskog 
kralja Stjepana I., bila je tetka ugarskog kralja Petra. Oba 
pako vladara bila su u rodu sa obitelju Orseola, te su 
oba gledali na tadašnjeg mletačkog duždu Flavanica kao 
na uzurpatora. Stjepan se je okoristio tim prilikama u 
. svoje svrhe. Neuspjeh Krešimira nije uništio u njemu nađe, 
da će zavladati dalmatinskim gradovima. Nominalno pripadali 
su ti gradovi sada Vizantiji, nu ni Venecija nije pomišljala, 
da ih se odreče, te je izgledala samo priliku, da ih opet 
podloži pod svoju vlast. Stjepan odluči, da ih preteče u 
tom poduzeću tim većma, što je Vizantija morala svu 
svoju snagu upotrebiti, da savlada tadašnji bugarski usta- 
nak (1040.). 

Hrvatska stade postojano  uznemirivati Dalmaciju 
svojim napadajima, te dovede Dalmatince dotle, da su 
bili prinuždeni podložiti se, samo da obezbiede svoj ob- 
stanak. Oko g. 1044. priznao je Zadar gospodstvo hrvat- 
skog kralja. Niti medjusobna simpatija, ni mirni pregovori 
nisu sklonuli Dalmatince na to podloženje, već strah za 


obstanak. 
*k 

Duhovi u Daimaciji udariše odmah drugim putem, 
čim se je Venecija pojavila na vidiku. Ponajprije se je 
Venecija u to vrieme ograničila samo na to, da motri 
Stjepanovo djelovanje. Ona je na ime čekala, kako će se 
Vizantija vladati spram napomenutog razvitka stvari, te 
je čekala i vrebala, da ponovi katastrofu, koja je stignula 
Krešimira II. Venecija doskora napusti dojakošnji svoj neu- 
tralni položaj, ne htijuć, da ustupi Hrvatima njoj do ne- 
davna podložne gradove. 

God. 1044. doplovi mletački dužda pod Zadar. Kako 
se iz izlazka te vojne vidi, nije još ni sada hrvatska vo- 
jena sila bila dorasla mletačkoj. Venecija, poduprta protu- 
hrvatskom strankom u gradjanstvu, osvoji glavni grad vi- 
zantinske Dalmacije. 

Uz pripomoć dakle jednog diela stanovničtva, koje 
bijaše sklono Mletčanima, podje duždi za rukom zavladati 
tim gradovima i uzpostaviti u njima opet svoju vlast. — 
»Neki ini Dalmatinci“ takodjer se pokloniše duždi po po- 
slanstvima. Nu ovaj put nije ipak ni iz daleka uspjeh Ve- 
necije bio tako podpun, kao onda za Orseola. U Dalmaciji 
bijaše velika jedna stranka, protivna zavisnosti od Ve- 
necije.! Tu je stranku hrvatski kralj mogao izrabljivati u 
svoje svrhe. A veliku je znamenitost imala jošte i ta okol- 
nost, da je posljednje podčinjenje dalmatinskih gradova 
Veneciji obavljeno nasilno i bez privole Vizantije.? Hr- 
vatski je kralj trebao samo da steče privolu Vizantije, i 
Dalmacija bi bila hrvatska. Stjepan je po svoj prilici po- 
državao prijateljske odnošaje sa Vizantijom, nu on ipak 


1 Što se vidi već iz toga, da svi stanovnici Zadra nisu tada 
prešli na duždinu stranu, već samo jedan dio; isto pripovieda kro- 
ničar i za druge gradove i sela. 


2 Rački misli obratno. 


"a - 

nije riešio te zadaće, nego istom njegov sin Petar I. Kre- 
šimir, koji zasjede na hrvatsko priestolje oko g. 1058. 


7. Petar 1. Krešimir 
od god. 1058—1073. 


Za vladanja Petra I. Krešimira svanuli su Hrvatskoj 
bolji đani, koji nas sjećaju dobe Tomislavljeve i one Kreši- 
mira I. Svi oni krajevi, koji su za Tomislava i Krešimira I. 
bili u hrvatskoj državnoj tvorbi, a koji su bili poslie iz- 
gubljeni poradi unutrašnjih borba i stranih napadaja, sada 
ponovno budu ujedinjeni rukom Petra I. Krešimira. Treba 
i to iztaknuti, da se je njegova politika u glavnim crtama 
podudarala sa politikom Tomislavljevom i onom Kreši- 
mira I. 


Sada nema onih pokusa, koje je činio Krešimir IL 
i Stjepan I.: da se na ime oružjem u ruci povrati Hrvat- 
skoj oteto zemljište. Bila je to politika mira i medjusobnog 
popuštanja. Dalmatinski gradovi, koji su za Držislava bili 
oteti, postaju za vlade Petra I. Krešimira sastavni dio hr- 
vatske “države, ali bez povrede vrhovne vlasti vizantinskog 
dvora. Poradi toga su vizantinske obćine u Dalmaciji 
stavljale na čelo svojih službenih izprava ime vizantinskog 
cara, a za njim ime hrvatsko-dalmatinskog kralja.! Vladar 
dakle vizantinske Dalmacije bio je hrvatski kralj, vlađa- 
lačka je pako prava na te gradove i zemlju primao iz 
ruku vizantinskog cara. 


1 Na čelu listine iz g. 1059. čita se: »...beatissimo papa 
Nicolao uniuersaliter mundo apostolicante, in orientis partibus, 
Constantinopoleos scilicet, Cumneno imperante.... Ego Cresimir, 
Stephani regis filius, diuina fauente clementia rex Dalmacie Chroa- 
cieque... Rački. Docum. str. 51. 

Godine 1059. Petar I. Krešimir nazivlje sebe ,rex 
Chroatorum et Dalmatinorum“, a taj naslov nosi on već 
u prvoj sačuvanoj listini, izdanoj mjeseca veljače 1059. 
Jedini sačuvani pečat nosi u napisu takodjer taj naslov: 
»Sigillum regis Cresimirri Dalm. ac Chroa.“ Sjedinjenje 
Dalmacije obavilo se je dakle očevidno izmedju 1057. i 1059. 

Godine 1057. stupio je na vizantinsko priestolje Izak 
Komnen. Spram njega dakle stupa Krešimir u tješnji od- 
nošaj. Prije toga bili su dalmatinski gradovi u sasma ne- 
opredieljenim prilikama. Nad njima su faktično gospodo- 
vali Mletčani, ali oni nisu nalazili susretljivosti u jednom 
dielu pučanstva. Vizantinsko pako carstvo nije moglo da 
mirno gleda na tu mletačku vladavinu, ali nije bilo dosta 
jako, da im otme Dalmaciju. U glavnim su crtama sada 
prilike bile sasma  istovetne prilikama prije poduzeća 
Petra II. Orseola. Sada su se samo izmienile uloge. Onu 
ulogu, koju je nekoć igrao Petar II. Orseolo spram Vi- 
zantije, preuzeo je sada Krešimir. On je predočio vizan- 
tinskom caru, da bi osvojenje Dalmacije po Mletčanima 
porušilo historijska prava Vizantije na te gradove, te je 
izrazio svoju spremnost, da će tu tobože vizantinsku zemlju 
primiti iz ruku carevih, priznavajući njegova vrhovna 
prava. Posljedica te operacije bila je ista, kano i ona za 
Orseola: Dalmacija je pala pod vlast onoga, koji nije na 
izliku narušio prava Vizantije. Razumije se samo po sebi, 
da se je poslie, u daljnem tečaju i razvitku stvari, vlast 
Hrvatske i Dalmacije faktično tim više širila, čim se je 
manje trebalo bojati Vizantije. 

Nu trebalo je i u drugoj t.j. crkvenoj tački učiniti 
tu stvar zrelom. Pokušaj Držislavljev, za tim politika nje- 
govih nasljednika i predšastnika Petra I. Krešimira, sve 
je to upućivalo hrvatskog kralja, da nije dovoljna samo 
privola Vizantije, da može svoju vlast održati nad ro- 

manskom Dalmacijom. Veze izmedju Hrvatske i Dalmacije 
nisu bile nipošto trajne. Da se tim vezama podade potre- 
bita jakost, valjalo je izgladiti vječni antagonizam, koji je 
postojao i dielio romanstvo i slavenstvo u hrvatskoj državi. 
Zadaća dakle hrvatske državne vlasti bila je, da to pi- 
tanje rieši. Izim drugih vladara pokušao je u tom smjeru 
raditi osobito Tomislav, nu mletačka je vojna dokazala, 
da se nije podpuno dovinuo cilju. Petar I. Krešimir na- 
stavio je Tomislavljevu politiku, i osim toga je uslied su- 
vremenih prilika pošao u susret novoj vlasti, koja je upravo 
tada stala odlučno uplivati na sudbinu evropskih država, 
na ime spram rimske stolice (pape). Na čelu romanskog 
svieta stajalo je za onda papinstvo, ali ne više onakovo, 
kakovo je bilo za Tomislavljeve dobe, t.j. neznatno, koje 
je životarilo u tamnoj dobi svoga bivstvovanja. Papinstvo 
za vlade Petra I. Krešimira nije se više zadovoljavalo 
jedino duhovnom vladom nad svietom, već je ono tražilo, 
da zavlada i na političkom polju. To je bilo doba velikog 
rada Hildebrandova, koji si je uzeo zadaću, da uzkrisi 
svjetsku teokraciju sa papom na čelu. Papinstvo je za 
onda uživalo simpatije cielog romanskog svieta. Da Ppri- 
vede hrvatski narod u to sveobće romansko kolo, priči- 
njalo se Petru I. Krešimiru i laganom zadaćom i naj- 
boljim sredstvom, da se dovine onom cifju, za koji je bilo 
pridoneseno toliko žrtava i izvojevano toliko borba. U 
njegovim je žilama kolala romanska krv.! Mati, Mletčanka, 
odgojila ga je tako, da je simpatizovao sa svim, što je 
bilo romansko. Slavenstvo mu bijaše strano. Krešimir je 
tvrdo odlučio žrtvovati interese Slavenstva, da rieši svoju 
političku zadaću. Već prve godine svoga vladanja stupio 


1 Poznato nam je, da je njegov otac Stjepan oženio kćerku 
Orseolovu. Muratori XII 226. 


F 


232 


je u tiesne odnošaje spram Rima. To je bio prvi korak 
njegove politike. Simpatije hrvatskog vladara i simpatije 
predstavnika romanskih naselbina u Dalmaciji srele su se 
na istom putu. Po papinstvo je ta sveza sa hrvatskim 
vladarem bila koristna; ona je u Hrvatskoj otvorila vrata 
reformama svećenstva u duhu Hildebrandovom, koji je 
radio i na tom, da se emancipuje svećenstvo izpod državne 
vlasti, i da se izvojuje nezavisnost papinstva od carstva. 
Zaključkom sabora o izboru pape (g. 1059.) odklonjen je 
kod postavljanja pape utjecaj zapadnog carstva, te je izbor 
predan stožernicima. U borbi protiv carstva našlo je pa- 
pinstvo podporu u mnogim državama, naročito u grado- 
vima gornje Italije i u Normanima. 

I hrvatska je država bila povučena u tu borbu. 
Petar I. Krešimir _ bio je u Rimu smatran za prikladna 
saveznika. 

Nije bio puki slučaj, da je tadašnji papa Nikola II. 
poslao u to vrieme svoga legata Majnarda u Dalmaciju. 
Krešimir ga primi sa slavjem. Koncem g. 1058. Majnardo 
sazove sabor u Spljet, na kojem bude zaključeno, uvesti 
u biskupijama Dalmacije i Hrvatske crkvene reforme, za- 
snovane Hildebrandom ; iznajprije bje odredjeno bezžen- 
stvo svećenstva. Iza riešenja ovog najbitnijeg pitanja rje- 
šavala su se mjestna pitanja. 

Na spljetskom saboru od god. 9325. bilo je, kako je 
poznato, zabranjeno slavensko bogoslužje u Hrvatskoj. U 
prvi je mah, po svoj prilici, dalmatinsko svećenstvo strogo 
pazilo, da se taj zaključak tačno vrši, nu kašnje je stro- 
gost jenjavala. Od g. 998. do 1059., dokle je Dalmacija 
bila politički zavisna o Veneciji, hrvatski kraljevi nisu 
imali uzroka, da tlače vjersku slobodu svojih podanika u 
- korist latinskog svećenstva, koje se je onako zlo preporu- 
čivalo kraljevima; tako je slavensko bogoslužje malo po 

malo opet došlo u porabu. Rađi toga je na spljetskom 
saboru od g. 1059. opet pitanje o slavenskom bogoslužju 
izašlo na vidik. Dalmatinsko svećenstvo, kralj i papinski 
legat jednako su bili zainteresovani, da se pitanje bogo- 
služja nepovoljno rieši za slavenstvo, i to svaki sa svoga 
stanovišta. Za romansko je svećenstvo konačno uništenje 
slavenskog bogoslužja bilo koristno poradi crkvenog go- 
spodstva nad Hrvatskom. Kralj je u uništenju slavenskcg 
bogoslužja nazrievao prvi korak romanizovanja svojih poda- 
nika, koje bijaše po njegovu shvaćanju neobhodno potrebno, 
da se pospješi sjedinjenje Hrvata i Dalmatinaca. Pape su 
opet već odavna prestali prijazno gledati na slavensko 
bogoslužje. U doba Petra I. Krešimira vidjeli su oni u 
njemu zapreku za postignuće svojih ciljeva, koji su išli za 
tim, da usredotoče crkvenu vlast u Rimu i da izjednače 
sve druge crkve u pogledu vanjskih obreda i običaja sa 
rimskom maticom. Uzevši sve to u obzir, lako se može 
razumjeti, da će se pitanje o slavenskom bogoslužju riešiti 
nepovoljno po Hrvate. Pa zaista, sabor spljetski (1058.) 
zaključi, da nitko ne smije više da obavlja službu božju 
slavenskim jezikom, već samo grčkim ili latinskim; da se 
nitko, tko znade samo slavenski jezik, ne smije pripustiti 
k crkvenim službama. Ni jedan od članova sabora nije ni 
zinuo, da štogodj kaže u korist slavenskog bogoslužja. Ova 
zabrana slavenskog bogoslužja nije doduše nova, ali su 
novi razlozi, na kojima je ona osnovana. Protivnici sla- 
venstva govorili su, da je gotska (glagolska) pismena 
obreo neki krivovjernik Metodije, koji je mnogo toga 
u istom slavenskom jeziku lažljivo pisao protiv katoličke 
crkve, pa da je toga radi bio kažnjen naglom smrću! — 
Oporba se protiv spljetskih zaključaka ipak pojavi u masi 
priprostog hrvatskog naroda i u nižem slavenskom sve- 
ćenstvu. Kada su na ime bili potvrdjeni zaključci spljetskog 

sabora od pape, slavenski svećenici bijahu bolno dirnuti. 
Bol je još ojačala time, kada su biskupi stali zaključak o 
slavenskom bogoslužju provadjati željeznom konsekvencijom 
i eneržijom. Sve crkve, u kojima se je obdržavalo slavensko 
bogoslužje, budu zatvorene ; svećenici Hrvati bili su dignuti 
sa svojih mjesta. Narod je bio razžalošćen i razdražen. 

Veliki dio nije mogao da pojmi te promjene. S toga 
nije čudo, da je hrvatski puk povjerovao glasu, kako rimski 
papa ne odobrava tog zaključka, pa je poradi toga svu 
krivnju svalio na zločeste biskupe. 

»U to doba“, — piše Toma, arcidjakon spljetski, — 
-:»dodje u hrvatske strane neki svećenik, došljak, po imenu 
UIf (Vuk), licem hineći pobožnost, ali krijući u srcu otrov 
od lukavštine. Obilažaše dakle narod prišapćujući mu 
koješta i gradeći se kao da je od pape poslan, te sa- 
žaljujući tobože njegov u biedu, obećavaše mu ko- 
ristan savjet: znajte, reče, da se je gospodar_ moj, papa, 
jako ražalio čuvši, da su vam crkve pozatvarane i da je 
vašim sveštenikom zabranjeno obavljati službu božju ; od- 
pravite dakle gospodaru mojemu poslaničtvo te znajte, da 
ćete dobiti štogodj uzhtijete. Sastavši se dakle starješine i 
učinivši dogovor, pošlju istoga popa Uilfa s darovima 
u Rim. Pospješiv put, dodje on do skora u Rim, predloži 
papi darove od Hrvata i njihove molbe, te ga sniženo 
zamoli, da stanjecrkava i popova po kraljestvu 
slovinskom u stari običaj uzpostavi. Papa mu 
odgovori, da ne može ništa učiniti protiv ustanova od 
poslanika apostolske stolice, već mu poda listove, neka ih 
nosi arhiepiskopu i kralju i ostalim velmožam one zemlje 
pa da dva biskupa ovamo dodju, jer njega kao nepo- 
znata čovjeka ne može ni saslušati. Zlobni pop ne ponese 
papinih pisama oniem, kojim bjehu namienjena, već se što 
skorije povrati ka Gotom (Slovjenom), koji ga bjehu 

poslali. Tada pitajući ga, što se od njihovieh zahtjeva u 
apostolske stolice dogodi, odgovori im on: ,Eto, hvala 
Bogu, što godj zaželjeste od gospodina pape, zadobih; 
crkve se vaše otvaraju, vašim se sveštenikom službe po- 
vraćaju; povrh toga izprosih vam i to, da si od svoga 
naroda izaberete biskupa i da ga sa mnom k istomu papi 
s nekojimi darovi odašaljete radi posvećenja.“ Čuvši to 
Goti, jako se poveseliše te umah izabraše ne- 
koga starca, prosta čovjeka, poimenuCededu, 
za biskupa, te ga poslaše brzo u Rim, zajedno s nekim 
opatom Potepom i s popom Ulfom. Kad su oni došli 
pred papu, upita ih on, tko su? a bezbožni pop odgo- 
vori: Mi smo iz dalmatinskih strana; vi ćete se, sveti otče, 
sjećati, da sam ja onomadne došao bio k vašoj milosti, a 
ovi se sada odlučiše pokloniti k nogama vaše svetosti, da 
i njihovu narodu, kao sviem, milost iskažete. 
Taj pako preodlični čovjek gotski (slovjenski) dodje za to, 
da bi, dobivši u vas podpuniji naputak, uzmogao slobod- 
nije propoviedati istinu. — Na to će papa: Kakovu čast 
obavlja? odgovoreno bi, da je već dugo sveštenik 
u svojem jeziku (slovjenskom). Opet pita papa: Pa za 
što ne brije brade po običaju katoličke crkve? Bezbožni 
pop odgovori: Za to je, gospodine, i došao pred vas, da 
bi se od sele pokoravao vašoj volji. Papa mu odmah sam 
nekoliko dlaka od brade odsieče te zapovjedi svojim lju- 
dima, da ga po običaju crkvenom obriju. Onomu pako 
svešteniku kaza: Nijesam ti zapovjedio, da mi 
ovake ljuđdeovamodovodiš,većda mi biskupe 
za tolik posao ovamo dozoveš. Na to će sveštenik: 
Gospodine, htjedoše, ali nikako ne mogoše. Papa 
imavši.vieće, odgovori im ovako: Znajte sinci, da ovo, 
što Goti hoće da zadobiju, već sam mnogo krat čuo, ali 
radi Arij4n4, obretnika takve književnosti, neusudjujem se 

dati im dozvolu, da u svom jeziku obavljaju službu božju. 
Sada podjite i gledajte, da onaj narod sluša sye, što su 
poslanici papinske stolice u crkvenom zboru odredili, dok 
onamo stignu novi poslanici. — Čuvši ove rieči, vratiše 
se brzo u domovinu. Uz put pitaše Cededa popa Ulfa: 
Kaži mi, što li nam pomože, da podjosmo pred papu? 
UlIf mu odgovori: Sve što si vrućim srcem želio, postiže 
mojim trudom. Što? upita Cededa, a UIf reče: Papa za- 
redi te biskupom. Kako to? reče Cededa. Ulf mu odgo- 
vori: Tolika je vlast papina, da komu god nekoliko dlaka 
svojom rukom iz brade iskine, umah bude biskupom. — 
Čuvši to ludi starac, obradova se veoma, te si umah na- 
bavi pastirski štap i prsten. Napokon ulazeći u granice 
hrvatske zemlje, sunarodnjaci, doznavši o njihovu dolazku, 
veselo pohitiše svojemu biskupu u susret, te 
ga velikim slavljem dočekaše... Na prvi mah 
protjera onkrčkogabiskupasnjegovestolice, 
te si je, kao s apostolskom dozvolom, posvoji. Tada, vajmeh 
sramote, taj čudni episkop poče poganiti službu božju po- 
svećivanjem crkava, zaredjivanjem sveštenika i obavlja- 
njem drugih biskupskih dužnosti. Čim ti bezbožni dogo- 
djaji doprieše papi do ušiju, posla bez oklievanja nekakva 
poslanika Ivana kardinala, da u slovinskih stranah 
zatre sjeme kletogarazkolničtva. Kardinal došav 
u one strane, sazva mnoštvo naroda i sveštenstva, te grdno 
pokori onoga lažiepiskopa pred samimi nje- 
govimi Goti za toliku lakoumnu nevaljanštinu, što mu 
nije papa nikakova svetoga reda podielio. I zato ga mačem 
vječitoga prokletstva rastavi od zbora vjernika s Potepom 
i svimi sljedbenici; Ulfa pako, koji bijaše početnik toli- 

koga bezbožtva, dade odvući u Spljet: ondje ga u zboru | 
crkvenom liše reda sveštenoga, te izbijena, obrijana i oži- 
gosana bace ga u vječnu tamnicu! Budući da pomamni 

Cededa nikako nehtjede odustati od započete drzovitosti, 
te radi njega u čitavom kraljestvu velika sablazan nasta, 
zapovjedi papa, da se toli u rimskoj koli u spljetskoj 
crkvi i po čitavoj pokrajini svečano prokletstvo na nj 
izreče.“! 

U tom je pripoviedanju bez sumnje opisan sbili se 
dogodjaj; samo se ne smije zaboraviti — veli Jagić — 
da to ovako pripovieda veliki protivnik slavenske narod- 
nosti Toma, arcidjakon spljetski, koji sve riše vrlo tamnim 
bojama i hoće da pokaže predstavnike narodnog prekreta 
kao velike glupake. Nu mnoge stvari — kaže Jagić — 
koje su njemu smiešne i preziranja vriedne, prikazuju se 
našim očima kao kreposti; što je njemu prevara i lukav- 
ština, to je nama prostodušna ali vatrena odanost spram 
svojega.“ — Nu ako se ne obaziremo na sitnice, — piše 
Smirnov —— možemo si do stanovitog stepena posve 
dobro predočiti prekret, koji nastade medju Hrvatima iza 
zaključaka spljetskog sabora od god. 1058—59. Već smo 
spomenuli, da je narod sve zlo pripisivao biskupima. Posve 
je prirodno, da se je u pučanstvu porodila misao, da se 
neposredno obrati na papu radi riešenja tog pitanja. Da 
se je stvar u istinu tako imala, vidi se iz toga, što je 
papa Alexander II. oko godine 1061. bio prisiljen oba- 
viestiti hrvatskog kralja Petra I. Krešimira i sve biskupe 
njegova kraljestva, da su oni zaključci, koji su bili stvo- 
reni na spljetskom saboru uz sudjelovavje legata njegova 
predšastnika pape Nikole II., u rimskom sboru za sbilja 
potvrdjeni, te da se o kreposti njihovoj ne smije nipošto 
sumnjati. Isto je tako posve naravno, po našem sudu, mogla 
niknuti medju Hrvatima misao o izboru vlastitih biskupa. 
Jošte je bila u živom pamćenju predaja o tom, kako se 


IJagićev prevod: Hist. knj. naroda hrv. i srb. Str. 45—47. 

je za tu obću slavensku stvar borio ninski biskup Grgur. 
I sada je postojala opet ninska biskupija, obnovljena po 
mnienju Smirnovljevu g. 1058., a po Račkovom 
mnienju g. 1060., nu sadašnji ninski biskup nije bio ni iz 
daleka taki, kao Grgur i njegovi predšastnici. Sadašnji je 
ninski biskup položio prisegu, da će u svemu pomagati 
spljetskog biskupa svom svojom snagom. On dakle nije 
“bio zaštitnik Slavenstva, protiv kog se je tako uporno 
borila spljetska crkva. Kada se to sve uzme u obzir, ima 
li na tom išta čudnovata, da je narod i niže svećenstvo . 
odlučilo izabrati iz svoje sredine biskupa, koji će se onda 
zajednički boriti za istu dobru stvar? 

Oporba je naroda i nižeg svećenstva imala zaista 
vrlo ozbiljan značaj; ona je državnoj vlasti pokazala put, 
kojim da podje i na kojem bi išla zajedno sa narodom. 
Sada je trebalo, da se izpravi Tomislavljeva pogrješka, đa 
se uzpostavi crkvena samostalnost Hrvatske, jedina garan- 
cija pravilnog razvitka narodnog obrazovanja i snosljivog 
političkog bivstvovanja; nu sve se to nije slagalo sa po- 
litičkim nazorima Petra I. Krešimira. : | : 

Pokret Hrvata silno je preplašio dalmatinsko sve- 
ćenstvo, kralja i papu. Odpočeto djelo naišlo je na za- 
preku. Pojavio se je proturomanski pokret. Petar I. Kre- 
šimir nije mogao da mu pogoduje. 

Dvoranstvo, velmože, župani, — sve je bilo protiv - 
mase naroda, koja se je digla u obranu svojih duhovnih 
interesa. Narod nije imao ni od kuda da izčekuje pomoć. 
Vlada uguši buknuli pokret, a na drugom spljetskom sa- 
boru od g. 1064., koji je za cielo pošao putem prvoga, 
poprimljene su stroge mjere protiv narodne stvari i nje-: 
zinih vodja. Sada se nisu više ograničivali, kako se vidi 
iz Tominog pripoviedanja, na _ puke zabrane, već je bilo 
uglavljeno: da se imade _ mučiti i u tamnjcu baciti onaj, 

koji se usudi protiviti zaključcima sabora. — U Rimu, u 
Spljetu i po svoj Dalmaciji grmjelo je prokletstvo protiv 
onih, koji su se zauzimali za interese naroda. Latinizam je 
slavio pobjedu. U njegove je ruke opet prešlo gospodstvo 
u crkvi, a po tom i gospodstvo nad uzgojem naroda. Za- 
misao Petra I. Krešimira bila je tako postignuta; svojim 
popuštanjem privukao je na svoju stranu dalmatinsko sve- 
ćenstvo. Vidjet ćemo, da se je on time znao okoristiti. 

Iza kako je dovršio posao u Dalmaciji, Krešimir 
obrati svoju pozornost na sjeverni panonski dio svoje 
države. Jedan dio Posavske Panonije, Sriem sa okolišem, 
priznavao je za vlade Krešimira II. vrhovnu vlast vizan- 
tinskog cara. Nekako u doba, kada je zasio priestolje 
Petar I. Krešimir, Sriem se učini slobodnim, nu ne imajuć 
dosta snage, da sačuva svoju samostalnost, morao je postati 
plienom _jačeg susjeda. Petar I. Krešimir nije propustio 
sgode, a da ne razširi granice svoje države. Tamošnja 
granica. hrvatske države postade granicom hrvatske na- 
rodnosti ; sada je panonska Hrvatska bila pod vlašću kralja ;. 
njezina je uprava bila povjerena posebnom banu, koji je 
za Petra I. Krešimira bio Dimitrije Zvonimir. Da obez- 
biedi svoje panonske pokrajine od navala Magjara, Kreši- 
mir je oko g. 1065. stupio u prijateljske odnošaje s ma- 
gjarskim kraljem. Doskora postali su ti odnošaji jošte 
tješnji. Zvonimir je oženio kćerku ugarskoga kralja Salo- 
mona, te je, po izvješćima nekih kroničara, dobio Slavoniju 
za miraz. Iza kako je Krešimir utvrdio svoju vlast u Pa. 
noniji, iznovice svrati pozornost na Dalmaciju. 

Do toga je doba on dielio vlast nad Dalmacijom sa 
vizantinskim carem, te se nije protivio, da historičko pravo 
vizantinskog dvora bude izraženo; to se je očitovalo tako, 
da je još uviek postojala čast stratega Dalmacije. G. 1067. 
nosi zadarski načelnik Lav dva naslova na listinama i 

to: priora (načelnika) zadarskog i stratega Dal- 
macije.! Kao strateg (katapan) bio je predstavnik i za- 
stupnik historijskog prava vizantinskog cara, a kao , prior“ 
Zadra stajao je on ujedno i na čelu gradske uprave, te je 
kao takav bio podčinjen vlasti kralja Hrvatske i Dalma- 
cije t. ). Petru I. Krešimiru. 


Krešimir je težio za neograničenim gospodstvom u 
Dalmaciji; on je to i postigao. U god. 1068 —69. izčezava 
na javnim izpravama dalmatinskih municipija 
naslov stratega (katapana) ciele Dalmacije. Ime vizantin- 
skog cara i nadalje ostaje kao i prije na _ prvom mjestu. 


Na izpravama pako Petra I. Krešimira od g. 1069. 
do 1072. ne ima traga, da bi se na čelo izprave stavljalo 
ime vizantinskog cara.? Jednakim načinom i javne izprave 
dalmatinskih municipija izostavljaju ime vizantinskog cara, 
a navode ime hrvatskog kralja. Sve to potvrdjuje, da je 
vlast Petra I. Krešimira hvatala svaki dan dublji korien 
u dalmatinskim municipijama, pa da su oblasti, stojeće sa 
hrvatskim kraljem u tješnjem obćenju, lagano zaboravljale 
na dalekog vizantinskog cara i na njegovu nominalnu vr- 
hovnu vlast. 


1 G. 1067. nosi listina na čelu ove rieči: Regnante domino 
Constantino Duca magno imperatore, prioratum Jaderae uero presi- 
dente domino Leo imperiale protospathario et tocius Dalmaciae cata 
pano. Ego quidem Petrus... Rački. Docum. str. 69. 


2 Na čelu izprave_ od g. 1069. stoji: ....»Ideo ego Cresi- 
mirus, diuina gratia largiente Chroatie atque Dalmatie iura guber- 
nans atque aui mei beate memore Cresimiri regis patrisque mei 
regis Stephani in Clisio....« Str. 72. — Iste godine opet: »Ego 
Cresimir, rex Chroatorum atque Dalmatinorum...« Str, 74. — Go- 
dine 1070. stoji na čelu izprave: »Tempore domni Alexandri pape 
urbis Rome. Ego Cresimir, rex _ Dalmatinorum ac Chroatorum... .« 
Str. 87. Rački, Docum. 

Samo za čudo u tim godinama dvie tri listine, koje 
izdadoše hrvatski velikaši, sjećaju se uz hrvatskog kralja 
i na vizantinskog cara.! 

Posljednji paragraf političkog programa bio je iz- 
punjen. Krešimir si je podčinio Dalmaciju, radeći prora- 
čunano, samo da si osigura njezinu vjernost. U tu svrhu 
odrekao se je on narodnog pravca u politici, dozvolio je 
crkveno gospodstvo dalmatinskog svećenstva, radio je, da 
obogati dalmatinsku crkvu velikim nadđarbinama, zapustio 
svako zanimanje za Hrvatsku, predao narodno obrazovanje 
u ruke Latina. Krešimir se je punim pravom nadao, da 
ovaj njegov rad ne će biti bezkoristan, da u povjesti hr- 
vatske države ne će više imati mjesta antagonizam medju 
romanskim i slavenskim elementom; da će se Dalmacija 
posve sliti sa Hrvatskom. On nije doživio ono doba, kada 
je strašna katastrofa dokazala neosnovanost njegovih nada. 
Već za njegova života sakupiše se na obzorju takove 
oblačine, koje su dokazale, da je udario krivim putem kod 
ostvarenja svog političkog programa. 


# 
* * 


Vizantija, Bugarska i Zeta. Suvremenik hr- 
vatskog kralja Petra I. Krešimira bio je zetski knez Mi- 
hajlo, sin i nasljednik Stjepana Vojislava. 

Težište obiju ovih državnih tvorba ležalo je na Ja- 
dranskom moru. Težište hrvatske državne tvorbe bilo je 
na Krki i Cetini, a težište zetske ili srbske državne tvorbe 
bijaše na Morači i Bojani. Hrvatska je kraljevina zavladala 


1 U listini od god. 1070. stoji: »Augusto regnante Romano 
tercio, tempore Cresimiri regis Chroatorum et Dalmatinorum. Ego 
Radouan, nepos Lilici...« Str. 81. — . Godine 1070. opet: »Impe- 
rante domno Romano tercio, Chroacie uero regnante Cresimiro rege. 


Ego Johannes, Chroatorum dad,...« Str. 84. Rački. Docum. 
16 

mnogo duljom obalom od zetske kneževine, a obje se 
tvorbe stjecahu kod Neretve. Kao što je kralj Petar I. 
Krešimir podržavao prijateljske sveze sa Vizantijom, tako 
ih je podržavao i zetski knez Mihajlo, koji je bio upisan 
»medju saveznike i prijatelje rimske (vizantinske)“. 

Kao što je hrvatski kralj Petar I. Krešimir upotrebio 
dobre odnošaje sa vizantinskim dvorom, da proširi granice 
hrvatske državne tvorbe, tako je vizantinsko ,savezničtvo“ 
i »prijateljstvo“ išlo u prilog i Mihajlu, koji je tako učvrstio 
svoj položaj ne samo u Travunji, već i Zahumlju, koje je 
pridružio Zeti. 

Vanjska politika i Petra I. Krešimira i zetskog Kneza 
Mihajla bila je dakle u mnogome slična. 

Nu sada baš, za vlade kneza Mihajla, kao da će ova 
južna, istojezična, istorodna državna tvorba pod imenom 
srbskim zaploviti posebnim, samostalnijim pravcem bez 
nade, da se sjedini sa hrvatskom državnom tvorbom, koja 
ni do sada nije radila na tome, da svoje granice proširi 
na jug i da zaokupi one do tada još male državne tvorbe, 
jer je uviek bila zabavljena dalmatinskim gradovima, a 
poslie Magjarima. Za Stjepana Vojislava odpočelo je, a za 
Mihajla izposlovano je odciepljenje Zete i susjednih kra- - 
jeva u crkvenom obziru. 

Nesreća, koja je zadesila biskupe južne Dalmacije, 
ploveće na crkveni sabor u Spljet, blizu otoka Hvara 
(Punta dei vescovi), bila je vanjski povod, da je južna 
Dalmacija dobila posebnu metropoliju u Baru. Državna 
pako samostalnost zetsko - srbske državne tvorbe bijaše 
dublji uzrok odciepljenju južne Dalmacije od spljetske 
metropolije, jer ta tvorba nije na dugo mogla podnositi 
crkvene zavisnosti od vlasti izvan granica svoje države. 
Tako je bila za ove zemlje osnovana metropolija dukljanska 
ili barska, potvrdjena od pape g. 1069. Novoj metropoliji 

barskoj bile su podčinjene biskupije: kotorska, palačka, 
svačka, drinatska i pulatska, koje leže u Zeti, zatim srbska 
u Raši, bosanska u Bosni i trebinjska u Travunji. Barski 
nadbiskup primao je iz Rima metropolitanski plašt i dobio 
je ovlast, da se u obsegu njegove metropolije ,po Dal- 
maciji i Slavoniji“ nosi pred njime krst. 

Dubrovnik. Medju biskupijama, koje su sada odciepljene 
od spljetske metropolije i pridieljene barskoj metropoliji, 
nema dubrovačke biskupije. Nekako u isto vrieme 
počele su slabiti veze izmedju Dubrovnika i Carigrada, 
te se je i u Dubrovniku počela javljati težnja za samo- 
stalnošću, a po tome se takodjer osjećala potreba samo- 
stalriosti dubrovačke crkve. Dubrovačkog biskupa u njegovim 
težnjama podupirao je i zetski knez Mihajlo. God. 1078. 
postade dubrovački biskup zaista nadbiskupom u području 
dubrovačke obćine. 

Zanimljivo je, da na zemljištu hrvatske državne tvorbe 
iza Sedeslavljeva pokušaja ne nalazi Rački traga vjerskim 
obćinama grčko-iztočnog obreda. U južnoj pako Dalmaciji, 
na zemljištu Dukljaninove Crvene Hrvatske, što bješe tada, 
polovinom XI. vieka, odkinuta od spljetske nadbiskupije, 
bilo je samostana latinskih i. grčko-slavenskih. U obsegu 
barske nadbiskupije bilo je dakle vjernika jednog i drugog 
obreda, koji su svi stajali u svezi s rimskim papom. Za 
to papa barskom nadbiskupu preporuča: ,da se skrbi i 
za samostane latinske i za grčke ili slavenske.“ Razkol 
obaju obreda nije bio još podpuno proveden, pa glava 
zapadne crkve ne čini nikakove razlike medju zavodima 
obaju obreda. Kao vjerska osebina, tako ne bijaše ni ple- 
menska, ni imenska osebina izmedju Hrvata i Srba jošte 
tako. oštro izražena, kao što se je poslie oštro razvila i 
izrazila. Radi toga nije oku inostrančevu mogla da bude 
vidnom razlika izmedju hrvatstva i srbstva, što se tiče 


F 

Slavena u Zeti, pa onda nije ni čudo, da vizantinski ljeto- 
pisac, kao što već prije iztaknusmo, kaže o narodu u Zeti: 
»srbski narod, koji se takodjer Hrvatima zove“.! 

Šest godina iza obezbiedjene crkvene samostalnosti 
Zete ne stade savezničtva Zete sa vizantinskim carstvom, 
te bukne medju njima krvavo neprijateljstvo. 


Katolička crkva u Hrvatskoj i u hrvatskom dielu Dalmacije. 
Negdašnja pokrajina Dalmacija bila je u vrieme osnovanja 
barske i dubrovačke nadbiskupije jur utjelovljena hrvatskoj 
državi, pa je onda i sielo_ metropolije ležalo u području 
hrvatske države. Tada je istom crkvena vrhovna vlast i 
nad hrvatskom zemljom prestala biti politički zavisna od 
strane državne vlasti, pa je time i hrvatska državna vlast 
zadobila jamstvo za suglasje izmedju sebe i vrhovne crk- 
vene vlasti. Sada se dakako spljetska nadbiskupija nije više 
protivila osnutku novih biskupija na čisto hrvatskom zem- 
ljištu. Istom je sada, dakle oko g. 1060., bila obnovljena 
biskupija u Ninu, a nova je biskupija osnovana u Belgradu 
na moru i u Kninu. Sada se je dapače moglo dati nin- 
skoj biskupiji komad zemlje od rabske i zadarske biskupije, 
a onoj u Belgradu dio zadarske. Kninska je biskupija za- 
mienila staru sisačku biskupiju, te je prema tome pod 
Knin spadala ciela zemlja do Drave, a kninski biskup 
dobi ime hrvatskog biskupa (chroatensis, Chroatie episco- 
pus), te mu bje povjerena služba dvorskog kancelara, 

Sada je spljetska metropolija obuhvaćala od starih 
biskupija: osorsku, krčku, rabsku, zadarsku, trogirsku i 
spljetsku, kojim siela bijahu u romanskoj Dalmaciji, zatim 
hrvatske biskupije: kninsku, ninsku i belgradsku. 

Bugarska. Iza kako je bio satrven ustanak Petra De- 
ljana g. 1041., imala je Bugarska da podnese svu strogost 


1 Joan. curopalat. Historia, p. 714. 

podjarmljene zemlje. U tako nesnosnim prilikama dogorjelo 
je Bugarima, i oni odlučiše ponovno god. 1073. da dignu 
ustanak. Nu kome da povjere vodstvo? Bugarski poglavice 
odlučiše pozvati u pomoć zetskog kneza Mihajla, i zamole 
ga: ,da im dade svoga sina, koga će proglasiti carem, 
čim oslobode Bugarsku od samovolje i okrutničtva rim- 
skog (vizantinskog)“. 

Zetski knez Mihajlo primi ponudu, prekine ,savez- 
ničtvo“ sa vizantinskim dvorom, a bugarsku krunu na- 
mieni svome sinu Konstantinu Budinu, koga pošalje u Bu- 
garsku s pratnjom od tri stotine gorskih junaka. Izvješća 
vizantinska vele sada: ,Hrvati i Dukljani, dignuv se na 
odpor i lativ se oružja, cieli su Illyrik uznemirivali.“! 

Bugarski poglavice, naročito iz skopljanske oblasti, 
sakupiše se u Prištini na iztočnom kraju Kosova polja, 
kamo je došao Konstantin Budin i gdje ga skupština pro- 
glasi carem, promienivši ime Konstantin u Petar. 

Čim je Vizantija čula za prištinsku skupštinu, stane 
sakupljati čete, da naglo udari na ,buntovnike“. Vizan- 
tinci i Bugari sraziše se kod Prištine, po svoj prilici na 
Kosovu; Bugari održaše pobjedu nad nesložnim vizantin- 
skim vojskama. ' 

Car Petar II. Budin odluči sad naglo djelovati. Dvie 
vojske bile su u brzo sastavljene: jedna je imala iz Pri- 
štine preći u Podunavlje s Budinom na čelu, a druga u 
Vardarje i spram egejskog mora pod pobočnikom Petrilom. 

Ova druga vojska zadje u Vardarje, približi se Skoplju 
i pane pred tvrdjavu Kostur. Bugarska se plemena svuda 
digoše na oružje, nu budu itako svi poraženi kod Kostura. 


1 Nicephor Bryennius: »čxetdrev 8* obou XewpoBazot xal Aloxlei; anav 
ro IMAupuov xaxog čieđovw«, a isto mjesto u latinskom prevodu. 
Stritt pag. 401. glasi: »Chrobati et Dioclenses rebellantes univer- 
sum Illyricum infestabant.« 

Poraz južne vojske odlučio je sudbinom /ciele te 
vojne i ustanka. Car Petar II. Budin osvoji Niš i digne 
ustanak do Save, Dunava, dapače čak i u Sriemu. Nu kad 
je dočuo za poraz kod Kostura, ostavi Niš i udari put 
Skoplja. Ali i vizantinska vojska, obavieštena o kretnjama 
bugarskih ustaša, pohiti neprijateljima u susret. Negdje 
izmedju Niša i Skoplja sukobiše se, i bitka se svrši ne- 
sretno po Bugare: ,malo ne svi bjehu umoreni“, sam pako 
car Petar II. Budin pane u sužanjstvo i bude u okovima 
doveden u Carigrad, a za tim poslan u Antiohiju. Još 
nije bila iztekla godina 1073. — i skoro sve bijaše svr- 
šeno u Bugarskoj. 

Zeta. Još je trebalo upokoriti Zetu. Zetski je knez 
po navadi utvrdio klanjce, koji vode u Zetu, a s vojskom 
se je smjestio na težko pristupnim mjestima. Nu vizan- 
tinski vojvoda Nikifor Bryennius, oprezniji od svoga pred- 
šastnika, koji je prije 30 godina ondje bio sramotno po- 
ražen, dao je izsjeći i razširiti puteve, da vojska može 
sigurnije ulaziti. Taj su posao obavljali stanovnici Zete, 
koji su, oboružani sjekirama, pratili vizantinsku vojsku. 
Zetska vojska bijaše potučena, a gradovi, ležeći na granici 
Zete, padoše opet pod vlast Vizantije. 

Knez Mihajlo bio je prisiljen, da spremi mač u 
korice. Ustanak bugarski stajao je Zetu mnogo krvi, a vla- 
dalačku je obitelj zavio u crninu; svi sinovi kneza Mi- 
hajla padoše na razboju, a Budin bje odveden u sužanj- 
stvo. S toga je Mihajlo mislio samo o tom, kako će da 
oslobodi iz sužanjstva svoga sina Budina. To mu je pošlo 
za rukom: najmio je više mletačkih brodova, te s njima 
pošalje svoje ljude, koji se dočepaše u Antiohiji Budina i 
dovedoše ga u zetske planine otcu u naručaj. 

Vizantija je medju tim imala pune ruke drugog posla u 
unutrašnjosti svojoj, pa nije imala kada, da se bavi sa Zetom. 


ra 

Na zapadu je pako sio na papinsku stolicu Hilde- 
brand pod imenom Grgura VII. dana 22. travnja 1073. 
Taj svjetski dogodjaj, koji je bio pokrenut u Italiji, živo 
je odjeknuo i na našoj obali Jadranskog mora, te je po- 
vukao u svoju struju ne samo našu Hrvatsku, već i kne- 


ževinu Zetu. * 
* * 


Hrvatska. Petar I. Krešimir nije se miešao u vi- 
zantinsko-bugarsku borbu, nego je ostao neutralan; nu već 
je i to bilo dosta, da su nepovjerenjem gledali njegovo 
držanje u Vizantiji. Sva dosadašnja povjest odnošaja iz- 
medju Hrvatske i Vizantije dokazivala je, da medju njima 
nisu vladali nikada pravi prijateljski odnošaji i da su hr- 
vatski kraljevi uviek  izrabljivali i najmanje oslabljenje 
Vizantije. To se je sada moglo očekivati i od Krešimira. 
Da ga uzdrže od više manje odlučnog upletanja u borbu, 
sklopi Vizantija savez s Venecijom. Domenico Silvio postao 
je duždom g. 1072. i stupio je u rodbinsku svezu sa vi- 
zantinskim carem Mihajlom VIL, oženivši njegovu sestru. 
Nema sumnje, da je istovremeno sa rodbinskom svezom 
sklopljen i politički savez. Venecija se nije aktivno upu- 
stila u borbu, već je promatrala ponašanje Krešimirovo, 
držeći ga u granicama strogog neutraliteta. Venecija se 
nije napokon trudila bez koristi, te je Krešimir mogao 
očekivati, da će ju Vizantija nagraditi na njegovu štetu. 

Pun crnih slutnja za budućnost, dovršio je on svoj 
Život i vladu. Posljednja izvjestna spomen o hrvatskom 
kralju Petru I. Krešimiru nalazi se u Većeneginoj listini 
od godine 1073. 


8. Slavić 
od god. 1073—1075. 


Iza smrti Petra I. Krešimira pala je vladalačka obitelj 
na dva mužka člana, i to: na Stjepana i na sina _Kreši- 

mirova brata ili sestre, kome se _ ne zna za ime. Po obi- 
teljskom pravu imao je Stjepan nasliediti Krešimira. Već 
za života Krešimirova god. 1069. bio je Stjepan priznat 
nasljednikom kao ,svietli hrvatski knez“ i kao ,baštinik 
i božjom milosti budući nasljednik u kraljestvu“ Pa ipak 
nije Stjepan: zasio kraljevsko priestolje. A zašto? Razlog 
sam Stjepan navodi ovim riečima: ,Kada sam, pritisnut 
težkom bolešću, sazvao častne svećenike kraljevine Hr- 
vatske, da lieče težke bolesti duše moje — tada sam se, 
po njihovom savjetu, dao prenieti u samostan sv. Stjepana 
prvomučenika, gdje sam si, odrekavši se časti kneževske 
i svakog dostojanstva, odredio mjesto za grob.“ 

Nu ta je povelja izdana g. 1078., dakle skoro pet 
godina iza Krešimirove smrti. Nije li Stjepanova bolest 
bila samo spoljašnji uzrok, da on bude smješten u samo- 
stan? Možda Stjepan nije išao od svoje volje u samostan, 
— možda je to bilo djelo dvorske stranke, koja nije htjela 
dozvoliti, da si kralj za života opredieli nasliednika? Sada 
je pripalo pravo slobodnog izbora hrvatskim plemenima. 
To je pravo po starom običaju obavljalo svećenstvo i 
plemstvo (t. j. predstavnici najodličnijih rodova u plemenu) 
u skupštini kraljevine; u plemstvu su imali najodlučniji 
glas banovi kao dostojanstvenici države. Izbor pane na 
Slavića, brata primorskog župana Rusina. 

Ova promjena na hrvatskom priestolju nije mogla 
pasti u nesgodnije vrieme po hrvatsko kraljestvo. 

Upravo u to vrieme, kada je novi hrvatski kralj 
zasio priestolje i stajao bez saveznika, buknuo je ustanak 
sa Zete u Bugarskoj pod vodstvom Mihajla i Budina, a 
iza udušenog ustanka stadoše jačati one vlasti, koje su bile 
od vajkada protivne hrvatskoj državnoj tvorbi. 

Uza to se je pojavila na vidiku još jedna grozna 
sila, koja se je ugniezdila na zapadnoj obali Jadranskog 

mora još za vladanja Petra I. Krešimira: bijahu to 
Normani. 

U godinama 1059—1072. stalno se Normani ugniez- 
diše u Siciliji i osvojiše tamošnje vizantinske gradove: Bari 
i Palermo. Ponositi normanski vojvode spremali su se 
sada, da prebace svoje vojske na balkanski poluotok, kako 
bi zatrli Vizantiju; oni su htjeli na razvalinama Vizantije 
da udare temelj svome carstvu na Balkanu. 

Da bude Vizantija oslabljena, napali su Normani 
najprije Dalmaciju g. 1075. 

Slavić je i sada kao i za svoga nastupa na prie- 
stolje bio bez saveznika. Ne može se to pripisati možda 
njegovoj političkoj nesposobnosti ili pomanjkanju takta. U 
Vizantiji su pako dobro shvaćali, da su interesi Hrvata i 
Vizantinaca istovetni gledom na zaštitu i obranu Dalma- . 
cije od Normana, nu računali su na to, da će moći Dal- 
maciju obraniti pomoću Venecije, što bi moglo Hrvate 
oslabiti, a to im bijaše pogodnije radi Bugarske. Jedva što 
se je normanski vodja knez Haming približio sjevero-iz- 
točnim dalmatinskim obalama svojim brodovljem, krenula 
je iz Venecije eskadra pod osobnim duždinim zapovjed- 
ničtvom. S druge strane odplovi u susret Normanima i 
Slavić. Ni Mletčani ni Hrvati nisu se obazirali na to, da 
imadu jedan te isti cilj, već je svaki sam za sebe radio. 
Venecijanska mornarica nije se aktivno upletala u borbu 
izmedju Slavića i Haminga, koja se je bila na otoku Rabu, 
već je samo motrila. Istom kada Slaviću nije pošlo za 
rukom da suzbije navalu i kada je sam Slavić pao u rob- 
stvo, uslied česa je nastala pogibelj, da će Normani osvojiti 
Dalmaciju, onda se je mletačka mornarica dala na posao. 
Normani budu potučeni i protjerani; o oslobodjenju Slavi-. 
ćevom pako nije bilo ni govora. Posljedica pobjede, koju 
održaše Mletčani, bijaše, da je uzpostavljena njihova vlast 

u Dalmaciji. Domenico Silvio uzme naslov dužde Dalma- 
cije; dalmatinsko svećenstvo, koje se je toliko trudio pri- 
vezati uza se Petar I. Krešimir, prvo je priznalo duždi taj 
naslov i izjavilo mu svoju pokornost. Dužda posla u Dal- 
maciju svoje punomoćnike, koji su 8. veljače 1076. uglavili 
ugovor sa gradovima Spljetom, Trogirom, Zadrom i Bel- 
gradom. Taj su ugovor podpisali gradski starješine i bi- 
skupi ninski, belgradski i nadbiskup spljetski Lovro, kome 
je prije kralj Petar I. Krešimir bio dao veliki upliv. — 
Slavić se nije više povratio u domovinu. Hrvatska osta 
bez vladara. Malo iza ove katastrofe dodje u Dalmaciju 
papinski legat Gerardo, nadbiskup u Sipontu, da uvede 
ovdje crkvene reforme, koje su se provadjale u drugim 
zapadnim državama. G. 1076. bio je sazvan sabor u Spljet, 
koji je imao riešiti pitanje o investituri i coelibatu. Pi- 
tanje o coelibatu svećenstva bilo je riešeno već prije na 
saborima g. 1058—59. i £. 1064. Što se pako tiče investi- 
ture i simonije, to o njima nije moglo biti govora, pošto 
u historičkom životu Dalmacije i Hrvatske nije bilo uslova, 
da bi se bili mogli razviti takovi pojavi. 

Po primjeru prijašnjih sabora dodje i g. 1075. na 
pretres pitanje o slavenskom bogoslužju. Riešenje tog pi- 
tanja u ovom saborskom zasjedanju dokazuje, kakovim je 
posljedicama urodilo prisilno djelovanje Petra I. Kreši- 
mira i dalmatinskog svećenstva. Poslie energičkih mjera, 
koje su prije poprimili legati pape Nikole i njegovog na- 
sljednika Alexandra, nitko nije više ni pomišljao boriti se 
za slavensko bogoslužje; slavenski su svećenici bili raz- 
tjerani, narod je ostao bez vodja i gorkim se je izkustvom 
osvjedočio, da pape progone Slavenstvo kao i dalmatinski 
biskupi. Latinstvo je zahvatilo već takav korien u Hrvat- 
skoj, da Gerardo nije smatrao opasnim pustiti na slobodu od 
prije nama poznatog Vuka (Ulfa) uz uvjet, da ode iz Hrvatske. 

Drugo, mnogo znamenitije pitanje zanimalo je sada 
otceve saborske i papinskog legata. Hrvatsko priestolje 
bilo je jošte izpražnjeno, a papa je trebao saveznika za 
izvadjanje svojih osnova. Papa Grgur VII. sanjao je o sve- 
obćoj theokraciji, o podčinjenju svjetske vlasti pod auto- 
ritet crkve, o borbi sa muhamedanstvom — a za sve to 
bilo je nuždno sjediniti sve sile kršćanskog svieta. U taj 
je čas nadalje buknula neizbježiva borba sa njemačkim 
kraljem Heinrichom IV., protiv kojega se nije moglo boriti 
samo interdiktima, već je trebalo dignuti oružanu silu. 
Papa je dakle sada trebao saveznika ne samo da ostvari 
svoje theokratičke ideje, već i da se obrani od svojih ne- 
prijatelja. 

Sasma je razumljivo, da papinski legat Gerardo nije 
mogao mirno gledati na budući izbor hrvatskog kralja. 
Bilo je potrebno tražiti takova kandidata, koji će biti uz 
papu. Latinsko svećenstvo, a naročito spljetski nadbiskup, 
dalmatinski Latin Lovro, i trogirski biskup Ivan, po pre- 
daji odvjetak stare rimske obitelji Ursina, radili su ener- 
gički u smislu papinskog legata. Najprikladniji kandidat 
bio je ban Slavonije: Dimitrija Zvonimir, koji se je po- 
javio bio na površini za vlade Petra I. Krešimira. Kako 
se čini, bio je Zvonimir ljubimac kraljev; on se je izticao 
iza kralja kao najugledniji dostojanstvenik u državi; nje- 
govo je ime bilo na poveljama neposredno iza imena kra- 
ljeva. Za kratke pako vladavine Slavića zameo se trag 
banu Dimitriji Zvonimiru; kako se čini, izgubio je on 
svoje znamenovanje. Premda se je Zvonimir do velikog 
ugleda popeo bio za vlade Petra I. Krešimira, ipak je iza 
smrti Krešimirove bio izabran do onda nepoznati Slavić. 

Za što su već tada mimoišli Zvonimira, ne zna se, 
— nu Smirnov misli, da je moralo nešto biti u nje- 
govoj ličnosti, što se nije svidjalo tadanjim izbornicima. 

Moglo se je očekivati, da će ga. mimoići i kod _predsto- 
jećeg izbora. Sada, kada je savez sa papinstvom bio uslov 
dignuća na priestolje, pružila mu se je prilika, da pre- 
dobije za se jaku stranku t. j. svećenstvo; on se zaista 
nije skanjivao obećati sve, što se je od njega tražilo, samo 
da se dočepa priestolja. Svećenstvo je za njega razvilo 
živahnu agitaciju. Na izbornoj skupštini bude Zvonimir 
izabran kraljem hrvatskim i dalmatinskim na saboru od 
god. 1075. na 1076. ,izborom, suglasnim izmedju cielog 
svećenstva i naroda“. 


9. Zvonimir 
od god. 1076—1089. 


Kod uzvišenja Dimitrije Zvonimira na hrvatsko prie- 
stolje valja razlikovati dvoje: izbor i investituru. Izbor je 
obavio narod i svećenstvo, a investituru je obavio papa 
Grgur VII. po svojem poslaniku. — Kod Zvonimirova 
izbora, kako znamo, glavnu je ulogu igralo svećenstvo. 
Ono je gospodovalo ne samo u crkvenim, već i u držav- 
nim poslovima pred ostalim svjetovnim predstavnicima 
države. — Papa Grgur VII. posla sada u Hrvatsku svoga 
poslanika Gebizona, gdje je on u solinskoj crkvi sv. Petra 
podielio u ime pape početkom mjeseca listopada 1076. 
Dimitriji Zvonimiru stieg, mač, žezlo i krunu. Novokruni- 
sani kralj položi papi u ruke njegova izaslanika lensku 
zakletvu, te obeća bezuvjetno, da će raditi i izpuniti sve, 
što papa zatraži. Da dade izraza svojoj pokornosti, obveza 
se Zvonimir za se i za svoje nasljednike na plaćanje danka 
papi od 200 zlatnika za podieljeno mu kraljestvo. ,Osim 
toga“ — govori Zvonimir u listini, izdanoj Gebizonu — 
»kao što carevati znači služiti Bogu, to ja preporučam i 
predajem sebe u tvoje ruke i zakletvom utvrdjujem svoju 

vjernost. Ja Zvonimir božjom milošću i darovanjem apo- 
štolske stolice kralj, od ovoga časa nadalje bit ću vjeran 
sv. Petru i mojem gospodaru papi Grguru i njegovim za- 
konitim nasljednicima; neću sudjelovati ni riečju ni činom, 
da bilo on ili budući pape poslie njega ili njihovi posla- 
nici život ili uda izgube, ili da budu uhvaćeni; i savjet, 
koji bi mi povjerili, neću nikome na njihovu štetu hoti- 
mice odkriti. Kraljestvo pako, koje mi po tvojoj ruci, go- 
spodine Gebizo, predaje, uzdržati ću vjerno, te ga ne ću, 
a niti prava njegova ikojim načinom odbiti ikada apo- 
štolskoj stolici. Gospodara mojega papu Grgura i njegove 
nasljednike i poslanike, dodju li u oblast moju, primiti 
ću častno, i učtivo ću s njima postupati i tako ih od- 
praviti; te odkle god bi me pozvali, služit ću im bez 
otezanja, koliko uzmognem.“ Kao što se iz prisege vidi, 
Zvonimir je postao papinski vazal. Kraj političkih prilika 
one dobe nije to bilo ništa neobična. I drugi evropski vla- 
dari stajali su u istom odnošaju spram pape Grgura VII. 
n. pr. poljski kralj Boleslav IL, za tim normanski voj- 
vode i t. d. Česki pako vladar Vratislav II. pristao je za 
njemačkim carem Heinrichom IV., te je bio pomoću ovog 
okrunjen u Pragu god. 1086., dočim je magjarski vladar 
Gejza volio tražiti izvor svoje vlasti u Vizantiji, te se dade 
g. 1075. okruniti krunom, koju dobi u cara Mihajla VII. 

U prvo vrieme nisu novi odnošaji spram. Rima bili 
nepovoljni po Hrvatsku. Papa je postao zaštitnikom Zvoni- 
mirovim, te je preuzeo dužnost, da brani i čuva njegovu 
zemlju od napadaja susjeda. Normani, koji ostaviše onako 
tužnu uspomenu u Hrvata, stupili su preko svojeg vladara 
u prijateljske odnošaje spram pape, a preko pape i spram 
Zvonimira. Posredovanjem papinim obnovio je Zvonimir 
prijateljske odnošaje sa Vizantijom, koji su odnošaji bili 
ohladnjeli za posljednjih godina vlade Petra I. Krešimira. 

Venecija, suparnica Hrvatske, pristajala je za carem Hein- 
richom IV. i kao da je bila u neprijateljstvu spram Vizan- 
tije. Pučanstvo Dalmacije, njihovi poglavari, kao i svećen- 
stvo simpatizovalo je sa Zvonimirom, te se je činilo, da 
je vjernost romanske Dalmacije obezbiedjena na dugo. Sve 
je obećavalo Hrvatskoj sjajne dane. Nu savez sa papom 
nije imao samo svjetle strane: on je povukao Hrvatsku 
u arenu velike borbe, koja je za onda bjesnila u Evropi 
i za koju je trebalo doprinositi velikih žrtava, koje nisu 
odbacivale mnogo ploda. 

Zvonimir se na ime nije mogao da otme onoj borbi, 
što no je odpočela izmedju Grgura VII. i cara Heinricha IV. 
Poniženje cara Heinricha IV. u Canossi dana a6. do 28. 
siečnja god. 1077. bješe tek kratkom stankom, koja se 
je umah nastavila i postigla svoj vrhunac jošte iste godine 
u izboru i krunitbi protucara Rudolfa. 

Još ne protekoše ni tri godine, od kada je Zvonimir 
sio na priestolje, a već se pojaviše zlosretne posljedice 
njegova saveza. God. 1079. zametne sa Zvonimirom borbu 
neki Vecelin, po mnienju Račkoga, vojvoda Istre. Tu 
borbu izazvaše tadašnje prilike i neprijateljstvo medju 
Heinrichom IV. i papom. Car na ime Heinrich _IV. i 
protucar Rudolf boriše se o carstvo i krunu, a papa, iza 
uzaludna pokušaja da ih primiri, prione u toj borbi za 
Rudolfa. Hrvatska je imala po osnovi papinoj da bude 
orudje za oslabljenje Heinricha. Da ju navede na tu ulogu, 
posla papa jošte g. 1078. svog legata u Hrvatsku. Vjeran 
svome obećanju, da će se u svemu pokoravati papi, spre- 
maše se Zvonimir na borbu s Heinrichom. Vecelin, koji bješe 
pristalica carev, preteče ga i sprieči Zvonimirov podhvat 
protiv Heinricha. Pape se neugodno kosaulo, što je Ve- 
celin podignuo oružje na štićenika sv. stolice. 5 toga on 
šalje pismo Vecelinu s oštrim priekorom. ,Znaj“, — piše 

papa, — ,da ti se mnogo čudimo, što ti, koji no si odavna 
obećao vjernost sv. Petru i nama, nastojiš sada ustati protiv 
onoga, koga je apostolska stolica postavila kraljem u Dal- 
maciji. Opominjemo te toga radi i zapoviedamo ti od 
strane bl. Petra, da se više ne usudiš dizati oružja na re- 
čenog kralja, znajući, da ćeš sve ono učiniti protiv apo- 
stolske stolice, što se usudiš njemu činiti. Ako li možebit 
kažeš, da imadeš što protiv njega, valja ti od nas izprositi 
presudu i radje čekati pravicu, nego li svoje ruke na njega 
oružati uz uvredu apostolske stolice. Ako li se ne pokaješ 
za svoju drzovitost, nego se drzneš uzraditi protiv zapo- 
viedi naše: tada znaj nesumnjivo, da ćemo mač bl. Petra 
izvući na tvoju drzovitost, te njime, ako se ne opametiš, 
kazniti preuzetnost tvoju i sviju onih, koji ti u toj struci 
budu pomagali. Budeš li po razboru poslušan, kao što se 
kršćaninu pristoji: tada ćeš, kao pokoran sin, zadobiti 
milost bl. Petra i blagosov apoštolske stolice.“ I to nam 
pismo dokazuje tiesnu svezu pape Grgura s hrvatskim 
kraljem Zvonimirom: papi je hrvatska stvar  istovetna 
njegovoj sobstvenoj stvari. Iz toga pisma ne provire, da 
je bio sukob Vecelinov sa Zvonimirom od kakog ovećega 
zamašaja, pa za to bit će, da ona oštroća, kojom odisava 
pismo papino, smjera većma na budućnost, nego li na 
prošlost. O borbi Vecelinovoj protiv Hrvatske ne čuje se 
više; ona bješe dakle u zametku ugušena. 

No Zvonimir se svedjer upleće u savremene prilike. 
G. 1081. plane borba medju austrijskim markgrofom Leo- 
poldom II. i českim kraljem Vratislavom. Kada se je 
Leopold odmetnuo od Heinricha, za kojim pristajaše sve 
do nedavna, zarati se s njime Zvonimir, po svoj prilici, 
namjeravajući, da ga oslabi, ako bi ponovno sklopio savez 
sa Heinrichom. Sjedinivši se sa Magjarima, provali Zvonimir 
u Korušku, ali mu sreća ne posluži. Leopold mu uništi 

gotovo svu vojsku. Zvonimir bješe prinudjen zatražiti mir 
i povući se iz Koruške. To bijaše Zvonimirov posljednji 
vojeni podhvat. U narodu nastade potajno nezadovoljstvo, 
što izgibe u taman tolika vojska, pa za to i narod i plem- 
stvo, koje je slabo marilo za njemačku i papinu politiku, 
»počeše kričati i vikati na kralja tužeći se i vapijući jednim 
glasom, da on išće izvesti njih, iz ženi ditce njih..... 
aštojenam zato?“ 

Sva je prilika, da je izvor nezadovoljstvu, što je zao- 
kupilo svjetinu i niže svećenstvo, bio u stranci neprija- 
teljskoj romanizmu. Puk je dakle hrvatski osudjivao 
Zvonimirovu politiku, instinktivno naslućujući njezine po- 
grješke, koje se doskora pokazaše užasnima. 


*k 
* * 


Vizantija, Normani i Zeta. Aleksij, nasljednik 
vizantinskog cara Mihajla VII., sklopio je prijateljstvo sa 
njemačkim carem Heinrichom, pa je radi svojih političkih 
simpatija postao neprijateljem papi, a po tome i njegovu 
pristaši — Zvonimiru. Novoj političkoj kombinaciji bilo 
je posljedicom, da si je Zvonimir konačno prisvojio Dal- 
maciju i pristao za Normanima, koji odpočeše s novim ratom 
protiv Vizantije. Novi car vizantinski bio je Normanima 
neprijatelj i kao pristaša protupapine stranke i kao uzur- 
pator, koji je oteo priestolje caru Mihajlu, rodjaku nor- 
manskog vojvode i papinom prijatelju. Rat započe g. 1082. 
Normanski vojvoda Roberto Guiscardo (po talijansku: Vis- 
cardo), prebaci svoju vojsku iz Italije na balkanske obale, 


1 Rački drži, da ovamo u ovo doba pada ono, što je kro- 
ničar zamjenio i iztaknuo poslie kod Zvonimirove smrti, predočujuć, 
da je Zvonimir htio Hrvate voditi na križarsku vojnu, a oni da ga 
tada smaknuše. 

gdje leži Drač. Vizantinski car Aleksij imao je posla u 
Aziji sa Turcima, pa nije mogao da odmah dohrli do Drača, 
ali je za to imao u Mletčane veliku nadu, koja ga i sbi- 
ljam nije prevarila. Pod konac srpnja doplovi pred Drač 
dužda Domenico Silvio i pobiedi normansku mornaricu, 
pojačanu dalmatinskim brodovljem. Normansko se bro- 
dovlje uteče u dračku luku, a ina se vojska utvrdi na 
kopnu. Car Aleksij mogao je tek u kolovozu da krene 
s vojskom iz Carigrada, te priteče Draču u pomoć sa 
10.000 momaka, kojih manjina bijaše grčke narodnosti. 
I tadašnji zetski knez Budin bio je u vizantinskoj vojsci. 
Do bitke je došlo dana 18. listopada, u kojoj bijahu Vi- 
zantinci ametice potučeni. Kao bez glave osta na ime vi- 
zantinski car, kad no vidje Budina, gdje se sprema na od- 
lazak sa bojnoga polja. O tome nam vizantinski izvještaj 
pripovieda ovako: , Budin je onoga dana stajao pod oružjem, 
te je svoje razvrstao i spremio za boj, spoljašno prikazu- 
jući, kano da će se, po uglavljenom ugovoru, za carevu 
stvar silom boriti. U istinu pako bješe on odlučio štediti 
sebe i svoje, te paziti, na koju li će se stranu priklonuti 
sreća pobjede, tako da će, vidi li ju, gdje caru prija, na- 
valiti na pobiedjene Normane u laganom nasrtaju, koji će 
biti mio pobjediteljima. Dogodi li se pako protivno, uz- 
tegnut će se od boja, povedavši svoje čete čitave na si- 
gurno mjesto. Da je on već u početku naumio tako učiniti, 
svjedoči ona okolnost, što se je povratio odvažno kući, 
čim je opazio Normane gdje pobjedjuju.“ 

Ovim porazom bje odlučena sudbina Drača, koji se 
Robertu predade dana 22. veljače g. 1083.; Mletčani, a 
s njima i sin dužde Domenika Silvia, padoše u ruke slavo- 
dobitniku. 

Sad odluči Roberto, da osvoji Solun, drugi glavni 


grad Vizantije, a onda da navali na Carigrad. No osnove 
17 


sai, 

mu spriečiše dogadjaji, koji se u to počeše desiti u Italiji. 
Njemački car Heinrich IV. u ratu sa papom Grgurom IV. 
provali u proljeću g. 1083. po četvrti put kroz Apenin i 
uputi se spram Rima. Papa pozove u pomoć normanskoga 
vojvodu. Robert se odazva tom pozivu i vrati se u Italiju, 
a u Illyriku ostavi svoga sina Boemunda. Vizantinci budu 
potučeni kod Janine, no napokon poraziše nesložne Nor- 
mane kod Larisse god. 1084. Tome uspjehu vizantinske 
vojske pridružio se je i uspjeh vizantinskih saveznika Mlet- 
čana. Ovi na ime osvojiše otok Korfu. Mletačku je mor- 
naricu vodio sam dužda Domenico Silvio, koji je time u 
Vizantije stekao novih zasluga. 


U Italiji su Normani bolje prošli. U svibnju g. 1084. 
unišao je Roberto s vojskom slavodobitno u Rim i oslo- 
bodio papu, koji se je zatvorio bio u tvrdjavicu s. Angelo, 
kada je car Heinrich IV. prije osam dana uljezao u Rim. 
Gradjanstvo rimsko bilo je protiv Normana i Grgura VII., 
pa se je Roberto morao odanle povući, i tako se oba: i 
Roberto i papa uputiše preko monte Cassina i Beneventa 
u Salerno, odkale se papa nije više povratio u svoju prie- 
stolnicu. 


Kada je Roberto tako udovoljio svojim obvezama 
spram pape Grgura VIL, i ne plašeći se više njemačke 
provale, prebaci se ponovno na Balkan i porazi mletačku 
mornaricu kod Krfa u listopadu 1084. Nu novi mletački 
dužda Vitalis Faledro opet doplovi s novom mornaricom, 
ali bude zajedno sa vizantinskom mornaricom poražen kod 
Sasena. 


Medju tim umre Roberto dana 17. srpnja 1085. u 
dobi nešto jače od 70 godina. Sada Normani nisu više 
pomišljali na osvajanja u iztoku: većina ih se povrati kući. 

Bugari se u to vrieme ne digoše na oružje. 

Zetski pako knez Budin bio je, kako znamo, s po- 
četka u vizantinskim vojskama. Nu, od kako je dana 18, 
listopada g. 1082. ostavio bojište pred Dračem, nije više 
učestvovao u borbi niti uz Vizantiju, niti kao saveznik 
Normana. Budin je od tada svu skrb ulagao, da se utvrdi 
u svojoj kneževini i da joj razmakne granice, koristeći se 
neprilikama vizantinskog carstva. 

Dok su Nomani držali Drač i Skoplje, dotle je Budin 
zaposio Rašu. Tako je Budin opet ujedinio zemlje na Zeti, 
Raši, gornjoj Bosni i Drini, povjerivši vladu u Raši Vu- 
kanu, a u Bosni Stjepanu. 

Mihajlo i Budin bili su dakle predteče zamisli dr- 
žavne tvorbe, koju kasnije izvedoše Nemanjići. 

Težnja, da se stvori poveća državna tvorba, polazi 
uviek sa Zete. Ta težnja nije smjerala samo na to, da se 
u jednoj ruci ujedine primorske kneževine: Zahumlje, Tre- 
binje i Zeta, već je ta težnja zahvaćala i susjednu Rašu 
(Srbiju) i Bosnu. To ujedinjenje izvede lukavi vladar Budin, 
te tako dakle zavlada takodjer Rašom i Bosnom. 

Budin bijaše suvremenik našemu Zvonimiru, Stje- 
panu Il. i Petru Svačiću, te je po tome vidio propast 
hrvatske samostalnosti. 


* a ia 

Hrvatska. Da sada vidimo, kake je posljedice imao 
normanski i njemački pokret po hrvatsku državu. 

Vratimo se malo natrag. 

Zvonimir nije u vizantsko-normanskom ratu aktivno 
sudjelovao, ali je potajice pomagao Normanima, koji se 
pomoću hrvatskog i dubrovačkog brodovlja izkrcaše na 
iztočnim obalama Jadranskog mora. Ta je makinacija imala 
žalostne posljedice. Poslie promjene, nastavše u politici 
Vizantije, nakon uzdignuća Aleksija Komnena na priestoljem= 

bje obnovljen stari savez sa Venecijom. Dužda i car bi- 
jahu protivnici papini, te su počeli, kako znamo, zajednički 
raditi protiv njegovih saveznika Normana. Mletčani bijahu 
vjerne sluge careve. G. 1084. bila je njihova mornarica 
uništena po Normanima. Roberto Normanski htio je da se 
okoristi tim dogadjajem, te za to poče odvraćati Mletčane 
od saveza sa carem, ali mu oni ponosito odkresaše : ,, Znaj, 
vojvodo Roberte, sve kada bismo gledali, kako nam ti 
ubijaš žene i sinove naše, ni onda se ne bismo odlučili, 
da prekršimo vjeru, zadanu Aleksiju, i da se za obranu 
njegove stvari preplašimo bud kakove žrtve i pogibelji.“ 
Zvonimir je znao, od kake je opasnosti za njega taj savez, 
ali on ostade vjeran papi i podje srčano pogibli u susret. 

God. 1085. dodje u Carigrad poslanik novog dužde 
mletačkog Vitalisa Faledra, te u ime svoga gospodara po- 
nudi caru savez, nu ne više bez nagrade: kao nagradu 
zatraži Dalmaciju. Obnovila se je kombinacija od g. 998. 
Car si je dobro upamtio, kako je Zvonimir omalovaživao 
historička prava Vizantije na njegovo kraljestvo, kako li 
je ovo nazivao svojinom rimske stolice, kako ga je primao 
od pape kao leno. Nastupjelo je vrieme, da se pokaže, 
kome u istinu pripadaju hrvatske zemlje: da li Rimu ili 
Vizantijii Car ustupi duždi ne samo pravo na 
Dalmaciju, već i naHrvaisku. Vitalis Faledro bude 
pravno priznat vojvodom Dalmacije i Hrvatske. Nu to je 
on pravo morao istom oživotvoriti oružjem u ruci, kao i 
Petar II. Orseolo. Vječno kolebanje hrvatskih kraljeva iz- 
medju Rima i Vizantije urodilo je užasnim posljedicama. 
Vizantija je izgubila svako povjerenje u hrvatsku državu, 
te se odlučila da ju uništi — i ako se za pravo uzme — 
de jure. Ne kao samostalna država, već kao vizantinska 
oblast od starine (na što se nije sjetio Zvonimir, kada je 
polagao prisegu papi) Hrvatska je prešla sada voljom 

carevom pod vlast Mletaka. To bijaše smrtonosan udarac 
za političku samostalnost Hrvatske. — Eto rezultata po- 
litike Zvonimirove i politike njegovih predšastnika! Iste 
godine stigne Zvonimira i druga nesreća. Dana na ime 
25. prosinca 1085. umre njegov pokrovitelj Hildebrandt 
(papa Grgur VII.), ponesavši sa sobom u grob ideju o 
svesvjetskoj theokraciji. Zvonimir ostade bez obrane licem: 
u lice sa silnim neprijateljima. Njegov položaj bijaše očajan : . 
nije Zvonimir mogao da iznadje sredstva, kojima bi se iz- 
kopao iz njega. Jedino je mogao savez sa Vizantijom jošte 
produžiti politički obstanak Hrvatske, ali se o tome savezu 
nije moglo ni misliti iza desetgodišnjeg neprijateljstva. — 
Zvonimir jošte vladaše jedno četiri godine iza toga, ali te 
posljednje godine nisu bile tako znamenite poput prvih 
godina njegova vladanja. On umre godine 1088. ili oko 
god. 1089., iza kako je od prilike 12 godina vladao Hr- 
vatskom. Ako se strogo uzme, Zvonimir bješe posljednji 
hrvatski kralj. — Dvogodišnja vlada nasljednika mu Stje- 
pana II. (1089—1090.) bila je samo kratkotrajna odgoda 
političke smrti Hrvatske. 

Liepa se je uspomena na vladavinu Žvonimirovu 
održala u potomstva. ,I za dobroga kralja Zvonimira — 
piše ljetopisac — biše vesela sva zemlja, jer biše puna i 
urešena svakoga dobra i gradovi puni srebra i zlata. I ne 
bojaše se ubogi da ga izji bogati, i nejaki da mu vazme 
Jaki, ni sluga da mu učini nepravo'“ gospodin ; jere kralj 
svih branjaše, za što ni sam prezpravdeno ne posidaše, 
tako ni inim ne dadiše.“ To je apoteoza posljednjih svietlih 
dana Hrvatske. Daljna je sudba njezina bila tako nesrećna, 
da je potomstvo vidjelo u njoj kazan božju, posljedicu 
prokletstva, ležećeg na narodu radi ubistva Zvonimirova. 
Pogledom na nastupjelu sudbinu Hrvatske moglo se je 
poetizovati nutarnje stanje Hrvatske za vladanja Zvoni- 

mirova. No u istinu ono nije takovo bilo, na koliko se 
Imože prosuditi po manjkavim povjestničkim podatcima. 

Vanjska politika Zvonimirova, s kojom se imadosmo 
priliku već upoznati, pobudila je u narodu nezadovoljstvo. 
Sam Zvonimir napominje u svojim listinama obstanak nu- 
tarnjih (domaćih) neprijatelja. To dokazuje i težki položaj, 
u koji je dospjela njegova zemlja, kao što dokazuje i sama 
smrt Zvonimirova. Iz pripoviedanja već spomenutoga kro- 
ničara, koji ga je izprepleo štokakvim fantastičkim sitni- 
cama a i anahronizmima, razabire se, da je Zvonimir 
umr'o nasilnom smrću. 

Iza kako je iztaknuo dobrotu i mudrost kraljevu, te 
sreću hrvatske države za njegova vladanja, nastavlja kro- 
ničar ovako: ,V to vrime zgodi se, da cesar rimski s vo- 
ljom sv. otca pape posla i listove svoje ovako k dostoj- 
nomu kralju Zvonimiru, proseće i moleće kako draga brata 
i meu kralji kršćanskimi kralja počtovanoga“, ito u jednom 
listu: ,oto te molimo i prosimo, da skupiš k sebi svu 
gospodu zemlje, tebi podložne, i svih od vridnosti ; i kada 
bude skupšćina da pročtiš meu svimi oni drugi list, koga 
s tvojim listom šalje se od strane naše gospodstvu vašemu, 
moleće kada pročte da odgovore i da dadu nam na znanje 
volju svoju i odlučenje ko učine vitezi i baruni s voljom 
gospodstva toga.“ Zvonimir u smislu te molbe ,zapovidi 
po sve kraljestvo svoje, da bude skupšćina v Petih crikvah 
u Kosovi“; ovdje on“zapoviedi, da se otvori drugo pismo, 
a svi prisutni da slušaju. U tome je pismu stajalo: , Brata 
našega Zvonimira molimo s vlasnici i pukom zemlje i 
kraljevstva njegova, da bi hotil odlučiti s nami biti za- 
jedno s pomoćju ine gospode krstijanske, koji onake listove 
imiju od nas; i oni da odluče volju njih i da nam dadu 
na znanje, jesu li k volji našoj pristali, ča jest s dopu- 
štenjem božjim i sina njegova, koji jest porodjen od dive 

Marije i muku i krv prolijo na drivo križa i na njem 
umoren, koja smrt bi odkupljenje svita i oslobojenje svetih 
otac iz limbene tamnosti; i tako s dopušćenjem njegovim 
i s pomoćju v njega virujućih jesmo odlučili osloboditi 
mista, koja je za ljubav našu okrvavio i gdje pridao duh 
otcu kroz muku i trud i greh, v kom bi položeno Pri- 
slavno tilo njegovo.“ 

»I toj čuše, bogom prokleti i nevirni, Hrvati,.... 
ne daše ni listove dočtiti i skočiše, ne samo da bi pri- 
stali na dostojnu molbu sv. otca pape i cesara rimskoga, 
da sv. mista iz ruk poganskih izmu i oslobode, da oni 
bogom kleti počeše kričati i vikati na sv. kralja tužeći se 
i vapijući jednim glasom, kako na isukrsta Židove: da on 
išće izvesti njih iz žen i ditce njih i s papom ter s ce- 
zarom ođtimati mista, gdje bog propet i gdje grob njegov ; 
a što je nam za to?“ 

Hrvati se stadoše medju sobom dogovarati, i jedan 
poglavica dovikne: ,bolje da jedan umre nere tolik puk 
da pogine.“ Taj savjet uvažiše ostali, pa: ,nevirni Hrvati 
počeše govoriti vapijuće kako psi ali vuci: bolje da on 
sam pogine, ner da nas iz didine naše izvede cića boga 
i inim mista toliko daleko obimati, zemlje i gradove ine. 
Inako, nere kako psij na vuke lajući kada idu, tako oni 
na dobroga kralja Zvonimira, komu ne daše ni progovoriti, 
nere s bukom i oružjem počeše sići njega i tilo njegovo 
raniti, i krv prolivati svoga dobroga kralja i gospodina, 
koji ležeći v krvi, izranjen, velicimi bolizni, prokle ne- 
virne Hrvate i ostatak njih bogom i svetimi njegovimi i 
sobom, nedostojno smrću njegovom; i da bi veće Hrvati 
nigdar neimali gospodina od svoga jazika nego vazda tugju 
jaziku podložni bili. I tako izranjen ležeće a Hrvate pro- 
klinjući izdahnu. A Bela kralj ugarski sgnjete Hrvate mu- 
kama irobstvom, kao ubojice i buntovnike protiv Gospodina.“ 


Pe 

Po narodnoj dakle predaji, sačuvanoj u ljetopisu XIV. 
vieka, Zvonimir nije umr'o naravnom smrću, nego od mača 
hrvatskih plemića na Kosovu. Nu Rački drži, da je ova 
predaja meosnovana, da je ljetopisac dogodjaje zamienio, 
te u ovo doba stavio rad oko križarske vojne, i da je 
Zvonimir umr'o naravnom smrću. Istom u preradjeni pri- 
mjerak ljetopisa arcidjakona Tome da je došla ta pripo- 
viest iz hrvatske kronike; Toma polovinom XIII. vieka 
nije o njoj ništa znao t. j. nije ništa zabilježio. 


10. Stjepan II. 
od god. 1089—1090. 


Po smrti Zvonimirovoj narod izabere za kralja po- 
sljednjeg Krešimirovića Stjepana II. Iz samostanskih zidina, 
po volji narodnoj, stupi on na priestolje hrvatsko, nu i 
na priestolju ostade za pravo monakom. 


U mladjahnoj dobi, bolestan i zapušten, tražio je uto- 
čište u samostanu. Sada, na priestolju Hrvatske, veselio se 
je, što mu se je napokon pružila prilika, da se oduži 
svojim dobročiniteljima. Sudbina ga je Hrvatske malo za- 
nimala: on se nije smatrao sposobnim za upravu državnih 
poslova. ,Scriptum est: imperia et regni hujus mundi haud 
aliter, atque fumus in auras evanescere tempore proce- 
dente, paulatim consummi.“ (,Pisano je“, tako počinje 
jednu listinu, ,da carevine i kraljevine ovoga svieta izče- 
 zavaju kao dim u zraku, da se s vremenom polagano iz- 
troše.“) To je sva politička vještina, što ju je posljednji 
hrvatski kralj donio iz samostanskih zidina sa sobom na 
priestolje. Za dvie godine nestaje ga. On bješe posljednji 
mužki potomak stare hrvatske vladalačke porodice. 

II. Anarkija 
od god. 1090—1102. 


Hrvatska je bila prepuštena svojoj sudbini. Medju 
narodnim predstavnicima bukne sada razdor poradi zako- 
nitog popunjenja priestolja. Svaki se je smatrao dostojnim, 
zasjesti na nj. Toma, arcidjakon spljetski, riše vrlo tamnim 
bojama tadašnje prilike. ,Pošto tako izumre cio rod kra- 
ljevske krvi“, pripovieda Toma, ,nije više nikoga bilo, 
koji bi imao zakonito nasliediti u hrvatskom kraljestvu. 
Sada odpoče nastajati velika nesloga medju svim velika- 
šima kraljevine; i dočim, raztrgani u stranke, sada si je 
ovaj a sada onaj usvajao vladavinu zemlje iz pohlepe za 
vladanjem ; i nastaše nebrojene otimačine, pljačkanja, umor- 
stva i legla sviju opačina; jedan drugoga nije prestajao 
progoniti, napadati, ubijati.“ 

Znano nam je, da Zvonimirova politika nije ni za 
života njegova uživala simpatija u narodu. Sad, kada je 
njega nestalo, kada je umr'o i posljednji predstavnik roda 
Krešimirovića, kada je hrvatsko priestolje ostalo pusto, 
sad se složiše sve stranke u tom, da se ne smije posaditi 
na priestolje žena Zvonimirova, koja je tražila svoja prava 
(možda u ime svog sina Radovana). To jedino čuvstvo 
sbližavalo je Hrvate u to nesrećno doba, dočim u pogledu 
kraljeva izbora nije bilo u njih ni najmanje sloge. Mno- 
žina pretendenta pomaljala se i razdirala Hrvatsku u 
medjusobnoj borbi. ,Zvonimirova žena, sestra kralja Ladi- 
slava, tražila je“, po magjarskoj predaji, ,progonjena 
mnogim nepravdama od neprijatelja svoga (pokojnoga) 
muža, pomoć u svoga brata, kralja Ladislava.“ Na tu 
stranu obratiše svoje nade i drugi pretendenti. Oni su 
mislili samo na sebe. Ne misleći na narod ni o njegovoj 
budućnosti, oni nastojahu samo o tom, da udovolje svome 


266 


samoljublju. — Toma arcidjakon piše: ,Ali bijaše u ovo 
vrieme neki od hrvatskih velmoža, koji, pošto je bio pro- 
gonjen od svojih suplemenika mnogim uvredama i mnogim 
štetama, a ne nadajući se, da bi se mogao inače oprieti 
tolikim zlima, otidje u Magjarsku. Tada, pristupivši kralju 
Vladislavu, stade ga nagovarati i uputi ga, da izadje 
osvojiti kraljevinu Hrvatsku i pokoriti je svojemu gospod: 
stvu, dajući mu podpuno pouzdanje, da to može lagano 
izvesti, jer je ono kraljestvo izpražnjeno i stoji bez obrane 
kraljevske moći.“ 

Prošlo je više od šestdeset godina od onog doba, 
kada su Hrvatska i Ugarska stupile u medjusobne odno- 
šaje. Kad se je za vlade Stjepana I. i Krešimira II. borilo 
za vlast u Dalmaciji, magjarski odjeli vojske boriše se uz 
odjele hrvatske. Dandolo, opisujući te borbe, ovdje i ondje 
mjesto o hrvatskim govori o ugarskim kraljevima, oče- 
vidno povodom živoga učešća Magjara u poslovima Kreši- 
mira II. i Stjepana I. Magjarski čopori išli su sa _ Zvoni- 
mirom i u Korušku, da se bore za hrvatsku stvar. Ali je 
napokon nadošlo vrieme, da se sami Magjari naplate za 
usluge, učinjene Hrvatima. 

Ladislav je pomno pratio dogadjaje, koji su se sbi- 
vali u Hrvatskoj iza smrti Zvonimirove. Za kratkotrajne 
vlade Stjepana II. nije smatrao jošte uputnim, započimati 
akciju. Stjepan II. bio je izabran od cjelokupnog hrvatskog 
naroda, pa se je bilo bojati odlučnog odpora. Kada je 
zavladala anarkija, ništa nije više Ladislava priečilo da 
zaposjedne Hrvatsku. Plemenski, separatistički osjećaj opet 
je izbio na površinu. Ono malo jedinstvenog duha, što je 
medju hrvatska plemena unielo inozemstvo, odpoče sada 
tako djelovati, da se je svaki starješina plemena smatrao 
ovlaštenim zasjesti na priestolje. Starješinstvo medju dva- 
naest hrvatskih plemena imali su sada ovi rodovi: Kačići, 

Kukari, Svačići, Čudomirići, Mogorovići, Šubići, Gusići, | 
Lapčani, Poletčići, Lasničići, Jamometići i Tugomirići. Starje- 
šine dakle ovih rodova otimahu se za kraljevsku krunu, 
učinivši kraljestvo predmetom plemenskih razmirica. Sada 
je magjarski kralj Ladislav uvidio, da je Hrvatska ne- 
moćna, i da Ju je lahko podčiniti pod njegovu vlast; po- 
trebno je samo bilo, da se nadje razlog, koji bi opravdao 
taj podhvat. A taj se je razlog i našao: u srodstvu sa 
Zvonimirovim domom i u proganjanju njegove kćeri, a 
Zvonimirove žene, Jelene Liepe. | 

God. 1091. predje kralj Ladislav Dravu ,s velikom 
vojskom“, te ne naidje na odpor u posavskom dielu Hr- 
vatske. U tom dielu Hrvatske osvjedočio se je Ladislav o 
istinitom kazivanju onog hrvatskog velikaša, koji no je 
k njemu bio došao. Nu srdce hrvatske državne tvorbe nije 
bilo u posavskom dielu Hrvatske; ova je zemlja dosta 
malo vremena bila u zajednici sa dalmatinskom polovinom 
hrvatske države; glavno tielo hrvatske državne tvorbe po- 
činje od Gvozda (sadašnje Kapele kraj Modruša) prema 
moru i dolje prema Dalmaciji. Ladislav je bez sumnje, 
kako to iz kratkog opisa izvornika proviruje, htio iz Po- 
kupja da predje prema Senju i Dalmaciji, i da tako za- 
hvati primorje. Ovdje u planinama: ,poče Vladislav uda- 
rati na (plemenske) tvrdjave i gradove i mnoge bitke 
zamitati s hrvatskim plemenima“. Kako se iz ovih rieči 
vidi, koje sasma odgovaraju slavenskoj razcjepkanosti u 
plemena, osobito sada za anarkije, Ladislav je vodio rat, 
koji je imao sasvim plemenski značaj, što proviruje još 
jače iz ovih rieči izvora: ,jedan nije bio drugome u pomoć, 
i bijahu međju sobom podieljeni“. Svaka se je dakle župa 
branila za sebe, svaki grad župe za sebe; stanovničtvo 
hrvatske države bješe pociepano u toliko vojska, koliko 
bijaše župa, odnosno plemena. Svaka župa, svako pleme 

opiralo se je magjarskoj vojsci tako, da je čekalo, dok je 
neprijatelj došao u područje odnosne župe, a nije se htjelo 
sdružiti sa susjednim župama i plemenima, da tako sa- 
stave oveću vojsku. 

Ta je nesloga i razcjepkanost poglavito koristila 
naglom uspjehu Vladislavljevu. 

Ne zna se, bi li ili ne bi li bio mogao Vladislav 
tada osvojiti cielu Hrvatsku. 

Nu sada, upravo u osvajačkom poslu, dobi Vladi- 
slav glas od kuće, da su u Magjarsku provalili čopori 
Polovaca i Pečeneza. 

Svakako je ova epizoda zaustavila daljni tečaj hr- 
vatskog pitanja. 

Magjarski kralj ostavi Hrvatsku i povrati se kući, 
da brani vlastitu svoju zemlju. Onaj dio Hrvatske, koji je 
bio Vladislav zaposio t. j. od Drave do Kapele, dodje pod 
upravu njegova sinovca Alme, mladjeg Kolomanovog brata, 
koga Vladislav imenova kraljem Hrvatske. 
| Posavska je dakle Hrvatska bila g. 1091. odtrgnuta 
od hrvatske državne tvorbe, i njome je vladao poseban 
kralj. To bijaše ono otvoreno hrvatsko zemljište, u koje 
su se već od prije zalietale magjarske čete. Ovdje se je 
dakle iza g. 1091. imao da utvrdi magjarski upliv, da se 
poslie razširi spram mora. Nosilac tog upliva bijaše dr- 
žavna vlast, koju je magjarski kralj u Hrvatskoj namjestio. 

Nu to Magjarima nije bilo dosta; trebalo je jošte 
državnu vlast nasloniti na crkvenu; da se posvema pre- 
kine savez izmedju Hrvata, podloženih Ugarskoj, i njihovih 
slobodnih sunarodnika, bude za Hrvate u Posavini osno- 
vana posebna biskupija u Zagrebu, te podčinjena kaločkoj 
nadbiskupiji. Taj grad bješe i sjedištem Alme. 

Magjarski izvornik veli doduše, da je Vladislav iz 
puke kršćanske namisli osnovao zagrebačku biskupiju, nu 

to je vrlo nevjerojatno, ako se pomisli, da je posavska 
Hrvatska bila povjerena skrbi ,hrvatske“ kninske bisku- 
pije, što je bilo Magjarima vrlo neprilično. Zanimljivo je, 
da su Magjari već za onda bili vrlo oprezni, jer nisu po- 
stavili za biskupa ni Hrvata ni Magjara: Hrvat im je bio 
nepouzdan, a Magjar neprikladan i podoban uvriediti osjećaj 
puka; za to i dadoše biskupiju Duhu, koji bijaše nesum- 
njivo pomagjareni Slovak ili Čeh. 

Medju ugarskim i dalmatinskim Hrvatima nije bilo 
sada više ni duhovnog ni političkog jedinstva. To se je 
jedinstvo doduše opet uzpostavilo, ali tek onda, kad no 
Magjari zavladaše i ostalim dalmatinskim dielom Hrvatske. 
Magjarskog kralja Vladislava zaokupili su sada ratovi sa 
Poljacima i Česima, pa nije mogao da se bavi poslovima 
ostalog diela Hrvatske. 

God. 1095. sjede na magjarsko priestolje Koloman, 
koji svome mladjemu bratu Almi podieli odmah poslie 
krunitbe kneževski naslov s kneževinom, koja je obično 
obsizala trećinu magjarske kraljevine. Iz toga se može iz- 
voditi, da se je Alma negdje pod konac g. 1095. povukao 
iz posavske Hrvatske. Po magjarskom kralju Vladislavu 
g. 1091. nametnuti vladar vladao je dakle u Hrvatskoj 
tri do četiri godine dana. 

Nekako u to doba pošlo je za rukom Petru Svačiću, 
da bar djelomično dodje do vlasti u kraljevini Hrvatskoj. 
Kada je Alma oko god. 1095. otišao iz posavskog diela 
Hrvatske, ne zna se ni za što ni kako, bio je, sva je pri- 
lika, i sjeverni dio kraljestva povraćen Hrvatskoj, nu za 
to je jugozapadni dio bio opet izvrgnut novoj pogibelji. 

God. 1096. umre mletački dužda Vitalis Faledro, a 
na duždinu stolicu sjedne Vitalis Michieli. Ni magjarski 
kralj Koloman, ni mletački dužda Michieli nisu bili prija- 
telji mirne politike. Oba svratiše svoju pozornost na Hr- 


270 


vatsku. Jedan i drugi računao je na nju po pravu: Kolo- 
man kao rodjak Zvonimirov, a mletački dužda na temelju 

ugovora sa Vizantijom od god. 1084/5. Prvi se dade na 
posao Vitalis Micbieli. U početku svoje vlade nije on odmah 
mogao da se primi toga posla. 

Evropa se je u taj čas spremala, da izvrši djelo, za- 
mišljeno jošte Grgurom VIL, t. j. na križarsku vojnu. Ve- 
necija se nije suztezala od sudjelovanja, ona je pače mudro 
i lukavo proračunala onu korist, koju bi mogla njihova 
obćina crpati iz križarske vojne: pod krinkom rada za 
križarsku vojnu bilo joj je moguće na laglji način privesti 
u život pravo na Dalmaciju, koje bijaše ustupljeno nje- 
govom predšastniku. God. 1099. bijahu u Dalmaciju od- 
pravljeni poslanici Baduario da Spinale i Faledro Stornato 
u svrhu, da dalmatinske gradove pozovu na učešće u kri- 
žarskoj vojni, a time i na priznanje mletačke vlasti. Da 
su dalmatinski gradovi tom prilikom priznali vlast mle- 
tačke obćine, dokazuju spljetske i trogirske listine od go- 
dine 1097. Znamenite su uvodne rieči trogirske izprave: 
nJer se dovoljno osvjedočismo, da nam je prikladno i naj- 
sigurnije živjeti pod vladavinom tolike gospode i ostati 

: pod njihovom brižljivom skrbi i providnom zaštitom, s toga 
mi Ivan božjom milošću trogirski biskup .... gospodaru 
svomu Vitalu Michielu....“ Obzira je vriedno, što je u 

, Trogiru na čelu ovog protuhrvatskog pokreta stajao sam 
biskup Ivan ; u izpravi spljetskoj nema traga njegovu isto- 
mišljeniku Lovri, jer on bješe prije toga umr'o. Da je on 
tada živio, za cielo bi i on podpisao tu izpravu, jer je on 
i 8. veljače 1075. SsVOjim imenom ,odobrio i potvrdio“ 
ugovor, sklopljen izmedju dalmatinskih gradova i dužde 
Domenica Silvia. 

Druga pako svrha poslanstva Spinala i Stornata od- 
nosila se je na pripomoć, koju bi dalmatinski gradovi 

imali dati mletačkoj mornarici za križarsku vojnu. I ta je 
želja bila uvažena. Njihovo sudjelovanje u križarskoj vojni 
imalo se je sastojati u obvezi, da će svaki njihov grad 
dati po dva broda, kada se približi križarska mornarica 
Venecije dalmatinskim obalama. Što se tiče Hrvatske, to | 
ju je za sada dužda pustio na miru: trebalo se je spremiti 
na odlazak u svetu zemlju, a sa Hrvatskom nije bilo tako 
lahko svršiti posao kao sa dalmatinskim gradovima, jer 
se ondje predvidjaše sudar sa Magjarima. 

Rački drži, da je kroničar, koji je pričao o smrti 
Zvonimirovoj, zamienio dobu, jer da je sada, za dobe Petra 
Svačića, došao u Hrvatsku poziv iz Rima, da učestvuje u 
križarskoj vojni, nu da si hrvatski velikaši odbili taj poziv 
isto tako, kao što su se protivili vojevati za vlade Zvoni- 
mirove protiv Heinricha IV., a za ideje Grgura VII. 

Oko g. 1099., kada su već dnevi hrvatske državne | 
nezavisnosti bili izbrojani, dobi dalmatinsko-hrvatska crkva 
glavu t. j. spljetskoga nadbiskupa u osobi ,Crescencija, 
rodom Rimljanina, muža veoma vrstna i narešena svakom 
dobrotom“. 

Mletački je dužda Vitalis Michieli istom iza povratka 
sa križarske ekspedicije mogao pomišljati na osvojenje Hr- 
vatske. U doljnoj se Italiji utvrdiše Normani. Pod izlikom, 
da se zaštiti od Normana, stupio je mletački dužda u pre- 
govore sa Kolomanom. Svrha je tim pregovorima bila, da 
se tačno izpipa, kako bi se Koloman ponio prema duždinu 
pokušaju, da Hrvatsku pripoji svojim pokrajinama. Kolo- 
man je medju tim dobro proniknuo tu dvoličnu igru. On 
se izjavi spremnim, priteći duždi u pomoć protiv Nor- 
mana, ali istodobno jasno pokaza i svoje namjere, tičuće 
se druge tačke t. j. — Hrvatske. 

Koloman u ugovoru sa Mletčanima od god. 1101. 
izjavljuje ovo: ,Ali jer velmože i starješine moje sumnjaju, 

imadem li te nazvati vojvodom Hrvatske i Dalmacije, to 
ja za podržavanje prijateljstva, kano što je ustanovljeno, 
hoću, pače želim, kako bi se od tebe i tvojih, isto tako 
od mene i mojih, svaka dvojba prije uklonila, da se jedan 
drugomu podnipošto ne opiremo u bud kojem slučaju, 
gdje je po izvjestnom dokazu pravda dopitana tebi po 
tvojih, meni po mojih predšastnicih.“ 

U tom se pregovoru Koloman piše: ,Ungarorum 
rex“, a V. Michieli: ,Venetie, Dalmatie, Chroatie dux.“ 


Duždi se nije dalo poslati nove poslanike da od- 
strane nesporazumak. G. 1102. odstrani ga sam Koloman. 
Svršivši poslove sa svojim unutarnjim i vanjskim neprija- 
teljima, digne se Koloman sa vojskom na Hrvatsku. Hrvati 
ga dočekaše na obalama Drave, ali ga ne _primiše s iz- 
javom pokornosti, već oružjem u ruci. Sjedinila ih u taj 
mah sveobća opasnost. Ne dočekaše ga pojedine župe, već 
sav narod licem u lice dočeka sad neprijatelja svoje ne- 
zavisnosti. Koloman se tome nije nadao. Kako se nije 
pouzdavao u svoju bojnu silu, pobjeda mu se je činila 
neizvjestnom. Nastupio je čas razmišljanja, nakon kog se 
Koloman odluči stupiti u dogovor sa Hrvatima i mirnim 
putem doći do žudjena cilja. On predloži Hrvatima, da ga 
bez boja priznadu svojim kraljem. ,Hrvati“ — kako veli | 
izvor — .,saslušavši poslanstvo kraljevo, sastadoše se u 
*sbor“, da viećaju. Nakon kratka vremena dvanaest župana 
izbornika odnesoše zaključak sbora kralju Kolomanu, koji 
ih k ,cjelovu mira pripusti i častno primi“. Koloman, o 
kome se veli, da je bio ,prezrene tjelesne postave, lukav 
i poučljiv, razrok, grbav, hrom i jecav“, dakle tielom na- 
kaza, s druge pako strane čovjek naobražen i književan, 
. primio je ponudu kraljevskog naslova, koja mu bješe uči- 
njena u ime sviju hrvatskih plemena. 


, 

Ovim je činom ta skupština pokazala, da nepriznaje 
krajem _Petra Svačića. Gdje je Petar bio u to vrieme, rilje 
pozfato. Ali po viesti, koju su sačuvali mletački i ma- 
gjarki ljetopisci, Petar ne samo što nije pristao za onim 
župatima, već se nije htio lahke ruke da odreče vlasti u 
'koris. magjarskog kralja Kolomana; nije htio, da odstupi 
svoja prava tudjinu; nije htio, da dozvoli političku smrt 
Hrvat:ke. 

Koloman predje Dravu i podje u Hrvatsku onim 
istim putem, kojim se je i njegov predšastnik uputio: prije 
desetak godina. Na Gvozdu (Kapeli) dočeka Petar Kolo- 
mana, da mu zaprieči put i prelaz k moru. Nu moglo se 
je predvidjati, da Petar, ostavljen od župana i glavne 
vojske, koja se je bila skupila na Dravi, ne će moći zau- 
staviti onu struju, kojom je pošla većina hrvatskog naroda. 
Petar Svačić zametne s Kolomanom bitku na život i smrt. 
Sile suparnika bile su nejednake: posljednji branilac hr-_ 
vatske slobode pade, ne našavši ni podpore, ni pravih 
simpatija u narođa. Preko Petrove lješine stupi tudjin na 
priestolje. Hrvatska pade pod magjarskog kralja (g. 1102.). 

Iza kako je Koloman skršio posljednju zapreku,“ 
predje preko Velebita u srdce hrvatske državne tvorbe. 
Krunitbom Kolomana ,u Belgradu kod mora, u kraljev- 
skom gradu“, koja se je obavila još god. 1102., postade 
Koloman: ,dei gratia rex Hungariae, Croatiae atque Dal- 
matiae“. 

Da u dalmatinskim gradovima utvrdi svoju vlast, 
nukali su ga bez sumnje i hrvatski velikaši, koji nisu 
morali trpiti mletačkog gospodstva u primorju. 

U Zadru i Spljetu naišao je Koloman na odpor. 
Kada je novi vladar pozvao gradjane: ,da se mirno i 
dobre volje podvrgnu njegovoj vlasti, ne pristaše oni na 


taj poziv, već zatvorivši dobro vrata i oboružani razre- 

divši se po gradskih zidinah“, uzkratiše kralju ulaz. Kolo- 
manu dakle nije preostalo ino, nego da silom izvontti, što 
je bio naumio zadobiti milom. Ali ni Zadar ni Splyt nisu 
mogli dugo odolievati obsadi, pa posredstvom nadbskupa 
Krescencija i trogirskog biskupa Ivana sklopiše 1govor, 
kojim gradjani prisegoše Kolomanu vjernost, a Koloman 
njima priznade municipalnu samoupravu. 

Otoci: Krk, Osor i Cres predali su se bez odpora. 
No Rab ne učini tako. Kolomanovi izaslanici, najprije 
župan Ugrin, a onda Sergij, koji su imali zaposjesti kvar- 
nerske otoke, prebrodiše iz Krka na Rab, koji je bio štićen 
mletačkim brodovljem. Medju tim se ni Rab mje mogao 
držati. 

Iza toga je Koloman unišao svetčano u .Spljet, Zadar 
i Trogir. Biskup Ivan, koji je posredovao izmedju Kolo- 
mana i zadarskog gradjanstva, pratio ga je iz Zadra u 
Šibenik, a odanle u Trogir. Koloman je potvrdio svojom 
»kraljevskom vlasti“ sve ,darovnice i potvrdnice“ pre- 
djašnjih ,kraljeva i knezova i druge “gospode“, koje su 
crkvi podieljene bile; priznao joj je: ,sve biskupije, koje 
je ta crkva imala tada po Dalmaciji i Hrvatskoj“. Isto je 
tako Koloman potvrdio biskupu Ivanu sav imetak: ,koji 
je stolna crkva onog mjesta dobila od hrvatskih kraljeva 
i solinskih vladika“. 

Kolomenova listina rabske biskupije izrično se po- 
ziva nš: ,privilegium Cressimiri regis“ od 8. srpnja 1071. 

Položaj dalmatinske crkve ostao je netaknut, samo 
joj je obseg stegnut bio osnutkom zagrebačke biskupije u 
panonskoj Hrvatskoj. 

Koloman je ostao u Hrvatskoj od g. 1102—1105., 
te je u to vrieme uzpostavio svoju kraljevsku vlast u cieloj 
hrvatskoj kraljevini: od Drave do Adrije. 

XII 
lŽaključak 


Ustavimo se još malko .kod tužne slike, koju nam 
pruža hrvatska država iza smrti posljednjeg Krešimirovića ; 
ustavimo se kod nje, jer ta slika jeste ciela povjest hr- 
vatskoga natoda. 

Proteklo je tri stotine godina, od kako je nastala 
hrvatska državna tvorba, a više od pet do šest stotiria, od 
kako su hrvatska plemena naselila zemlje vizantinskog 
carstva. Ti proživjeli viekovi, izpunjeni konfliktima s raznim 
pucima, u kojih bješe različita kultura s različitim for- 
mama državnoga razvitka: počev od forme republikanske 
do one despotizma ; ti viekovi nisu ostavili u životu hr- 
vatskih plemena nikaka osobitog obilježja do li kršćan- 
stva. Podieljeni u plemena ili rodove, ne poznavajući po- 
trebe političkog jedinstva, došli su Hrvati u novu svoju 
postojbinu; u toj novoj domovini ostadoše oni podieljeni.: 
i razcjepkani, i nakon što u njoj proživješe pet viekova. 
Kada su magjarski čopori stupili na hrvatsko zemljište, 
nije sav narod, ne _ budući proniknut čuvstvom političke 
samostalnosti i solidarnosti, skupio svojih sjedinjenih sila 
protiv njih, već su se pojedine župe u obranu svoje dje- 
dovine, zemlje otaca svojih, borile protiv Magjara. Kako 
u početku, tako i na svršetku hrvatske povjesti bijaše župa 
jedina politička cjelina, pristupna narodnom shvaćanju, 
Pučanstvo ne shvaćaše, što je to država. Župani, ma kaki 
bio njihov spoljašni položaj, smatrahu ipak sebe samo- 
stalnim knezovima; oni se nisu mogli da dobrovoljno 
podlože jednome iz svoje sredine; oni se nisu mogli da 
odreknu svojih trađicionih prava. Svaki je htio da bude 
na čelu, ali ne, da se komu podloži. Kada su napokon 

taki odnošaji postali mnesnosnima, obratiše se oni svojim 
susjedima i radje se podložiše tudjoj vlasti, nego li sebi 
ravnome. I županima i stanovničtvu hrvatske države bilo 
je svejednako, tko će da bude na čelu državi: da li do- 
maći čovjek ili tudjinac. Taj indiferentizam jeste plod po-. 
litike hrvatskih vladara. Skoro trista godina imali smo mi 
Hrvati vlastite vladare. Nu šta li učiniše ti vladari, da si 
priljube narod, da spoje interes naroda sa svojim intere- 
sima, da narodu dadu osjetiti ugodnosti svoje vlasti? 
Zvonimir je trošio narodne sile na obranu papinskih ideja, 
Krešimir II. žrtvovao ih je Magjarima. Dvaput je tečajem 
svog povjestničkog obstanka hrvatski narod jasno i od- 
lučno kazao svoje zahtjeve vrhovnoj vlasti, pokazujući na 
potrebu svoga obstanka i pokazujući put, kojim je imala 
da stupa nutarnja i vanjska politika države (mi govorimo 
.o slavenskom bogoslužju i crkvenoj nezavisnosti). A kada 
je išla vrhovna vlast uzporedo sa narodom? Najbolji ođ 
hrvatskih kraljeva, što no su podigli vanjski sjaj države, 
bili su u isto vrieme i najljući protivnici narodnih želja. 
Tomislav se je okrenuo od naroda, baš kada je uzplam- 
ćelo u njega oduševljenje za ideju narodnog bogoslužja. 
Crkvenom neodvisnošću i narodnim bogoslužjem platio je 
on kraljevsku krunu. Prošlo je iza toga skoro sto godina. 
Oslabljena Hrvatska spala je pod politički i duševni upliv 
Vizantije. Ideja narodnog kulta opet je uzkrsnula, ali se 
obnovitelj hrvatske sile, Petar I. Krešimir, pokaza ener- 
gičnim protivnikom narodnog bogoslužja. Zvonimir dovrši 
njegovo djelo. Na hrvatski puk i njegove potrebe nisu.gse 
ozirali hrvatski kraljevi; oni su svratili svu pozornost na 
Dalmatince. Da Spljet postane jedno tielo sa hrvatskim 
pukom, bila je jedina državna zadaća, kojoj su posvećivali 
svu pažnju hrvatski kraljevi i trošili na njezino riešenje 
sav svoj talenat i svu svoju eneržiju. U tu su svrhu igno- 

rovali ogromnu masu puka i njezine duševne potrebe. Oni ' 
predadoše crkvenu vlast u tudje ruke, u ruke Latinima, a 
uza crkvenu vlast predaše im silan politički upliv. Povjest 
dokazuje, kako je plodna bila ta politika hrvatskih vla- 
dara i kakim je plodom urodila: Dalmaciju si nisu mogli 
da podlože i priljube, a veza s hrvatskim pukom bila je 
za vazda prekinuta. Bijaše jedan elemenat, koji je mogao 
stupiti medju vrhovnu vlast i medju puk, te koji bi bio 
mogao svezati njihove interese. Bila je to crkva. Crkva 
bijaše uviek moćan saveznik vrhovne vlast; ona je od- 
gajala i pobudjivala u narodu ljubav i štovanje spram 
krune. Takva crkva nikla je bila i u Hrvatskoj. Ako imade 
u hrvatskoj povjesti svietle tačke, ako imade ličnosti, koja 
je pravilno shvatila bitnost narodne politike, to je onda 
ninski biskup Grgur. Nezavisna narodna crkva — taj cilj, 
komu je on posvetio sve svoje sile, samo takova crkva 
mogla je učiniti vrhovnoj vlasti tu službu, o kojoj smo 
govorili. Na žalost, Tomislav mu je uzkratio svoju pomoć 
i stao na stranu dalmatinskog svećenstva. Crkvenim pogla- 
varima postadoše tudjini, koji su vidjeli u hrvatskim kralje- 
vima samo unosno vrelo dohodaka. Za desetine i zemljišta 
prodavali su vrhovnoj vlasti svoju neiskrenu pomoć i 
prijateljstvo. Ta bezstidna i gadna trgovina trajala je kroz 
cielu periodu hrvatske povjesti poslie Tomislava. Jednom 
rukom primali su kraljevske darovnice, a drugom podpi- 
sivali međjusobne ugovore sa Mletčićima. Najočitije po- 
kazala se je ta dvoličnost kod Lovre, spljetskog nadbi- 
skupa i suvremenika Petra 1. Krešimira. Obasut po Kreši- 
miru dobročinstvima, on je ipak poslie njegove smrti bez 
otezanja, iza nedaće koja je stigla Slavića, podpisao iz- 
pravu, kojom je prešla Dalmacija u ruke Venecije. Takova 
crkva nije podnipošto mogla posredovati, da vrhovna vlast 
bude solidarna sa pučanstvom : to ne bješe u njezinoj moći. 

Hrvatskom pučanstvu bijaše strana i tudja: i crkva i vr- 
hovna vlast. Kada je nastupio momenat prelaza vrhovne 
vlasti u ruke tudjina, narod nije osjetio ni najmanje pro- 


mjene: njemu bijahu jednaki tudjini Arpadovići, kao i 


Krešimirovići. Propast hrvatske nezavisnosti pripravljala 
se je na taj način cielim tekom hrvatske povjesti, te nije 
bilo sile, koja bi bila mogla tu propast da zaustavi. Nu 
nije samo bio unutarnji položaj, koji je doveo do tih tužnih 
posljedica, već su i vanjski odnošaji imali veliki upliv. 
Medju tim vanjskim uzrocima zauzima prvo mjesto od- 
nošaj hrvatskih kraljeva spram Vizantije. Vizantinski carevi 
nisu nikada priznavali Hrvatsku neodvisnom. državom: 
njima ona bješe jednostavnom pokrajinom, koja je pre- 
puštena upravi namjestnika. Hrvatski kraljevi nisu_mogli 
promicniti . tih..nazora. U najsjajnijim momentima svoga 
obstanka Hrvatska je bila ipak preslaba, a da silom steče 
od Vizantije priznanje svoje nezavisnosti. To je mogla po- 
stići samo silnija Bugarska. Vizantinski carevi smatrali su 
se ovlaštenima, dati Hrvatsku, kome im se svidi, ako je 
samo onaj, kome su Hrvatsku dali, išao uzporedo sa nji- 
hovim interesima. Višeput se oni okoristiše tim pravom, 
što se tiče gradova Dalmacije, a napokon i ciele Hrvatske. 
. Samo u Rimu mogoše hrvatski kraljevi zadobiti krunu i 
priznanje svoje samostalnosti: odatle tiesan: savez hrvatskih 
kraljeva sa papama, savez, kome je bilo posljedicom: po- 
visenje ugleda svećenstva, gospodstvo katolicizma, potla- 
čenie puka, a napokon neprijateljski odnošaji sa Vizantijom. 
Mirniji i više manje snosljiv politički obstanak Hrvatske 
zavisio je o odnošajima izmedju Vizantije i Rima. Ljepši 
po nju bijahu momenti onda, kada su Rim i Vizantija 
prijateljevali, što se je riedko dogadjalo. Češće je simpa- 
tija hrvatskih kraljeva spram Rima razdraživala vizantinske 
careve. Kada je Zvonimir primio Hrvatsku kao leno od 


a. 

".- 


279 


pape, mjera: se je prevršila. Vizantinski car sjeti Zvoni- 
omirg;đa je Hrvatska — nominalno vizantinska zemlja; te 


-.... 


. ju kao taku predade Veneciji, koja je na nju odavna vre- 


bala. Nu nije samo Venecija pratila razvitak hrvatskih 
poslova. Sa sjevera nahrupiše magjarski kraljevi, nastojeći, 
da se okoriste hrvatskim nasljedstvom. se je vizan- 
tinski svoji minalnih prava na Hrvatsku, 

sgodu magjarski kralj, te iztrgne iz ruku' 


. dužde. ne..samo._Hrvatsk več“ 1 Dalmaciju. > 


Dvie su se dakle slavenske države u “XI. vieku po- 
javile. na balkanskom poluotoku i obuhvatile cieli polu- 
otok od Crnog do Jadranskog mora: hrvatska, manji, sje- 
verozapadni dio, a bugarska, veći, iztočni dio. One pako 
župe i županije, koje će tekar kasnije igrati ulogu u srb- 
skoj državnoj tvorbi, ili su došle u tvorbu bugarskog car- 
stva, ili su bile podložne Vizantiji. 

Bugarska je državna tvorba već prije propala, a hr- 


. Ni : a 
vatska. dižava. prestade živjeti svojim. živolom..g-1192, 


Petar Svačić mogao je na Gvozdu zaviknuti: ,Finis 
Croatiae!“ 
—_ 1 tako Slavenstvo ulazi u XII. viek _Siromašnije za 
jednu samostalnu državu. 


ne 
a NN ona, 
a 


XIII 
Dodatak 


Zeta. Vizantija je imala pune ruke posla i na Bal- 
kanu, i u Aziji, pa nije mogla da se odmah osveti Bu- 
dinu, što ju je g. 1082. ostavio na cjedilu kod Drača. 


Po pr 

Izmedju g. 082—1085. uspjelo je zetskom kralju 
Budinu pridruž Zeti Rašu (Srbiju) i Bosnu. U Raši po- 
vjeri on upravu županu Vukanu, a u Bosni knezu Stjepanu. 

Izmedju g. 1091—1094. prenosi se na jednom pozo- 
rište djelatnosti slavenskih plemena sa Bojane i Morače 
t. j. Zete na iztok, u područje Drine i Morave t.j. u Rašu. 
Tu će ležati zametak najnovije slavenske državne tvorbe 
na jugu, pod imenom srbskim. 

Raša. Tekar oko g. 1120. počima se izticati raški 
župan Uroš, kao najjači medju ostalim slavenskim župa- 
nima. Čini se, da je Zeta. djedovina njegovoj porodici. Od 
njega se izvodi porieklo vladalačke porodice Nemanjića. 

U to vrieme vladanja Uroševa u Raši g. 1135. na- 
Zivlje se magjarski kralj Bela II. kraljem Rame t. j. 
Bosne, jer je Bosna došla pod magjarsko vrhovničtvo. 

Poslie smrti Uroševe nastaje razdor i unutrašnje za- 
djevice medju raškim županima radi Uroševa nasljedstva. 
Vizantinski car Emanuel trudio se je, da se tim povodom 
umieša u nutarnje poslove Raše. Podporom vizantinskog 
cara Emanuela dobije g. 1165. županstvo u Raši Stevan 
Nemanja, sin ili unuk Urošev. 

Sve do Nemanje nije bila stvorena organizovana 
država u Raši. Nemanja je istom položio temelj državnoj 
sgradi. Do Nemanje je Raša u vizantinskim rukama, kao 
što bijaše dalmatinska Hrvatska za Borne u rukama fra- 
načkim. _KaQ.što_se_je.Borna_ulagivanjem kod. franačkog 
dvora znao domoći vlasti, i utemeljiti hrvatsku državnu 
tvorbu na Adriji, tako je Nemanja ulagivanjem i pretva- 
ranjem zadobio od vizantinskog cara raško županstvo i 
tvrdjavu Rašku (današnji Novi Pazar) te udario temelj 
raškoj ili srbskoj državnoj tvorbi. 
| Pored zaštite vizantinskih careva Nemanja se je trudio, 
da steče ljubav naroda. U Zeti, gdje se je Nemanja rodio, 


ih 

bio je katolicizam mnogo više razširen, “go u poznijim 
viekovima. Tako se sbilo, da je katolički. svećenik krstio 
Nemanju po rimskom obredu. Ali kad je došao u Rašu, 
gdje je masa naroda bila odana grčkoiztočnoj crkvi, Ne- 
manja se ponovno krstio po obredu iztočne crkve. 


Sve do smrti vizantinskog cara Emanuela (1180.) bio 
je Nemanja vjeran, odan i pokoran Vizantiji. 


Nemanja je ujedinio Zetu, za tim Travunju, Zahumlje 
i Kotor, nadalje sjeverni dio današnje Albanije, najposlie 
osvojio je i predjele oko Prizrena i Niša.: 

Nemanjina vlast nije se prostirala na Bosnu. U njoj 
vlada, bilo u svezi bilo u ovisnosti od _Magjarske, ban 
Borić, a iza njega ban Kulin (od g. 1180—1204.), te 
Bosna seže sve do Drine. 

Vidjeli smo, da je Nemanja bio ponajprije katolik, 
nu u jedan mah razvio je veliku revnost spram iztočne 
crkve, te je radio na tome, da u jednoj državi vlada i 
jedna vjera. Tako je položen temelj onoj tiesnoj svezi, 
koja se kod Srba razvila malo po malo medju političkim 
i crkvenim odnosima tako, da je kod Srba religija 
postala narodnom vjerom, da su se vjeraina- 
rodđdnost slile u jedan pojam. 

U potonjim godinama Nemanjine vlade njegovom je 
radu dobro došla ta okolnost, što je njegov najmladji sin 
Rastko, koji se pod imenom Save zakaludjerio, poznije 
postao prvim iztočnim metropolitom Raše. 

Stevan, sin Nemanjin, počeo je opet očijukati sa 
zapadom, i umoli papu, da mu dade naslov kralja. Papa 
je bio tome sklon, no _ magjarski kralj Emerik ne htjede . 
dopustiti, da se uveća znamenitost njegovog susjeda, te je 
g. 1202. upao u Rašu, zauzeo i opustošio veći dio Steva- 
novih zemalja. Raški se je župan po svoj prilici povukao 

u nutrašnjost južnog diela zemlje, a magjarski se kralj 
nazva ,kraljem Raše“ (Rex Rasciae). 

Od ove nevoljespasiojezemljuautoritet 
crkve. Stevan videći na ime, da je zemlju postigla ne- 
volja sbog razdora o priestolju s njegovim bratom Vu- 
kanom, obrati se na svog najmladjeg brata Savu, i ovaj 
je 1208. godine uspio, da izmiri zavadjenu braću, i da 
ponovno utvrdi Stevanovo gospodstvo. Ovaj dogadjaj, a još 
više Savina radnja u korist iztočne crkve, silno je utjecala 
u osjećaje narodne, i mnogo je dopriniela, da se je iz- 
točna vjera duboko i stalno ukorienila u 
narodu. 

Ali se Stevan opet stao sbližavati Rimu, moleći papu 
za kraljevsku krunu. Papa se odazove Stevanovoj molbi 
i dopusti, da ga njegov legat ovjenča krunom god. 1217. 
Stevan se nazva: ,kralj Srbije, Duklje, Travunije, Dalma- 
cije i Huma“. Ali se doskora uvjeri, da je narod sbog 
toga djela stao od njega odpadati. 

U toj nevolji i opet se obrati svome bratu Savi, 
koji je medju tim god. 1221. bio u Nikeji posvećen za 
arhiepiskopa. Sava se vrati kući god. 1222. i ponovno 
ovjenča brata svoga krunom, koju mu on sam bješe donio 
kao dar vizantinskog cara, Od tog doba zove se on Stevan 
»Prvovjenčani“. 

Za vlade kralja Stevana znamenito je utvrdjenje 
iztočne crkve, čemu je mnogo dopriniela revnost arbiepis- 
kopa Save i osnivanje vladičanstva. 

Stevan umre g. 1224. i ostavi četiri sina. Jedan od 
njegovih sinova, Predislav, zakaludjerio se je, te je bio 
takodjer arhiepiskop pod imenom Save II. Svakako je 
znamenito, što su prvi arhiepiskopi bili ujedno i članovi 
vladajuće dinastije. Ova tiesna sveza vladalačke porodice 
s narodom u stvarima vjerozakona dopriniela je mnogo, 

da se je u Srbiji vjera razvila kaoglavna po- 
kretna sila narodnoga bića. 

Ovako je osnovana država i kraljestvo. Preko poznijih 
dogadjaja može se preći, jer nisu baš znameniti. 

Iza Stevana došao je na vladu adoslav, protiv 
koga se diže ustanak oko 1224. godine. Radoslav bježi, 
a. Sava ovjenča kraljevskom krunom Vladislava. Vladi- 
slav je vladao do 1237. godine. Iza njega vlada Uroš 35 
godina. Njega s magjarskom vojskom protjera vlastiti sin 
Dragutin iz zemlje god. 1272., a stari Uroš pobježe u 
Drač, gdje je od tuge umr'o. Dragutin nije dugo u miru 
uživao nasilno prisvojene vlasti. Njegov častoljubivi i lu- 
kavi brat Milutin s pomoću svećenstva prisili Dragutina, 
da se odreče priestolja g. 1275. Milutin medju tim nije 
imao zakonitog sina, već dva nezakonita: Stevana i Kon- 

, stantina. Kada je nezakoniti sin Stevan, koji je uživao 
simpatije naroda i svećenstva, opazio, da mu otac nenamje- 
rava ostaviti kraljestva, digne se on na svoga otca, ali 
ga otac pobiedi, osliepi i pošalje u Vizantiju, da ga car 
pričuva. — Milutin umr'o godine 1321., a uplivom 
svećenstva i naroda dodje ipak na priestolje nezakoniti sin 
Stevan Uroš, po imenu Dečanski, koji nije sasvim iz- 


gubio_vida, šta više, dok se je bavio u VIziniji. gotovo Ji,_ gotovo 
“se sasvim _izliečio, či 

Njegov sin Dušan, negdje oko godine 1332., bilo 
iz častoljublja, ili što su ga na to poticali njegovi savez- 
nici, nezadovoljnici, oružanom je rukom na otca napao, 
zarobio ga i ubio, ili je bar dopustio, da ga ubiju. Poslie 
toga stupio je Dušan na priestolje kao kralj. 

Djelo osnivanja države, kojoj je Nemanja položio 
temelj, bilo je u glavnom gotovo, ali bez Bosne. 

Kdllay veli, ,da se moralno stanje srbskog naroda 
u XIII. i XIV. vieku pokazuje na svaki način u crnijim. * 


# 

bojama, nego u ostalim evropskim državama. Nalazi se do 
duše i na drugim mjestima okruinosti i podlosti. Srbski 
kraljevi, koji su jedan drugoga protjerivali, jedan drugome 
vid ili sam život oduzimali, nisu možda bili okrutniji od 
drugih suvremenih evropskih vladara, koji su u isto doba 
ista zla činili. Povjest okrivljuje Milutina, što je bio raz- 
uzdan i pohotljiv; kori ga, što se četiri puta ženio, otje- 
ravši od sebe svoje prve tri žene. Ali mnogo više zaslu- 
žuje, da se za takova šta okrivljuje englezki kralj Henrik VIII., 
koji je mnogo kasnije živio.“ 

»Pri svem tom ova ista objektivnost zahtieva, da 
priznamo, i ako su Srbi bili gotovo na jednakom stepenu 
razvitka kao i ostali puci, da nam se srbska povjest po- 
kazuje ipak mnogo sumornija nego povjest ostalih evrop- 
skih država. A tome je uzrok, što u Srbiji nije bilo po- 
srednog elementa, koji bi nosio u sebi klicu potonje ci- 
vilizacije t. j. nije bilo gradjanskog življa.“ 


* 
* * 


Kako je mogao nastatiovaj preporod sla- 
venskog svieta na Balkanu? 

Za što se je srbska državna tvorba kraj tolikih unu- 
trašnjih borba mogla održati, — zašto nije ostala, kao prije, 
u rukama Vizantije? Od Stevana _ Nemanje, i to za smrti 
vizantinskog cara Emanuela g. 1180. opaža se znamenit 
preokret na Balkanu. — Do toga je doba, osobito počev 
od cara Vasilija I[., prozvanog Bugaroubica, vizantinsko 
carstvo metnulo u okove sve Slavene balkanskog polu- 
otoka. — Nu papinska i vitežka Evropa digla je križare, 
da se nevjernicima otmu sveta mjesta, koja su oni osvojili 
od vizantinskog cara. Evropa je poslala u Aziju na hiljade 
ljudi, nu vizantinski car, mudriji političar od tih var- 


raN zapadnih križara, ponajprije ih je strašno izigrao. 

. On je na ime u svoju korist izrabio prve križarske vojne, 
te je tako bio opet došao do svojih izgubljenih pokrajina 
u Maloj Aziji. Ali i trgovci Venecije bijahu takodjer po- 
litičari: prilike su Mletčanima: utisnule u ruke kormilo 
četvrte križarske vojne, pa su tada kršćanski baroni, koji 
bijahu isto tako lakomi kao i mletačka republika, podielili 
medju se vizantinsko carstvo početkom XIII. vieka. Sada, 
poslie te diobe, vlada u Carigradu car Flamanac, — u 
Solunu jedan talijanski kralj, — u Achaji, u Naksosu i u 
Atheni mali dinaste, dočim se Venecija smjestila na Kreti 
i u Peloponezu. Treći možebitni nasljednik vizantinskog 
carstva bijaše Azijat, koji je neprestance navaljivao na vi- 
zantinsko carstvo. 


Četvrta je dakle križarska vojna (1200. £.) 
sasvim preobrazila obličje balkanskog polu- 
otoka. Osvojenje Carigrada po križarima, pa onda borba 
izmedju zapadnih križara i Vizantinaca išla je u korist 
aspiracijama slavenskih plemena na Balkanu, koja su te- 
žila, da se dovinu željene slobode. 


Kao što se je hrvatska državna tvorba razvila po- 
stepeno iz oslabljenja franačkog carstva, tako je isto sa 
smrću vizantinskog cara Emanuela, koji je posljednji radio 
na tome, da uzdrži Slavene u vlasti Vizantije, iza ove 
četvrte križarske vojne, minula Slavene za sva vremena 
pogibelj od vizantinskog carstva. 


Nakon propasti kratkotrajnog  ,latinskog carstva“, 
utemeljenog od zapadnih križara sa sielom u Carigradu 
(od g. 1204. do _1261.), bilo je doduše opet obnovljeno 
vizantinsko-grčko carstvo, ali ono bijaše tako slabo, da je 
sada tekar Dušan mogao snivati, kako će na razvali- 
nama njegovim utemeljiti srbsko carstvo sa sielom u 
Carigradu. 

I Bugari se nekako u to doba digoše, te obnoviše 
ponovno svoju državicu izmedju Dunava i balkanskog 
gorja, u staroj Moeziji (g. 1186.). 

Dušan (oko g. 1332.—1355.). Petdeset godina iza 
obnove vizantinskog carstva, unutrašnja anarkija i pogibelj 
od Turaka dovedoše carstvo na rub propasti. Fakcije su 
razdirale carstvo, jer je jedna fakcija protiv druge zvala 
u pomoć i plaćala Osmanlije. 

Taj trulež oslabljenog vizantinskog carstva upotrebio 
je Dušan, te se svom svojorti silom obori na Vizantiju i 
skuči pod svoju vlast Makedoniju, Albaniju i veliki dio 
Thessalije, a na zapadu je proširio granice srbske države 
do Save; oko g. 1347. OSVOJi On Zahumlje. ' 

Godine 1348. nazva se Dušan: ,carem Makedonije i 
samodržcem Srba, Grka, Bugara, Primorja i zapadnih strana.“ 

Do toga je doba iztočna crkva zavisjela o vizaniin- 
skom patrijarhi, koji je potvrdjivao arhiepiskope za srbsku 
državu. Kada je Srbija postala carevina, bilo je. sasvim 
dosljedno, da se i crkva u Srbiji oddvoji od vizantinsko- 
grčke crkve. I Dušan, zaista, pred velikim saborom sveće- 
nika oglasi, da će u buduće srbski arhiepiskopi nositi 
titulu patrijarha, a poslie nekoliko godina sbilja se ko- 
načno oddvoji srbska crkva od vizantinske patrijaršije. 
Ovim činom nova carevina i u crkvenom pogledu zauze 
mjesto u redu sasvim nezavisnih država, i u ovom obziru 
posta ravnopravna sa vizantinskom carevinom. 

Srbska crkva bila je čisto narodna, sa slavenskim 
bogoslužjem. Katolicizam je bio silom izkorjenjivan. Ako 
su prijašnji srbski vladari, a s početka i sam Dušan, ko- 
lebali izmedju Rima i Vizantije u crkvenim poslovima, to 
je Dušan napokon sasma priljubio slavensko bogoslužje i 
načelo: jedinstvo crkve u jedinstvenoj državi. Na saboru 
dakle držanom u Skoplju god. 1346., u prisustvu cielog 

svećenstva, Dušan je proglasio Janićija za srbskog patri- 
jarhu, i za buduće je ukinuo obvezu, da od Vizantije traži 
potvrdu ; za stolicu novog patrijarha odredio je Peć. 

Dušan je bio uvjeren, da se razpad vizantinskog car- 
stva mora obaviti u njegovu korist, pa čekajuć na to 
vrieme, radio je o tome, da uredi unutrašnje prilike. No 
razpad vizantinskog carstva: nije bio tako hliz i tako lagan, 
kao što je to Dušan s početka mislio. I tako Dušan, pro- 
zvan silni, umre g. 1355., prije nego što je konačno na- 
valio na sam Carigrad. 

Za njegova nasljednika Uroša (1356 —1367.) počelo 
se razpadati carstvo. Dušan je suviše kratko vrieme živio, 
a da bi mogao sva ona slavenska plemena, koja je skupio 
u jedno carstvo, sliti u jednu cjelinu i stvoriti u svima 
jedan duh. Njegova je država bila suviše mlada'i nova; 
on je bio ujedno i car i carstvo, a čim je njega nestalo 
s pozornice, sve se je doskora pretvorilo u ništavilo. — 
Nedorasli Uroš nasliedio je dakle negotovu državu, koje 
ne mogaše čitave održati, niti je obraniti od pohlepe po- 
jedinih velikaša i namjestnika, koji su radili na tome, da 
pojedine pokrajine odkinu od carstva i postanu u njima 
nezavisnim vladarima. | 

Nu osim toga počeše srbskoj državi prietiti Magjari 
i Turci. Za sultana Murata (1359.—1389.) osvojiše Turci 
Drinopolje. 

Usred tog meteža pogine posljednji mužki potomak 
Nemanjića, Uroš. Misli se, da'ga je Vukašin dao u lovu 
ubiti, i taj ubojica postade vladarom Srbije (god. 1367. 
do 1371.). 

Razsulo Srbije gledao je ban bosanski Stjepan 
Tvrdko. | 

Sada postaje Bosna središte, oko kojeg će se skup- 
ljati slavenska plemena na jugu. 

Da bacimo letimice pogled na Bosnu do Stjepana 
Tvrdka: 


Bosna. Poslie kako je Hrvatska pridružena Ugar- 
skoj, nije se magjarska bujica zaustavila na granici neg- 
dašnje hrvatske državne tvorbe; ona je preturila ne samo 
u Bosnu, već je donekle zahvatila i samu Rašu. U vrieme, 
kada snalazi Magjarsku kakova nesreća n. pr. provala Ta- 
tara (oko g. 1240.), počimaju dizati glavu bosanski banovi 
tako, da dapače hoće svoju vlast širiti i u samu Dalma- 
ciju, te jedno vrieme dobivaju i sam Spljet, nu čim je 
Magjarska kod kuće jaka, diže ona pod zaštitom pape i 
rimske crkve križarske.vojne na patarene u Bosni, te tako 
uzpostavlja tamo opet i svoju svjetsku vlast. Bosna po- 
staje, kao što Rački kaže, podnožje ugarske države. Te- 
čajem 13. vieka iztiču se u Bosni samo imena njezinih 
upravitelja, koje je ugarski dvor stavljao na čelo cieloj 
Bosni ili pojedinim dielovima Bosne. Cieli državni i crk- 
veni život u Bosni kao da je obamirao pod vjetrom, koji 
je duvao s one strane Save t. j. iz Ugarske. 


Za prvih godina vlade Stjepana Tvrtka (god. 1353. 
do 1391.) Bosna živi u slozi s Magjarima, da se samo opre 
caru Dušanu. Nu kada ovaj umre god. 1355., mišljahu u 
Bosni, da im je odlanulo; al se ljuto prevariše, jer su 
magjarski kraljevi, čim je nestalo sa pozorišta Dušana, 
nastojali baš obratno: da skuče na ime Bosnu sasma pod 
svoju vlast i da podrežu krila bosanskoj samoupravi, , 


Tvrtku medju tim podje za rukom urediti unutrašnje 
odnošaje svoje banovine, te se stane sada upletati i u po- 
slove susjednih zemalja, tim više, što su magjarski kra- 
ljevi bili zabavljeni u Poljskoj i Litvi. On bijaše donekle 
u rodu sa izumrvšom lozom Nemanjića, pa videći, da je 
s nejakim Urošem izumrla mužka loza Nemanjića, videći 

nadalje, kako se srbska država razpada, smatraše sebe 
pozvanim, da prikupi oko sebe što više od srbskih zemalja. 

Godine 1370. budu Srbi potučeni od sultana Murata; 
kralj Vukašin pogine, a mnogi gospodari srbskih zemalja 
priznadoše tursku vrhovnu vlast. — Jedan dio Srba učini 
sada svojim vladarom Lazara Grebljanovića (1371—1389.), 
nu on bijaše tako slab, da se nije zvao ni kraljem ni 
carem, već naprosto knezom, te je morao plaćati danak 
Turčinu. | 

Sada je istom uspjelo Tvrtku zauzeti ne samo svu 
zemlju na gornjoj Drini, već i Travunju; tako je on oko 
god. 1376. imao u svojim rukama veliki dio nekadašnjih 
srbskih zemalja. Vlast Tvrtkova sezala je sada na jug 
preko humske zemlje i Travunje ća do Kotora i Nikšića, 
a na iztoku je imao i jedan dio Raše (Srbije) do Sjenice. 
U njegovoj vlasti bilo je i Mileševo, gdje je bio grob sv. 
Save. Godine 1376. dade se Tvrtko kruniti za kralja na 
grobu sv. Save, a g. 1378. zove se on: ,Stefan Tvrtko 
v Hrista boga kralj Srbljem i Bosnč i Primorju.“ 

Kada je god. 1382. umr'o magjarski kralj Ljudevit, 
.a iza njegove smrti nastali takovi nemiri u državi, da 
je ova sasma oslabila, spusti se Tvrtko k moru,.u divnu 
Boku, i utemelji tamo grad Erceg Novi, kao trgovački 
emporij za svoju državu. Godine 1385. dolazi i Kotor u 
vlast Tvrtkovu. 

Tvrtko doskora počima u svoju korist izrabljivati i 
nezadovoljstvo u potištenoj Hrvatskoj. Od nezadovoljnika 
u Hrvatskoj protiv vlade Marije i Jelisave, te njihova lju- 
bimca Gorjanskoga iztiče se Ivan Paližna, prior vranski, 
a uz njega braća Horvati, vlastela u požežkoj i vukovarskoj 
županiji. Pavao Horvat bio je tada zagrebački biskup, a 
brat mu Ivan Horvat upravljaše još za Ljudevita mač- 
vanskom  banovinom (zemljom na današnjoj bosansko- 

19 

srbskoj strani od Bjeline do Beograda). Ovim glavnim ne- 
zadovoljnicima -protiv ženske vlade u Magjarskoj pridđružiše 
se Stjepan i Andrija Lacković u požežkoj županiji, Stjepan 
od Šimontornje, Nikola Seč i drugi. Ovi nezadovoljnici 
odlučiše metnuti na magjarsko priestolje Anžuvinca Karla 
Dračkog, koji je bio više godina (1369—1376.) vojvoda 
Hrvatske i Dalmacije. | 

U rujnu g. 1383. pokrene prior Ivan Paližna ustanak 
u Vrani (u Dalmaciji). Dogovor kraljice i nezadovoljnika 
u Požegi god. 1385. nije uspio. Zagrebački biskup Pavao 
Horvat odplovi u Napulj, da. pozove Karla Dračkog na 
magjarsko priestolje, koji dodje 1385. u Zagreb. Marija se 
odreče priestolja, a Karlo Drački bje u Stolnom Biogradu 
okrunjen za kralja ugarskog. Nu on iste godine umre, a 

. vladu preuze opet Marija s majkom Jelisavom i Gorjan- 
skim. — U Hrvatskoj bukne novi ustanak. Vodje hr- 
vatskog ustanka obratiše se sada na bosan- 
skog kralja Stjepana Tvrtka, ne bi li tako odoljeli 
magjarskom kralju Sigismundu, koji je osbiljno rađio o 
tome, da uguši hrvatski ustanak. (Tek sada se iztiče težnja 
u Hrvatskoj, da se odkinemo od Magjarske i da se uje- 
dinimo pod bosanskim kraljevima.) 

Bosanski kralj Stjepan Tvrtko budnim je okom 
pratio dogodjaje; sliedeći probitak svoje države, prihvati 
on poziv ustaša, stane ih podupirati i u Dalmaciji i u 
Hrvatskoj, pa dobije tako u svoju vlast grad Klis, a poslie 
i Ostrovicu, po svoj prilici i Knin, odakle je mogao na- 
padati na Zadar i Nin, kao što je iz Klisa udarao na Spljet. 

Nu prije nego što je Tvrtko zadobio Spljet, odigrala 
se je tragedija na Kosovu g. 1389. 

Godine 1390. zadobije Tvrtko nakon mnogih borba 
Spljet, Šibenik, T rogir, te otoke Brač, Hvar i Korčulu, i 
postaje kraljem i gospodarom Hrvatske i Dalmacije! — 

Njegova vlast obsezaše svu zemlju od Velebita do Cetine, 

i od Cetine na jug do Kotora. — Jedini prkosni grad 
Zadar, koji je nekada i hrvatskim kraljevima zadavao 
mnogo jada, ostade vjeran magjarskom kralju Sigismundu. 
Sad se Tvrtko prozvakraljem Hrvatske i Dadl-. 
“maci je! On “bijaše sada u istinu vladar velikom dielu “ 
" zemalja krune Zvonimirove i Dušanove ; on je pod svojim 
žezlom sjedinio i hrvatska i srbska plemena u jednu dr- 
žavu. Bosna dakle, koja je nekoć bila prikovana sad uz 
Srbiju, sad uz Hrvatsku, postala je središte, oko kojeg se“ 

skupiše ostanci negdašnje hrvatske i srbske države. 

| Godine 1390. bijaše Stjepan Tvrtko na vrhuncu svoje 
moći, a već g. 1391. umre. 

Odmah iza njegove smrti poče propađati bosanska 
državna tvorba. Glavni uzrok razsula bosanske države bi- 
jaše, da je ona ostala negotova iza Tvrtkove smrti. Poje- 
dini dielovi nisu se jošte stopili u jednu cjelinu. Osim 
toga nije bio uredjen red nasljedstva, a odatle niču unu- 
trašnje borbe medju silnom i suviše moćnom vlastelom. 

Nutarnjim nevoljama pridružile su se vanjske pogi- 
belji. I magjarski kraljevi sa sjevera, i Turci sa iztoka 
spremaše propast bosanske državne tvorbe. 

Magjarski su kraljevi dobro shvaćali, da ne će Hr- 
vatsku moći za pravo zvati svojom, dokle godj budu 
mogli hrvatski ustaše tražiti i nalaziti zaštitu i utočište u 
Bosni. 

Još je veća pogibelj prietila Bosni od Turčina. Iza 
Kosovske bitke visio je nad Bosnom Damoklov mač. 

God. 1393. sastao se tadašnji bosanski kralj Stjepan 
Dabiša s magjarskim kraljem Sigismundom u Djakovu. 
Pošto je Dabiša osjetio, da _ mu izpada iz ruku vlast nad 
Hrvatskom i Dalmacijom, odstupi on magjarskom kralju 
Sigismundu Hrvatsku i Dalmaciju, koje tri godine Pijahu 

sjedinjene s bosanskom državnom tvorbom. Nadalje je 
Dabiša privolio i na to, da iza njegove smrti bosansko 
kraljestvo predje na magjarskog kralja Sigismunda. 

Nu veliki dio bosanske vlastele i neki vodje hrvat- 
skog pokreta digoše se protiv djakovačkog mira. 

Iza poraza bosanske vojske kod Dobora i Knina bila 
je Hrvatska i Dalmacija ipak izgubljena za bosansku dr- 
žavnu tvorbu. 

Početkom g. 1398. zaletila se turska najezda u samu 
Bosnu, te ju pohara i mnogo svieta zarobi. 

Za vlade bosanskog kralja Stjepana Ostoje, koji je 
sio na priestolje iza Dabiše umjesto magjarskog kralja 
Sigismunda (1398—1404.), ravna bosanskom vanjskom po- 
litikom vojvoda Hrvoje Vukčić; on radi na tom, da u 
Hrvatskoj i Dalmaciji prevlada bosanski upliv. Magjarski 
kralj Sigismund, smatrajući, da njega ide vlast nad Bosnom, 
provali god. 1398. do Vrbasa, iznad današnje Banjaluke, 
nu morade uzmaći. 

Predjimo preko raznih miena, nevolja i domaćih 
borba u Bosni, da ne opisujemo, kako je bosanska državna 
tvorba sad rasla sad padala, bilo pred magjarskim kralje- 
vima, bilo uslied turskih najezda. 

Kada je car Muhamed II. konačno podjarmio srbska 
plemena g. 1459., izčekivao je turski car sgodnu priliku, 
da pretvori i Bosnu u turski pašaluk; Bosna je već i prije 
nesretne konačne katastrofe g. 1463. bila sputana u verige 
turskih sultana. 

Poznato je, da je u Bosni bila razširena iztočna vjera 
na iztoku, a rimska na zapadu; na razkršću pako ovih 
dviju vjera bili su patareni. Bosanski vladari kolebali su 
uviek izmedju patarenstva i latinske crkve. Posljednji kralj 
Stjepan Tomašević počeo je živo raditi za latinsku crkvu. 
Nu mnogobrojni patareni, progonjeni od države, tražili su 

i našli zaštitu u turskim pokrajinama; bosanska pako vla- 
stela, koja su silom morala prigrliti rimsku vjeru, da sa- 

. čuvaju svoja dobra, potajno su turskom caru Muhamedu II. 
doglasivala, što se radi na bosanskom dvoru. Patarenska 
vlastela, prisiljena, da se odreku svoje narodne vjere, radje 
su ju zamienila muhamedovom vjerom, samo da se onda 
osvete svojim progoniteljima. 

Kada je Stjepan Tomašević uzkratio Turcima dužni 
harač, odluči car Muhamed navaliti u proljeću iduće go- 
dine 1463. u Bosnu. — Kralj Tomašević, ostavljen na 
cjedilu od cielog kršćanskog svieta, pošalje poslanike tur- 
skom caru u Drinopolje sa zadaćom, da izhode primirje 
na petnaest godina. Car obeća primirje, samo da Bosnu 
zateče nepripravnu, pa odmah za tim provali u Bosnu, 
zadobije tvrdju Bobovac na izdaju, za tim Ključ, gdje se 
predao i kralj Tomašević, a napokon u brzo i grad Jajce. 
Sudbina bosanske državne tvorbe bijaše odlučena; — ona 
postade turski pašaluk. 

Nesretni kralj Stjepan Tomašević bio je smaknut. 


XIV 


800 godina naše povjesti 


Hrvatska državna tvorba, kojoj bijaše srdce u Dal- > 
maciji, prestala je. ži Živjeti g. 1102. Gospodstvo nad kraje- 
vima hrvatske državne tvorbe prešlo je tada u magjarske 
ruke. ,Iza godine 1102.“ — veli Rački — ,Hrvatska 
podpade pod naravni zakon, kome su podvrgnuta dva 
tiela, stojeća u neprestanom dodiru, dva tiela, različita ne 

samo veličinom, već prirodom i težnjama. Koja li će 
kraljevina utjecati na drugu? Da li Magjarska na Hr- 
vatsku, ili protivno? — Na to se je pitanje moglo već u 
napried odgovoriti. — Položaj Ugarske spram Hrvatske 
bio je daleko povoljniji već i po tome, što je Ugarska 
bila podpuno samostalna država. Da će on asimilo- 
cati Hrvatsku, to je bio, neodkloniv proces.“ 

»Pod ugarskim gospodstvom stadoše se državne i 
družtvene uredbe u Hrvatskoj polagano preobrazivati, — 
ali ne samo to, već dapače i samo srdce nekadašnje hr- 
vatske državne tvorbe i nekadašnjeg njezinog života pre- 
seli se sa Jadranskog mora u Posavinu, bliže k Ugarskoj.“ 

Od god. 1102. Hrvatska dakle naliči ladji, koja je 
privezana lancima za veći brod, na kome su i jadrila i 
veslači i kormilar, ili, kao što bi Francuz kazao, Hrvatska 
je ,une chaloupe a la remorque“. 


* 
* * 


Da vidimo, kako se je u glavnim crtama obavljao 
proces asimilacije. 

5 Karakteristika magjarskog osvajanja. Ne 
smijemo nipošto pomišljati, da su Magjari iza dolazka 
provalili ovamo u srdce Evrope kao kakova bujica, te da 
su sve do temelja odjedared porušili i odmah osnovali 
državu u onim granicama, u kojim se ona prikaziva poslie, 
u vrieme svoga sjaja. Na teritoriju današnje Ugarske, prije 
dolazka Magjara, nije na ime bilo jedinstvene države, koju 
bi Magjari srušili i razorili do temelja, već su nekoje 
okolne države, izvan obsega današnje Ugarske, kao n. pr. 
Moravska, koja je jedina dobila smrtni udarac od Magjara, 
zalim Bugarska, možda i Hrvatska, imale na prostoru da- 
našnje Ugarske u svojoj vlasti zemalja,. kojima su, pošto 
je težište ovih državnih tvorba (Moravske, Bugarske i Hr- 

vatske) ležalo izvan Karpata, vladali knezovi ili ovisno od 
okolnih država, naročito od Bugarske, ili sasma samostalno. 
Magjari pako, ugniezdivši se ponajprije u srdcu današnje 
Ugarske, obarali su svoju silu malo po malo i oprezno 
na pojedine od tih kneževina, i tako su postepeno proši- 
rivali granice svoje države. Način, kako su Magjari ovakim 
opreznim i postepenim napredovanjem utemeljivali malo 
po malo oveću državnu cjelinu, odrazuje se iz magjarskog 
izvora anonimnog notara kralja Bele (Anonymus Belae 
regis notarius), koji izvor doduše mnogi pobijaju, nu ne- 
magjarski izvori ne pružaju dovoljno gradiva, niti da se 
obore, a niti to, da se utvrde navodi Belinog ,Anonymusa“. 

Belin na ime Anonymus pripovieda, da Magjari nisu 
odmah zaposjeli Njitru (od prilike današnju Slovačku). 
Poslie su provalili i u Njitru, nu vodje magjarske vojske 
savjetuju knezu Arpadu, da stanovnike te kneževine pusti 
na njihovim zemljama, što je Arpad i učinio, zadovoljivši 
se prisegom zastupnika te kneževine, da se ne će dizati 
na Magjare. To je neka vrst ugovora, po kome kneževina 
Njitra ostaje i nadalje na životu, no u tvrdji Njitri ostaje 
magjarska posada. — Na iztoku Njitri obstojala je druga 
i to bugarska kneževina pod knezom Salanom, koja je 
došla od prilike u isti odnošaj spram Magjara, kao i Njitra. 
— Treća je bila kneževina Bihorska, protiv koje Ma- 
gjari dva puta ratuju. Unatoč magjarskim pobjedama 
sklopljen je izmedju bihorskog kneza Marota i Arpada 
ugovor, po kojem Marot ostaje u svojoj kneževini, nu daje 
svoju kćer za ženu sinu Arpadovom, te se obvezuje njemu 
ostaviti svoju kneževinu. — Nadalje znade ,Anonymus“ 
za nekog kneza Glada, kojeg su Magjari takodjer pod- 
ložili, nu potomstvo kneza Glada ostalo je u posjedu kneže- 
vine sve do sv. Stjepana. — Jedan magjarski poglavica 
provalio je s dozvolom Arpadovom u Sedmogradsku, gdje 

je vlaški knez Gelou bio svrgnut, a urodjeni narod digao 
je na njegovo mjesto Arpadovog poglavicu, koji je ostao 
u Sedmogradskoj zajedno sa svojom pratnjom. 

Ako dakle i nema potvrda u vanjskih pisaca za ovo 
pripoviedanje Belinog ,Anonymusa“, i ma da ono i nije 
sasma istinito, ipak se može iz kasnijih prilika, dakle a 
posteriori, izvući zaključak, da je izvješće kompilatora 
»Anonymusa“, koji je svoju povjest sastavio bez dvojbe 
po starijim analima i po tradiciji, u glavnim crtama dosta 
vjerojatno. Magjari se dakle bilo silom bilo milom t. j. 
ugovorima (što je skoro svejedno za one, koji izgube svoju 
samostalnost) širili svoju vlast i utemeljili kasniju Ugarsku. 

Da je na zemljištu kasnije magjarske kraljevine bilo 
kneževina, i to čisto slavenskih kneževina, čime se utvr- 
djuje pisanje ,Anonymusa“, dokazuje još i to, da je mnogo 
kasnije — za Gejze, otca sv. Stjepana — obstojala n. pr. 
šomogjska kneževina od prilike na jugu Blatnog 
jezera, možda u granicama današnje šomogjske i zaladske 
županije, zajedno sa Medjumurjem i jednim dielom  va- 
raždinske i virovitičke županije s naše strane Drave (tamo 
od prilike, gdje negda bijaše Kocelova kneževina). Ovu 
kneževinu podvrgao je sv. Stjepan pod svoju vlast, ali po 
svoj prilici s one strane Drave. Da li je šomogjska kneže- 
vina, prije nego što je pala pod Magjare, bila u svezi sa 
hrvatskom državnom tvorbom, to nije izvjestno. 

Sriem t. j. današnja provincija Slavonija ! zajedno 
sa današnjom sriemskom županijom ne bijaše nipošto 


1 U naslovu hrvatskih kraljeva nije bilo nikada spomenuto 
ime »Slavonija«. Hrvatski kraljevi nose naslov: »rex Chroacie et 
Dalmacie«. Istom pod konac XII. vieka spominje se ime »Slavonija« 
u naslovu magjarskog kralja Bele, koji glasi: »Bela Dei gratia Hun- 
gariae, Dalmatiae, Croatiae, Sclavoniae, Serviae, Galiciae, Lodome- 
riae et Cumaniae Rex... « ' 

odmah u magjarskim rukama. Magjarski kralj Ladislav, 
prešav g. 1091. Dravu, stupa na nemagjarsko zemljište.! 


* 
ik * 


Mi Hrvati hrvatske državne tvorbe održasmo svoju , 
.razlikost i poslie g. 1102.,_i adosmo ugovo | 
pod Magjare, iza kako postadđosmo dio magjarske državne 
tvorbe. 

Sada, iza g. 1102., odpočeti će naša osamstogodišnja 
borba u utrobi magjarske državne tvorbe uz borbu drugih 
narodnosti, kakve borbe ne pozna ni jedna evropska država. 
jer ni jedna država ne naliči Ugarskoj. 

Od god. 1102. ne može_se dakle naša povjest, kao 
povjest negdašnje hrvatske državne tvorbe više nazivati 
»hrvatskom povješću“, već jedino: ,povješću jednoga diela 
hrvatskih plemena pod magjarskim kraljevima, a .poslie 
pod kraljevima habsburžke vladalačke kuće.“ | 


Radnja, da se iz zemalja, osvojenih oru- 
žjem ili ugovorom, stvori jedinstvena ma- 
gjarska država. S početka, iza g. 1102., razpoznavala 
se je granica izmedju srdca magjarske tvorbe i kasnije 
osvojenih dielova Ugarske, kao n. pr. Sedmogradske, Slo- 
vačke itd., i izmedju Hrvatske, nu te granice počeše malo 


. ŽU najnovije vrieme pokušao je doduše magjarski učenjak 
Pesty u članku: Die Entstehung Kroatiens, Ungarische Revue, 1882., 
samo da Hrvate ljuti, dokazivati, da zemlja medju Dravom i Savom 
(današnja Hrvatska i Slavonija) nije nikada bila sastavni dio hrvat- 
ske državne tvorbe, već dio Ugarske; nu taj pokušaj nije uspio, 
jer baš za današnju Hrvatsku i Slavoniju govore baš magjarska 
vrela sasma protivno; Thurocz II., c. 56. (g. 1091.—1093.) .. . His 
vero Vladislavus rex inductus consiliis, absque mora coadunato 
exercitu copioso, venit et occupavit totam terram a 
Dravo fluvio usque ad alpes, que dicuntur fer- 


reae, nullo obiceresistente... 

po malo izčezavati, bivati sve to sitnijima, neznatnijima i 
nevidljivijima, dok se prije revolucije sasma ne razplinuše. 

Da vidimo, kako se je to dogadjalo. 

Kao u cieloj negdašnjoj hrvatskoj državnoj tvorbi, 
tako je i u Magjariji bila latinsko-rimska vjera službena. 
Nije dakle izmedju Hrvata i Magjara bilo vjerskog zida, 
koji bi nas oštro dielio. 

Kao što latinska vjera, tako gospodovaše i latinski 
jezik s obje strane Drave, gdje njime govorahu vladajući 
razredi pučanstva. (Da li seljačtvo govori hrvatski, ma- 
gjarski, slovački, rumunjski itd., to u ono vrieme nije bilo 
bitno.) Da se stvori jedinstvena ugarska država i da se 
uništi partikularistički odpor pojedinih čestica, iz kojih 
bijaše sačinjena ugarska država, nadošla je osim latinske 
vjere i latinskog jezika jošte jedna poluga, a to bijaše in- 
stitucija feudalnog plemstva (servientes regales). 

Feudalno plemstvo imalo je da slomi razlikosti po- 
jedinih zemalja, te da sjedini dosta slabašne veze medju 
ugarskim zemljama zajedničkim interesima novoga plem- 
stva. T. zv. zlatna _ bula (bulla aurea) kralja Andrije II. 
od g. 1222. ima se svakako smairati pokušajem, da se 
stvori jedinstvena plemićka ugarska država. 

I ako nije uspjelo sasma izgladiti opreka medju po- 
jedinim dielovima Ugarske, ipak je jedinstvo Ugarske. 
stvoreno bilo, doduše jedinstvo posebne vrsti, gdje su po- 
jedine stranke, dapače pojedini dielovi Ugarske igrali zna- 
menitu ulogu, nu Ugarska ipak nije bila razbijena, i Hr- 
vatska nije bila više osnovana. 

Ugarska u XIV. vieku. Tri stotine godina bila 
je sudbina Ugarske skopčaha sa sudbinom Arpadovaca. 
Različite grupe, koje su za vrieme sv. Stjepana i poslie 
njega došle u okvir ugarske kraljevine, ostadoše u tom 
okviru i dodjoše tečajem viekova bilo u tješnji ili širi 

odnošaj spram ugarske jezgre. Izumrćem Arpadovaca ne- 
stalo je one veze, koja je sve te čestice vezala, pa su tada 
pojedine grupe s posebnim interesima odpočele opet igrati 
neku ulogu, tako da se je za vrieme velikog interegna či- 
nilo, da će se kraljevina Ugarska opet razpasti u one 
čestice, iz kojih je bila sačinjena. 


U to je medjuvrieme skoro cielu Slovačku dobio 


u svoje ruke Matija Trenčinski. — Šopronski grof _Jo- 
hannes Kisežki zavladao je velikim dielom zapadne 
Ugarske. — Istoga roda, kao i Johannes, bio je i Hinko, 


ban Slavonije, koji je osim Banata zavladao nekim 
južnim županijama; ! i ovaj je bio protivnik kralja Karla, 
s kojim se je g. 1308. pomirio, te je bio nagradjen na- 
slovom: ,dux Slavoniae“. — Hrvatska na moru, gdje je 
“moćna porodica Šubića igrala veliku ulogu, unatoč tomu, 
što joj je kralj Andrija III. (g. 1242.) podielio banstvo u 
Hrvatskoj kao nasljedstvo, nije bila trajno predobivena, 
te je priznala ponajprije kralja Karla Martela, a poslie 
nagle smrti njegove i Karla Roberta. Ovaj potonji bio je 
_ dapače u Zagrebu okrunjen g. 1300. — Isto je tako po 
magjarskoj kronici i požežki kraj, koji je kao ,ducatus“ 
pripao kraljici Mariji i Elizabeti, ostao vjeran kralju Karlu 
— Nekako u isto vrieme vlada u županijama Marmaros 
i Ugocsa narodni rumunjski vojvoda. Isto tako obstoje 
. posebni vojvode i u Sedmogradskoj. 

Eto sada, poslie 300 godina, izbijaju na površinu 
opet onakovi dielovi Ugarske, kakovi su od prilike bili 
označeni po ,Anonymusu“ i koji dobro karakterizuju sa- 
stav Ugarske iz malih, prvobitno slobodnih kneževina, ili 


1 Fejćr VIII. 1., 200., (1306.) Henricus Banus Sclavoniae, 
magister Tavernicorum Domini Regis Hungariae, Comes Segniensis. 


Tolnensis et de Barania et de Budrugh... 

ovisnih o Bugarskoj, Moravskoj, a možda i o Hrvatskoj, 
kao i iz same kraljevine Hrvatske. 

Nu te čestice mjesto da se sasma odkinu od ugarske 
zajednice i da utemelje posebnu svoju eksistenciju, rade 
većinom na tome, da metnu na čelo jedinstvene Ugarske 
svaka onog kralja, za kime pristaje i koji najviše obećaje. 

To isto čini i Hrvatska, koja nipošto ne proglasuje 
svog posebnog kralja hrvatskog, ne brineći se za Ugarsku 
preko Drave. 

Istom god. 1390. odvraćaju se neki vodje hrvatskog 
pokreta od Ugarske t. j. ne_ misle posaditi na zajedničko 
ugarsko priestolje kralja, već gravitiraju u Bosnu i zovu 
Stjepana Tvrtka u pomoć. Tvrtko postaje kraljem Hr- 
vatske i Dalmacije. Nu to je kratko potrajalo. Lanci, koji 
nas Hrvate vežu uz Ugarsku, suviše su jaki. 

Ugarska u XV. vieku i daljnim viekovima. 
Snažnoj ruci kralja Matije Korvina uspjelo je bar donekle 
provesti i učiniti iz Ugarske jedinstvenu državu (realnu 
uniju). Plemstvo, grupovano po županijama i zastupano po 
poslanicima, tvorilo je tada sabor, ali narodnostne i teri- 
torijalne opreke nije Matija mogao da izgladi. 

Čudno je svakako, da je najveći magjarski kralj Matija 
Korvin bio Rumunj. Njega je nasliedio česki Jagelovac Vla- 
dislav, a iza njegove nesretne smrti kod Mohača (g. 1526.) 
srušila se je umjetna politička sgrada kraljevine Ugarske. 

Slovačka se prikloni Habsburgovcu, izabranom českom 
kralju Ferdinandu, kao i njemački dielovi ugarske državne 
tvorbe, te jedan dio hrvatske vlastele. Onaj dio Ugarske, 
gdje su Magjari u većini bili, kao i jedan dio Hrvatske 
proglasi kraljem Zapoljskoga, premda je bio, sva je pri- 
lika, hrvatskog poriekla. Taj dio Ugarske dobrovoljno se 
je poslie podložio Turcima, a istu sudbinu dielio je jedan 
dio hrvatskih plemena požežkog kraja. 


< 

Slovački dio Ugarske ostao je vjeran Habsburgov- 
cima, kao i Hrvatska na moru, te Slavonija (t. j. današnja 
banovina Hrvatska). 


Nešto o administraciji Ugarske 


Vrlo je težko i vrlo mučno uhvatiti pravu sliku 
ugarske državne sgrade. Pojedina politička tiela u samoj 
Ugarskoj izbiju doduše kadkada na površinu, te se na istim 
mjestima samo u nešto različitom obliku obnavljaju, nu 
ta su tjelesa prolazna, te ih nestaje u cjelovitoj Ugarskoj: 
kad ih već sigurno držiš u ruci, izmaknu se te pojedine, 
politički i administrativno ujedinjene grupe, razplinuvši se 
vazda u županije, t. j. u male aristokratske republike. 


Ne preostaje nam dakle ništa drugo, već s magjar- 
skim ,Corpus iuris“ i njegovim dodatcima da zavirimo 
malo dublje u taj kaos uprave. 


Novac i financijska uprava. Najznamenitiji ele- 
menat u državi jeste svakako novac. Ono, što je tielu čo- 
“vječemi krv, to je državi novac. Krv ide od srdca i vraća 
se u srdce; novac ide od središta države i vraća se opet 
u središte. To financijalno središte zove se na starinsku: 
»Kraljevska komora“. Nu pošto se upraviielj te komore 
— magister tavernicorum — zove ovdje ondje i 
»supremus camerarius“ ili ,»Supremus thesaurarius“, na- 
staje pitanje, ima li u Ugarskoj osim ,vrhovnog“ još i 
»Nižih“ takih tesaurarija? | 
Ako se malo prolistaju listovi. ugarskog zakonođav- 
stva, naći će se, da u staroj Ugarskoj nije bilo provedeno 
jedinstvo financijske uprave, već da je uz ,tavernicat“ 
bilo više t. zv. ,kraljevskih komora“ (Camerae regiae), 
i to u: Budimu, Požunu, Kremnici, Košicama, u Velikoj 

Banji, u temeškom Banatu, _u Slavoniji, ' za tim sjedinjena 
komora Sriema i Pečuha;* napokon je u Sedmogradskoj 
bila kraljevska komora u Kološvaru i u Sibinju. 


Svaka od tih kraljevskih komora, upravljanih od 
komorskog grofa (Comes Camerae), obuzimala je neki pre- 
djel, a u tom predjelu obavljao je komorski grof poslove, 
medju koje naročito spadaše kovanje novca. Uslied toga 
je u Ugarskoj kolalo toliko različitog novca, koliko je bilo 
komora. 

Isto je tako bar neko vrieme imao komorski grof 
dužnost, da ubira porez. 

Vrhovni i središnji ured za te teritorijalne komore 
ugarske države bio je ,tavernicat“; ,magister tavernico- 
rum“ pako imao je zamjenike u pojedinim komorskim 


il Fejćr1V.2.,370., g. 1256.: Quod Magister Benedictus, Ca- 
nonicus Zagrabiensis et Archidiaconus de Querche in Camera 
de ultra Drava, non resedit ut homo Episcopi Zagrabiensis, 
quamvis idem Episcopus- una cum Bano Stephano vice nostra pro- 
curavit Cameram ultradravanam, sed tamquam homo Bani Stephani 
... Teleki XI. 109., g 1259.: Episcopus (Zagrabiensis) una cum 
Bano Stephano vice nostra procuraverit Cameram ultra Dra- 
vam...Fejćr IX. 2., 255., g 1344.: Nos Nicolaus Banus totius 
Sclavoniae ex consensu et declaratione universorum Nobilium Regni 
Sclavoniae_ nobiscum  existentium Cameram nostram per 
totam Sclavoniam... — U slavonskoj komori kovani su 
t. Z. »denarii Banales«, koji se vrlo često spominju od XIII. do u 
XVI. viek. 


*FejćrlV.2., 171. (god. 1253.): Per Camerarios 
nostros Sirmienses Leopoldum scilicet et socios eiusdem, in 
manifesto crimine fabracationis falsae monetae...Ibidem VIII, 
4.,559, g. 1342.: Carolus ... in elocatione Camerae Sirmien- 
siset Quinqueecclesiensis Magistro Chempelini facta... 
Sjedište sriemske komore čini se da je bila Požega, jer god. 1371. 
stoji u Magy. Tdrt. Tar II. 192.: pro centum marcis denariorum 
compoti prouincie de dicta Posaga. . 

predjelima, koji su bili nazočni kod kovanja novca, kao 
i kod ubiranja poreza; na njega je išao i priziv protiv 
presude komorskog grofa, šta više, ovaj je morao u slu- 
čaju tužbe doći pred sudište ,magistra tavernicorum“. 

Ovako organizovana financijska uprava ugarske dr- 
žave dokazuje doduše autonomiju financijske uprave poje- 
dinih komorskih predjela, dokazuje, da u Ugarskoj bijaše 
više upravnih tjelesa, nu dokazuje takodjer i to, da suti 
predjeli podvrgnuti vrhovnom središnjem uredu države. 

Komorski grofovi nisu baš podčinjeni činovnici sre- 
dišnjeg ureda, već više &amostalni upravni organi jednog 
predjela, koji s obzirom na financijsku upravu sa ostalim 
predjelima ne stoje ni u kakvom vezu, šta više, mogli 
bismo pokušati, da dokazujemo, ako i ne _ bismo mogli 
posvema dokazati, da su medju pojedinim komorskim pre- 
djelima postojale carinske linije, kao i spram inozemstva, 
uslied čega se još više iztiče provincijski značaj te finan- 
cijske uprave. Tako bi se dala povući carinska linija s 
lieve i desne strane Dunava spram Pešte, djelomično s 
lieve i desne strane Tise, izmedju gornje i prave Ugarske, 
izmedju Sedmogradske i Tise, te medju Ugarskom i Sla- 
vonijom. ! 

Kralj Karlo Robert, koji se je iza nastupa na prie- 
stolje toliko borio protiv autonomije pojedinih predjela, 


I Kukuljević: Jura Regni Croatiae, Dalmatiae et Slavo- 
niae 1. 1., 41. (god. 1209.):... nullus autem Burgensis (Varasdien.) 
tributum et tricesimam solvere teneatur, nisi qui vadit in 
Theutoniam cum suis mercibus ... Ibidem: I. 1., 78., (g. 1267.) 

quod ipsi cives (mont. Grecens.) intra terminos Regni 
nostri, aliquot tributum, tam in aquis quam in terris, nec aliquam 
Tricesimam in ullo loco solvere teneantur...Ibidem:l. 
407., (g. 1745.) ... tricesimae in confiniis Sclavoniae contra 
Hungariam et Croatiam positarum cessaret.. F 

morao je (g. 1342.) napokon zakonom urediti ovako veliku 
autonomiju, koja je obstojala već od davnine (ab antiquo). 


S vremenom je dakako ta financijska autonomija t. j. 
financijalna prava pojedinih predjela bila uzdrmana, kada 
su uslied ,zakupnog sistema“ bili pojedini dielovi te uprave 
odieljeni i kada su za ubiranje poreza (konačno od kralja 
Matije Korvina) bili namješteni stalni financijski činovnici 
u pojedinim županijama, uslied česa se stadoše gu- 
biti komorski predjeli, jer su porezi bili računani 
po županijama; samo ostale funkcije komora ostadoše 
i nadalje na životu. 

U glavnim crtama dade se pogledom na ovakovu 
financijsku upravu zaključiti, da su pojedini teritoriji 
Ugarske tvorili neko jedinstvo, skoro neko narodnostno 
jedinstvo protiv cjelovite Ugarske i protiv ostalih njenih 
teritorija, koji bijahu po narodnosti različiti i da je borba 
pojedinih teritorija išla za osiguranjem teritorijalne auto- 
nomije u inače prema vani jedinstvenoj ugarskoj državi. 

Nu do sada se je samo donekle pokušalo razbistriti 
teritorijalnu autonomiju, što se tiče financijske uprave, nu 
time nije još razbistren drugi znamenitiji dio političke 
uprave. 


Politička uprava. Već smo spomenuli bili, da 
narodnostni organizmi, koji se u vrieme nutrašnjih stra- 
načkih borba pojavljuju kao neka cjelina, u vrieme miro- 
vanja opet se razplinu, te kao da ništa od tih organizama 
ne preostaje osim cielog niza županija, ili, po ugarskom 
shvaćanju, cielog niza malih plemićkih republika tako, da 
svaka takova županija tvori neku odieljenu cjelinu, nekim 
načinom državu u državi. Te županije upravo i jesu za- 
preka, da do sada uhićena slika narodnostnih teritorija 
nekako potamnjuje. 

Zavirimo malo u tu županijsku upravu. Temelj ugar- 
skog državnog poredka jeste županija (comitat) i njena 
uprava. I rieč ,comes“, kao i pojam te rieči presadjeni 
su, sva je prilika, iz Njemačke. Kao tudja institucija, mogao 
je pojam rieči ,comes“ u Ugarskoj pridržati prvobitno 
značenje, ili je mogao biti prilagodjen prema prilikama 
Ugarske. Iz prilika bi se dalo zaključiti, da je pojam 
 ,»comes“ i ,comitatus“ bio uciepljen na jedan stariji pojam 
tl jona ,castrum“ (kaštel, tvrdja) tako, da stari pojam 
»castrum“ pridržaje znamenitost i za budućnost, a noviji 
se pojam ,comes, comitatus“ prikazuje kao neki počastni 
naslov, koji istom povremeno dobiva na znamenitosti. 

Županijska se je dakle uprava u Ugarskoj razvila 
malo po malo. Na čelu županije, t. j. male plemićke re- 
publike, stajao je ,Comes Comitatus“, koji se istom za 
vrieme Habsburgovaca zove ,Supremus Comes“; sama 
županija (comitatus) pako jeste reprezentant plemstva (ser- 
vientes regii), koje je kao feudalno plemstvo na zapadu 
dobilo zemlje i imanja uz obvezu vojničke službe, te je 
u ,congregatio generalis“ stvaralo upravne zaključke, a 
moglo je fungirati i kao sudište; ,lucrum camerae“* bio 
je po županijama ubiran, kada su poslie bili porezni či- 
novnici stalno u županijama namješteni; isto se je tako 
plemstvo imalo po županijama dizati na oružje, i izborom 
poslanika i podieljenjem punomoći poslanicima vršilo je 
ono politička prava. 

Uzporedo s tom županijskom upravom obstojala je 
uprava ,castruma“, pod koju je spadao zemljištnj prostor 
i stanovnici, stanujući u predjelu kraljevskih ,castra“. Na 
čelu te uprave stajao je ,capitaneus (castellanus) castri“, 
poslie i ,comes castri“, zapovjednik kraljevskog castruma 
i upravitelj k tomu pripadajućeg kraja i na tom kraju 


naseljenog pučanstva, koje je kastelanu ili grofu imalo 
20 


sm“ 

plaćati običajna podavanja; njemu je on sudio i ono je 
pod njegovim zapovjedničtvom moralo vršiti vojničku 
službu. To pučanstvo bijaše inače slobodno. 

Izporedjivanjem ovih dviju uprava, t. j. županijske 
uprave i uprave ,castra“, iztiče se, da je medju pojedinim 
županijama obstojao paritet, dočim se dokazati može, da 
su pojedina kraljevska castra bila podčinjena odličnijem 
castrumu tako, da je takav odličniji kraljevski castrum 
imao vlast nad predjelima castra diljem više županija, 
što se može dokazati za castra: Zvolen (Altsohl), Saroš, 
Bihor, Temešvar i Zagreb, iz čega izlazi, da je uprava 
castruma počivala na sasma drugom temelju od župa- 
nijske uprave. 


Ako se uzme u obzir, da plemstvo ili t. zv. ,ser- 
vientes regii“, kao i gradovi nastadoše ,eksemcijom“ izpod 
sudbenosti ,castruma“ i to uviek uslied pojedinih privilegija, 
to se može uzeti, da je bila doba (skoro do XII. vieka), 
kada je cielo pučanstvo stajalo pod sudbenošću castra. 


Staro slavensko pravo poznade samo slobodno pu- 
čanstvo bez razlike stališa; to je pučanstvo bilo grupirano 
u župe, te je imalo svoje središte u ,građu župe“ ; ta in- 
stitucija slavenskog župnog grada sjeća nas tako na insti- 
tuciju ,castruma“, e bi se skoro pomisliti moglo, da su 
pcastra“ stari slavenski ,župni gradovi“, a predjel, pod- 
vržen ,castrumima“, da je stara slavenska župa. 


Ugarsko plemstvo (servientes regales) pako, kao što 
već iztaknusmo, nastalo je eksemcijom izpod jurisdikcije 
kraljevskih ,castruma“, te je bilo reprezentovano u župani- 
jama, nu prije eksemcije bilo je ono podvrženo jurisdikciji 
castruma. — Na temelju tih, induktivnim načinom stvo- 
renih rezultata može se zaključiti, da su kraljevska castra 
starija institucija od županija, jer je nekada cielo pučan- 

stvo podpadalo pod sudbenost kapetana ,castra“, koji je 
kod odličnijih castra nosio tudji naziv ,comes“ (grof). 

Za stvaranja novog stališa, t. j. plemstva, nastalog 
eksemcijom od sudbenosti ,castra“, odpoče borba izmedju 
novog i starog poredka stvari, koja se je borba napokon 
tako svršila, da se je plemstvo po manjim predjelima 
konstituovalo u županije, odakle je nastala paralelna uprava 
plemićkog stališa u županijama i neplemića, koji su spa- 
dali pod ,castrum“. | 

Pošto se te dvie uprave, t. j. ona castruma i župa- 
= nijska, vide i na zemljištu, naseljenom sgoljnim Magjarima, 
može se to samo tako razjasniti, da su Magjari u vrieme 
svoga dolazka na zemljištu, po njima osvojenom, već našli 
upravu slavenskih župa ili gradova, te da su se uživili u 
nadjene prilike, ili da su od okolnog slavenskog pučanstva 
tu instituciju primili, ili napokon, da su tu već obstojalu, 
donekle uzdrmanu instituciju po novom obrazcu opet 
oživjeli. 

Iz te uprave castruma, koja je ovdje ondje bila po 
narodnosti ograničena, a obuzimala je svakako veće pre- 
djele, koji su uslied. teritorijalne financijske uprave kra- 
ljevskih komora bili još upodpunjeni, može se razumjeti, 
za što su u momentima političkih priepora ti pojedini na- 
rodnostni teritoriji nastojali, da se odciepe od kraljestva, 
i za što se je ugarsko kraljestvo znalo više puta skoro 
razbiti u pojedine narodnostne grupe. 

Za bolje razumjevanje navesti ćemo samo primjerice 
nekoja ,castra“, da možemo bolje uhvatiti sliku naših 
prilika. 

S one strane Tise do granice Sedmogradske, a južno 
do Marosa bio je Bihor (poslie Veliki Varadin) najod- 
ličniji kraljevski ,castrum“, čiji teritorij obuzimaše cieli 


predjel s one strane Tise; od njemu podčinjenih ,castra“ 
* 

bijahu najznamenitija Vilagošvar, Gyula, Szabolcz itd. Već 
za dobe Arpadovaca, a i poslie njihova izumrća znao si 
je taj predjel izvojevati neki posebni položaj. Stanovnici 
tog predjela bili su poglavito Vlasi, nešto pomiešani sa 
Magjarima. — Današnji temeški Banat bio je u srednjem 
vieku podieljen u dvie politički odieljene česti, od kojih 
je jedna poznata pod imenom Severinskog Banata sa 
osam rumunjskih distrikta: Lugoš, Sebeš, Mih4ld, Halmoš, 
Kassof0i, Borzafdi, Komiathi i Ilgćd, dočim je drugi dio 
poznat kao predjel kraljevskog ,castruma“ Temešvar. 
Stanovničtvo tog teritorija jeste rumunjsko, kumansko.i 
donekle slavensko. 2 
I. U predjelu izmedju DraveiSave zna se za vrieme 
sv. Stjepana (oko god. 1000.) za kneževinu Sriem, kojoj 
imenuju vizantinski izvori glavnim gradom Požegu. S vre- 
menom dolazi to staro ime zemlje u zaborav, dapače 
sriemska županija poslie dobiva neki posebni položaj 
od ostalog kraja negdašnje sriemske kneževine t. j. doljne 
Slavonije, što bi se dalo donekle time protumačiti, da 
sriemska županija stoji u svezi sa banijom Mačvom,! slično 


1 Banat ili banija Mačva jeste prije dobivenih pograničnih 
tvrdjava Beograda, Šabca itd. u magjarskoj povjestnici vrlo neopre- 
dieljen pojam, premda se banovi Mačve počev od AIII. vieka nepre- 
stance spominju. Za spoj sriemske županije sa banijom Mačvom go- 
vore osim okolnosti, da su banovi Mačve obično u isto vrieme bili 
grofovi sriemske županije, jošte izrično sliedeće rieči isprave: Mon. 
H. h. Dipl. XII. 431. (god. 1256.): Bela... Comitatu Syrmi- 
ensi, in Districtu de Mako, ultra Zawa... Slično i kod Georg. 
Sirm., Mon. H. h. Script I. 256.:...et insupertotam provin- 
ciam insulam Sirmiensem cum arcibus suis, exceptis 
duabus arcis Nandor-Albam et Sabach...ib. I. 272.: quod 
dabo totam provinciam vobis insulam Sirmiensem cum arcis et pos- 
sessionibus, preter illas duas arces, videlicet Nandor-Albam et 
Sabach ... pa ipak je sigurno, da je Beograd bio ubrajan pod 
banstvo Mačve; Magyar Todrt. Tar. IX., 138. (g. 1427.): Sigism. . . - 

kao što stoji u svezi Severinski Banat sa Lugošem i Ka- 
ranšebešem. 

Ostali predjeli negdašnje sriemske kneževine prika- 
zuju se često puta kao posebni teritorij (kneževina) 
sa sielom u Požegi,! koja je od davnine bila najodličniji 
»castrum“ * onog predjela. Kao predjel te kneževine (du- 
cata) jeste obično županija požežka — (vukovarska županija 
u XIII. vieku kao da je sa Sriemom spojena) — nadalje 
s početka i virovitička županija, koja je pod konac XIII. 
vieka pripojena zapadnoj Slavoniji." 

Nije dakle nipošto moguće tvrditi, da su iztočne 
naše hrvatske županije (t. j. požežki kraj i Sriem) bili prije 


cum nos civitatem nostram NaAndor-albensem, iurisdic- 
tioni banatus nostri Machoviensis subiectam... 


1 Mon. Hung. h. Dipl. XI. 69., (g. 1093.): Dauid dux... 
tradidit totam terram Posaga Ducatum...cum castris Posa- 
gauar, Xw. Felduar... 


2 NR. A. 1504. nr. 33.,g. 1300.:... castri nostri de Posaga 
...ib. f. 1531. nr. 27., 1262.: Nos magister Benedictus, judex curie 
due regine... quod cum de voluntate regia et mandato speciali illu- 
stris regine Ungarie, venissemus in Posaga ad iudicandum et re- 
stituendum terras tam a Častro ... occupatas etc, — Sveza županija 
sa »castrumom« Požege ne da se ipak dokazati. 


š Pripojenju virovitičke županije zapadnoj Slavoniji, čini 
se, da je bio utrt put time, što je kraljica Elizabeta desetine viro- 
vitičke županije darovala god. 1283. zagrebačkom biskupu; ona još 
izdaje darovnice za tu županiju i god _ 1290., ali je poslie bila ta 
županija pripojena zapadnoj Slavoniji. U XIV. v imenovane su župa- 
nije Požega i Vukovar odieljeno od zapadne Slavonije. Decr. Lud. 
I. 1351., art. 12.: Lucrum etiam Camerae nostrae_ Nobiles inter 
fluvios DravaetSava ac de Posega et Valco. 
solvere teneantur... Magyar Tdrt. Tar. III. 223., 1397.... Nobiles 
...regni nostri Sclavoniae, nec non Comitatum 
de Posegaetde Vailko. 

XVIII. vieka u trajnoj svezi sa zapadnom Slavonijom 
(t. j. današnjom provincijalnom Hrvatskom),! jer je stalno, 


1 Ako se ne oziremo na slučajeve, kada su Duces Slavoniae u 
isto vrieme upravljali i »zapadnom« Slavonijom i požežkim krajem, 
a podjedno takodjer i magjarskim Županijama, kao što je Baranya, 
Somodj itd., radi česa nije moguće izvesti stalan zaključak, jeda li 
je »doljna« Slavonija privezana bila »zapadnoj«, to nam ostaju za svezu 
kasnijet. zv. »Slavoniae inferior« sa zapadnom Slavonijom, t'j. kasni- 
jom provincijalnom Hrvatskom samo ove pozitivne viesti: Theiner, 
Mon. Hung. I. 254, 1263.: Urbanus . . Castrum de Posaga . . in Ducatu 
Sclavonie constitutum ...item 1., 272, 1264. — Slično Mon. Hung. 
h. Scr. 1I. 154. (Werancius):...Athina... que arx Bathianorum 
est in Sclavonia ad radices montis Posagani; no ta su izvješća od- 
više neopredieljena i osamljena, a da bi mogla obezkriepiti druge 
argumente, koji protiv njih govore. Još ima jedna izprava, koja nas 
navodi, da povjerujemo u spoj naših hrvatskih zemalja: Mon. H.h. 
Dipl. XVII. 493, 1289.: Ladislaus . .. populorum suorum in comi- 
tatu Wiko existencium ...ita ut de cetero Bano pro tempore con- 
stituto exaccioni seu collecte huius modi in nullo dinoscantur adia- 
cere...no nije izvjesno, na kojeg se bana ovdje misli, jer se u 
toj periodi nekoliko puta navode banovi Mačve kao županijski gro- 
fovi vukovarski; Mon. H. h. Dipl. XXII. 669., s. a.: Johannes Banus 
de Machou (Fejćr V. 2, 85., 1273.), Comes Syrmiensis, de Wol- 
kou, de Budrug et de Baranya..., slično 1324. N. R. A. f. 1502. 
nr. 4., 1324.: Paulo bano de Macho comite Syrmiensi et de Walco 
ete. Prvi putse oba ova dijela naše otačbine spo- 
minju istom god. 1700.: Jura I. 359. neoacquisitos et recuperatos 
comitatus etiam in regnis nostris Dalmatiae, Croatiae et Sclavoniae 
situati, signanter autem Sirmiensis, Poseghaiensis, Valkoiensis, Cri- 
siensis, Veroviticzensis, Corbaviensis, et Likensis . . . Obratno pako 
imađe svjedočanstva, koja osim već navedenih govore u prilog tome, 
da te županije nisu spadale pod zapadnu Slavoniju (t. j. pod današ- 
nju Hrvatsku) Mart. Szent. Iv4ny S. J. Miscellan. 1691. dec. II. p I. 
p. 148.: Slavonia habet a sept. Hungariam et Dravum amnem inter- 
jectum, ab occasu Styriam a meridie Croatiam, a qua Savo (2) fluvio 
secernitur, ab ortu Rasciam (požežki predjel tako nazvan). In longitu- 
dine sua habet 20 milliaria, in latituđdena 10 Davum inter et Savum. 
Dividiturin tres comitatus, Crisiensem, Zagra- 

da je uprava zapadne Slavonije, na ime današnje provinci- 
jalne Hrvatske, bila odieljena od uprave iztočne ili doljne 
Slavonije t. j. današnje provincijalne Slavonije sve do ko- 
načnog sjedinjenja u XVIII. vieku. Dade se na ime 
ustanoviti, da je zastupnik nekadašnje Slavonije (današnje 
provincijalne Hrvatske) bio uviek ban, dočim je iztočne 
županije (današnju Slavoniju) zastupao županijski grof i 
poslie sjedinjenja, kao što su oba ova diela naše hrvatske 
otačbine i poslie sjedinjenja bila odieljeno zastupana u 
ugarskom saboru ; ! isto je tako i sudbenost prije sjedinjenja 


biensem et Varazdiensem. Rascia prout Croatia distincta 
a Slavonia ab occasu habet Slavoniam, a sept. Hungariamet Dravum 
fluvium, ab ortu Confluentiam Savi in Danubium, a meridie Bosniam et 
Serviam a quibus+*Savo amne separatur Hac in longitudine habet 20 
mill. germ. et juxta defluentiam Savi 25, in latitudine 12 Savum 
inter et Dravum. Continet similiter 3 Comitatus, Posegiens, Valpo- 
vien. et Sirmiensem ,.. (virovitičke naime županije nestalo je os- 
nutkom bjelovarske vojne krajine). — Slično razlikovanje nalazimo 
već za prvih turskih ratova Magy. Točrt. Tar IX. 58. (g 1439.): 
... Baysa imperator Turcorum ...ipsum Regnum Hungariae hosti- 
liter subintrasset, et iuxta fluvium Drawe prope Walpo fixis ten- 
toriis repansis, deinde ad fines dicti Regni Sclavo- 
nie penetrasset... etc. etc. 


1 Slavoniju (t. j. provincialnu Hrvatsku) zastupao je na ugar- 
skim saborima ban, a po kasnijoj praksi takodjer t. zv. »Ablegati« 
ili »oratores«, te se je s njome postupalo kao sa cjelinom, što je 
s obzirom na porezna podavanja potvrdjeno još na saboru godine 
1790.—91. čI. 59. — Sa županijama pako Slavonije »inferior« (da- 
našnje provincialne Slavonije) postupalo se je kao sa drugim ugar- 
skim županijama; Mariae II. Decr. II. 1751. art. 23. S. C. R. Ma- 
jestate clementem praebente assensum, per Status et ordines conclu- 
sum est: ut comitatusSyrmii, Verčczensis — (poin- 
srukciji glede sjedinjenja doljne Slavonije od god. 1745. bila je vu- 
kovarska županija ukinuta i podieljena na tri županije: sriemsku, 
požežku i virovitičku, te je ime virovitičke županije preneseno na 
sjeverni dio vukovarske županije, a ta dioba sbila se je poradi toga, 

bila odieljena, te je priziv iz iztočnih županija, t. j. iz 
Slavonije, ,inferior“ išao na bana istom iza sjedinjenja, ! 
dočim je plaćanje poreza ostalo odieljeno i poslie sje- 
dinjenja. 2 


što su napomenute te tri županije uslied utemeljenja vojne krajine 
postale manje) — et Poseganus per S. M. R. posthac ad diae- 
tales Regni concursus evocandi, interaliquos Regni huius 
comitatussessione et voto postliminio gaudere 
possint, salva in reliquo Regni Hungariae et banali Jurisdictione. 
Slično je izradjeno i u iločkom zaključku od god. 1751. S. 4. (Jura 
I. 440.)... . utique eo facto Comitatibus inferioribus et quidem 
sipgulo singilatim, velut non simultanee, verum ad instar 
Regni Hungariae Comitatum,attributa sibiacti- 
vitate disjunctive et separatim consistentibus 
et publica tractantibus. Da se u starijoj dobi ove župa- 
nije pojavljuju uviek kao županije sa ostalim ugarskim županijama, 
ne treba se primjerima ni dokazivati. 

1 Jura I. 414. (g. 1745.), Instructio S. 3.:... si causa appel- 
labilis sit, a Vice-Comite et Judicio Nobilium... ad sedem Judici- 
ariam Comitatus, singulis annis quoties necesse erit in Comitatu 
debite aeque celebrandam, inde autem ad Tabulam no- 
stram Banalem Appellatione...Quodsiautem in 
SclavoniaetSyrmiotales Causaeoccurrent, quae 
antecedenter jam perlinstancias, quas hactenus 
habuerunt, finaliterdecisaeetsuperatae fuerunt, 
tunc res judicata pro tali relinquatur..., odakle 
sliedi, da prije sjedinjenja nije bilo priziva na bana. (Slično već 
1743. art. 3. ib. IL. 139.) 

* Instr. od god. 1775. S. 6. (Jura 1. 414.):...suam 
attamen Contributionem praestare et illocatio- 
nes militares aliaque concomitantia onera pu- 
blicaadđinstarComitatuum Regni nostri Hunga- 
riae supportare debebit, hinc comitatus iste et eiusdem 
Magistratus, in reliquis quidem praefatorum Regnorum nostrorum 
Dalmatiae, Croatiae et Sclavoniae Banali et provinciali Jurisdictioni, 
cui praevio modo incorporabitur ad instar aliorum in iisdem Regnis 
Ssitorum Comitatuum suberit, in contributionalibus tamen 

II. Na zapadu pako, medju Dravom i Kupom, graničeći 
sa Štajerskom i Kranjskom, ležala je druga Slavonija 
(od prilike današnja umanjena provincijalna Hrvatska), 
gdje je nekada bio glavnim gradom Sisak, a poslie Za- 
greb. Kako nam je iz povjesti razvitka hrvatske državne 
tvorbe poznato, bila je sudbina toga diela naše domovine 
sve do XI. vieka vrlo tamna; od pada pod Ugarsku go- 
dine 1102. sačuvao je taj dio naše otačbine_neku autono- 


.. e . . namanje 
miju, poslie pod banovima,! kao što je sačuvao posebnu 


et aliis Contributionem concomitantibus . .. oneribus et dispositio- 
nibus publicis ad instar Comitatuum Hungaricorum 
immediata a Regio Locumtenentiali Hungarico 
Consilio nostro...dependebunt... Plaćanja ne idu na 
zagrebačku komoru, već: ad Cassam Bellicam Essekini 
(ib. $. 2., p. 413), radi čega nije ni Požežka komora više re- | 
stituovana. Slično ib. p. 419. — No Regulamentum militare, ili 
način, kako se utim istočnim županijama vrši vojnička služba, ostao 
je glasom druge jedne Instrukcije iz iste godine S. 8. (Jura I. 407.) 
provizorno kod starog običaja. 


1 Banska čast, koja se najprije spominje u hrvatskom kra- 
ljestvu, te odavle prelazi u Ugarsku, čini se, da je poslie imala 
mnogo obćenitije znamenovanje,.jer je taj naslov davan često puta 
i jednostavnim županijskim grofovima; n, pr.: Mon. H.h. Dipl. VIII. 
157. (g. 1267.):...Henrico Bano tocius Sclavonie...Erney 
Bano Judice Curie nostre, Comite Castriferrei, Chak Bano Co- 
mite Zaladiensi ... ibidem VIII. 253., (g. 1270.): Joachimus Banus 
tocius Sclavonie . .. Laurencius Banus de Žeurino et Comes de 
Doboco ...Ernerius Banus, Comes Worosdiensis, Porach 
Banus Comes Zaladiensis,... Paulus Banus Comes Bathiensis 
... ib. XXII. 6. (g. 1270.): Ponych Banus de genere Myskouch, 
Comes Zaladiensis...ib. XXII. 73., (g. 1273): Ponith Banum 
Zaladiensem, Erney Banum Worosdiensem... Tkalčić, Mon. 
I. 163., (g. 1272): .. . Joachino Bano tocius Sclavonie ... Rolando 

.Bano, perpetuo comite de Kemluc...Paulo Bano, 
comite Bachiensis ... Ernerio bano, comite Vorozdiensi . . . Ponich 
bano, comite Zaladiensi .. etc. Isto su tako u dobi turskih ratova 

autonomiju i primorski dio Hrvatske, te Dalmacija, a \ 
udaljena, u isio vrieme s Ugarskom ujedinjena Sedmo- 

ž radska. Autonomija bijaše sačuvana &SSHda poradi toga. 
Raa Ugarska u XII. vieku nije više imala toliko 
sile, da te novo stečene krajeve tješnje uza se priveže, ili 
da se drugačije izrazimo, jer je tvorba ugarske države bila 
već prilično dovršena, te se je mislilo ugarskoj državnoj 
tvorbi udariti čvršću formu tako, ako se novi dielovi, koji 
se još sjećaju starog partikularizma, dadu u upravu mladjim 
članovima kraljevske porodice. No za to je ipak ugarska 
država vršila velik upliv na zapadnu Slavoniju (provinci- 
jalnu Hrvatsku), jer su ovdje po ugarskom načinu nastale 
županije: zagrebačka, križevačka, varaždinska i k tome je još, 
mislim, u XIII. ili početkom XIV. vieka nadošla virovi- 
tička županija. !' Da su pako te županije bile samo puka 
forma, kao i one u Ugarskoj, vidi se iz toga, da su se 
te županije već u arpadovsko doba razpale u množinu 


e... 


bili namještani banovi u pograničnim tvrdjavama na Dunavu i Savi ; 
no ipak se u ugarskoj pravnoj povjesti prilično stabilno uzdržalo 
temeljno značenje te rieči, po kojem je banski naslov pripadao 
upravitelju Hrvatske i Dalmacije, zatim Slavonije, Mačve i Severina, 


I Jural. 189.,(g. 1416.): .. . una cum Prelatis, Baronibus Reg- 
nique Sclavonie Proceribus in Crisiensi, Zagrabiensi, Varas- 
diensi,etdeVerewczeComitatibus constituti. Samo 
jedan jedini put bila je u generalnu kongregaciju Slavonije pozvana 
i pošežka županija (Starine V. 246., g. 1525.) : svakako radi prietećeg 
rata. Imamo da spomenemo, kako je jedan komad zemlje s naše 
strane Drave nekada spadao na Zaladsku i Šomogjsku županiju ; 
Fćjer IV. 2., 31. (god. 1248.):... possesionem quandam nomine 
Raszna utra D(ravum in) Comitatu Zaladiensi existentem 
... tenet metas cum castro Crisiensi...Mon. H. h. Dipl. XII. 
484., (g. 1258): in com. Zaladiensi ultra Dravam...ibi- 
dem VI. 176 (god 1221.):...decimas... partis comitatus Si- 
migiensis, que est ultra fluvium Dravum... ibidem XIII. 

manjih županija,!' koje odgovaraju starim slavenskim žu- 
pama, te se prilično podudaraju sa starim archidiakona- 
tima zagrebačke biskupije. 

III. Napokon u staroj primorskojHrvatskoj, u 
srdcu nekadašnje hrvatske državne tvorbe, ostale su stare 
slavenske župe,“ od kojih su se nekoje razvile dapače u 
posebne individualnosti.? 

U obće se pričinja, da je u Hrvatskoj i Slavoniji 
vladao sličan princip kao i u Ugarskoj t. j. da su o naj- 
odličnijem ,castrumu“ bila zavisna ostala ,castra“ sa 
svojim predjelima (koji se nazivahu županijama) tako, da 
je upravitelj najodličnijeg  ,castruma“ vršio vlast nad 
“ostalim castrima zemlje. U ,zapadnoj“ Slavoniji bio je naj- 
odličniji ,castrum“ Zagreb, u ,iztočnoj“ Slavoniji Požega, a 
u ,Hrvatskoj“, iza kako Mletčani razoriše hrvatski grad Bel- 


1 U hrvatskim i magjarskim izpravama spominju se sliedeće 
županije: Varaždin, Zagorje (Krapina), Moravče, Zagreb, Gora, Pod- 
gorje, Dubica, Čazma, Kalnik, Garić, Križevac, Gorica, Grdova, 
Dobro, Hrašćina, Ivanić, Rovišće, Ugra, Vaska itd. Pojedini citati 
mogu ovdje odpasti. Tu je zadaću obširno obradio Pesty: Az Eltiint 
Rćgi V4rmegyćk, Budapest 1880., II. 319.—499. i Rački: Hrvatska 
pije XII. vieka, Zagreb 1881, p. 72. sq. | 


3 Već Const Porph. imenuje 11! hrvatskih župa: Livanjska, 
Cetinska, Imotska, Plivska, Psetska, Morska (ili primorska Dridska), 
Bribirska, Ninska (N6v2), Kninska, Sidražka i Sminska (Nie); poslie 
su se te župe umnožale, jer su se nove župe odielile_ kao n. pr. 
Modruš, Vinodol, Senj itd., ili su nove prinadošle; kao n. pr. južno 
od Cetine: Rastočka, Makarska, Duvanjska, prema bosanskoj gra- 
nici; Vrbas, Glas, Sana. Pojedinosti o tome mogu se čitati kod 
Brašnića: Župe u Hrvatskoj, Rad XXV. 41. sq., Pesty 1. c. p. 372.— 
499. Rački 1. c. p. 1.—42. 


8 Čudnovati posebni razvitak nekojih župa išao je tako da- 
leko, da su one poput dalmatinskih gradova ili grofovija imale 
svoja posebna hrvatski pisana statuta kao n. pr. župe Modruš i Vi- 
hodol iz XIII. vieka, župa Poljica iz XV. vieka. 

grad, bio je najodličniji ,castrum“ Knin, poslie i Bihač na 
Uni ; u objema ovima zemljama nazivao se je upravitelj naj- 
odličnijeg ,castruma“ banom.! U arpadovsko doba kušalo 
se je doduše slomiti ovu organizaciju naše domovine | 
»€Xemcijom“ plemstva i gradova, nu taj pokušaj ostade 

bez pravih posljedica, pošto je Karlo I. godine 13325. tu 
»€Xemciju“ ukinuo* i jedinstvo zemlje opet uzpostavio kao 
i u sjevernoj Ugarskoj. Uslied toga postade ban opet vrhovni 
sudac u zemlji,* kao što je do dobe turskih ratova bio i 


1 Mikoczy, Banorum Dalmatiae, Croatiae i Slavoniae.. series, 
1792., Arkiv XI. 15.:...ac praeterea Zagrabiensem et Cri- 
siensem Comitem ad nostra usque temporanomi- 
narint Bani...ib. p. 28 N. 19. Opaža Mikoczy, da su u sta- 
novito vrieme obje imenovane županije bile sjedinjene, te je tad 
Comes obiju županija bio nazvan Vice-banom; pravo bana da ime- 
nuje te županijske grofove ukinuto je bilo istom g. 1755. — Jura 
I, 326. (god. 1326.):...igitur item condam Banus Castellano 
suo de dictocastrosuo Kemlek...etc. 


2 Jura I. 103, (g. 325.):... quia honor Banatus tocius Scla- 
vonie...per exemtiones, quas per nos aut predecessores 
nostros...in Judiciis et Jnrisdictionibus suis valde est ymmo om- 
nino diminutus.. quod universi et singuli homines, tam nobiles, 
quam alii cujuscumque preeminentie, conditionis et status existant, 
ultra fluuium Drawa, in tota terra Banatus constituti, 
Judicio et Jurisdictioni Bani protempore consti- 
tuti subiaceant...koji je privilegij poslie god _ 1359, 1377, 
1395., 1496. bio potvrdjen uz dodatak kralja Ljudevita, da je ape- 
lacija dozvoljena ad curiam Regis. 


5 Generalne kongregacije, koje su bile držane pod predsjed- 
ničtvom banovim i uz sudjelovanje plemstva, obavljale sui upravne 
poslove, te su vršile dapače zajedno sa banom i zakonodavnu vlast, 
što nam naročito zasvjedočava Statut Slavonije od g 1273.; H. Ji- 
rešek, Svod, 385.: Nos Matheus, banus tocius Sclavoniae, significa- 
mus... quod in congregacione regni tocius Sclavonie 
generali, nobiles et jobagiones castrorum hec jura 
regni et banatus infrascripta, redacta in scriptis, nobis exhibue- 

vrhovni vojskovodja,! te je mjesto kralja vršio većinu kra- 


runt... Nos itaque... premissa jura...admisimus debito cum 
eflectu. Nu zato se je ipak poglavito djelovanje generalnih kongre- 
gacija sastojalo u sudovanju, i to tako, da su sudovi bili po Sta- 
tutu od god. 1273. ovako sastavljeni, art. 28.:...cum comite 
Zagrabiensi quatuor nobiles et duo iobagiones castri 
et totidem cum comite Crisiensi, quos regnum eligendos 
duxerit, iudicabunt...koja se ustanova kasnije opetuje možda 
pod formulom (Jura II. 6., 1347.): duodecim Juratos et uni- 
versos nobiles Regni Sclauoniae cum requisissemus ... Sielo gene- 
ralne kongregacije ili »sedes iudiciaria« bijaše za Slavoniju u Za- 
grebu i u Križevcima, za Hrvatsku bijaše u Kninu, Senju i Krbavi, a 
predsjedao joj je ban. vice-ban, koji put i Comes Comitatus. U Varaž- 
dinu je neko vrieme obstojala takodjer sudbenost, no to se je moglo 
dogoditi per nefas, ili pravije pod uplivom ugarskog prava, jer je 
ta sudbenost bila ukinuta dekretom od g. 1486. čl. 50., odakle pro- 
izlazi, da se varaždinskoj županiji ne smije pripisivati veća zname- 
nitost, nego li ostalim manjim županijama, koje bijahu samo distrikti 
pojedinih castra. Za križevačku se županiju ne da provesti ovakav 
dokaz, no komadanje te županije i jedinstvo sudovanja pokazuje, 
da je ta županija mogla biti jedinstven predjel sa najodličnijim 
»castrom« Zagrebom na čelu, ili da se imadu Comites uzeti za 
Castellane. 

1 Istom za vremena turskih ratova bili su za ratovanje po- 
stavljani posebni kapetani, Jura I. 208. (g. 1467.):...in eadem 
Congregatione vestra pari voluntati et communi consilio 
penes Banum nostrum unum eligatis Capitaneum specialem 
.... qui una cum ipso Bano nostro defensioni vestre assidue invi- 
gilare, et quotiens oportunum ioret, iuxta disposicionem vestram 
ad insurgendum compellere, vosque et Regnum illud ab hostium in- 
cursionibus precauere debeat et defensare... Godine 1499. (Jura I. 
245.) odredio je ipak kralj Vladislav, da ban ne može nikada biti 
kapetanom, kao i to, da kapetana mora kralj imenovati. Vojnička je 
služba bila tako uredjena, da je osim plemstva, imao svaki 33, seljak 
dati jednog pješaka, a svaki 100. seljak jednog konjanika; u vrieme 
ratne pogibelji bio je, kao i u Sedmogradskoj, nošen po zemlji krvavi 
mač (gladium, cruentatum), što je značilo, da se ima dići u zemlji 
obćenita insurekcija 

ljevskih prava,! a naročito i na prvom mjestu financijsku 
upravu." Ban je imao najveći dohodak od ,banovštine“ ; 
to podavanje od 7 dinara, koje se je od prostog naroda 
ubiralo zajedno sa porezom t. zv. ,marturinom“, koja je 
nekada bila možda u naravi davana, a poslie u novcu i 
to 12 dinara od sesije; * takav je porez bio običajan u Hr- 
vatskoj, Slavoniji i u požežkom kraju (t. j. iztočnoj Slavoniji). 


1 Banovi su imali upravu zemlje, potvrdjivali su zaključke 
generalne kongregacije, što je razjasnjeno već prije, postavljali su 
Castellane i županijske grofove, davali su privilegija i činili daro- 
vanja itd. Vidi o tome Mikoczyja 1. c. Arkiv XI. 12. sq. etc. 


* Bani su imali pravo kraljevsku komoru dati u zakup i novce 
kovati (Mikoczy 1. c. Arkiv 31., N. 54.; Fejćr IX. 1., 255. g. 1344.) 
davali su ubirati porez i druge kraljevske dohodke, za što su kad- 
kada mogli pridržati trećinu, a kadkada šestinu tih dohodaka (Mi- 
koczy 1. c. Arkiv XI. 27. sq.). 


Statuta Capit. Zagrab., Tkalčić, Mon. IL, 22. c. 25.: Co- 
loni... vocantur_martunarii ex eo, quia olim tales singuli obliga- 
bantur suis dominis dare unam pellem marturinae annua- 
tim...Jura 1. 115. (g. 1349.):... quod ab antiquis temporibus pro 
marturina a quolibet Jobagione integre curie exiga- 
banturduodecim denarii banales, item pro lucro 
Camere iidem denarii septem et sic decem et novem —; 
ovo posljednje podavanje darovao je kralj Stjepan g. 1272. banu 
(Teleki XI. 112.), te su oba podavanja bila od god. 1273 zajedno 
obirana; N. R. A. f. 33., n. 2., (g. 1344.) : pro debitis seu collectis 
banowstina et marturinarum etc. Kraj toga su banovi imali 
pravo na »zalužinu«, podavanje od živeža za slučaj descensusa; 
Jura I. 86. (g. 1277.): col. marđunarum et septem denario- 
rum ac zalusinarum...ib.1. 85. (g. 1275.): mardurinae et vic- 
tualium, quae zolusma (zalužina) nuncupatur... Mon. H. h. 
Dipl. XIII. 164. (god. 1267.): ut a solucione martorinarum et 
descensus banalis, quod zulusma dicitur...sint... liberi 
..<Jura 1. 191. (god. 1432.):...fiat exactio mardurinarum... 
nec non descensuum ac victualium, presertim auene 
panum, pullorum et cere dacio secundum anti- 

Kao u Ugarskoj, tako je i u nas bio prosti puk 
. podvrgnuti sudbenosti Comes parochialisa, izpod čije vlasti 
bijaše eximirano niže plemstvo i baroni, kao i njihovi 
podanici; više je plemstvo u Slavoniji i u požežkom kraju 
nastalo po magjarskom uzoru,! dočim je u Hrvatskoj na 
moru obstojalo plemstvo već za domaćih kraljeva. 

Iz svega toga dade se zaključiti, da su banovi neka- 
dašnje Slavonije (t. j. današnje provincijalne Hrvatske), kao 
i banovi Hrvatske na moru imali vrlo veliku vlast, a 
naša domovina, razciepana u tri komada, vrlo veliku slo- 
bodu i prava. U isto su vrieme imali od prilike skoro 


. 


quametlimitatam consuetudinem...Mon H. h. Dipl. 
XVII. 116. (g. 1275):... statuimus vt populi eiusdem Stephani in 
Banatu Sclauonie constituti collectam marturinarum et vic- 
tualium, que zulusma nuncupantur, Bano Sclauonie pro tem- 
pore constituto nullatenus solvere teneantur etc. 

d Jura I. 84. (g. 1275): in Wereuce mardurinae.. Decr. 
Lud. 1. (g. 1351.) art. 12.: Lucrum etiam camerae nostrae Nobiles 
inter fluvios Drava, Sava ac de Posega et Valco cum aliis 
viris Nobilibus Regni nostri, unanimiter solvere teneantur; 8. 1.: 
nec ratione collectae mardurinarum, Bansulmora 
vocatarum, molestentur... Fejćr IV. 1., 172. (god. 1239.): Episc. 
Quinqueeccl.... decimis marturinarum tocius comitatus de Volco 
etde Kraigna...; Krajina se ovdje po svoj prilici odnosi na 
žapaniju Baranya, pa je prema tomu marturina bila običajna i u toj 
županiji, što je stalno i za jedan dio šomogjske županije; Mon. H. 
h. Dipl. VI. 176. (g. 1221.): decimas omnium frugum ...marturi- 
narum...partis comitatus Simigiensis, que est ultra 
fiuvium Dravum. — 

Slično je i u Hrvatskoj (na _ moru) bila ubirana marturina; 
Jura I. 173, (g. 1401.):...in comitatu Tiniensi, in Regno nostro 
Croatiae ..solutionem seu collectam Marduri- 
narum...U XVI. je pako vieku mjesto nje uvedena dicatio per 
fumos (Starine V. 158., g. 1312). — 

1 Eto odgovora za one, koji pitaju: Za što mi nemamo pa- 
triotske hrvatske aristokracije. 


/ 


i teritoriji Ugarske. Borbom 


upra 4297 nos : i 
i narod sticasmo »dobar_život“, kao i 


gi : 
ista nak rava. kor ri za dobar život, Ugarska je dr- 


noža me m e .q. . 
< at rug! M jeka poduzeća doduše slabila ili je 
žavna tvor to ipak niti mi niti druge narodnosti 


bila slabaš0* , litički nikakve države, već ostadosmo u 
ne meme) A snoj tvorbi t. j. bijasmo uda ugarske države. 
ugarskoj sh se ne uzmu u obzir prilike ostalih teritorija 
Naravno. 2 ako se jedan teritorij iztrgne iz skupnosti, i 
ogopića natezati prava tog pojedinog teritorija, — 
Eh mogu izvući kojekakvi zaključci; no takove za- 
ključke može za sebe izvući s malim promjenama naročito 
Sedmogradska. onda nešto manje slovački krajevi itd. Pa 
gdje je danas Sedmogradska, a gdje Slovačka? — Stare 
pravice nisu im ništa pomogle. 

Poslie, kada su Habsburgovci dobili Ugarsku, a i nas, 
stali su Oni živo raditi na tome, da stvore iz različitih 
kraljevina Ugarske, Česke i t. d. jednu državnu cjelinu. 
Hrvati i Magjari imali su sada jedne te iste neprijatelje: 
s jedne strane Turke, a s druge strane radnju oko jedin- 
stvene austrijske države. Zajednički neprijatelji djelovali 
su tako na nas Hrvate i Magjare, da smo zaboravili na 
negdašnje medjusobne priepore, da smo težili i radili za- 
jedno za nekadašnjim dobrim životom, te smo se nekim 


nači e +4. « A NL TR o rom 
nom _sasma sljubili. Granice izmedju Hrvatske i Ugarske 


pod uticajem zajedničke borbe sada sasma izčeznuše. Ovako 
mi Hrvati i Hrvatska izgledjemo do velike francuzke re- 
Volucije (god. 1 189.). 


* * 
*k 


sie Preokret, Iza francuzke pako revolucije preobra- 
se Je ciela Evropa uslied narodnostnoga principa. 

Prije godine _ 1789. u Evropi nije bilo naroda u pravom 
smislu, a danas ih je ona puna puncata. 

Kako se je razvio narodnostni princip? 

Kada je Francija u devetom vieku iza podjele fra- 
načkog carstva poslie Ludwiga Pobožnog bila prepuštena 
svojoj posebnoj sudbini, nije ona jošte tvorila francuzkog 
naroda. — Jedan vazal francuzkog kralja, Vilim, vojvoda 
Normandije, osvoji medju tim g. 1066. Englezku, te po- 
stade jači od svoga suzerena, francuzkog kralja. Jedno je 
vrieme ciela francuzka obala na oceanu bila u vlasti nor- 
mandijskih osvojitelja Englezke. — Odatle nastade potreba 
ratovanja. Svake godine sve više raste mržnja, sada već 
protiv — Engleza. — U dodiru sa inozemstvom počima 
Francija upoznavati samu sebe; kad je Francija pobie- 
djena, osjeća ona sramotu poraza. — Djela municipalnog 
i lokalnog patriotizma u toj su krvavoj borbi predteče 
obćeg francuzkog patriotizma, koji se je napokon 
razcvao do prekrasnog cvieta u duši djevice orlćanske. 
Francuzi provališe iz Francuzke, i Francija bje stvorena! 

Nu to je samo predteča narodnostnog principa. 

Ako se izuzme Englezka, gdje se sve transformuje i 
razvija polagano, ali stalno, i gdje sadašnjost nije vidljivim 
granicama odieljena od prošlosti, to se je Evropa, kao što 
iztaknusmo, preobrazila istom iza velike francuzke revo- 
lucije. Revolucija je istom stvorila onakovu otačbinu, kaku 
ju mi danas osjećamo. Revolucijonarci na mjesto ,fran- 


cuzkog kraljestva“ metnuše ,francuzki narod“, t/ j. oni. 


podigoše moralnu osobnost na mjesto nekadašnje političke 
oznake. Oni su narodno zemljište proglasili svetim i ne- 
razdjelivim uz dužnost, da ga svi brane u pogibelji protiv 
inozemstva. Francuzki narod nije samo za sebe stvarao 
zakone u ,Dćclaration des droits de 1' homme“, već je 


za cieli sviet izrekao, ,da princip suverenosti počiva u 
| 21 


iš 

narodu, odakle izlazi, da narodi, kolektivna bića, sastav- 
ljena od ljudi, koji hoće da žive pod istim zakonima, 
nemaju biti od stranaca ni vladani, niti imadu bilo djelo- 
mično, bilo u cielosti, biti pripojeni stranim državama ; 
narodi su nezavisni i nedjelivi, još više, oni su slobodni.“ 
»Zakon je izražaj obće volje. Svi gradjani imađu pravo, 
da osobno ili po svojim mandatarima sudjeluju kod stva- 
ranja zakona.“ : 

Ovaka definicija naroda u posvemašnjoj je opreci sa 
nekadašnjim državama, koje su grupovale narode ili 
fragmente različitih naroda, a da ni jedan od tih naroda 
nije sebi stvarao zakone. 

Te dvie maksime ,deklaracije“ djelomično su vodile 
i ravnale povjest našeg vieka. Eto narodnostnog principa. 

Taj princip imao je da pregazi i slomi mnoge za- 
preke. Protiv tog novoga principa bijahu koalovane naj- 
jače evropske velevlasti; jer da se udovolji narodnostnom 
principu, moralo bi biti razbijeno jedinstvo Englezke, Nje- 
mačke i Rusije, moralo bi nestati s lica zemlje Austrije 
i Turske. ši 

*k X 

Ako pustimo s vida druge zemlje, opažamo, da je 
Česka i Ugarska bez prava bila utjelovljena habsburžkoj 
monarkiji iza mnogih krvoprolića, iza kako je cviet plem- 
stva zaglavio na stratištu (medju ostalima Zrinski i 
Frankopan). : 

Pod utjecajem pako francuzke revolucije i narod- 
nostnog principa, Magjari se trgnuše oda sna i stadoše 
tražiti svoja izgubljena prava, ali naidjoše na potežkoće. — 
Na teritoriju magjarske države, koju Magjari htjedoše da 
uzkrise, bilo je drugih narodnosti; prije su, kako nam je 
poznato, vladajući stališi svih tih narodnosti govorili i 
pisali latinski u obćenju sa središnjom magjarskom vladom; 

sada htjedoše Magjari, da prijašnji vladajući latinski jezik 
zamiene sa magjarskim. 

Hrvati ne htjedoše ni da čuju za magjarski jezik, 
nego počeše govoriti i pisati svojim narodnim jezikom, 
koji prozvaše ilirskim, a ne hrvatskim, _jer je bila i pre- 
kinuta nit, koja nas je vezala sa hrvatskom prošlošću, zas 
vršenom godine 1102. Pa o hu 

Z Priepor izmedju Hrvata i Magjara dovede napokon 
do oružanog sukoba god. 1848. 

Magjari se digoše, da izvojuju podpunu nezavisnost 
od Austrije, i to nezavisnost ciele jedinstvene prijašnje 
države Ugarske (zajedno sa nekadašnjom Hrvatskom). 

Hrvati _se_ tome oprieše s seed 


ostavio u pr u povjesti i uspomene > Ljutovida P. Posavskog. Habs- 
“buržka Je monarkija bila medju tim spasena. — 

Ugarska si je pako u toj spasenoj i obnovljenoj 
habsburžkoj monarkiji ipak osigurala posebnu konstituciju, 
uz koju smo i mi privezani nagodbom, jer smo i mi Hr- 
vati, kao i ostale slavenske narodnosti u habsburžkoj mo- 
narkiji, kao Česi i Slovaci, odkrili doduše svoju posebnu 
narodnu dušu t. j. postali smo Hrvatima, Česima, Slova- 
cima, — počeli smo pjevati pjesme u svom narođnom 
jeziku, — no nismo znali, da odlučno radimo za svoja 
prava i za svoj politički obstanak i život. 

Pa ipak, premda nismo pozitivno trgnuli mača za 
utemeljenje posebne odieljene države, već smo samo nega- 
tivno radili, da odvratimo pogibelj od nove magjarske 
narodnosti, dobili smo polovičnu političku konstituciju ili 
pravije, upravnu autonomiju, i tako je opet postala bar 

donekle vidljiva granica izmedju Ugarske i Hrvatske, koja 
je od god. 1102. malo po malo nestajala i koja je na- 
pokon rapidno nestala i razplinula se. Ta pako polovična 
konstitucija t. ). prava, zajamčena ugarsko-hrvatskom na- 


name gcije te bi ih možda brzo ne- 
ljer ić nemaju Pr8"* “om, da nema habsburžke vlada- 
ne podom od ko oše “ezvoliti, da opet sasvim nestane 
n sal die. DI KJ ije i Hrvatske, jer bi Magjarija u 
s a“ izmedj“ dala suviše jaka i neprilična, i to tim ne- 
pa slučaju se Austrija spušta sada niz Dunav spram 


prilična, jeni spram Soluna t. j. u onom pravcu, koji joj 
prinop? i emeljitelj »Ostmarke“ prije hiljadu godina, i 

s misiju kuća Habsburg, zapletena u sve prie- 
n8 zapadne Evrope, neko vrieme bila zaboravila. 


*k 
* * 


> A gdje su Srbi? 

Uslied turskog ugnjetavanja digoše se plemena jezgre 
nekadašnje srbske državne tvorbe u Raši, te se pod pa- 
trijarkom Arsenijem Črnojevićem oko g. 1690. preseliše 
u južnu Ugarsku i u Sriem, ponesav sa sobom cielo crk- 
veno uredjenje i patrijaršiju iz Peći, koja se je smjestila 
u Sr. Karlovcima. Taj puk nazivahu Magjari Racima, a i 
on se sam tako nazivaše. 

Iz Bosne i Ilercegovine selila se je isto tako uslied 
turskoga pritiska množina naroda u Slavoniju, gornju Kra- 
Jinu i u Dalmaciju, i io narod vjere iztočne i zapadne. 

Kao što se Hrvati iza prvog kolebanja u ilirizmu 
sjetiše na svoju prošlost, prekinutu g. 1102., tako se sta- 
novnici iztočne vjere u južnoj Ugarskoj sjetiše na neka- 
dašnju srbsku državnu tvorbu. Oni lašnje privezaše svoju 


sadašnjost na nekadašnju prošlost: — jer je srbska dr- 
žavna tvorba mnogo kasnije nastala i mnogo kasnije pro- 
pala od hrvatske t. j. god. 1459., — jer su se _ pjesmom 


sjećali na svoju prošlost, osobito na katastrofu kosovsku 
od g. 1389., a napokon i za to, — jer je njihova državna 
tvorba bila i vjerom i jezikom uzko skopčana s narodom. 

Kao što je negdašnja hrvatska državna tvorba bila 
katolička, tako bijaše srbska državna tvorba službeno i iz- 
ključivo pravoslavna s narodnim slavenskim bogoslužjem. 

Sada, iza kako je poslie francuzke revolucije razne 
pukove obuzela narodnostna ideja, postadoše i postaju ka. 
tolici po narodnosti Hrvatima, a pravoslavni Srbima. I kao 
što mi Hrvati širimo svoju hrvatsku narodnost medju ple- 
mena, koja nikada nisu bila članovi negdašnje hrvatske 
državne tvorbe, tako i Srbi šire svoju narodnost velikim 
Svojim pokretalom t. j. narodnom vjerom u krajeve, koji 
nikada nisu bili u srbskoj državnoj tvorbi, i medju puk, 
koji nikada nije ni stanovao na teritoriju negdašnje srbske 
državne tvorbe kao u Bosnu, i medju stanovnike sadašnjeg 
hrvatskog teritorija, koji se, i ako su pravoslavni, doseliše 
u gornju Krajinu i Dalmaciju poglavito iz Bosne. 

Kao što bi bilo sada prirodno, da Hrvati teže za 
osnutkom hrvatske narodne državne tvorbe, ali u drugim 
granicama, nego što bijaše negdašnja hrvatska državna 
tvorba prije 1102., tako bi isto bilo prirodno, da Srbi 
teže za osnutkom srbske državne tvorbe, koju oni ozna- 
čuju uzpostavom ,Dušanovog carstva“. Nu od Dušana do 
danas izgubljena je za našu narodnost doljna polovica 
pokrajina Dušanovog carstva, pa bi se prema tome to 
novo ,Dušanovo carstvo“ imalo znamenito pomaći na 
zapad, zaokupiti Bosnu, Hrvatsku i Dalmaciju od Neretve 
prema gore, što sve nikada ne bijaše u Dušanovim rukama. 

Odatle utakmica medju raznoimenim dielovima istog 
i istojezičnog naroda, odatle mržnja, koja hvata sve dublji 
korien, koja ruje sve dublji jaz tako, da danas za cielo 
nema nigdje u Evropi medju raznojezičnim narodima veće 
mržnje, nego što ovdje u nas obsloji medju isiojezičnim 
Hrvatima i Srbima. Ta je mržnja doduše vrlo neugodna, 
ali je vrlo razumljiva. 

Težnja hrvatska i težnja srbska ne bori se doduše 
oružjem u ruci, jer take nam borbe ne bi dozvolili naši 
sadašnji gospodari, ali za to borba itako obstoji, i to pod- 
mukla, potajna, gadna boba jedne eksistencije protiv 
druge, jednog pojedinca protiv drugoga, bez počinka, bez 
kraja i konca. Da bi mi Hrvati imali svoju nezavisnu 
državicu kao Srbi, i da se ne bi trebali ni od koga bojati, 
buknuo bi za cielo rat izmedju Hrvata i Srba, i taj bi 
svakako bio najpopularniji. 


* 
* * 


U najnovije dakle vrieme, iza kako je zaokupila na- 
rode svieta narodnostna ideja, mogu narodi, koji su po- 
ciepani i utjelovljeni raznim državama, te koji su vladani 
tudjim zakonima i tudjim jezikom, imati dvie glavne 
težnje, i to: ili težnju, da osnuju posebnu, jedinstvenu, 
narodnu i nezavisnu državu, ili, ako je to neprovedivo, 
mogu oni težiti za ujedinjenjem uz neku teritorijalnu auto- 
nomiju t. j. za dobrim i pristojnim životom. 

Kako je s našim sadašnjim političkim strankama? 
Za čim one teže i kakve težnje one reprezentuju ? 

Počnimo sa ,strankom prava“. Prije desetak godina 
zahtievala je ona u svojim programima, da se promieni 
»nezakoniti“ državopravni odnošaj, koji je izmedju Hr- 
vatske i Ugarske bio uglavljen hrvatsko - ugarskom na- 
godom. Ta državopravna promjena da ima nastati direkt- 
nim sporazumkom samo sa hrvatskim kraljem, koji može, 
ali ne mora biti i kralj ugarski, česki, te car austrijski. 
»stranka prava“ tražila je dakle personalni sporazumak 
samo sa kućom Habsburga, ie nije htjela ni da čuje o 
sporazumku sa Ugarskom ili bilo s kojom habsburžkom 
zemljom; ona jednom rieči zahtieva, da hrvatska kralje- 
vina sieče sasma odieljenu i posebnu poziciju pod vlada- 

jućom kućom Habsburg, te da su za nju sve ostale habs- 
buržke zemlje inozemstvo. 

Ovo je u bitnosti sadržaj prvobitnih programa ,stranke 
prava“, u kojima je bila dosta jasno izražena težnja za 
osnutkom posebne, jedinstvene narodne državne tvorbe, 
ponajprije doduše pod vladajućom kućom Habsburg, a 
poslie ... kako bog da i sreća junačka! 

Ako rieči i članci pojedinih programa često puta i 
ne odrazuju prave stranačke misli, uslobodjujemo se ipak 
o negdašnjem programu stranke prava uztvrditi, da su se 
rieči podpunoma podudarale sa onim mislima, i onim 
duhom, koji je u ,stranci prava“ vladao prije desetak 
godina. Bio je to duh narodnostnog principa, koji je došao 
iz Francuzke, dakle pravi ,revolucionarni duh“, koji se 
je do godine 1848. ,politički“ približio samo do granica 
hrvatske narodnosti, a tek dvadeset do trideset godina 
kasnije zašao je on preko granica u sam narod, ako i ne 
baš duboko, ali ga je ipak zarazio bio. 

Očevidno, da je taj revolucionarni vjetar, koji 
je ,stranka prava“ uhvatila u svoja jadra, stao u našim 
hrvatskim stranama duvati suviše kasno. 

Prilike u našoj monarkiji medju tim su se temeljito 
promienile. Narod magjarski, koji je prije nas Hrvata 
digao svoj glas, i koji je odlučnije radio za svoju slo- 
bodu i nezavisnost, dobio je iza god. 1866. dosta ili vrlo 
mnogo. Magjari svoje stečevine sada ljubomorno čuvaju. 
Mi pako, koji nismo znali, da izrabimo godine 1848. na- 
stali metež, ostadosmo kratkih rukava. 

Da se uzdrma ono, što je g. 1867. stvoreno, t. j. da 
se sruši državo-pravni položaj Ugarske, to nije lagan posao. 

No ako je izvedenje te namisli kraj sadašnjih prilika 
neprovedivo i nemoguće, moglo se je misliti, da će ,stranka 
prava“, kao reprezentantica najradikalnijih težnja narodnih, 


Po 

čuvati i hraniti onu ,revolucionarnu iskru“ do novih pri- 
lika i do novih sgoda, te da će u slučaju potrebe tu iskru 
razpiriti u strašan požar. 

Šta se je medju tim dogodilo? 

»Revolucionarnu struju“ počeše sada rukovoditi vrlo 
mladi, neizkusni i neoprezni političari, koji su se s njome 
u nevrieme stali igrati. Posljedica te igre bijaše, da je za 
priepora o ,grbovima“, i neko vrieme iza toga, pod lahkim 
i neznatnim udarcima po svoj prilici ugasla u hrvatskom 
narodu ,revolucionarna struja“ i da je nestalo onoga vjetra, 
koji je do tada duvao u jadra broda ,stranke prava“. 

To se odrazuje u sadašnjem programu ,stranke 
prava“, koji više ne govori o direktnim pregovorima sa 
hrvatskim kraljem; koji ne ruši više državopravni odnošaj 
izmedju Ugarske i Austrije; koji doduše još donekle iz- 
razuje, da je ugarsko-hrvatska nagodba nezakonitim na- 
činom stvorena i nepovoljna za hrvatski narod, nu to su 
tek rieči, jer u istinu ,stranka prava“, koja prije nije ništa 
htjela da čuje o Ugarskoj, sada za nju znade, s njome 
hoće da pregovara, pa je udarila temelje svoga programa 
na ,kraljevsku zavjernicu“, koja znade i poznaje samo je- 
dinstvo zemalja krune sv. Stjepana. 

Kazati će se možda, da je program samo pusta rieč, 
jer da je ,duh“ isti kao i prije, no da je on samo pri- 
tajen, jer da ,umni političari“ ne trebaju objesiti sve na 
veliko zvono; najprije da treba dobiti ono pod ugarskom 
krunom sv. Stjepana, što obezbjedjuje kraljevska zavjer- 
nica, a kada se to postigne, onda... što Bog dade i sreća 
junačka. —?— 

Da je revolucionarna struja uništena u hrvatskom 
narodu, dokazuje ne samo program stranke prava, već i 
govori političkih vodja, u kojima se govori o ,slobodi, 
jedinstvu i nezavisnosti“ hrvatskog naroda u okviru habs- 

buržke monarkije, dočim se je prije govorilo o ,kozačkom 
kopitu“ na bečkom pločniku, dakle o razsulu monarkije. 
sada se govore dugački govori i pišu silni članci o finan- 
cijskim prilikama i neprilikama, dočim se je prije, uz 
male iznimke, sve to ignorovalo i znalo samo za magjarsko 
globljenje i tatbinu; sada političari kažu, da vole Magjare 
i da će s njima zajedno i u sporazumku voditi borbu 
protiv niemstva, srbstva i Austrije, dočim su prije mrzili 
i prezirali Magjare, Srbe i Austriju jednakom žestinom 
prispodabljajuć naše prilike pod Ugarskom irskim prili- 
kama i ne htijuć ni da čuju o kakvom sporazumku sa 
Magjarima. 

Je li to isti onaj duh? — Nipošto. 

Za to je sasma valjano ,Nova slobodna pressa“ u 
broju od 6. decembra 1893. kazala, da ,nije nipošto meta- 
fora, ako se prilike, u kojima je Hrvatska plovila prije 
deset godina, ... nazovu revolucionarnima. Onim težnjama, 
koje su gravitirale iz okvira Stjepanove države napolje, 
izmakla se je zemlja izpod nogu, i to onim težnjama, koje 
su gravitirale bilo u Beč, Beograd ili Moskvu.“ Promjenu 
javnog duha u Hrvatskoj ilusiruje i to, da je kod vie- 
ćanja o sjedinjenju oporba predsjednik eksekutivnog od- 
bora u svoje ime, kao i u ime članova izrekao: ,da 
oporbe ne teže za razkinućem sveze, već da baš samo u 
svezi sa Ugarskom, ali u paritetnom savezu vide sreću 
. Hrvatske.“ 

To je dosta jasno! — ,Stranka prava“ svela je sada 
težnju naroda na traženje mogućnosti, kako bi narod došao 
do jedinstva i ,dobrog života“, te je zabacila prijašnju 
težnju za osnovanjem posebne narodne, hrvatske neovisne 
države, koja težnja možda obstoji i nadalje pritajena u 
narodu, no ona nije izražena u programu niti je vodje 
»stranke prava“ nigdje ne iztiču. 

Današnja ,nezavisna narodna stranka“ ili vulgarno 
t zv. ,Obzoraši“ proizvod su nekadašnjeg ilirskog“ po- 
kreta. — Prvobitno je u .ilirskim“ rukama bila ,revo- 
lucionarna struja“, nu ta ,ilirska ideja“ bijaše za onda 
poglavito literarne naravi, puna pjesničkog poleta, sa vrlo 
malo državničke primjese, dakle politički vrlo neopre- 
dieljen i fantastičan pojam. ,Ilirizam“ se *je tek kasnije 
preobrazio u ,hrvatski“ pokret, te je od Nira“ pri- 
držao panslavistički karakter. — ,Obzoraši“ su dakle na- 
stavak onog pokreta, koji je god. 1848. imao da sprieči 
Magjarima put preko Drave do mora. Magjarska je bujica 
bila tudjim oružjem zaustavljena na Dravi, ujedno je 
spriečeno bilo razsulo Austrije. Nu novo nastali narod 
magjarski dobio je oduška, koji je bio izražen u dualizmu 
t. ). austro-ugarskoj nagodi. 

Možda za to, da Magjari suviše ne podignu glave, 
stvorena je bila protuteža u Hrvatskoj, koja dobi hrvatsko- 
ugarsku nagodbu. 

I tako bijaše vuk sit i koza ciela t. j. nominalno je | 
jedinstvo Ugarske produžilo svoj život, a faktično je to 
jedinstvo bilo donekle razbijeno hrvatsko-ugarskom na- 
godbom. 

Poslie toliko recimo 800 godina izbila je opet do- 
nekle na površini granica izmedju Magjarije i Hrvatske, 
kao što već iztaknusmo, doduše sitna i slabašna granica, 
koja može po potrebi i prema prilikama, koje bi išle nama 
na ruku, postati jača i vidljivija, a može je i sasma ne- 
stati, ako prilike po nas naopako okrenu. 

Na vladu su došli ljudi, koji su se za ,ilirizma“, a 
poslie, za ,hrvatsko - panslavističkog“ pokreta, najvećma 
pjesnički izticali, i koji su bili protiv Magjara. Tada, pre- 
uzevši vladu, izpustili su ti nekadašnji ,Ilirci“* revolucio- 

t struju iz ruku, i dali su na takav način mogućnost 

»stranci prava“, da ju ona pograbi u svoje ruke, — ili 
pravije: revolucionarna struja nehotice i instinktivno na- 
hrupila je u redove ,stranke prava“. No sveza ,stranke 
prava“ sa ,revolucionarnom strujom“ bila je sasma ne- 
prirodna, jer je ,stranka prava“ imala u svom prvom 
početku sasma drugu tradiciju, koja je bila vrlo bliza 
»unionističkoj“, ili da se vulgarno izrazimo, »magjaron- 
skoj“ tradiciji t. j. ona bijaše i antipanslavistička i anti- 
austrijska, te je vidjela spas Hrvatske i spas imena hr- 
vatskog u savezu sa Ugarskom. Baš radi te tradicije 
bilo je vrlo lagano iza ugušenja ,revolucionarne struje“ 
preobraziti ,stranku prava“ u današnju pitomu oportu- 
nističku stranku. 

»Narodna“ pako stranka ili t. zv. ,Obzoraši“ naga- 
ziše na vladi na velike potežkoće. Narod je bio raztrojen. 
Jedni su bili odgojeni u njemačkom duhu i nisu znali za 
Hrvatsku, već samo za ,,cara Austrije“, osobito u grado- 
vima i krajevima, koji su bili do tada u vojničkoj upravi. 
Drugi nisu mnogo marili za ,narodnu“ vladu i jezik, već 
su više gledali preko Drave, živo osjećajuć neku ljubav 
za Magjare, s kojima smo nekada zajedno trpili iste muke 
pod njemačkim pritiskom (magjaroni). Nadalje se je na- 
stavila u narodu revolucionarna hrvatska struja, reprezen- 
tovana u ,,stranci prava“, koja je imala istu mržnju protiv 
niemstva kao i magjaroni, nu ujedno i protiv magjarstva 
u toliko, u koliko je ono presizalo preko Drave, — onda 
»Srbska“ struja, i mnogo toga, sve to u narodu, koji je 
prije 800 godina prestao politički ekzistovati. | 

I tako je tadašnja ,,narodna stranka“ živjela, vladala 
i radila, kako se je dalo i d moglo s nagodbom u ruci, 
koje nije iskreno ljubila. Njezina je na ime težnja, da se 
stvori austrijska federacija sa jednim skupnim zastupstvom, 
. gdje bi Hrvati u slozi s drugim Slavenima nadjačali u 

glasanju Niemce i Magjare, — dakle opet težnja za ,,do- 
brim životom“ 

Magjari su medju tim brzo dovršili glavni svoj posao 
kod kuće; oni su uredili financije, raznieli svoj jezik u 
krajeve, gdje se nije nikada prije magjarski govorilo, te 
su mislili, da je došlo vrieme, ukloniti tananu granicu iz- 
medju Hrvatske i Ugarske. 

»Narodna siwranka“ bila je sad srušena. Iz zabiti iza- 
djoše na površinu ljudi, poznati u nas pod imenom ,,unio- 
nista“ ili vulgarno ,,magjarona“. 

No Magjari su malko zakasnili. Hrvatski narodni duh 
i jezik dovinuo se je već nekom razvoju i uhvatio dosta 
snažno korienje, a i revolucionarni vjetar bio je za onda 
suviše jak, da bi bilo moguće na lagan način, bez bure 
i pritiska, učiniti od nas ,,Slovake“. 

Negdašnji ,magjaroni“, koji se takodjer uslied novih 
prilika donekle preobraziše, poprimiše sada ime predjašnje 
narodne stranke“, u kojoj ostade i dobar dio nekadašnjih 
narodnjaka“. Ova transformovana ,narodna stranka“, po 
nazoru ,,Obzoraša“, nije više disala onakim narodnim i 
hrvatskim duhom kao prijašnja ,narodna stranka“, uslied 
česa se nekoji negdašnji ,,narodnjaci“ odciepiše i uteme- 
ljiše novu ,,nezavisnu narodnu stranku“, poznatu pod imenom 
»Obzoraša“. 

I sada, pošto se je vladajuća ,narodna siranka“ u 
najnovije vrieme opet preobrazila, vlada se dalje s malim 
promjenama, od prilike u isiom smjeru, kao što su vla- 
dali nekadašnji ,,narodnjaci“, jer inače nije shodno, da se 
opet ne razpiri ,,revolucionarni oganj“. 

Možda se i u Beču ne želi, da Magjari postanu su- 
više jaki i objestni, što bi bilo vrlo neprilično. Mi osta- 
dosmo dakle protulteža za Magjare. 

Iz ovog, po našem nazoru, objektivnog izloženja 
sliedi, da sve hrvatske stranke vuku doduše korien iz hi- 
storije, ali iz one, koja nipošto nije hrvatska, t. j. one vuku 
korien iz magjarsko-habsburžke povjesti, koja se je razvila 
tek iza propasti hrvatske državne tvorbe. Izticanje i Opo- 
minjanje Krešimira i Zvonimira samo je neka ćtiquetta, 
kojoj ne odgovara sadržina t. j. težnja niti ,,stranke prava“, 
niti ,,Obzoraša“. 

Po tome su sve tri naše hrvatske stranke ,,regie- 
rungsfahig“, i to: ,narodna stranka“, koja je već i onako 
na vladi, ostaje na istom putu; — ,,stranka prava“ željela 
bi, da se ustav nešto izpravi i proširi, ali se kreće u istoj 
onoj struji, u kojoj i vladajuća ,,narodna stranka“, dočim 
bi napokon ,,Obzoraši“ stupili drage volje na: vladu i sa 
sadašnjom ,,nagodbom“, da ju onda prošire i poprave. To 
oni misle postići uz pripomoć dvora, simpatizujuć sa Če. 
sima i drugim Slavenima, ne bi li se tako malo po malo 
učinila Austrija nekom federativnom državom, u kojoj bi 
svaki narod živio po svojim zakonima, a politika i vojska 
da ostanu u rukama habsburžke vladajuće kuće. 

Obje dakle stranke idu za ciljem, da hrvatski narod 
steče što moguće bolji ,život“, ne pako ,,politički život“, 
završen g. 1102. One dakle ne teže bar za sada za osnut- 
kom Krešimirove ili Zvonimirove Hrvatske, ma da ju i 
spominju. . 

Iz toga sliedi, da je ugasnuo onaj ,revolucionarni 
oganj“, koji je išao za podpunim odtrgnućem od Austrije 
i Ugarske, koji je težio, da se utemelji ,,Hrvatska“. 


»orbi“ pako ne kažu nam u programima, za čim 
teže, ali ih većina u borbi za svoj obstanak i u izčeki- 
vanju pomoći od pravoslavne Rusije, koja će ih, po nji- 
hovom mnienju, izbaviti iz pandža Austro-Ugarske i sje- 

diniti (?) u sasma drugačije ,, Dušanovo carstvo“, pristaje pri- 
vidno za svakom vladom, koja im daje, što žele, a u duši 
svi bez iznimke goje težnju, da se Austro-Ugarska monar- 
kija razori i da se sve ove zemlje spoje sa pravoslavnom 
Srbijom. — Nisu Srbe stvorili ,Obzoraši“, već sv. Sava i 
Dušan, a napokon je iz njih stvorio narodnostni princip 
narod, kao i iz nas Hrvata, uspomenom negdašnje po- 
sebne historijske eksistencije. 

»srbe“ su, recimo, ,,Obzoraši“ samo priznali, da kao 
taki obstoje, nu to ništa ne znači, jer oni bi obstojali, da 
ih i nisu ,,Obzoraši“ priznali. 

Pošto ,,Srbi“ svoje težnje sada nose duboko u srdcu, 
te pristaju za vladajućom ,,narodnom strankom“, otvorena 
su im sva vrata, dobivaju najunosnija mjesta i službe, 
odakle još silnija mržnja pojedinih eksistencija u pojedinih 
Hrvata i Srba. 


Da završimo! — Čini se dakle, da smo mi Hrvati 

i nama istorodni Srbi bili u prošlosti jedno te isto, t. j. 
mnogobrojna razštrkana slavenska plemena, pod različitim 
plemenskim imenima, medju koja plemenska imena spada 
i hrvatsko i srbsko ime; — medju otim različitim pleme- 
nima nastade pod utjecajem inozemstva ponajprije jedno 
desetak državnih tvorba, koje se poslie sjediniše u dvie, 
tri državne tvorbe, u kojima je prevladalo hrvatsko i 
srbsko plemensko ime možda za to, jer su u središtu tih 
plemena nastale najveće državne tvorbe; — nute tri, 
četiri državne tvorbe nisu se medju tim nikada ujedinile 
u jednu državu, i tako mi nismo uspomenom jedne histo- 
rijske sudbine postali jedan narod. Sva je prilika, da se 
mi nikada više ne ćemo moći složiti i stopiti dobrovoljno 
u jedan narod, ako nas inozemstvo na to ne prisili. — 
hh tim mi Hrvati, sudeć po programima stranaka, te- 


335 


žimo za dobrim ,,životom“, a u duši samo kao.i Srbi za 
nezavisnom“ ovećom državom. 


Da li mi Hrvati sada dobro radimo? Da li Srbi 
dobro rade? Koja je stranka na pravom putu? Na ta pi- 
tanja može si svatko sam da odgovori. — Čini se sva- 
kako, da je bilo fatalno, što smo se naselili na razkršću 
latinskog i grčkog svieta, baš tamo, gdje se lome i bore 
te dvie kulture. — 


